
Cuvânt înainte 


Iniţial, seria Acces la istorie a fost concepută ca o colecţie de volu- 
me care să acopere segmente cronologice populare din istoria 
britanică, de genul „Dinastia Tudor” sau „Secolul al XIX-lea”, 
precum și din istoria altor țări ca Franţa, Germania, Rusia și SUA. 
Era un mod complementar de a prezenta istoria premodernă și 
modernă în comparaţie cu maniera tradițională de predare din școli, 
colegii și universităţi. Totuși, în ultimii ani, au devenit obișnuite și 
alte modalităţi de a împărţi trecutul în segmente istorice. S-a pus tot 
mai mult accentul pe studierea în detaliu a unor perioade istorice 
scurte și pe compararea unor fenomene istorice similare din mai 
multe țări. Aceste evoluţii au geperat o cerere tot mai mare de 
materiale didactice și au apărut, prin urmare, două noi serii, pe lângă 
seria inițială — Detalii şi Teme. Noile volume sunt realizate după 
aceleași criterii care au făcut populară seria Acces. la istorie. 


Către elevi și studenți 


Pentru a fi un bun elev sau student, trebuie să vă organizați timpul 
eficient. Astfel, trebuie să vă gândiţi bine cât de important este pentru 
dumneavoastră materialul dintr-o anumită carte. Dacă aveţi nevoie 
doar de cunoștințe generale referitoare la un anumit subiect, 
următoarea abordare va fi, probabil, cea mai eficientă: 


1. Citiţi cu atenţie Capitolul 1, care vă poate oferi o idee generală 
despre întreaga carte, și gândiţi-vă la conţinutul său. 

2. Citiţi rapid Capitolul 2, acordând mai multă atenţie secțiunii 
inițiale precum și titlurilor și subtitlurilor. Decideţi apoi dacă 
aveţi nevoie să citiți pe îndelete întregul capitol. 

3. Dacă o faceţi, citiți capitolul oprindu-vă la sfârșitul fiecărei 
subdiviziuni a textului pentru a lua note. 

4. Repetaţi stadiul 2 (și stadiul 3 unde este cazul) pentru celelalte 
capitole. 


viii Cuvânt înainte 


Dacă, totuşi, cursul dumneavoastră — şi abordarea dumneavoastră 
specifică — impun o cunoaștere detaliată a conținutului cărții, va trebui 
să lucraţi, în consecință, astfel încât să aprofundați informaţiile oferite. 
Nu există o metodă perfectă de studiu și merită să încercaţi diferite 
stiluri de lucru în privința notelor pe care le luaţi pentru a vedea care 
stil vi se potriveşte cel mai bine. Cu toate acestea, următorul plan de 
lucru merită încercat: 


1. Citiţi rapid capitolul, de preferat fără întreruperi. Evitaţi tentaţia 
— care poate fi foarte mare — de a lua notițe în acest stadiu. 

2.  Studiaţi diagrama de la sfârşitul capitolului, asigurîndu-vă că 
înțelegeţi „forma” generală a ceea ce aţi citit. 

3. > Citiţi sfaturile oferite cu privire la întrebările-eseu și încercaţi 
să vă gândiţi la exemplele de titluri. (Amintiţi-vă că, pentru a fi 
eficientă, învăţarea trebuie să fie activă. Până acum, nu a reușit 
nimeni să găsească un bun înlocuitor pentru efortul autentic. 
Singuri trebuie să decideţi cu privire la problemele-cheie 
referitoare la fiecare subiect.) 

4.  Încercaţi să abordaţi și problemele referitoare la surse. Îndru- 
mările pentru acest tip de exerciţii, oferite cel puţin o dată pe 
parcursul cărții, merită citite și bine cântărite. 


După ce aţi terminat capitolele principale, citiți și secțiunea „Lecturi 
suplimentare”. Nu uitaţi că o carte nu poate face mai mult decât să vă 
prezinte un subiect la modul general și se așteaptă de la dumneavoastră 
ca — atunci când timpul vă va permite — să citiți mai mult referitor la 
tema respectivă. Dacă aceste cărți din seria Acces la istorie vă ajută să 
descoperiţi cât de divers și fascinant poate fi trecutul omenirii, seria 
și-a atins scopul, iar dumneavoastră veţi trăi acel entuziasm pentru 
respectivul subiect, care, alături de o învățare eficientă, constituie 
trăsătura distinctivă a celor mai buni elevi sau studenți. 


Keith Randell şi Robert Pearce 


Începutul războiului 


2 Începutul războiului 


DATE IMPORTANTE 

1860 noiembrie Alegerea președintelui Lincoln. 
decembrie Carolina de Sud părăseste Uniunea. 

1861 ianuarie- Statele Mississippi, Florida, Alabama, Georgia, 
februarie Louisiana și Texas proclamă secesiunea. 
februarie Se înființează Confederaţia, al cărei președinte 

devine Jefferson Davis. 
martie Lincoln este ales președinte. 
aprilie Forţele confederate atacă Fort Sumter. Lincoln 
declară „stare de insurecție”. 
aprilie Se desprinde de Uniune statul Virginia. 
mai-iunie Se desprind de Uniune statele Arkansas, 


Carolina de Nord și Tennessee. 


WE Cauzele războiului 


PROBLEMA CHEIE Care au fost principalele cauze ale 


războiului civil? 


Cauzele războiului au fost — și continuă să fie — aprig dezbătute 
(Pentru mai multe detalii despre cauze, trebuie să citiți și volumul 
The Origins of the American Civil War, din această serie.) În timpul 
războiului puţini dintre combatanții celor două tabere ar fi negat 
adevărul exprimat de Abraham Lincoln în 1865, conform căruia 

„cauza războiului a fost, într-un fel sau altul, sclavia”. În martie 
1861, vicepreședintele confederat Alexander Stephens a subliniat 
de asemenea importanța sclaviei, considerând-o cauza care a condus 
statele sudice la desprinderea de Uniune; în acest sens, el declarând: 


1 „Noua Constituţie a eliminattoate întrebările neliniștitoare referitoare la 
ciudata noastră instituţie — instituția sclavilor africani, aşa cum 
funcţionează ea la noi — și statutul corect al oamenilor de culoare în 
cadrul civilizaţiei noastre. Aceasta a fost cauza imediată a rupturii și a 

5 revoluţiei care are loc acum ... Ideile dominante împărtășite de ... 
majoritatea oamenilor de stat importanţi la vremea când a fost alcătuită 
vechea Constituţie susțineau că transformarea în sclavi a africanilor 
era o violare a legilor naturii si că era o lege gresită în principiu, din 
punct de la vedere social, moral si politic ... Totuși, acele idei erau 

10 fundamental greșite. Ele se bazau pe prezumția că rasele sunt egale. 
Aceasta era o greseală ... Noul nostru guvern se bazează exact pe 
ideile opuse. Bazele sale, fundamentul său se nutresc din marele adevăr 
că omul negru nu este egalul omului alb; că sclavia, adică subordonarea 
față de rasa superioară, este condiția sa naturală si morală. 


O jumătate de secol și mai bine după război, majoritatea istoricilor 
au considerat şi ei sclavia drept principala cauză a izbucnirii 
războiului. În 1913, James Ford Rhodes, cel mai faimos istoric al 
războiului civil al timpului său, a declarat că „în ceea ce privește 
războiul civil se poate afirma cu certitudine că singura lui cauză a 
fost sclavia”. Dar după aceea — și până în timpurile noastre — mulți 
istorici au contrazis cu tărie acest punct de vedere. Președintele 
confederat Jefferson Davis a spus în memoriile sale că statele sudiste 
se despărțiseră de Uniune și porniseră războiul nu ca să apere sclavia, 
ci pentru a cere suveranitate statală. Sudiștii, după cum a susţinut 
Davis, s-au luptat numai pentru „apărarea unui drept moștenit, 
inalienabil. ..acela de a se retrage dintr-o uniune în care, în calitate 
de comunităţi suverane, intraseră voluntar ... Existenţa servituţii 
africane nu era în nici un caz cauza conflictului, ci doar un inci- 
dent”. Mulţi sudiști au acceptat această explicaţie și au perceput 
conflictul ca pe un război al agresiunii nordiștilor împotriva 
drepturilor sudiștilor. 


4 Începutul războiului 


În anii 20, mulţi istorici considerau conflictul dintre grupurile de 
interese economice și cele de clasă ca principala temă a istoriei. 
Războiul, în concepţia unor istorici „progresiști”, era o competiţie 
între agricultura plantațiilor, pe de-o parte, și capitalismul industrial 
pe de altă parte. Nu era vorba în principal de un conflict între Nord 
și Sud: „Pur și simplu, din cauza unor chestiuni legate de climă, sol 
și geografie, a izbucnit o luptă de secesiune”, scrie Charles Beard, 
un istoric progresist de frunte. În viziunea lui Beard, războiul nu era 
un conflict între sclavie și libertate. Sclavia se întâmplase să fie 
sistemul de muncă folosit în agricultura de pe plantaţii, așa cum 
munca salariată s-a întâmplat să fie folosită de sistemul industrializat 
în statele nordiste. Conform părerii lui Beard, chestiunile reale care 
i-au divizat pe industriașii nordiști şi pe plantatorii sudiști au fost 
tarifele, subvenţiile de stat pentru transport și producţie și vânzările 
publice ale terenurilor. Mulţi sudiști au fost încântați de această 
interpretare progresistă dată problemei. Confederaţia părea că lupta 
nu numai pentru principiul drepturilor statului și autoguvernării, ci 
de asemenea, pentru conservarea unei civilizaţii stabile de tip agrar 
confruntate cu ambițiile tot mai mari ale oamenilor de afaceri din 
Nord. Poate că nu este o coincidenţă că această interpretare a apărut 
cam în același timp cu romanul Pe aripile vântului, unul dintre cele 
mai mari succese literare și cinematografice din toate timpurile. 

În timpul anilor 70, o altă interpretare, de obicei numită 
„Tevizionistă”, a dominat studiile istoricilor universitari. Revizioniștii 
negau faptul că neînțelegerile dintre Nord și Sud — fie ele asupra 
sclaviei sau drepturilor statale, ori văzute ca un conflict între industrie 
şi agricultură — au fost cu adevărat atât de mari. În viziunea lui Avery 
Craven şi James Randell (cei doi mari istorici revizioniști), mai 
numeroase erau lucrurile care uneau cele două zone decât cele care 
le divizau. Statele libere și statele cu proprietari de sclavi coexistaseră 
pașnic având aceeași Constituţie încă din 1787. Americanii albi 
aveau în comun limba, sistemul juridic, cultura politică, valorile 
religioase și trecutul. Majoritatea aveau, de asemenea, aceleași 
concepţii rasiste, acceptând fără nici un dubiu că Afro-americanii 
erau inferiori albilor. Majoritatea albilor nordiști erau tot atât de 
convinși de supremaţia albilor precum (aproape toți) conaţionalii 
lor din sud. În ochii istoricilor revizionisti. diferentele care separau 

Nordul de Sud puteau și trebuiau să fie armonizate pașnic. Prin 
urmare, războiul civil nu era.un conflict irepresibil, așa cum 
susținuseră generaţiile de dinainte, ci „conflictul care putea fi 
reprimat”, după cum și-a intitulat Craven una dintre cărți. Războiul 
a survenit nu ca urmare a unor neînțelegeri apărute spontan, ci din 
pricina extremiștilor ambelor părţi — agitatorii aboliţioniști și 
extremiștii sudiști — care aţâțau emoţiile și ura în scopurile lor 
partizane. Pasiunile pe care le stârneau au ieșit din matcă pentru că 
politicienilor timpului le lipsea abilitatea de care dăduseră dovadă 
generaţiile anterioare și nu au reușit să ajungă la un compromis. 
„Dacă s-ar alege o expresie sau un cuvânt care să fie considerate 
cauza războiului,” spune Randall, „acele cuvinte nu ar fi sclavie, 
sau drepturi statale, sau civilizații deosebite. Ar trebui să fie un cuvânt 
asemănător cu fanatism (de ambele părţi), sau neînțelegere, sau poate 
politică”. Deznodământul, conform părerii revizioniștilor, a fost unul 
tragic, un război care nu era necesar, care nu a dus la nimic ce nu s- 
ar fi putut obține prin negocieri. Bineînţeles, orice compromis făcut 
în 1861 ar fi lăsat sclavia la locul ei. Dar revizioniștii au argumentat 
că sclavia ar fi murit oricum, din cauze naturale, în viitorul apropiat. 

Indiferent de accentele căpătate de studiile respective într-un 
moment sau altul, istoriografia a parcurs, în această problemă, un 
circuit complet, revenind astăzi în punctul de plecare. Majoritatea 
istoricilor de azi sunt de acord cu ideea lui Lincoln că sclavia era 
„într-un fel sau altul”cauza războiului. Drepturile statelor, școlile 
progresiste și revizioniste sunt acum amorțite, dacă nu chiar moarte. 
Chiar dacă Sudul agrar și Nordul industrializat aveau interese 
economice diferite, războiul civil nu se purta pentru tarife sau bănci 
sau din cauză că agrarianismul se opunea industrialismului. Aceste 
chestiuni existau demult în economia Americii, deseori, până la 1850, 
generând mai multe fricțiuni decât de atunci încolo. Mai mult decât 
atât, afirmaţia că Sudul agrar se confrunta cu Nordul urbanizat trebuie 
făcută cu rezerve. În 1860, sub 25 la sută dintre americanii din Nord 
locuiau de fapt în „orășele” cu mai mult de 2 500 de locuitori. Trebuie 
spus și că războiul nu a fost nici rezultatul unor probleme false 
promovate de fanatici. El a izbucnit din cauza unor probleme 
profunde, de durată, pe care americanii, atât cei din Nord cât şi cei 
din Sud, le considerau a se afla în inima societăţii şi a viitorului lor. 


6 Începutul războiului 


La rădăcina acestui antagonism se afla sclavia. Să spui că „doar” 
sclavia a divizat Nordul de Sud este echivalent cu a spune că „doar” 
religia a divizat populaţia din Irlanda de Nord. Sclavia era singura 
instituție pe care nu o avea și Nordul. Așa-numita „instituţie specifică” 
definea. numai Sudul, marcând fiecare aspect al vieţii de aici. În 
1858, un marcant — și relativ moderat — politician nordist, senatorul 
William Sewardde New York, a declarat că sistemele sociale bazate 
pe munca sclavilor şi pe munca liberă „sunt mai mult decât 
incongruente — ele sunt incompatibile”. Fricţiunea dintre ele conduce 
la „un conflict ireconciliabil între forțele care se opun și care rezistă, 
şi înseamnă că Statele Unite trebuie să devină și vor deveni, mai 
devreme sau mai târziu, fie o naţiune proprietară de sclavi, fie o 
națiune unde munca va fi liberă”. Pe la 1860, majoritatea sudiștilor 
erau de acord cu Sewardcă un conflict ireconciliabil a împărțit țara 
în două culturi ostile. 

Sclavii erau principala bogăţie a Sudului. Valoarea pe piaţă a 
celor 4 milioane de sclavi în 1860 era de 3 miliarde de dolari — mai 
mult decât valoarea terenurilor sau a bumbacului. Munca sclavilor a 
făcut posibil ca Sudul să producă 75 la sută în ierarhia mondială a 
producătorilor de bumbac. Producţia de bumbac constituia la acea 
dată jumătate din exporturile Statelor Unite. Dar sclavia era mai mult 
decât un sistem economic, ea era o formă de a menţine controlul 
rasial și de a menţine astfel supremaţia albilor. Doar 25 la sută dintre 
albii sudiști erau proprietari de sclavi în 1860, dar marea majoritate 
a celorlalţi erau susținători ai acestei ciudate instituţii specifice. Mulţi 
fermieri albi aspirau să devină și ei proprietari de sclavi. Pe de altă 
parte, se și temeau de consecinţele unei eventuale eliberări a sclavilor. 
La jumătatea secolului al XIX-lea majoritatea proprietarilor de sclavi 
din Sud vedeau sclavia ca pe un fapt pozitiv, pe care îl considerau 
esențial pentru pacea, siguranţa și prosperitatea îndeletnicirilor lor. 

După 1830, după radicalizarea aboliționismului în Nord, sudiștii 
au fost provocaţi să apere sclavia. William Lloyd Garrison, Frederick 
Douglass și un grup de alți cruciați plini de elocvenţă au etichetat 
sclavia drept un păcat și.o violare a principiilorrepublicane de libertate 
pe baza cărora se întemeiaseră Statele Unite. Deși doar câțiva nordiști 
sprijineau de fapt egalitatea raselor, credinţa că sclavia era ceva injust, 
depășit şi nerepublican a devenit curentul principal al politicii 

nordiste. Mare parte a nordiștilor ridicau în slăvi virtuțile unei 
ideologii a muncii libere. Se pare că sclavia îi împiedica pe albii 
săraci şi pe cei puţin mai înstăriți să intre în competiţie cu plantatorii 
stăpâni de sclavi, astfel că datorită ei se degrada conceptul de muncă 
și se bloca mobilitatea socială. 

Chestiunea nu era a simplei existenţe a sclaviei, ci a expansiunii 
ei, care polariza întreaga naţiune. La mijlocul anilor 1850, un nou 
partid politic nordist, Partidul Republican, a luat ființă, menit să pună 
capăt răspândirii sclaviei. Blocarea sclaviei ar fi dus în final la 
dispariţia ei. De acest lucru se și temeau sudiștii. Populaţia din Nord, 
ajutată de imigranţi, creştea deja într-un ritm mult mai rapid decât 
cea din Sud. Prin urmare, Nordul avea majoritatea în Camera 
Reprezentanţilor. Noi state libere din vest aveau să ofere statelor 
libere o mai mare majoritate în Senat. În ultimă instanță, aceasta 
avea să fie o ameninţare la adresa sclaviei. Îngrijoraţi de acest 
dezechilibru demografic dintre Nord și Sud, sudiștii au început să 
accepte tot mai mult părerea conform căreia suveranitatea ţinea de 
state însele și că în anumite împrejurări secesiunea ar fi putut fi un 
proces justificat. 

Pentru cea mai mare parte a anilor 1850, Sudul a reușit să păstreze 
controlul politic asupra președinției, Congresului și Curţii Supreme. 
Aceasta se întâmpla pentru că sudiștii dominau Partidul Democrat. 
Acest partid a continuat să câștige un sprijin considerabil în Nord, 
mai ales.din partea catolicilor irlandezi și germani, dar și din partea 
fermierilor (deseori de origine sudistă) în statele din Midwest precum 
Illinois. Deși președinții democrați Franklin Pierce (1853-1857) şi 
James Buchanan (1857-1861) erau din Nord, ei au avut vederi pro- 
sudiste. Această — întrucâtva nefirească — dominație politică sudistă 
i-a convins pe mulți nordiști că la nivel politic funcționa ô conspirație 
a puterii proprietarilor de sclavi, care submina valorile și instituţiile 
tării. La 1856, Partidul Republican, hotărât să se opună influenţei 
proprietarilor de sclavi și expansiunii sclaviei, a devenit cel mai 
putemic partid din Nord și a reprezentat cele mai multe state nordiste 
în alegerile prezidenţiale din 1856. Cu toate acestea, Buchanan a 
câștigat alegerile. Mandatul său a fost marcat de situația apărută în 
zona Kansasului. Vestea despre ostilitățile care se porniseră între 
coloniştii pro- și anti-sclavie din Kansas s-a răspândit, ajungând până 

în Congres. Evenimentele din Kansas i-au împărţit pe nordiști și pe 
sudiști în două tabere opuse, cu atât mai mult cu cât în 1858 mulți 
democrați din Nord au trecut de partea senatorului Stephen Douglas, 
părăsindu-l pe Buchanan. 

În 1859, aboliţionistul John Brown, considerat de unii în acea 
vreme (și de mulți alţii, de atunci încolo) drept un erou, și de alții 
(având o percepţie mai corectă) — un ucigaș și un nebun, a condus 
un complot spectaculos pentru a pune mâna pe arsenalul federal de 
la Harper's Ferry, Virginia. O dată intrat în posesia armelor, el a 
sperat să stârnească o reacţie în lanț, bazată pe răscoale ale sclavilor 
în tot Sudul. Nu s-a ales nimic, însă, de visele sale nebunești, iar 
majoritatea susținătorilor lui au fost uciși. Brown însuși a fost capturat, 
judecat și spânzurat. Dar momentul Harper's Ferry a reușit să 
transmită unde de şoc în tot Sudul. O revoltă a sclavilor era teama 
cea mai mare a sudiştilor albi. În consecinţă, sudiștii au ajuns să 
creadă că toți aboliționiștii sunt ca Brown și „Republicanii Negri”. 

În 1860, Partidul Democrat, ca toate celelalte instituţii din 
America, s-a împărțit în două, între membrii nordiști și sudiști. 
Candidatul pentru președinție al democraţilor din Nord era Stephen 
Douglas. Democraţii sudiști l-au ales pe John Breckinridge. Aceasta 
a ajutat la alegerea candidatului republican Abraham Lincoln pe 
care îl susțineau toate statele din Nord. Doar câțiva sudişti l-au ales 
pe Lincoln. Pentru mulți sudiști, alegerea lui Lincoln era scandaloasă. 
Faptul că Nordul alesese un președinte care considera sclavia „o 
nedreptate monstruoasă” care trebuia „ștearsă de pe faţa pământului” 
părea atât o ameninţare cât și un afront adus onoarei Sudului. Astfel 
că în iarna anului 1860-1861, şapte state din Sud au votat 
desprinderea de Uniune. Carolina de Sud a fost prima care s-a 
desprins, în decembrie 1860. Mississippi, Florida, Alabama, Georgia, 
Louisiana și Texas au urmat curând. Delegații acestor state s-au 
întâlnit în localitatea Montgomery, Alabama, în februarie 1861, și 
au format Confederaţia Statelor Americii. Convenţia de la Mont- 
gomery l-a ales președinte tot pe Jefferson Davis, un senator din 
Mississippi. 

"Totuși, opt state sclavagiste din partea superioară a Sudului nu s-au 
despărțit de Uniune imediat. Ele au rămas în așteptarea unui 
comnromis care sperau să mentină Uniunea. dar nu s-a putut găsi 

nici o formulă de acest gen. Lincoln și republicanii erau hotărâți să 
împiedice expansiunea sclavagiei, iar statele confederate erau decise 
să se desprindă din Uniune. 

Secesiunea nu a însemnat .cu necesitate izbucnirea unui război. 
Cabinetul lui Lincoln ar fi permis „surorilor care persistau în greșeală” 
să „plece în pace”. Dar majoritatea nordiștilor nu doreau să accepte 
dezmembrarea Statelor Unite. Ei considerau că tolerarea despărțirii 
de Uniune avea să pună. capăt marelui experiment care era guvernul 
republican. Avea să creeze un precedent care ar fi fost invocat de 
orice minoritate nemulțumită în viitor. „Dacă minoritatea are drep- 
tul să dizolve guvernul când are chef, pentru că îi stă în cale, atunci 
s-a sfârșit cu orice guvern”, scria un jurnalist din Cincinnati, părere 
împărtășită de mai multe ziare din Nord. 

Chiar președintele Buchanan considera secesiunea ilegală. Dar 
după noiembrie 1860, în calitate de președinte „nereales” (lame duck) 
nu era dispus să se implice în nici un fel. Totuși, Lincoln a spus 
limpede în discursul său de învestitură, în martie 1861, că era hotărât 
să mențină Uniunea. Prin adoptarea politicii „pasivităţii desăvârşite” 
Lincoln spera că pasiunile se vor linişti, iar unioniștii vor recâștiga 
influență în partea inferioară a Sudului. 

Dar această speranță a murit încă de la început. Unioniştii autentici 
aproape că dispăruseră din statele confederate. Mai mult decât atât, 
Lincoln s-a trezit confruntat cu o criză politică, ceea ce însemna că 
timpul nu era de partea sa. Statele secesioniste preluaseră toate 
instituţiile federale aflate între granițele lor. Rămăseseră doar câteva 
forturi sub control federal, cel mai important fiind Fort Sumter, aflat 
pe o insulă în golful Charleston. Lincoln însuși solicitase să fie apărat. 
În primăvara lui 1861, a fost nevoie să se ia anumite măsuri din 
cauză că garnizoana (formată din 80 de oameni) rămăsese fără 
provizii. Lincoln era hotărât să aprovizioneze Fortul Sumter, și a 
transmis guvernului confederat care erau intenţiile sale. 

Președintele Davis a. considerat o jignire ca drapelul Uniunii să 
fluture în continuare în golful Charleston. Stârnit de comentariile 
sudiştilor, el a hotărât să susţină suveranitatea confederaţilor, 
încrezător că o eventuală izbucnire a războiului va forța statele sudiste 
situate în partea superioară să se alăture Confederaţiei. Când o 
expediţie militară de intervenţie s-a apropiat de Charleston, Davis a 

ordonat generalului Beauregard, comandantul trupelor confederate 
de la Charleston, să atace Fort Sumter. Focul de artilerie a început 
dimineaţa la 4,30 pe data de 12 aprilie. S-a încheiat 33 de ore mai 
târziu. În timpul bombardamentului, artileria confederată a tras 4 000 
de obuze, iar tunurile Uniunii din Sumter au răspuns cu 1 000 de 
focuri. În mod uimitor, nu s-au înregistrat victime. Fortul fiind sub 
asediu şi neexistând nici o speranţă că va fi eliberat, maiorul 
Anderson, comandantul garnizoanei Uniunii, s-a predat. Faptul cel 
mai important este că trupele confederate au deschis primele focul. 
Reacţiile din Nord au fost asemănătoare cu acelea stârnite în America 
de vestea atacului japonez de la Pearl Harbour, în anul 1941. Nordiștii 
s-au unit contra confederaţilor și au pornit la război. 

Imediat, Lincoln a solicitat trupe acelor state care rămăseseră în 

Uniune. Acum trebuia ca statele sudiste din partea superioară să se 
hotărască. Virginia, Tennessee, Arkansas și Carolina de Nord, 
decizând că sclavia era temelia lor, au votat să se alăture 
Confederaţiei. Decizia Virginiei a fost crucială, fiind cel mai numeros 
stat deținător de sclavi și cel mai industrializat. Mutarea capitalei 
confederate de la Montgomery la Richmond (capitala statului 
Virginia) în mai 1861 a fost o recunoaștere a importanței acordate 
implicării politice și militare a statului Virginia. 
„În 1861, Lincoln încă nu promisese să pună capăt sclaviei, pentru 
că el dorea pur și simplu să păstreze Uniunea. Statele confederate se 
luptau pentru dreptul la autodeterminare. Se poate spune în consecință 
că naționalismul a fost cauza imediată a izbucnirii războiului civil. 
În 1861, relativ puţin nordiști luptau ca să pună capăt sclaviei. Totuși, 
sclavia fusese aceea care dusese la impasul crucial dintre Nord și 
Sud. Diferendele iscate de chestiunea sclaviei au dus la secesiunea 
statelor sudiste. Deși Confederaţia susținea că justificarea sa era 
protejarea drepturilor statului, în realitate era vorba de un singur 
drept — dreptul de a menţine sclavia — care a determinat separarea 
statelor Confederaţiei. Pentru acest drept mulți sudiști erau dispuși 
să lupte până la moarte. 

Adevărul este că puțini nordiști doreau să lupte pentru emanicparea 
sclavilor; majoritatea însă erau pregătiţi de orice pentru a salva 
Uniunea. Problema sclavilor însemna că ei trebuiau să lupte să sal- 
veze Uniunea. 

Niw MEXICO 


: l ) State libere 


[ E | Teritorii aflate sub controlul 
Uniunii 
State „sclavagiste” din Confederație 


State „sclavagiste” nefăcând parte din Confederație 
şi controlate de către Statele Unite 


OO] Teritorii solidare cu Confederația 


O naţiune divizată: Confederația contra Uniunii, 1861 


În martie 1865, Abraham Lincoln a oferit o succintă trecere în 
revistă a ceea ce el considera a fi cauzele principale ale războiului: 


1 O optime din întreaga populatie e formată din sclavi de culoare, care 
nu sunt distribuiți pe întreaga suprafaţă a Uniunii, ci sunt localizaţi în 
partea sudică a ei. Acesti sclavi prezintă pentru unii un interes deosebit 
și puternic. Toţi știm că acest interes a fost, într-un fel sau 

5 altul, cauza războiului. Întărirea, perpetuarea și extinderea acestui 
interes a fost obiectivul pentru care insurgenții ar fi fost în stare să 
dezmembreze Uniunea chiar prin intermediul războiului, deși guvernul 
le-a spus că nu au nici un drept să facă mai mult decât să limiteze 
extinderea acestui fenomen. Nici una dintre părți nu s-a asteptat ca 

10 războiul să capete asemenea amploare sau să dureze atât de mult. 

3: Cum să denumim conflictul? 


Din 1861 până azi americanii discută despre denumirea pe care să o 
dea acestui conflict. În mod categoric, cel mai popular nume folosit 
astăzi este „războiul civil”. Ambele părți i-au spus așa pe parcursul 
celor patru ani de conflict militar. Conflictul s-a manifestat într-adevăr 
ca un război civil în state ca Missouri și Kentucky în care uneori 
fratele a luptat contra fratelui. Totuși, în celelalte locuri nu s-a 
întâmplat chiar așa. Realitatea este că războiul s-a purtat în două 
regiuni geografice diferite: majoritatea nordiștilor se aflau de partea 
Uniunii, iar sudiștii țineau cu confederaţii. Prin urmare, termenul 
înseamnă că două părți diferite ale naţiunii au luptat pentru a prelua 
controlul asupra unui singur guvern, aceasta în condiţiile în care, de 
fapt, Confederaţia încerca să existe în mod independent. 

După 1865, sudiștii au numit în mod frecvent conflictul „războiul 
dintre state”. Această denumire era, însă, mai degrabă vagă și nu 
foarte corectă: lupta s-a dat nu între state, ci între două guverne 
organizate ca atare: Uniunea și Confederaţia. Nordiștii s-au referit la 
conflict folosind denumirea de „război al rebeliunii”. Si termenul 
acesta este vag. Mai mult decât atât, conflictul a fost mai mult decât 
o rebeliune: a durat patru ani și a fost purtat de către două guveme 
respectând regulile războiului. Alţi termeni care au mai fost folosiți 
ocazional pentru a descrie conflictul (fiecare dintre ei are o conotaţie 
care oferă o explicaţie diferită sau o altă perspectivă asupra luptei) 
ar mai fi: „războiul pentru independenţa Sudului”, „războiul 
Confederaţiei”, „războiul de secesiune”, „războiul contra sclaviei”, 
„războiul părților” și „războiul pentru naționalitate”. Mai trebuie spus 
că astăzi aproape toată lumea numește acest conflict războiul civil. 
Nici această carte nu va face excepție. 


38. De ce a durat războiul atât de mult? 


PROBLEMA CHEIE Care erau principalele atuuri ale Uniunii și 
ale Confederaţiei? 


În primăvara anului 1861, zeci de mii de nordiști și sudiști s-au grăbit 
să vină sub culorile drapelului. Maioritatea se gândeau că va fi o 

bătălie glorioasă și că se vor întoarce triumfători acasă. Dar în loc de 
împlinirea pe care o așteptau toți o dată cu venirea verii, războiul s-a 
transformat într-un măcel, care a ţinut patru ani. Acest lucru s-a 
datorat în parte specificului luptei (vezi capitolul 2), dar avea legătură 
și cu faptul că atât Nordul cât și Sudul aveau avantaje și dezavantaje 
care tindeau să se neutralizeze reciproc. Aceasta nu înseamnă că 
ambele părți aveau o egală capacitate militară. Pe hârtie — și în reali- 
tate — Nordul era cu mult mai puternic decât Sudul. Totuși, 
Confederaţia avea anumite avantaje pe care liderii ei sperau — și se 
aşteptau la aceasta — să fie capabili să le exploateze. 


a) Avantajele Nordului 


De la început, Nordul a avut un avantaj considerabil în ceea ce 
priveşte numărul soldaților. În Nord trăiau 22 de milioane de oameni 
în comparaţie cu doar 9 milioane în Sud (dintre care numai 5,5 mili- 
oane erau albi). Confederaţia ar fi putut, probabil, să obțină pentru 
înrolare în jur de 2 milioane de oameni. Spre deosebire de ea, Uniunea 
putea înrola aproape 7 milioane de bărbaţi albi și, în ciuda rezervei 
de a-i folosi și pe aceștia din urmă, ea putea, de asemenea, să se 
bazeze și pe sute de mii de afro-americani. 

Deși în 1861 Nordul era în mare parte o regiune a cărei economie 
se baza pe agricultură, el avea, totuși, o capacitate industrială mai 
mare (vezi Tabelul 1). În 1860 statele nordice produceau 97 la sută 
din armele de foc ale Statelor Unite, 93 la sută din țesături, 94 la sută 
din fonta brută, 90 la sută din necesarul pentru încălțăminte. Nordul 
avea de șase ori mai multe fabrici decât Sudul şi o capacitate 
industrială de zece ori mai mare. Sudul nu avea decât un oraș — New 
Orleans — cu o populaţie mai mare de 50 000 de oameni. Cavaleria 
ale Nordului aveau de două ori mai mulți kilometri decât Sudul și 
erau întreținute de o mulțime de muncitori calificaţi și de ingineri. 
(Aceia care au pronosticat că Nordul nu va fi capabil în 1861 să 
cucerească Sudul au trecut cu vederea atuul reprezentat de sistemul 
feroviar). Chiar și în domeniul agriculturii Nordul era superior 
Sudului. Avea mai mulți cai, vaci și oi și producea peste 80 la sută 
din grâul şi ovăzul țării. Nordul nu ar fi avut nici o problemă să-și 
hrănească, să-și îmbrace și să-și înarmeze trupele, spre deosebire de 
Confederatie. 

Confederaţia spera să își acopere lipsa materiilor principale din 
importurile cu Europa, în special cele din Marea Britanie. Dar încă 
de la începutul războiului Nordul a reușit să domine și să impună 
asupra Sudului o blocadă tot mai puternică. Pe lângă închiderea 
comerțului cu Sudul, Nordul putea să facă uz de puterea sa navală 
pentru a ataca coasta confederată și a pune în pericol principalele 
sale porturi. Aceasta însemna pentru Confederație să-și cheltuiască 
resursele și așa prea mici. Mai mult decât atât, Uniunea se bucura de 
supremație navală pe așa numita „mare interioară” — adică fluviul 
Mississippi și afluenții săi. 

S-a susținut uneori că, în comparaţie cu Sudul, Nordul nu avea 
experiență militară. Acest lucru nu este adevărat. Majoritatea 
bărbaţilor înrolați în armata regulată a Uniunii i-au rămas loiali, la 
fel s-a întâmplat și cu aproape două treimi dintre ofiţeri, și nu este 
surprinzător. Între 1820 şi 1860 aproape două treimi dintre 
absolvenţii de la West Point, principala academie militară a Statelor 


Ri Statele Uniunii 


Total populaţii 2,5 la 1 Tonaj nave 25 la 1 Suprafaţă agrară în acri 3 la 1 


rop mast. ai i Valoarea prod. ind. 14 la 1 Animale de tracțiune 1,8 la 1 


Bărbati liberi în serviciu! | 
militar în 1864: Prod. textilc 14 la 1 Şeptel 1,5 la 1 

Nivelul de trai 3 la 1 Prod. mctale feroase 15 la 1 Prod. grâu 4,2 la 1 


Total distanță cale lic 
feroviară 2,4 la 1 Prod. cărbune 38 la 1 Prod. porumb 2 la 1 


Şi nave că Ai i 
comerciale 9 la 1 Prod. armament 32 la 1 Prod. bumbac 1 la 24 
Tabelul 1 Resursele statelor Uniunii și Confederaţiei văzute 
comparativ 


Statele Confederaţiei 

Unite, fuseseră nordişti. Prin urmare, Uniunea beneficia de o mai 
mare experiență militară într-un eventual conflict cu Confederaţia. 

Nordul a mai beneficiat și de avantajul că patru state proprietare de 
sclavi, numărând aproape 2 milioane de locuitori, inclusiv 430 000 de 
sclavi, au rămas loiale Uniunii. În nici un moment nu s-a pus problema 
ca statul Delaware să se despartă de Uniune. Mai puţin de 2 la sută 
din populaţia sa era formată din sclavi, iar legăturile sale economice 
principale erau cu Nordul. Cu Maryland era altă problemă. Era un 
stat important din punct de vedere geografic (datorită distanței mici 
faţă de Washington), iar mulţi locuitori ai săi erau de orientare 
confederată. În aprilie 1861 a avut loc o revoltă serioasă în. oraşul 
Baltimore: soldaţi unioniști traversând orașul pentru a apăra 
Washingtonul au fost atacați de localnicii cu vederi confederate. 
Patru soldaţi și doisprezece civili au fost uciși, acestea fiind primele 
victime ale războiului. Prin urmare exista o mare probabilitate ca 
Maryland să se desprindă din Uniune. Dar Lincoln, ajutat de 
guvernatorul statului Maryland, care avea vederi prounioniste, a luat 
măsuri serioase să nu se întâmple așa ceva. Uzând de prevederile 
Constituţiei şi interpretând textul ei aproape la limita legalității (și 
probabil dincolo de ea), el a trimis în acest stat trupe unioniste, sus- 
pendând temporar Legea habeas corpus*, ceea ce a permis arestarea 
cu ușurință a acelora suspectaţi de a fi fost capii revoltei. Durele 
măsuri ale lui Lincoln au'ajutat la păstrarea statului Maryland de 
partea Uniunii. În iunie 1861 alegerile din Maryland au fost câștigate 
de candidaţii unioniști, iar adunarea legislativă de stat a votat 
împotriva secesiunii. În timpul războiului aproape 30 000 de albi și 
(în cele din urmă) 9 000 de negri din Maryland au luptat de partea 
Nordului. De partea Confederaţiei au luptat totuşi aproape 20 000 
de locuitori ai acestui stat. 

Statul Kentucky, locul de naștere atât al lui Lincoln cât și al lui 
Davis, era încă și mai important decât Maryland. „Eu cred că pier- 
derea statului Kentucky e echivalentă cu pierderea jocului”, spunea 
Lincoln. Statul acesta era puternic divizat. Guvernatorul Magoffin 
înclina spre tabăra sudiștilor, dar majoritatea demnitarilor din 
Kentucky se opuneau secesiunii. 


*Legea pentru garantarea libertății individului (n.tr.) 

La început, s-au făcut încercări pentru păstrarea neutralității. 
Magoffin a respins cererile de recrutare făcute atât de către Uniune 
cât și de Confederație și a cerut ambelor guverne să lase statul 
Kentucky în pace. Alegerile din mai și iunie au indicat că unioniștii 
erau majoritari: unioniștii au câștigat 70 la sută din voturi, dar mulți 
simpatizanți confederați au refuzat să participe la alegeri. Lincoln, 
conştient că o mișcare greșită din partea sa ar fi putut împinge statul 
în tabăra opusă, nu a luat nici o măsură directă. În schimb, el s-a 
bazat pe răbdare, tact şi manevre de culise. În timp ce (aparent) se 
ocupa de păstrarea integrităţii statului Kentucky, guvernul său furniza 
arme unioniștilor de aici. Neutralitatea fragilă a acestui stat a fost de 
scurtă durată. În septembrie 1861, forțele confederate au ocupat 
orașul Columbus. Reprezentanţii instituţiilor statului, furioși din 
pricina acestei acţiuni fățișe, s-au hotărât să adere la Uniune. Forţele 
Uniunii au primit rapid ordin să intre în Kentucky, astfel că în curând 
ele au ajuns să controleze cea mai mare parte a teritoriului său. În 
timpul războiului, 50 000 de albi din acest stat și 24 000 de negri au 
luptat de partea Uniunii. 35 000 de albi au rămas însă cu Sudul. 

În primăvara lui 1861, părea probabil ca Missouri, cel mai populat 
stat de la vest de Mississippi, să se alăture Confederaţiei. Mare parte 
din populaţia sa era de origine sudistă, iar guvernatorul avea vederi 
confederate. În iunie 1861 el a recrutat 50 000 de voluntari pentru a 
apăra statul împotriva atacului federal. Exista însă și un substanţial 
sprijin unionist, mai ales din partea numeroasei populaţii de origine 
germanică ce locuia aici. Congresmanul Francis Blair și căpitanul 
Nathaniel Lyon s-au preocupat ca statul lor să nu cadă în mâinile 
confederaţilor. Deși Lyon a fost înfrânt și apoi ucis în bătălia de la 
Wislon's Creek, din august 1861, unioniștii au păstrat controlul asupra 
celei mai mari părţi a teritoriului. În timpul războiului, 80 000 de 
albi şi 8 000 de negri din Missouri au luptat pentru Uniune. 30 000 
de locuitori din acest stat s-au alăturat armatei confederate și alte mii 
au intrat în „trupele neregulate”, ducând un război sângeros de gherilă 
împotriva unioniștilor. 

Faptul că statele Maryland, Kentucky și Missouri nu s-au declarat 
cu convingere de partea Confederaţiei a fost un fapt crucial. Cele 
trei state ar fi adăugat un procent de 45 la sută populaţiei albe a 
Confederaţiei și 80 la sută capacităţii sale industriale. 

Nici în cele unsprezece state confederate nu era toată lumea de 
partea acestei cauze. Existau insule de unioniști, mai ales în Munţii 
Apalași. Confederaţia a suferit o serioasă înfrângere atunci când 
Virginia de Vest (care votase în proporţie covârșitoare împotriva 
secesiunii) s-a separat de Virginia. Virginia de Vest a intrat curând 
sub control unionist și a devenit apoi un stat distinct. (A fost primit 
în Uniune în anul 1863.) Și statul Teneessee s-a divizat. Senatorul 
Andrew Johnson a rămas loial Uniunii, iar partea estică a statului a 
rămas esențialmente unionistă. În timpul războiului aproape 30 000 
de locuitori ai acestui stat au luptat de partea Nordului. 

Pentru a contracara deficitul înregistrat ca urmare a mutării pe 
front a mâinii de lucru, efortul economic de război al Confederaţiei 
a devenit masiv dependent de munca sclavilor, numai că întotdeauna 
sclavii erau o verigă slabă în Confederație. Pe parcursul războiului, 
negrii dezertau, fugind în armata din Nord pentru a-și oferi serviciile 
Uniunii. 


b) Avantajele Confederaţiei 


Soarta părea să fie potrivnică. Dar deznodământul unui război nu 
depinde doar de numărul oamenilor care luptă efectiv sau de 
capacitatea productivă. Factorii geografici au și ei importanța lor. 
La fel, curajul, aptitudinile de organizare și de conducere. În 1861, 
majoritatea sudișilor și a observatorilor europeni credeau în triumful 
Confederaţiei. Chiar și după război, mulți demnitari sudiști erau 
convinși că ar fi trebuit să câștige Confederaţia. „Nici un alt popor 
nu s-a luptat vreodată pentru independență”, a spus generalul 
Beauregard, „având de partea sa mai multe avantaje decât a avut 
Confederaţia”. ` i 

Suprafața ca atare a Confederaţiei — cca 1 200 000 km?- a fost 
probabil cel mai mare avantaj al său. Având de două ori dimensiunea 
celor 13 colonii, cât fuseseră la început, era dificil de imaginat că va 
fi înconjurată și cucerită. Chiar dacă armatele nordiste ar fi reușit să 
ocupe teritoriul Confederaţiei, ele ar fi putut cu greu să stăpânească 
o populație plină de resentimente și să-şi menţină active căile de 
aprovizionare. Nu exista aici, cu excepţia orașului Richmond, nici 

un centru important. Era puţin probabil, în 1861, să: fie împresurată 
Confederaţia, chiar în eventualitatea capturării orașului Richmond. 
Confederaţia ar fi putut să câștige teren și să câștige pur şi simplu 
războiul istovind voinţa de luptă a nordiştilor. 

Confederaţia nu avea nevoie să invadeze Nordul, să supună 
teritoriul ocupat sau să captureze orașele Washington, New York și 
Boston pentru a câștiga. Ea nu trebuia decât să se apere. Apărarea, 
atât în sens strategic cât și tactic, era întotdeauna o opțiune mai ușoară 
decât atacul. Puterea distructivă a puștilor muschetă (vezi capitolul 
2) însemna în mod cert că tactica de luptă în câmp deschis era de 
partea apărătorului. Uniunea nu avea de ales decât să atace. Nu avea 
altă cale pentru a reunifica Uniunea. Sudiștii sperau ca opinia publică 
din Nord să ajungă să se opună, după ce ar fi aflat numărul mare al 
victimelor. Dacă Nordul ar fi pierdut, Confederaţia ar fi câștigat prin 
eșecul atacatorului. 

Poziţia geografică oferea confederaţilor un avantaj strategic im- 
portant. Principalul teatru de război îl reprezenta teritoriul dintre 
Washington și Richmond, în Virginia de Nord. Aici o serie de râuri 
care curgeau de la vest la est — Rappahannock, Rapidan, York, 
Chickahominy și James — aveau să se constituie într-o barieră în 
faţa armatelor Uniunii care doreau să captureze orașul Richmond. 
Importanta și fertila vale Shenandoah se întindea de la nord-est (lângă 
Washington) spre sud-vest — o direcţie greșită din punctul de vedere 
al nordiștilor. Forţele federale care .mărșăluiau spre baza văii se 
îndepărtau de Richmond. Pe de altă parte, confederaţii puteau folosi 
acest loc pentru a lovi în inima Nordului și chiar pentru a ameninţa 
capitala însăși. 

Sudul avea de asemenea avantajul liniilor interioare de 
comunicație. În teorie, aceasta însemna că liderii militari confederați 
se aflau în poziţia de a se putea concentra asupra forțelor dispersate, 
ocupându-se succesiv de trupele inamice, folosindu-și astfel separat 
puterea armată cu efect maxim. 

Deşi statele Maryland, Missouri şi Kentucky nu s-au dezlipit 
definitiv, mari părți ale lor se declaraseră de partea Confederaţiei. 
Suporterii Confederaţiei din Missouri și Kentucky și-au înființat 
propriile instituţii juridice, au emis ordonanţe de secesiune și s-au 

alăturat efectiv Confederaţiei, devenind statul al 12-lea, respectiv al 
13-lea. Mii de oameni de la granița acestor state au servit în armata 
Confederaţiei. 

Deși sclavii erau o potenţială verigă slabă, sclavia s-a dovedit în 
sine un beneficiu real al Confederaţiei, la începutul războiului. Faptul 
că sclavii puteau fi lăsaţi să lucreze acasă i-a permis Sudului să aibă 
militari albi mai mulți decât Uniunea. Deși Confederaţia nu permitea 
sclavilor să se înroleze (până în anul 1865), cu toate acestea ei au 
făcut multe treburi de mare folos, cum ar fi transportul bunurilor 
către front, construirea fortificațiilor și săpatul tranșeelor. 

Se pare că pe lângă acestea, Confederaţia a avut şi avantaje 
psihologice importante. Pentru că cea mai mare parte a războiului s-a 
purtat pe teritoriul Confederaţiei, aceasta a însemnat pentru sudiști 
că ei își apăreau pământul și căminul — fapt care probabil i-a încurajat 
să lupte cu mai multă abnegaţie decât nordiștii, care luptau pentru 
idealuri mult mai abstracte, precum reunificarea ţării. În 1861, relativ 
puțini sudiști au pus la îndoială justeţea cauzei confederate. Bisericile 
din Sud erau total în sprijinul războiului, asigurându-și credincioşii 
că îl au pe Dumnezeu de partea lor. În anul începerii războiului, în 
Sud moralul era bun, devotamentul și entuziasmul de asemenea. 
Deși cea mai mare parte a armatei regulate a rămas loială Uniunii, 
majoritatea sudiştilor erau încrezători că, indiferent de numărul lor, 
ei erau mai buni soldaţi decât nordiştii. În opinia majorității 
contemporanilor, Sudul părea să pună mai mult accent pe virtuțile 
cazone decât Nordul. În 1860 şapte din opt colegii militare din Statele 
Unite (excluzând West Point și Annapolis) se aflau în state 
„sclavagiste”. Sudiștii se luptaseră extraordinar împotriva mexicanilor 
și, înainte de asta, în războiul pentru independenţa Texasului. Sudiștii 
erau aceia care ocupau majoritatea posturilor de ofițeri superiori din 
armata Statelor Unite. Elita generalilor naţiunii era formată din sudiști. 
Majoritatea experţilor militari presupuneau că fermierii, care știau 
să călărească și să tragă cu pușca, erau în mod natural mai buni 
soldați decât muncitorii industriali (și emigranții). Imaginea pe care 
și-o făcuseră despre sine sudiștii -de soldați mai buni decât nordiștii 
nu s-a prea potrivit cu realitatea. Nu e însă nici o îndoială că aceasta 
a făcut ca ei să aibă în luptă un moral mai bun. 

„Regele bumbac” a fost principala armă economică a Confede- 
rației. În ultimă instanţă, din vânzările de bumbac aveau să se 
cumpere arme și provizii din Europa. Exista apoi o puternică 
probabilitate ca Marea Britanie să spargă blocada instituită de Uniune 
pentru ca transporturile de bumbac să ajungă în fabricile sale de 
textile. Aceasta ar fi putut conduce la izbucnirea unui război între 
Marea Britanie și Uniune. 

Deşi Confederaţia părea a fi depășită numeric și ca înzestrare 
armată, existau totuși niște precedente care sugerau că un „David” 
mic și hotărât ar fi putut să învingă un „Goliat” aparent de nebiruit. 
Sudiștii ar fi putut să se gândească atât la războiul de independență 
cât și la lupta pentru independenţă a texanilor cu Mexicul, în 1836. 


Să studiem Capitolul 1 


Acest capitol are două mari obiective: să vă dea câteva noțiuni despre 
cum și de ce a izbucnit războiul civil; să vă ajute să înțelegeţi care 
au fost avantajele și dezavantajele ambelor părți beligerante, așa 
cum se prezentau ele în 1861. O abordare corectă a avantajelor şi 
dezavantajelor Uniunii și Confederaţiei vă va ajuta să înțelegeţi cum 
s-a desfășurat războiul. 


Studiați următoarele izvoare și răspundeţi la întrebările de mai jos. 


Sursa A: ziarul London Times din 18 iulie 1861 


1 Una este să conduci rebelii de pe malul sudic al râului Potomac și 
chiar să ocupi orașul Richmond și alta să reduci si să pui permanent 
în discuţie o suprafaţă a unei țări mari cât Rusia, în Europa ... Nici un 
război de independenţă nu a fost sortit esecului, cu excepția situației 

5 în care disproporțiile dintre armate au fost cu mult mai mari decât în 
acest caz ....Precum a trebuit Anglia în timpul revoluţiei să renunţe la 
cucerirea coloniilor, tot așa Nordul va trebui să renunţe la cucerirea 
Sudului. 

Sursa B: Diplomatul confederat John Slidell, 20 iulie 1861 


1 Vom avea un avantaj enorm dacă vom lupta pe pământul nostru și 
pentru a ne apăra viața: mai mult contează un milion de oameni care 
se luptă pentru a-și apăra casele împotriva invadatorilor, mai puternici 
din punct de vedere strict militar, decât cinci milioane [de nepoftiți] 

5 într-oțară străină. 


Sursa C. Tabelul 1: (vezi pagina 14) 


1. Studiaţi Sursa C si, folosindu-vă de propriul limbaj, explicati: 
De ce numărul total de kilometri ai rețelei feroviare ar putea constitui 
un avantaj important pentru Uniune? 

2. Studiaţi toate cele trei surse si folosindu-vă de propriul limbaj rezolvati 
tema de mai jos: 
Comentati importanţa celor trei surse pentru explicarea avantajelor și 
punctelor slabe ale ambelor tabere în anul 1861. 

3. Studiaţi toate cele trei surse și folosindu-vă de propriul limbaj rezolvati 
tema de mai jos: 
De ce erau conducătorii confederați atât de încrezători în succes în 
anul 1861? Exista o bază reală pentru optimismul lor? 


: Caracterul războiului 


OBIECTIVE DE ATINS 


1; Care era situaţia în anul 1861? 


PROBLEMA CHEIE În ce măsură erau pregătite de război cele 
două tabere în 1861? 


Nici una dintre tabere nu era pregătită de război în 1861. Uniunea 
nu avea decât o armată regulată formată din 16 000 de soldati, 
majoritatea fiind împrăștiați pe la posturile de frontieră din partea de 
vest a ţării. Însuși Departamentul de război din Washington număra 

doar 90 de oameni. Președintele Lincoln nu avea deloc experiență 
militară (iar administrativă, foarte puțină). Generalul Winfield Scott, 
originar din Virginia, dar care rămăsese loial Uniunii, era principa- 
lul conducător al armatei nordiste. Deşi cândva fusese un soldat 
excelent, în 1861 el avea venerabila vârstă de 74 de ani și pe 
deasupra, suferea de hidropizie și ameteli. Stat Major nu avea, nici 
planuri strategice documentate sau vreun program de mobilizare. 
Avea doar câteva hărți bune. 

În aprilie 1861, Lincoln a apelat la 75 000 de voluntari, 
solicitându-i pentru o perioadă de trei luni. Curând avea să devină 
evident că intervalul acesta nu era suficient. În iulie, el a solicitat 
Congresului încă 400 000 de voluntari pentru o durată de trei ani. 
Congresul a mărit cifra la 500 000 — ceea ce însemna, de fapt, mai 
mulți oameni decât s-ar fi putut efectiv organiza, instrui şi echipa. În 
mod tradiţional, fiecare bărbat apt de armată, cu vârsta cuprinsă între 
18 şi 45 de ani, fusese chemat la instrucţie în unităţi ale miliției 
statului o dată sau de două ori pe an. La jumătatea secolului al XIX-lea 
puțini bărbaţi erau atrași de armată. Câteva state aboliseră de tot 
serviciul milițiilor, iar unele dintre statele din Vest nici nu folosiseră 
vreodată acest sistem. Majoritatea milițiilor de stat din Nord 
funcționau mai degrabă simbolic. 

Confederaţia trebuia să-și organizeze armata de la zero. Cel puţin, 
președintele Davis avea ceva experiență militară. Educat la West 
Point, el luptase în războiul cu Mexicul și fusese un priceput ministru 
de război la mijlocul anilor 1850. Cei aproape 300 de ofițeri de 
armată sudiști care demisionaseră din armata regulată ca să lupte 
pentru Confederație s-au dovedit o rezervă utilă. Milițiile din statele 
sudice, parțial ca rezultat al raidului lui John Brown, erau, de cealaltă 
parte, mai bine pregătite pentru război decât acelea din Nord. Sutele 
de companii de voluntari care s-au adunat la început la Montgomery, 
apoi la Richmond, ajungeau aici deseori deja înarmate și cu 
uniformă, fiind câteodată chiar gata instruite, mai ales acele companii 
care funcționau deja ca unităţi de instrucţie militară. 
CongresulConfederaţiei l-a autorizat în februarie 1861 pe Davis să 
crească la 100 000 numărul voluntarilor, necesari pentru o perioadă 
de maximum 12 luni. În mai 1861, Congresula autorizat un supliment 
da tmme numărând A00 NNN de oameni. de această dată pentru trei 

ani. Date fiind capacităţile sale industriale limitate, principala 
problemă a Sudului o reprezenta echiparea voluntarilor. În aprilie 
1861, s-a estimat că nu existau decât aproximativ 160 000 de puști 
în întregul Sud. 

În ceea ce priveşte lupta pe apă ambele tabere erau la fel de 
nepregătite. Pe hârtie, Uniunea avea o flotă de aproape 90 de vase, 
în 1861. Totuși, doar jumătate din acestea erau în folosință și doar 
câteva au putut fi gata imediat pentru a participa la blocadă. Flota 
era alcătuită de fapt din niște vapoare vechi, proiectate pentru activități 
în ape adânci și nu pentru a naviga pe râuri sau în apropierea malului, 
cum era necesar. acum. În flota Uniunii nu activau decât 8 800 de 
oameni. Totuşi, Uniunea avea o marină comercială mare, de unde o 
flotă în ascensiune putea obţine de toate: vase, ofițeri și marinari. În 
1861 Confederaţia nu avea flotă deloc. Deși o dată cu iminența 
războiului, 300 de ofițeri de marină au renunţat la contractele lor 
comerciale și s-au alăturat Confederaţiei, probabilitatea ca ei să 
găsească nave pe care să le comande era minimă. Aproape toate 
porturile unde se construiau nave erau localizate în Nord. 

Faptul că Uniunea și Confederaţia au putut crea pe parcursul a 
câteva luni, în mare parte cu ajutorul claselor de jos, întreprinderi și 
armate de sute de mii de oameni, era un efect al dinamicii societăţii 
americane de la jumătatea secolului al XIX-lea. Dar observatorii 
europeni nu au fost impresionați în mod deosebit de acest lucru: 
mulți priveau armatele americane cu dispreț. Moltke, șeful Statului 
Major prusac, privea operaţiunile militare ale războiului civil cu 
ironie, considerându-le „două gloate înarmate care se urmăresc una 
pe alta prin toată ţara, de la care nu ai nimic de învățat”. În 1861 
exista o anumită justificare pentru acestă părere. În comparaţie cu 
armatele profesioniste europene, atât armata Uniunii cât și cea a 
Confederaţiei erau formate din amatori — de la rangurile cele mai 
înalte și până jos, la soldat. Nici Lincoln și nici Davis nu aveau o 
structură de comandă clară. Ascultând orice sfat li se părea potrivit, 
amândoi aveau sarcina de a numi ofiţerii comandanţi. Criteriile 
politice — mai degrabă decât interesele militare — jucau un rol, 
important în aceste numiri. Câţiva generali „politici” au devenit totuși 
soldaţi adevăraţi, dar foarte mulți au rămas până la sfârșit total 
incompetenti. 

În 1861 doar o minoritate dintre ofițerii tineri din ambele tabere 
aveau vreo calificare militară. Majoritatea erau numiţi de către 
guvernatorii statului, de obicei datorită poziţiei lor sociale, influenței 
politice sau abilităţilor. Căpitanii și locotenenţii erau deseori aleși de 
către soldaţii înșiși. Puţini dintre ei aveau vreo idee despre tactica 
militară sau despre disciplină. Curând, Nordul a înființat comisii 
militare care să examineze ofițerii și să-i elimine pe aceia incompetenti, 
aşa că în urma selecţiei sute de militari au fost eliberaţi sau au 
demisionat. Pe la 1863 Uniunea renunţase la practica de a alege 
ofițerii pe baza voturilor subordonaţilor, deși aceasta a continuat în 
cadrul armatei confederate. Cum războiul se prelungea, norma a 
devenit promovarea la rangul de ofiţer pe bază de merit. Din 
nefericire, acest lucru nu era întotdeauna evident în taberele de 
instruire sau pe câmpul de luptă. Descoperirea unor ofițeri competenți 
disponibili era o problemă dificilă. Drept rezultat, ofițeri și sergenţi 
neexperimentați au ajuns să instruiască trupe la fel de neexperimen- 
tate, folosind tactici învechite. 

Așa-zisa democraţie care domnea în ambele armate a fost un alt 
factor care a stârnit dispreț din partea europenilor. Soldaţii americani, 
neobișnuiţi cu disciplina militară, în loc să execute ordinele, le 
comentau. Mulţi nu aveau timp să se ocupe de întreţinerea echi- 
pamentului. Chiar de la început insubordonarea era regula, drept 
pentru care s-a înregistrat un număr mare de dezertori. Marea 
varietate a uniformelor, caracteristică pentru ambele armate în 1861, 
nu i-a impresionat pe observatorii europeni. Cele mai elegante erau 
uniformele regimentelor de zuavi, asemănătoare cu ale trupelor 
franceze din Africa de Nord — pantaloni largi roşii, ghetre albe și 
fesuri. De abia în al doilea an de război au avut soldaţii Uniunii 
caracteristicele uniforme albastre. În 1861 unii purtau haine gri, ceea 
ce a dus la o tragică confuzie în timpul bătăliei de la Bull Run, când 
regimentele Uniunii s-au împușcat unele pe altele. De-a lungul răz- 
boiului, sudiștii au purtat o gamă largă de uniforme asortate, în așa 
măsură încât nu se putea vorbi propriu-zis de o „uniformă” a 
Confederaţiei. 

La început majoritatea americanilor se aștepta ca lupta să semene 
cu războiul cu Mexicul, desfășurat între anii 1846-1848. Acesta 
fusese un război al îndrăznelii si elanului. 11 000 de americani se 

deplasaseră pe o distanţă de 320 de km în interiorul Mexicului, 
învinseseră multe trupe, cu mult mai numeroase și cuceriseră Mexico 
City. Majoritatea comandanților din ambele tabee — Lee, “Stonewall” 
Jackson, Grant, McClellan — serviseră în războiul cu Mexicul. 
Majoritatea fuseseră instruiți la West Point, principalul colegiu militar 
american. (Dintre cele 60 de bătălii ale războiului civil, absolvenţii 
de la West Point au comandat, în ambele armate, 55 dintre ele. În 
restul de cinci, un absolvent de West Point a comandant una dintre 
armatele beligerante.) Ofițerii superiori din ambele tabere proveneau 
prin urmare din același mediu; majoritatea se cunoșteau între ei, 
învățaseră despre război luptând în aceeași armată. West Point oferea 
informaţii mai ales despre organizare și administrare și mai puțin 
despre mari strategii. Putina teorie despre strategie pe care o învățaseră 
majoritatea ofițerilor tindea să fie influențată de ideile europene, în 
mod particular de acelea având legătură cu războaiele napoleoniene. 
Antoine de Jomini, principalul: teoretician al războaielor 
napoleoniene, susținea avantajul deplasării și al manevrelor și 
subestima importanța luptelor de tranșee. Totuși, teoriile lui Jomini 
au avut mică influenţă. Câţiva dintre cei mai buni generali au 
recunoscut că nu se obosiseră să-l citească pe Jomini. Faptul interesant 
aici este că Mahan, profesorul de strategie de la West Point, a subliniat 
mai degrabă importanța fortificațiilor și a tranșeelor decât a asalturilor 
frontale. | 

Puţini ofițeri au prevăzut în 1861 dimensiunile reale ale războiului, 
importanța armatelor de masă formate din locuitori ai orașelor, 
schimbările de tactică care aveau să intervină ca rezultat al 
introducerii unor noi tipuri de arme și efectul puternic, chiar 
spectaculos, pe care motorul cu aburi avea să-l provoace asupra 
deplasării trupelor și aprovizionării. 


2 Armatele de masă 


| PROBLEMA CHEIE Cum s-au format armatele de masă? | 


De la început a fost evident că războiul avea să fie dus de către 
armatele de masă formate din locuitorii orașelor și nu de către trupele 
de profesionisti. 

În nici un moment al războiului armata profesionistă a Uniunii nu a 
ajuns la obiectivul său modest, acela de a număra 42 000 de soldați. 
Confederaţia, pe de altă parte, a abandonat rapid orice gând de a 
forma o armată regulată. Din punctul de vedere al guvernelor Uniunii 
și Confederaţiei, principala cerință în 1861 era să se adune rapid 
oameni pentru luptă. S-a acceptat că formarea de unităţi de voluntari 
pe plan local, în mod privat, însemna rezolvarea acestei cerințe mult 
mai rapid și cu cheltuieli mai mici decât prin recrutarea de trupe 
regulate. În vara anului 1861 pentru autorităţi problema nu era să 
obţină noi soldaţi, ci să păstreze un număr rezonabil de voluntari. 
Cele două guverne ar fi trebuit să constituie un fel de rezervă națională 
din imensele grupuri de oameni care doreau să se înroleze, dar nu 
au făcut acest lucru, dând astfel dovadă de lipsă de prevedere. În 
schimb, mii de oameni au fost trimiși acasă, plini de dezamăgire. În 
1862 mulţi dintre acești oameni nu mai erau la fel de dornici să se 
ofere voluntari, iar recruții au devenit tot mai puțini. 

În aceste împrejurări, Davis a decis că nu avea altă soluţie decât 
să introducă un proiect de lege în acest sens. Confederaţia a introdus 
prima Lege a recrutării, în martie 1862. Fiecare bărbat alb cu vârsta 
între 18 și 35 de ani (după care vârsta maximă a devenit 45 și apoi 
50 de ani) era obligat să intre în serviciul militar. În lege exista şi 
prevederea, pentru cei aflaţi deja în armată, că durata serviciului 
militar se extindea pentru toată perioada războiului. Recrutarea deve- 
nise extrem de nepopulară în Confederație. Grupurile care i se 
opuneau o considerau o măsură tiranică de-a dreptul. Cu toate 
acestea, datorită ei s-a reușit mărirea efectivului armatei confederate. 

În Nord, majoritatea statelor au adoptat o tactică de momeli şi 
ameninţări. Momeala prezenta războiul ca pe o activitate aparent 
avantajoasă, pentru că cei care se înrolau primeau o primă de 
recrutare, adică niște sume mari (dar variabile) de bani. Sperietoarea, 
care era reversul, era reprezentată de Legea Miliției, promulgată de 
Congres în iulie 1862. Această lege definea miliția ca pe o corp de 
luptă compus din toți bărbaţii apți pentru serviciul militar, cu vârste 
cuprinse între 18 și 45 de ani. Lincoln era împuternicit să cheme 
toate milițiile de stat în serviciul federal pentru o perioadă de timp 
de până la 9 luni, putere de care el s-a folosit fără ezitare. Cea mai 
mare narte a statelor au reusit să înroleze suficienti oameni. dar unele 

au fost nevoite să facă uz de nou promulgata lege pentru a-și completa 
efectivele. În martie 1863, Uniunea a adoptat în sfârșit un sistem de 
recrutare pentru toți bărbaţii apți de luptă, cu vârste cuprinse între 
20 şi 45 de ani. Ca și în cazul Confederaţiei, Legea recrutării a fost 
aspru criticată. Faptul că cei bogaţi aveau posibilitatea să evite legea 
angajând pe cineva să meargă în locul lor sau plătind o taxă de 300 
dolari (în cel mai bun caz, aceasta reprezenta solda pe jumătate de 
an) a devenit unul dintre aspectele cele mai dur criticate. 

Pe hârtie, se pare că înrolarea nu a fost o activitate încununată de 
succes nici în Nord, nici în Sud. Sub 10 la sută din trupele care au 
luptat în războiul civil erau rezultatul recrutării propriu-zise. Dar 
această statistică nu reflectă efectul deplin pe care l-au avut legile 
recrutării. Atât în Nord cât și în Sud, perspectiva ca recrutarea să fie 
impusă ca o măsură guvernamentală obligatorie a fost suficientă 
pentru a-i determina pe oameni să se ofere voluntari pentru ser- 
viciul militar. Faptul că cei înrolați erau tratați cu dispreț nedisimulat 
de soldaţii veterani și că nu aveau posibilitatea de a opta pentru 
regimentul în care voiau să lupte a fost un imbold în plus ca oamenii 
să se ofere voluntari: Deşi ambele guverne au avut dificultăți în orga- 
nizarea eficientă a recrutării, ele au reuşit totuși să își formeze armate 
numeroase. În 1865 aproape 900 000 de oameni luptaseră pentru 
Confederație, în timp ce Uniunea înscrisese aproape 2 100 000 de 
persoane. 


5 Strategia și tactica 


PROBLEMA CHEIE Cum s-a desfășurat războiul? | 


a) Efectele puștii-muschetă 


Îmbunătăţirile aduse tehnologiei militare aveau să modifice caracterul 
luptelor. În războaiele anterioare muscheta cu țeavă neghintuită, care 
avea o bătaie de mai puţin de 90 de metri, fusese principala armă 
folosită de infanterie. Numai folosirea salvelor de foc multiple putea 
compensa lipsa sa de precizie. Prin urmare, soldaţii trebuiau să stea 
pe loc sau să avanseze în formaţie strânsă, în șir ori coloană. Dat 
fiind bătaia şi lipsa de precizie a muschetei cu țeavă neghintuită, 

doar salvele de foc în masă ale infanteriei puteau să copleșească 
inamicul aflat în poziție defensivă, așa cum o demonstraseră trupele 
americane în războiul mexican. 

Totuși, în 1855 muscheta cu țeavă neghintuită a fost înlocuită de 
pușca-muschetă. Folosirea puștilor nu era o noutate, dar înainte de 
1855 a încărca armele ghintuite era un proces lent. Adoptarea glonțu- 
lui Minie, un glonţ cilindric care se dilata în ghinturile țevii puștii a 
făcut ca pușca-muschetă să poată fi încărcată și să tragă la fel de 
repede ca muscheta cu țeavă neghintuită. Pușca-muschetă se încărca 
în continuare prin țeava armei și trăgea foc cu foc (având o pușcă 
bună, soldaţii pricepuţi puteau trage trei focuri pe minut) dar faptul 
cel mai important era că avea o precizie mare până la o distanță de 
540 de metri şi puteau ucide un om chiar până la 900 metri. Această 
precizie și distanță a bătăii aveau să aibă un efect covârșitor pe câmpul 
de luptă. Totuși, producţia acestei arme era atât de lentă încât abia în 
1863 infanteria din ambele tabere a fost dotată complet cu tipul acesta 
de armă. Confederaţia se baza mai ales pe modele europene, în 
special pe puștile englezești Enfield. Nordul producea în masă pușca 
Springfield. El beneficia și de capacitățile industriale pentru produ- 
cerea puștilor cu repetiţie, care se încărcau pe la chiulasă. Ripley, 
șeful artileriei, s-a opus introducerii lor în luptă pe motiv că soldaţii 
ar fi cheltuit multă muniţie, ale cărei rezerve erau foarte limitate. 
(Anumiți istorici susțin că dacă Ripley ar fi contractat un mare număr 
de puști cu repetiţie în anii 1861-1862, atunci războiul s-ar fi încheiat 
cu doi ani mai repede.) De abia în 1864 a început Nordul să producă, 
în masă, puști cu repetiţie. Folosite mai ales de cavalerie decât de 
infanterie, aceste arme au oferit armatelor Uniunii un avantaj 
important în anii 1864-1865 (chiar dacă ele aveau o bătaie mai mică 
decât puștile foc cu foc și se defectau repede). 


b) Bătălia: o luptă bazată pe atac și apărare 


În anii 1861-1862, dotate cu muschete cu țeavă neghintuită, trupele 
aveau tendinţa să atace în formaţie de masă, cu ofițerii în frunte. 
Apărătorul se afla așezat în şir, pregătit să riposteze. O dată cu 
introducerea în masă a puștii-muschetă, în tactica bătăliei a început 
să fie folosită forta de apărare. care putea de acum trimite câteva 

salve de foc la rând în direcţia inamicului venit în atac. Atacatorii 
erau omorâţi înainte să se poată apropia suficient pentru a-și înfige ba- 
ionetele. Și într-adevăr, curând baionetele au devenit inutile ca arme, 
fiind folosite apoi mai ales pentru tăierea alimentelor. În lupta corp la 
corp, revolverele, spadele sau capetele muschetelor au devenit arme 
mai bune decât baionetele. Mai putin de 1 la sută dintre rănile de război 
au fost provocate de baionete, iar 90 la sută au fost produse de gloanțe. 

Atacurile infanteriei aveau o probabilitate mai mare să dea greș 
dacă cei din apărare se adăposteau în tranșee sau se protejau cu 
armuri. Soldaţii au învăţat repede să folosească topoare și spade ca 
să sape — cu viteză remarcabilă — şi în acest fel să se pună mai la 
adăpost. Prin 1864, aproape toate poziţiile beneficiau de tranșee, 
chiar dacă acestea erau folosite doar câteva ore. Opinia generală era 
că pentru a avea o superioritate de trei la unu era nevoie de tranșee, 
apărate de trupe instruite. 

Majoritatea generalilor din acest război au înțeles imensa putere 
a apărării. Dat fiind că asalturile frontale aveau tendința să ducă la 
un număr copleșitor de victime, comandanții încercau deseori să 
răstoame tactic mișcările trupelor, trimițând o parte a soldaţilor să se 
deplaseze pe flancuri sau în ariergarda inamicului. Reacţia 
apărătorilor era mai mereu să protejeze flancurile așa de bine încât 
reacţiile bruște ale inamicului să fie neutralizate. Prin urmare, atacurile 
frontale au devenit de multe ori inevitabile atunci când se dorea 
totuși o înfruntare. Armata aflată în atac avea o mare posibilitate de 
succes dacă făcea uz de surprize. Dat fiind că mare parte a Sudului 
era acoperită de păduri, existau întotdeauna oportunități ca o armată 
se se furișeze și să vină pe neașteptate asupra inamicului, așa cum s-a 
întâmplat la Shiloh în 1862 şi din nou, la Chancellorsville, în 1863. 
Planificarea unei surprize totale însemna ceva dincolo de abilitățile 
sau de norocul majorităţii generalilor, dar chiar și o surpriză parțială 
putea să ducă la rezultate notabile. 

În bătăliile de mare amploare, de obicei infanteria în atac se 
apropia de inamic în unul, două sau trei șiruri, pe două rânduri fiecare, 
în formaţie compactă, grup format din aproape o mie de oameni. Al 
treilea rând era păstrat ca rezervă pentru deplasările rapide, în atac 
sau în apărare. Atât apărătorii cât și atacanții de regulă trimiteau una 
sau două companii formate din trupe de asalt ca să ia prin surprindere 

sau să întârzie inamicul înainte să aibă loc marea bătălie. Apoi mai 
urmau câteva încleștări la baionetă. În schinib, atacul avea loc de 
obicei ca o „înaintare în rafale”, în cadrul căreia soldați din prima 
linie mergeau mai departe, de la o ascunzătoare la alta, cu pauze 
care să permită tiruri de foc ce acopereau următorul val de atac. 
Dacă prima linie stagna, intervenea a doua linie ca să restabilească 
eficiența atacului, urmată dacă era necesar de a treia linie. La 
momentul ciocnirii cu adversarul, forța de asalt era de obicei compusă 
dintr-o masă în dezordine în care se aflau amestecate diverse unități. 
În această etapă a desfășurării luptei ofiţerilor le era aproape imposibil 
să controleze eficienţa acţiunilor şi astfel era dificil să urmeze 
planificat vreun atac de succes, mai ales pentru că cei mai curajoși 
luptători erau aceia care mureau primii. 

Bătăliile se fărâmiţau într-o serie de încleștări în timpul cărora 
infanteria trăgea salve după salve, atacând și contraatacând, soldaţii 
fiind doar vag conștienți de ce se întâmpla în jurul lor. Majoritatea 
bătăliilor au fost mai ales întreceri de bubuituri, nu neapărat din 
pricina incompetenţei comandantului, ci pur și simplu din pricina 
stilului luptei. În mai 1864 au fost trase aproape 19 milioane de 
gloanţe într-o singură săptămână de luptă, în Virginia de Nord. Am- 
bele tabere, dar mai ales atacatorul, au suferit mari pierderi. Aceasta 
făcea dificil pentru armata învingătoare să profite de poziţia sa şi să 
câștige decisiv. Deseori, armata înfrântă. se retrăgea câțiva kilometri 
ca „să-și lingă rănile”, iar învingătorii rămâneau pe loc, în același 
scop. Politicienii ambelor părți beligerante denunțau incapacitatea 
generalilor, acuzându-i că sunt niște nebuni fricoși care ezită să urmă- 
rească până la capăt un dușman învins. Ei nu înțelegeau cât de dificil 
era pentru o armată victorioasă să-și adune rezervele de provizii și 
soldaţii epuizați pentru un nou atac. Mai mult decât atât, o forță în 
retragere se mișca mai repede decât cea în urmărire. Ea își putea 
neutraliza adversarii distrugând podurile și doborând copacii, pentru 
a bloca drumurile. | 

Ofițerii, care trebuiau să conducă soldaţii din primele rânduri și 
să ofere un bun exemplu, au suferit pierderi mult mai mari decât 
simplii soldaţi. Ei erau de multe ori primele ținte, fiind doborâți 
tocmai pentru a anihila comanda unităţilor. Mulţi generali se expu- 
neau unor riscuri similare. Generalul unionist Sedgewick, în mai 

1864, a refuzat să se adăpostească doar pentru a-și îmbărbăta oamenii 
care fuseseră năuciţi de țintașii de elită inamici. „Nu pot să nime- 
rească nici un elefant:de la asemenea distanţă”, a glumit el, după 
care a fost lovit de un glonț și a murit. Faţă de soldaţii obișnuiți 
generalii erau expuși cu 50 la sută mai mult riscului să fie răniți sau 
omorâți. Cultul victorian al curajului bărbătesc a fost dus la extreme, 
într-un fel total neproductiv. 


c) Cavaleria 


Precizia crescută a puștii, arma predilectă în război, însemna că forța 
majoră pe câmpul de luptă nu mai era cavaleria. Dacă erau primele, 
atacurile de cavalerie asupra forțelor infanteriei însemnau curată 
sinucidere. Principalul rol al cavaleriei era să facă operaţii de 
recunoaștere, să întreprindă raiduri în preajma liniilor de 
aprovizionare, să apere flancurile armatei, să vadă care sunt mișcările 
ei, să obțină provizii, să acopere retragerile, și (cu totul ocazional) 
să hăituiască un inamic rănit. În bătălie, cavaleriștii nu mai luptau 
cu sabia, ci deseori descălecau și se comportau ca niște militari de 
infanterie. Singura bătălie mare de cavalerie din război, unde au 
participat aproape 10 000 de oameni, a fost la Brandy Station în 
iunie 1863. Aproape 20 la sută din trupele confederate și 15 la sută 
din trupele Uniunii erau formate din cavalerie. 

La începutul războiului, cavaleria confederată s-a dovedit 
superioară aceleia a Uniunii. Aceasta se datora parțial moralului bun 
și unor conducători excelenți precum Jeb Stuart şi Nathan Bedford 
Forrest. Superioritatea confederată a fost susținută și de faptul că 
unitățile de cavalerie erau organizate într-o unitate autonomă, iar nu 
atașate la regimentele de infanterie, așa cum se procedase în armata 
Uniunii până în 1863. De-a lungul războiului, cavaleria confederată 
a fost admirată pentru abilitatea de a lovi fulgerător, pătrunzând adânc 
în teritoriul din Nord şi atacând liniile de aprovizionare nordiste. 
Totuși, pe la 1863 cavaleria Uniunii putea fi considerată la fel de 
bună ca cea confederată și după aceea a devenit și mai bună, pe: 
măsură ce oamenii căpătau încredere în ei înșiși, erau mai bine 
înarmaţi și aveau cai mai buni. (În 1864, Confederaţia pierduse 
unitățile de cavalerie ale ariergardei). 

d) Artileria 


În 1861 artileria era considerată crucială pentru obținerea succesului 
pe câmpul de luptă. Artileria ușoară își confirmase mereu şi mereu 
forţa în războiul cu Mexicul, cu bateriile sale de tunuri și caii 
galopând până la câteva sute de metri de inamic și trăgând salve de 
foc devastator — foc neîntrerupt, mitralii, obuze-asupra sa. Totuși, 
dat fiind bătaia și precizia puștii — muschetă , cei care se aflau la 
tunuri erau mult mai vulnerabili la focul de infanterie. Drept rezultat, 
artileriștii au fost obligați să se retragă în zone mai acoperite, dar 
mai puţin eficiente. Bateriile de artilerie aveau în general o eficiență 
limitată împotriva inamicului adăpostit în tranșee. Mai mult decât 
atât, terenul pe care s-au purtat mare parte din lupte nu era propice 
artileriei. Un teren stâncos și zone mari împădurite făceau ca 
mobilitatea să fie îngreunată. Erau puţine câmpuri de luptă cu 
suprafeţe mari și deschise unde tunurile să poată fi folosite cu maxi- 
mum de efect. Armata Uniunii avea o înzestrare de artilerie mai 
mare decât cea a Confederaţiei. Nordul avea potenţialul manufacturier 
pentru a produce mai multe — şi mai bune — tunuri. În 1861, aproape 
toate bateriile de artilerie erau dotate cu tunuri cu ţeavă lisă care se 
încărcau pe țeavă. Tunurile ghintuite de artilerie care aveau o bătaie 
mai mare (peste trei kilometri în comparaţie cu doar un kilometru 
jumătate cât aveau celelalte), au fost introduse mai târziu. Artileria 
confederată avea o gamă variată de tunuri. Unele fuseseră achiziționate 
de afară, altele fuseseră capturate de la armata Uniunii. Confederaţia 
și-a produs și ea o parte din tunuri, dar acestea erau de obicei inferioare 
acelora ale Uniunii. Cu tot curajul și priceperea lor, artileriștii 
confederați au fost mereu întrecuţi de tunarii nordiști. Cam 6 la sută 
din trupele din ambele armate serveau în artilerie. 


e) Comunicaţiile 


Strategia și tactica războiului civil au fost influențate considerabil 
de progresele din domeniul comunicaţiilor. Războiul civil a fost 
primul război în care s-au folosit căile ferate. Ambele tabere au folosit 
sistemul feroviar pentru a deplasa masele de oameni spre front și 
pentru a le asigura munitiile şi hrana. Desi liniile de cale ferată erau 

dificil de apărat iar șinele puteau cu ușurință fi rupte, puteau fi la fel 
de ușor și reparate, cel puţin de către Uniune. Pentru Confederație 
era dificil să întreţină sistemul feroviar și astfel să-și optimizeze liniile 
de comunicaţii interne. 

Pe fluviul Mississippi și afluenții săi principali, vapoarele cu aburi 
aveau să joace un rol vital în ceea ce privește lupta efectivă cât și 
aprovizionarea. Un vapor cu aburi obișnuit putea, la un transport, 
să care suficiente provizii cât să susţină o armată de 40 000 de 
oameni și 18 000 de cai, timp de două zile. 

Telegraful le-a permis comandanților să comunice direct cu 
unitățile aflate la mari distanţe unele de altele, asigurând în acest fel 
coordonarea avansării și/sau rapida adunare a trupelor. Nordul a 
folosit pentru supraveghere și observaţie baloanele, mai ales în 
timpul luptelor din jurul orașului Richmond, în 1862. 

Ambele tabere au înființat unităţi de spionaj, care au adus o 
contribuţie semnificativă la eforturile lor de război. Allan Pinkerton 
a condus Serviciul Secret Federal (nu foarte eficient) până în 1862. 
Biroul de Informaţii Militare, înființat în primăvara lui 1863, a fost 
mult mai productiv. Simpatizanţii din Sud ai Uniunii și sclavii fugari 
furnizau deseori multe informaţii utile. Confederaţia folosea multe 
tipuri de spionaj şi de agenţii de strâns informaţii care operau în 
diferite momente și locuri. Pe la 1864 reţeaua sa de spioni se extinsese 
până în Nord și Canada. Femeile agent, precum Catherine Baxley și 
Belle Boyd, au făcut o treabă foarte bună pentru Confederație. 


| Principalele teatre de război 


| PROBLEMA CHEIE Unde s-au desfășurat luptele? | 


Războiul civil s-a purtat mai ales pe teritoriul Confederaţiei. Aici s-au 
aflat principalele trei teatre de război: Virginia de Nord, Vestul, și 
Trans-Mississippi de Vest. 

Atât Lincoln cât şi Davis — și de atunci încoace mulți istorici — au 
considerat confruntarea din Virginia de Nord drept crucială pentru 
deznodământul războiului. În această zonă, dincolo de o fâşie de 
coastă netedă urmau dealurile și apoi Munţii Apalași. Orașul 
Richmond, atunci capitala Confederatiei, era situat în zona netedă 

de coastă. Distanţa ce îl despărțea de Washington era doar de 
aproximativ 160 km, din care cauză era și principala țintă a forțelor 
unioniste. De la 1861 încolo zona de la nord — şi sud —.de Richmond 
avea să fie scena unor lupte crâncene. Aici aveau să devină faimoși 
comandanții Robert E. Lee și „Stonewall” Jackson. Zona de luptă 
dintre munte și mare era relativ mică. Factorii geografici — pădurile 
dese, suprafețele mlăștinoase și câteva râuri mari curgând de la vest 
la est — îi favorizau foarte mult pe apărători. 

Dincolo de Munţii Apalași spre interior se afla o zonă vastă de 
câmpii și dealuri întinzându-se spre fluviul Mississippi. Această 
suprafață, începând pe de-o parte din Kentucky și Tennessee, 
întinzându-se până la Nord și ajungând apoi până în partea inferioară 
a Sudului, până pe coastele Golfului Mexic, era fertilă pentru 
agricultură și plină de bogății minerale. Dat fiind dimensiunile ei și 
faptul că aici se aflau câteva linii naturale de apărare, Vestul era 
„punctul sensibil” al Confederaţiei. Principalele râuri — Tennessee, 
Cumberland și fluviul Mississippi — curgeau spre inima Confederaţiei 
şi astfel puteau fi folosite pentru aprovizionare de către forțele Uniunii 
care coborau spre sud. Principalul obiectiv strategic al Uniunii la 
începutul războiului era câștigarea controlului asupra fluviului 
Mississippi, care diviza Confederaţia în două. 

Ambele părţi aveau dificultăţi în organizarea forțelor în zona de 
Vest. O problemă era pur și simplu cea a asumării comenzii. Arma- 
tele Confederaţiei erau împărțite în numeroase diviziuni, comandate 
de diferiți generali, cărora le era deseori dificil să-și coordoneze 
strategiile și chiar să coopereze. Într-adevăr, comandanții 
Confederaţiei din zona de vest își dedicau aproape tot timpul și energia 
să se certe unii cu alţii despre cum să se lupte cu dușmanul. Forțele 
Uniunii care avansau, pe de altă parte, trebuiau să protejeze zonele 
pe care le ocupau și, de asemenea, să-și apere și liniile lungi de 
aprovizionare. Aprovizionarea era o problemă majoră pentru ambele 
tabere. Armatele Confederaţiei din zona de vest, deseori încercând 
să facă prea multe pe o suprafață mare, rămâneau fără cele necesare, 
muniții și hrană. 

Zona de la vest de Mississippi era o suprafață imensă, dar slab 
populată. Luptele de aici au fost de proporţii reduse, nici una dintre 
numeroasele înfruntări care au avut loc în această zonă nu a avut un 

efect important asupra deznodământului războiului. Nici comandanții 
Uniunii, nici cei ai Confederaţiei nu inspirau prea multă încredere. 
Ambele părți trimiteau aici comandanții nepricepuţi sau degradaţi 
din funcţie. În zona Trans-Mississippi Confederaţia se bucura de 
sprijinul populațiilor băștinașe, formate din triburi de indieni Choctaw, 
Chickasaw, Creek, Seminole și Cherokee (așa numitele cinci triburi 
civilizate). Și Uniunea se bucura de sprijinul indienilor, dar indienii 
de câmpie, precum grupul Sioux, s-au folosit de războiul civil ca de 
o oportunitate pentru propria lor luptă împotriva îngrădirilor 
coloniștilor albi, cărora le erau “supuși. 

A mai existat și un aspect de gherilă al războiului, mai ales în 
Missouri, Kentucky, Virginia, Arkansas și Tennessee. Există puţine 
documente referitoare la unităţile de gherilă ale Confederaţiei, pentru 
că membrii acestora nu se înrolau niciodată oficial, iar ofițerii lor nu 
erau înregistraţi public. Oamenii se adunau atunci când era nevoie, 
se angajau într-o anumită operaţiune și apoi se întorceau acasă sau 
în ascunzători până data viitoare. Cei care conduceau asemenea 
unități o făceau pentru că aveau această abilitate naturală sau datorită 
rangului lor în comunitate. De un adevărat renume (prost) s-au 
bucurat William Clarke Quantrill și William Anderson. Quantrill și 
Anderson, care rareori au comandat mai mult de o mie de oameni o 
dată, pândeau pe la avanposturile Uniunii, pe lângă patrule, trenuri, 
pe lângă simpatizanţii civili, ascultând de ordinele militare ale 
Confederaţiei numai când acestea le convenea. 


5! Războiul naval 


PROBLEMA CHEIE Care a fost specificul războiului naval? 


Începând cu 1861 a fost limpede că flota Uniunii avea să joace un 
rol decisiv. Cum a început războiul, Nordul a cumpărat sau å închiriat 
multe vapoare comerciale, le-a înarmat și apoi le-a trimis în misiune 
pentru a institui, cu ajutorul lor, blocada. La sfârșitul anului 1861 
flota Uniunii avea peste 260 de nave de război în serviciu și încă 
100 aflate în construcţie. Mare parte a acestui plan ambițios se datora 
dinamismului ministrului marinei Gideon Welles și ministrului ad- 
junct Gustavus Fox. Ei au fost ajutați de câțiva factori. Primul a fost 

acela că ofițerii de marină au rămas loiali Uniunii, al doilea — că Nordul 
avea o tradiţie navală cu care se mândrea şi al treilea, că avea 
capacitatea industrială de a construi o flotă de dimensiuni colosale. 

Blocada asupra Confederaţiei avea o funcţie vitală. Dacă aceasta 
ar fi putut să-și vândă bumbacul în Europa și să cumpere arme, 
atunci războiul ar fi continuat la nesfârșit. Dată fiind linia lungă de 
coastă de 5 600 km a Confederaţiei, blocada a fost mai ușor de 
declarat decât de impus. Dar pe măsura trecerii timpului ea a devenit 
tot mai strictă. Deşi nu a fost totală niciodată, blocada a tăiat 
schimburile comerciale ale Confederaţiei la sub o treime din totalul 
antebelic și fără îndoială că a blocat eforturile de război. 

Uniunea a fost capabilă să-și folosească supremaţia navală pentru 
„a transporta trupele în scopuri strategice majore și pentru a lovi în 
țintele situate pe coastă ale Confederaţiei. Când și când flota a realizat 
succese, însă fără prea mare ajutor din partea armatei. În aprilie 1862, 
New Orleans, cel mai mare oraş al Confederaţiei, a fost capturat cu 
prilejul unei lovituri armate strălucite, conduse de un militar de 60 
de ani, amiralul Farragut. (El a navigat pe lângă două forturi și a 
distrus mai mult de o duzină de vase confederate.) Pierderea multora 
dintre orașele importante de coastă a slăbit Confederaţia și, în același 
timp, optimismul sudiștilor. 

La fel de important precum supremaţia navală era și controlul 
asupra principalelor cursuri de apă din Vest. Canonierele de pe râuri 
au jucat un rol crucial în 1862, în sprijinirea trupelor unioniste pentru 
a captura câteva fortărețe cheie ale confederaţilor, precum Fort 
Henry. În iunie 1862, vasele nordiste şi-au croit drum cu forţa printre 
navele confederate și au capturat oraşul Memphis. În august 1862, 
canonierele Uniunii, operând în Sud, dinspre New Orleans, și altele, 
însoţind forţele unioniste care avansau dinspre Nord, controlau toată 
albia fluviului Mississippi, cu excepția unei porțiuni de aproximativ 
250 km care se întindeau dinspre Vicksburg spre Port Hudson. Fără 
„această flotă interioară”, Uniunea nu ar fi putut să-și stabilească și 
să-și menţină controlul în Vest. 

Confederaţia a început războiul cu o criză de oameni și de nave, 
ea având o slabă tradiție navală și puţine posibilități de a construi o 
flotă. Ministrul Marinei Stephen Mallory a avut inevitabila sarcină de 
a crea o flotă pornind de la zero. Dându-și seama că la acest capitol 

Confederaţia nu va putea niciodată întrece Uniunea, el s-a bazat pe 
singura soluţie: importarea cu mult curaj a unor arme și metode noi. 
Mallory, conștient de importanța experimentelor făcute de englezi 
și francezi cu navele cuirasate de război, considera că singura șansă 
de a sparge blocada Uniunii era construirea sau cumpărarea de către 
Confederație a unor nave cu model revoluționar ca acestea. În vara 
anului 1861, el a ordonat transformarea lui Merrimack (o fregată pe 
bază de motor.cu aburi a Uniunii pe care Confederaţia reușise să o 
modernizeze) într-un cuirasat și a contractat pentru construcţie două 
cuirasate în New Orleans și două în Memphis. 

Cel mai important moment al Confederaţiei din războiul naval a 
fost înregistrat pe 8 martie 1862, când Merrimack (acum rebotezat 
Virginia, vasul având laturile acoperite cu plăci de fier) a scufundat 
două vapoare din lanţul blocadei, în Hampton Roads. Timp de o zi 
Confederaţia a fost regina mărilor. Din nefericire pentru Mallory, 
indiferent ce ar fi făcut Confederaţia, Uniunea era cu un pas înainte. 

Prin martie 1862, Uniunea, conştientă de pregătirile care aveau loc 
în Sud, și-a creat propriul vas, îmbrăcat, în premieră, în fier — 
Monitor, proiectat și construit de către inginerul naval John Ericcson. 
Pe 9 martie 1862 a avut loc prima confruntare între cuirasate, dar 
rezultatele nu au fost concludente. Virginia și Monitor nu au putut 
să se scufunde unul pe altul. Nu s-au înregistrat nici victime. Dar 
Virginia a fost aşa de deteriorat încât a fost nevoit să revină în port și 
curând Confederaţia l-a abandonat. 

Deși cu această ocazie Sudul ar fi putut să preia conducerea, el 
cu greu ar fi reușit să-și menţină monopolul asupra noilor arme 
maritime. Sudul a trebuit să-și consume toate resursele ca să mai 
construiască un cuirasat, pe când Nordul putea să producă astfel de 
vase în proporţie de masă. Chiar în momentul maxim al posibilită- 
ților sale, flota confederată nu a avut niciodată mai mult de 40 de 
vase în funcțiune. Dată fiind lipsa resurselor necesare pentru 
construcţia de nave, probabil că a procedat corect construind atât 
cât a construit. Cuirasatele confederate au jucat un rol important în 
apărarea porturilor dar, spre deosebire de Virginia, nu au produs 
nici o daună serioasă inamicului. După 1862 ar fi fost un act de 
sinucidere din. partea lor să iasă din port, întrucât pe apă patrulau 
prea multe vapoare ale Uniunii. Aceleași probleme se întâlneau și 
pe râurile din Vest. Deşi Confederaţia folosea o diversitate de tipuri 
de nave, majoritatea nu se puteau compara cu escadroanele greu 
înarmate şi blindate ale Uniunii. 

Torpilele (minele subacvatice) s-au dovedit a fi cele mai tari arme 
maritime ale Confederaţiei. Mai mult de 40 de vase ale Uniunii au 
fost scufundate sau grav avariate de către torpile în timpul războiului. 
Confederații au mai produs și un submarin transportator de mine — 
pe H. L. Hunley. Acesta a reușit să scufunde un vas al Uniunii în 
1864, dar s-a scufundat (sau mai degrabă nu a mai ieşit la suprafaţă!) 
cu toți marinarii. 

În 1861, James Bullock a fost trimis în Anglia să cumpere nave 
pentru Confederație. Om de afaceri priceput și având cunoștințe 
navale, Bullock a reușit să evite legile neutralității englezilor și să 
cumpere un număr de nave de cursă precum Alabama și Florida. O 
dată intrate în funcţiune, aceste vase au început să provoace serioase 

daune navelor comerciale ale Uniunii, scufundând și capturând 
aproape 200 de vapoare în cursul întregului război. Deşi navele de 
cursă nu au pus niciodată în pericol comerțul Uniunii, victoriile lor 
au întărit moralul sudiştilor. Mulţi au văzut tactica lor „de șoc”, ca 
pe ceva romantic și glorios, dar realitatea era mult mai prozaică. 
Multe dintre echipajele lor proveneau din alte țări și luptau pentru 
Confederație doar pentru niște sume importante: de bani. Nereușind 
să găsească porturi sigure pentru a se realimenta și repara, majoritatea 
acestor vapoare au fost în final capturate ori distruse. 


‘6: Un război modern? 


EMR 


PROBLEMA CHEIE În ce măsură poate fi considerat „modem” 


acest război? 


a) Un război „total”? 


Istoricii dezbat dacă războiul civil a fost un război „total”, precum 
au fost primul și al doilea război mondial. Cuvântul „total are multe 
implicaţii, care trebuie examinate pentru a putea susține dacă războiul 
a fost astfel sau nu. Istoricul Mark Neely a spus că războiul nu a fost 
niciodată total. El a evidenţiat că guvernul Uniunii nu a încercat 
niciodată să controleze economia Nordului sau să mobilizeze toate 
resursele pentru luptă. Mai mult decât atât, spre deosebire de al doilea 
război mondial, nici una din părţi nu a recurs la uciderea în masă a 
civililor. Într-adevăr, se poate vorbi în mică măsură de lipsa de 
scrupule și de cruzimea care au caracterizat o mare parte a războaielor 
din secolul XX. Politicile „războiului dur” adoptate de generalii 
Uniunii Sherman și Neely în 1864 urmăreau să distrugă bunuri, nu 
să ucidă. (În viziunea lui Neely şi în vorbele lui Sherman era mai 
multă paradă decât lucruri concret vizate, și mai multă retorică a 
durității decât substanţă a unei politici efective.) Totuși, atrocități au 
avut loc. De câteva ori, în cursul războiului, din ordinul confederaţilor, 
prizonierii de culoare au fost masacrați. Asemenea întâmplări au 
şocat tocmai pentru că au fost puţine. În general, civilii nu au avut 
de suferit, din pricina războiului, cum s-a întâmplat în timpul celor 

două războaie:mondiale. Rar s-a întâmplat, de exemplu, ca femeile 
să fie violate.. Caracteristic războiului a fost și faptul că între soldaţii 
celor două tabere exista un sentiment de fraternitate. 

Totuși, după cum subliniază James McPherson, „războiul civil a 
mobilizat resursele umane la o scară nemaiîntâlnită la nici un alt 
eveniment în istoria Americii, cu excepția, probabil, a celui de-al 
doilea război mondial”. Păstrând proporțiile, se poate spune că acum 
au fost înrolați mai mulți americani decât în al doilea război mondial. 
Pe de altă parte, războiul a fost mult mai profund resimțit în Sud 
decât în Nord. Un sfert dintre oamenii albi din Confederație, apți de 
încorporare, și-au pierdut viața. Un număr tot așa de mare dintre ei 
au fost grav răniți. Mai mult decât atât, Uniunea a avut ca obiectiv 
militar distrugerea tuturor resurselor economice ale Confederaţiei, 
precum și intimidarea civililor. În acest sens se poate spune că 
războiul civil a fost „un război total”. 


b) Primul război modern? 


Războiul civil a fost deseori considerat primul război „modem”. El 
a demonstrat cum industria poate influența: un astfel de conflict. 
Fabrici și tehnologii, cu întreaga lor capacitate de a produce cantități 
mari de arme, muniţie și echipamente 'au transformat caracterul 
înfruntării militare. Cine a produs mai mult a reușit să își intimideze 
și să-și bată adversarul. Specificul industrial, sistemul feroviar, 
telegraful, armatele de masă și noile tactici au dus la o eficiență 
crescută a puștii-muschetă pe uscat, iar pe apă — a cuirasatelor și 
vapoarelor cu aburi, astfel că mulți istorici consideră războiul civil 
mult mai apropiat ca specific de primul război mondial decât de 
războaiele napoleoniene. 

Totuși, „modernitâtea” caracterului războiului a fost deseori și 
exagerată. Deși au fost înrolați un mare număr de oameni, nu a existat 
nici o bătălie în întregul război în care într-o tabără să se afle mai 
mult de 100 000 de soldaţi. Strategia și tactica armatelor i-ar fi fost 
foarte familiare lui Napoleon (tot așa, şi Nelson s-ar fi simţit acasă 
printre majoritatea vapoarelor). În timpul războiului s-au folosit mai 
puține inovaţii tehnologice decât s-a pretins. În ceea ce privește 
diversele deplasări. baza au constituit-o transporturile cu tracţiune 

animală și curierii călare. Experimentele cu puști automate, submari- 
ne și mine subacvatice erau rudimentare și au avut mic impact asupra 
deznodământului războiului. Dată fiind situaţia comunicaţiilor, 
generalii din războiul civil cu greu puteau să-și exercite comanda, 
mai puţin încă să și controleze trupele aflate pe câmpul de luptă. 

Cronologic vorbind, războiul civil poate fi plasat între războaiele 
napoleoniene și primul război mondial. În mod cert, el are 
caracteristici ale amândurora. Primii doi ani sunt mai apropiaţi de 
stilul luptelor napoleoniene, iar ultimii doi — seamănă cu un război 
de secol XX. 


c) Asistenţa medicală 

Bolile au ucis cel mai mult în războiul civil. Fiecărui soldat ucis în 
bătălie îi corespund doi care au murit de boală. Mulţi bărbaţi au 
murit din pricina unor boli specifice copilăriei, afecţiuni întâlnite în 
război pentru prima dată, care, în principiu, sunt rareori fatale. Din 
pricina epidemiilor de pojar și oreion, regimente întregi au fost scoase 
din luptă și s-au întrerupt operaţiuni militare. Soldaţii mai sufereau 
de boli din cauza traiului în comun în adăposturi temporare 
improvizate, de tabără, care generau proaste condiţii sanitare, apă 
nepotabilă, expunere prelungită la condiţii meteorologice 
nefavorabile și la atacurile insectelor (ţânţarilor). Principalele boli 
ucigașe erau dizenteria, febra tifoidă, pneumonia şi malaria. După 
standardele din ziua de azi, mortalitatea din pricina bolilor era extrem 
de ridicată. Comparativ, mai puţini soldați au murit din cauza acestor 
boli decât în războaiele napoleoniene, în războiul cu Mexicul sau în 
cel al Crimeii. Chirurgul șef al Uniunii a confirmat că rata morții în 
armată, din cauza bolilor, a fost „mai scăzută decât s-a constatat în 
oricare dintre armate, de când a început războiul”. (Același lucru 
era adevărat și pentru armata confederată). Aceasta se întâmpla în 
mare măsură pentru că, după standardele timpului, asistența medicală 
era bună. Chiar dacă nici una dintre tabere nu a beneficiat de servicii 
medicale adecvate în 1861, acest lucru a fost remediat mai târziu. 
Au luat ființă unități instruite de ambulanță pentru a acorda primul 
ajutor pe câmpul de luptă și a transporta răniții la puncte de pansare 
şi spitale de campanie. Ambele părţi beligerante și-au construit rapid 

o reţea de spitale de dimensiuni impresionante (Spitalul Chimborazo 
al confederaţilor făcea faţă îngrijirii unui număr de 8 000 de pacienți) 
și de o eficiență deosebită. Curând, pe post de infirmiere aveau să 
lucreze un număr de 3 200 de femei. (Înainte asistența medicală era 
asigurată numai de bărbaţi). Infirmierele, precum Dorothea Dix și 
Clara Barton, și-au câștigat o reputație asemănătoare cu cea a lui 
Florence Nightingale în războiul Crimeii. Comisia Sanitară a realizat 
lucruri deosebite pentru îmbunătăţirea condiţiilor de acest tip în 
tabere. Multe societăți de asistență medicală din Sud au făcut o muncă 
similară, dar fără o coordonare așa de bună. 

Principala problemă o reprezenta stadiul medicinii, al cunoştin- 
telor de acest gen și al celor legate de domeniul sănătăţii publice, și 
mai puțin lipsa de competență a doctorilor și asistentelor din armată. 
Doctorii încă lucrau ca pe vremea „Evului Mediu al medicinei”, și 
din păcate, descoperirile revoluționare care aveau să transforme 
medicina au survenit de abia peste o decadă și mai bine. Tratamentul 
bolilor era mai mult pe ghicite. Anumite medicamente aveau efect 
(de exemplu, chinina pentru malarie), altele chiar făceau rău. 
Îndemânarea chirurgilor, mai ales în amputare, s-a îmbunătăţit o 
dată cu practica, doar cangrena a rămas o problemă. Deşi cloroformul 
le ajuta pe victime să suporte amputarea și diverse operaţiuni 
chirurgicale complicate, medicii nu realizaseră importanţa 
antibioticelor în acest proces, aşa că, după operaţie, mulți răniți 
mureau. Rănile de la cap, ceafă, piept și abdomen le erau deseori 
fatale. Rezultatul a fost că un soldat din războiul civil era de opt ori 
mai supus riscului din cauza unei răni și de zece ori mai susceptibil 
să moară din cauza unei boli decât un soldat american din primul 
război mondial. În armata Uniunii, 67 000 de soldaţi au fost uciși în 
luptă, 43 000 au murit din pricina rănilor și 224 000 au murit din 
pricina bolilor. (24 000 au murit din alte cauze, necunoscute). 
Statisticile confederaţilor (care sunt mai lipsite de precizie) indică o 
situație asemănătoare. 

PROBLEMA CHEIE Cum a fost războiul pentru soldaţi obișnuiți 
ca Billy Yankeu' și Johnny Rebelu'?* 


Războiul civil a fost în foarte mare măsură războiul poporului. 
Politicienii și-au dat întreaga silință să direcționeze războiul. Generalii 
s-au străduit să conducă ei campaniile, totuși greul, adică luptele, 
suferințele și moartea, au fost suportate de soldaţii obișnuiți. 

Existau anumite diferenţe între soldații Uniunii şi cei ai 
Confederației. În timp ce armata Uniunii era compusă mai ales din 
americani nativi, aproape 20 al sută din trupele sale proveneau din 
cetățeni veniţi de dincolo de ocean, mai ales din Irlanda, Germania, 
Marea Britanie sau Scandinavia. Pe la 1865, 10 la sută din trupele 
Uniunii erau formate din americani de origine africană. Spre 
deosebire de aceştia, 95 la sută din soldaţii confederați erau băștinași 
sudişti. Deși negrii făceau multe treburi, în afară de participarea 
efectivă la luptă, armata confederată nu a dispus de trupe de soldaţi 
de culoare până în ultimele zile ale conflictului. După părerea 
istoricului Bell Wiley, 90 la sută dintre trupele albe ale Uniunii puteau 
să citească și să scrie, spre deosebire de 80 la sută dintre luptătorii 
confederați, care erau analfabeți. Unităţile: sudiste aveau o compoziţie 
mult mai rurală: aproximativ 70 la sută din trupele sudiste erau formate 
din fermieri, în comparaţie cu doar 50 la sută, de aceeași proveniență, 
ai trupelor unioniste. Wiley consideră că soldaţii sudiști aveau o 
perspectivă mult mai romantică asupra războiului: nordiștii erau mult 
mai preocupaţi de aspectele practice, cum ar fi soldele. „Johnny 
Rebelu””, în concepţia lui Wiley, era mult mai religios decât „Billy 
Yankeu'”. Se știa că trupele de sudiști sunt mai independente, mai 
mândre și mai puţin dispuse să ia disciplina militară în serios. -Dar 
Wiley era convins că diferenţele dintre Johnny Rebelu” și Billy Yankeu' 
erau nesemnificative, fiind dominate de asemănări. 

Wiley, care a examinat mii de scrisori ale soldaţilor, a rămas cu 
impresia că majoritatea lor aveau doar o mică idee despre scopul 
pentru care luptau. Reid Mitchell a ajuns la aceeași concluzie: 

„Soldaţii americani de la 1860 par să fie prea puţin preocupaţi de 
chestiuni ideologice așa cum erau soldaţii din 1940”. În opinia lui 
Mitchell, soldaţii „poate că au luptat în timpul războiului civil pentru 
rațiuni având mică legătură cu ideologia și mai mult cu identitatea 
masculină”. Cu certitudine că solidaritatea cu ceilalți, camarazii, a 
fost — și este — o motivaţie importantă în bătălie. Mulţi au luptat cu 
bravură nu pentru o cauză anume, ci pur și simplu pentru că nu 
voiau să-și dezamăgească camarazii. 

Totuși, James McPherson a examinat recent pasajele din scrisori 
ce conţineau critici și a ajuns la o concluzie diferită față de Wiley și 
Mitchell. El susţine că mostrele analizate demonstrează că un mare 
număr de oameni de ambele părți erau foarte conștienți de problemele 
ce generaseră conflictul, fiind foarte preocupaţi de ele. El subliniază 
în final că soldaţii proveneau din cea mai politizată și mai democratică 
societate din lume. Sudiștii credeau că ei își apărau vatra și căminul 
de atacul condus de o armată barbară și vedeau acest conflict ca pe 
al doilea război de independenţă. Pe de altă parte, nordisștii se 
considerau adevărații patrioţi, luptând pentru a salva Uniunea și a 
conserva marele experiment pe care îl reprezenta ea. În acest fel, 
bărbaţii din ambele tabere erau motivaţi de un sentiment de patrio- 
tism, simplu, dar foarte puternic. Cum după începerea războiului, 
victimele au început să fie tot mai numeroase, mulţi soldaţi și-au 
pierdut entuziasmul inițial — iar o parte dintre cei recrutați după 
1862 erau sceptici de-a binelea. Cum luptele au continuat destul de 
mult, patriotismului i-a luat locul dorința de răzbunare, o pasiune 
care deseori a pus stăpânire pe mulți soldați din ambele tabere. Totuși, 
în perspectiva lui McPherson, idealismul a rezistat până la sfârșit în 
numeroase cazuri. Şi generalul Grant a fost de aceeași părere: 
„armatele noastre” a spus el „sunt compuse din bărbaţi ... care știu 
pentru ce luptă”. 

Bărbaţii din unităţile militare veneau cam din aceleaşi zone. Acest 
lucru era important. A împărtăși aceeași experiență, atât în viaţa civilă 
cât şi în război, cu prietenii, cu vecinii şi rudele face experiența mai 
ușor de suportat. Apropierea dintre soldați a fost un imbold puternic 
pentru luptă. Soldaţii se temeau să-și dezamăgească familiile, prietenii 
și vecinii. Ei erau conștienți că vestea despre lașitate sau despre 
fantele rele aiunsea acasă. La fel si cea despre bravură, care făcea 

ca un soldat să fie mai respectat atât în comunitate cât şi în compania 
din care făcea parte. Afinităţile etnice erau de asemenea: importante. 
Majoritatea dintre zecile de mii de irlandezi, germani și scandinavi 
din armata Uniunii au luptat în regimentele lor proprii, așa cum au 
făcut-o şi soldaţii de culoare. 

Media vârstei soldaţilor în ambele armate era de 25 de ani. Deși 
80 la sută dintre bărbaţi aveau între 18 și 30 de ani, vârstele erau 
dintre cele mai diferite. Se înrolaseră toboșari copii de 9 ani (cel mai 
mic băiat care a murit în război avea 12 ani) dar și bărbaţi de peste 
60 de ani. Soldatul mediu avea 1,74 m înălţime și cântărea 65 
kilograme. Cei responsabili cu recrutarea rareori își făceau probleme 
cu privire la vârsta, starea de sănătate a unui virtual luptător, dacă 
era sau nu apt de armată. Examinările fizice ale recruţilor, în primele 
stadii ale războiului, au fost un simulacru, ceea ce explică de ce zeci 
de femei au reușit să treacă drept bărbaţi, înrolându-se. 

După înrolare şi sosirea la o unitate, recruţii urmau un program 
de instrucţie fundamentală, care implica învăţarea elementelor sim- 
ple despre viața de campanie, marșuri, informaţii despre armament, 
instrucția de câmp propriu-zisă. Exerciţiile de instrucţie ţineau ore 
în şir zilnic. Obiectivul lor era ca soldaţii să înveţe deplasarea 
disciplinată cu viteză și eficiență, pe câmpul de luptă, în scopul de a 
tinti cu maximum de muniţie în direcţia inamicului. Oamenii puteau 
fi învăţaţi să asculte cu atâta promptitudine comenzile încât chiar și 
în groaza și emoția bătăliei ei puteau să răspundă ordinelor și să 
acţioneze ca parte a unei structuri organizate. Soldaţii din cavalerie 
și artilerie trebuiau să-și perfecționeze propriile lor exerciţii de 
instrucţie şi cunoașterea armamentului. 

După standardele europene (nu și americane), soldaţii Uniunii 
erau bine plătiți. În 1861, ei primeau 11 dolari pe lună, dar solda a 
crescut curând la 13 dolari, și apoi la 16 dolari. Inflaţia a generat o 
depreciere a puterii de cumpărare, dar mulţi dintre soldații Uniunii 
tot mai reușeau să trimită bani acasă. În principiu, soldaţii confederați 
primeau 11 dolari pe lună, dar plata lor efectivă era, în cel mai bun 
caz, întâmplătoare, iar rata mare a inflaţiei din Sud însemna că banii 
aproape nu mai aveau nici o valoare. Prin urmare, se poate spune că 
majoritatea sudiștilor luptau efectiv pe gratis. 


48 Caracterul războiului 


Sursa B — Cadavre ale soldaţilor confederați 

Soldaţii nordiști erau mai bine echipați decât „rebelii”. Pe la 1862, 
majoritatea soldaţilor de infanterie ai Uniunii purtau o uniformă 
albastră standard care era compusă din bonetă, haină, pantaloni și 
ghete. Soldaţii confederați purtau haine mai asortate. Unii purtau gri 
— în multe nuanțe, alții purtau haine luate de la cadavrele soldaţilor 
unioniști, după care erau vopsite în cafeniu, nuanța nucului de 
America, mai precis — un maro gălbui. Cercetări recente demon- 
strează că infanteriștii confederați, contrar legendelor din epocă și 
după aceea, erau bine echipați, chiar dacă nu aveau uniforme elegan- 
te. Ghetele și pantofii însă constituiau o problemă serioasă, pentru 
că în Confederație nu se găseau nici piele, nici cizmari pricepuți. 

Soldatul obișnuit purta în spinare aproape tot ce avea nevoie 
pentru luptă și supravieţuire. Echipamentul complet al unui infanterist 
cântărea cam 23 kg. Pentru a mai ușura această povară, soldaţii aflați 
în campanie deseori renunțau la tot ce considerau elemente de prisos, 
în special hainele groase de iamă. Dar până la urmă un soldat trebuia 
să rămână cu o pușcă cu baionetă, o cutie de cartușe, o raniță, o 
manta, o pătură și o gamelă. Mulţi mai cărau și un brici, un prosop, 
săpun, pieptene, cuţit, instrumente de scris, micul sac de provizii, o 
biblie, fotografii de familie, o foaie de mușama care folosea atât 
pentru pus pe jos în cort cât și ca pelerină, șosete, bani, trusa de 
cusut, punga de tutun, chibrituri, o pipă, tacâmuri și o cană. 

Soldaţii unioniști erau de regulă mai bine hrăniţi decât confederaţii. 
Într-adevăr, singurul aspect de criticat de către observatorii englezi 
ar fi putut fi cel legat de raţia standard a soldaţilor unioniști, pentru 
că era prea mare! Deși soldaţii primeau cantităţi mari de mâncare, 
hrana de armată — care era compusă în principal din came sărată și 
pâine tare (o pâine uscată ca biscuiţii) — era proastă, deseori plină de 
viermi și nu neapărat hrănitoare. Soldaţii confederați erau hrăniţi și 
mai prost, pentru că mâncarea lor era mai puțină. Problemele de 
aprovizionare erau așa de mari încât trupele sudiste ajungeau să 
caute prin gunoaie după o bucăţică de mâncare, iar foamea le era 
zilnic tovarăș. 

Pentru majoritatea oamenilor, plăcerea descoperirii vieții de armată 
a fost de scurtă durată. Ei i-au luat locul dorul de casă, munca grea 
și monotonia. Majoritatea se resimțeau după atâta instrucție și 
disciplină enervantă. Vara, soldaţii sufereau din pricina căldurii şi a 

faptului că se aflau permanent pe drum. Când aveau mai mult timp, 
trebuiau să-și amenajeze un adăpost pentru o perioadă mai îndelun- 
gată, în special pentru lunile de iamă. Corturile, colibele din lemne 
sau alte adăposturi temporare asigurau deseori o mică protecţie de 
vremea rea de afară. Neluarea în considerare, din punct de vedere 
sanitar, a latrinelor improvizate și a gropilor de gunoi, care dădeau 
pe dinafară, făcea ca ele să devină un focar de infecţie. Pe lângă alte 
probleme, se mai adăugau și cele provocate de muşte și păduchi. 

În tabere — sau în cursul marșurilor — aveau loc diversiuni constante 
pentru depășirea monotoniei generate de rutina militară. Una dintre 
cele mai populare modalităţi de petrecere a timpului liber era 
redactarea scrisorilor către cei dragi de acasă. Muzica juca un rol 
important în susținerea morală a trupelor. Robert E. Lee a mers până 
într-acolo încât să spună: „Nu, nu cred că putem avea o armată dacă 
nu avem și muzică”. Trupele muzicale ale regimentelor îi întâmpinau 
pe recruți, le ofereau momente de antren în tabere și îi inspirau pe 
soldaţi atunci când aceştia mărșăluiau sau luptau. Soldaţii aveau cu 
ei câte un banjo sau o vioară. Fiecare parte beligerantă avea cântece 
și refrene favorite: cântecele „Battle Cry of Freedom” și „John 
Brown’s Body” — care aveau multe variante, deseori vulgare — erau 
populare în rândul soldaţilor unioniști. Confederaţilor le plăceau 
„Dixie” și „Bonnie Blue Flag”. Tuturor soldaţilor, indiferent de tabără, 
le plăceau cântecele sentimentale precum “Home Sweet Home”. 
Sporturile — boxul, luptele, crosurile și baseballul — erau și ele 
populare, fiind preferate cel mai mult de pasionatii pariurilor, care 
mizau pe rezultat. Mulţi soldaţi pariau în multe jocuri, dar mai ales 
la jocul de cărți și cel de zaruri. Nu prea se înregistrau cazuri de 
beţie. Soldaţii frecventau bordelurile atunci când aveau permisie (mai 
ales în Washington, unde se aflau 450 de bordeluri). Totuși, trebuie 
spus că permisia era o raritate în ambele armate. Trupele unioniste 
staţionau de obicei prea departe de casele soldaţilor, în timp ce 
confederaţii, fiind mai-putini, erau prea mult folosiți ca să aibă timp 
să mai plece pe acasă. 

Cu toate acestea, unii soldați își luau singuri permisie. Unul din 
șapte soldaţi, în cazul confederaţilor, și unul din zece, în cazul 
unioniștilor, în final dezertau. Făceau acest lucru din multe motive: 
plictiseală, frică, grijă pentru familii și cămin, mâncare proastă, 


Experienţa soldaților 51 


condiţii groaznice și deseori simpla lipsă de devotament față de cauza 
luptei. Faptul că împrejurările erau favorabile dezertării, ce putea fi 
finalizată cu succes, era încă un avantaj al acestei soluţii. Pe baza 
unor proclamaţii periodice de iertare, Uniunea și Confederaţia au 
încercat să-i convingă pe dezertori să se întoarcă la luptă. Dar 
pedepsele nu erau prea aspre pentru dezertorii prinși. Unii erau 
dezonoraţi, alții căpătau la coapsă, mână, piept sau frunte un semn 
cu litera D de la „dezertor“ sau C de la „coward” — laş; unii au fost 
condamnați la muncă silnică; câţiva au fost executaţi. 

Luptele efective ocupau un interval mic din timpul soldatului. 
Sezonul de luptă era de obicei primăvara sau vara, iar soldaţii deseori 
mărșăluiau săptămâni în șir fără să întâlnească dușmanul. Bătălia 
era însă în gândul tuturor și toți știau că acela era cel mai important 
test. Bătălii precum cea de la Antietam și Gettysburg au dus la moartea 
oamenilor în proporţii pe care americanii nu le mai văzuseră până 
atunci. Majoritatea, iniţial șocați de fumul gros, de pocnetele și 
bubuiturile muschetelor și obuzelor, de urletele și tipetele celor vii 
şi ale celor pe moarte, luptau totuși bine, fără să-şi dea foarte bine 
seama ce se întâmpla în jurul lor. Era nevoie de curaj adevărat ca să 
ataci traversând un câmp deschis până la tranșeele inamicului. În 
mod uimitor, la începutul războiului, mulți soldaţi implorau 
comandanții să le ofere privilegiul de a purta ei culorile regimentului 
în fața camarazilor lor, știind foarte bine că soldaţii aceștia erau printre 
primii care mureau. (Pe la 1863, cînd oamenii și-au dat seama că 
deseori curajul era mai degrabă inutil decât sublim, a devenit dificilă 
găsirea unor candidaţi pentru această misiune). Cei mai mulți soldați 
se pare că au fost motivaţi să participe la luptă de concepte precum 
„datorie” și „onoare”. Cea mai puternică frică ce transpare în scrisori 
nu era atât cea de a fi ucis sau rănit, cât cea de a nu fi laş, ceea ce ar 
fi însemnat umilire personală, dar și pentru familie. 

Soldaţii se confruntau de asemenea și cu riscul de a fi capturați. 
Nici una dintre părți nu prevăzuse ce va face în cazul unui număr 
mare de prizonieri, cum va proceda cu ei. Practic, toți prizonierii 
confederați erau consideraţi trădători și puteau să fie condamnați la 
moarte. Lincoln, conştient că aceasta ar fi dus la crunte răzbunări 
din partea sudiştilor, a propus schimbul de prizonieri și eliberarea, 
în primii doi ani de război. Dar în 1863, Uniunea a suspendat orice 

schimb de prizonieri, pe motivul că partea cealaltă ar fi violat 
înțelegerile făcute împreună, dar de fapt motivul real era că Sudul 
(cu o populaţie mai mică) avea mai mult de câștigat din aceste 
schimburi decât Nordul. Neacceptarea de către Confederație a ideii 
că soldaţii de culoare capturați trebuiau tratați ca adevăraţi prizonieri 
de război a fost încă o problemă. | 

În perioada 1863-1864, ambele părţi au descoperit brusc că 
trebuiau să hotărască ce să facă cu miile de prizonieri pe care îi 
aveau. Depozitele, şcolile, chiar terenurile în aer liber, toate au devenit 
tabere de prizonieri. Majoritatea erau supraaglomerate, iar prizonierii 
aveau condiţii proaste de hrană, adăpost, îmbrăcăminte și de asistență 
medicală, ceea ce a condus la o rată mare a mortalităţii. Sufereau 
mai ales prizonierii unioniști. Era mai degrabă o întâmplare decât 
ceva premeditat. Pe la 1864, Confederaţia avea probleme cu 
asigurarea hranei pentru proprii soldaţi și populaţie, darămite să se 
mai ocupe și de prizonierii yankei. Cea mai vestită tabără de prizonieri 
din Confederație era cea de la Andersonville, Georgia, care, din 
vara lui 1864, a devenit cel de-al patrulea „așezământ” ca mărime 
din această parte. Fiecare prizonier avea prevăzută o raţie zilnică de 

o linguriţă de sare, trei linguri de fasole și o cană'de fiertură de 
porumb. Firul de apă care curgea prin tabără (cu ironie numită Apă 
dulce) era în același timp și pentru băut și canal colector. O treime 
din cei 50 000 de prizonieri au murit din pricina subnutriţiei și a 
bolilor. După război, comandantul acestei închisori a fost singurul militar 
condamnat pentru crime de război. În timpul războiului, 194 743 de 
soldați nordiști au fost închiși, dintre care 30 128 au murit. În com- 
paraţie, confederaţii prizonieri au fost 214 865, dintre care au murit 
25 976. 

Majoritatea soldaţilor, în ciuda ororilor pe care le-au trăit, nu și-au 
pierdut credința în Dumnezeu. Într-adevăr, războiul, poate din 
pricina permanentei iminențe a morții, pare să fi dus la o întărire a 
convingerilor religioase. Acest fapt nu se datora capelanilor militari, 
puţini și de valoare îndoielnică unii. Pentru majoritatea soldaţilor, 
credința era o chestiune personală. Din toamna lui 1862 încolo (şi 
în mod particular în iama lui 1863-1864), armata confederată a fost 
străbătută de un puternic val religios de asemenea proporții încât 
pentru unii războiul a devenit sinonim cu o cruciadă. Fervoarea 
evanghelică a trupelor sudiste nu poate fi egalată de nici un alt 
fenoment asemănător chiar în cadrul Confederaţiei în întregul ei; 
ceea ce nu se poate spune însă despre armata unioniștilor. 

Eşecurile militare ale sudiștilor din 1863 — văzute de unii ca niște 
pedepse ale Domnului — au contribuit și ele probabil la aceasta. Faptul 
că cea mai mare parte a soldaţilor sudiști proveneau din zone unde 
adunările evanghelice de tip „re-naștere” erau relativ obișnuite ajută 
la înțelegerea acestui fenomen. 

Următoarele pasaje sunt extrase din scrisorile lui Tally Simpson, 
din detașamentul 3 South Carolina Volunteers, scrise în timpul anului 
1862. Simpson era un tânăr bine educat, un suflet contemplativ, 
care luptase pentru Confederație, participând la majoritatea 
confruntărilor din Virginia, din 1861 până în 1863. Surprinzător, 
dat fiind faptul că el provenea dintr-o familie bogată (își luase cu el 
în război sclavul, pe Zion,) este că el nu a avansat peste gradul de 
caporal. În mod evident, Simpson nu era un soldat sudist tipic, însă 
cu toate acestea scrisorile sale ne ajută să ne imaginăm „atmosfera” 
războiului: 

Sursa D 


1 Ferma Custis, în peninsulă, Virginia. 24 aprilie 1862 


Dragă soră, 
... Încă stăm în aer liber fără corturi, avem doar un fel de adăposturi 
din pături, ne descurcăm foarte bine. Eu mă descurc extraordinar cu 
5 mica provizie de haine pe care o am cu mine. Mi-e groază să nu 
rămân descult. Ghetele mele încet-încet cedează, și nu am perspectiva 
de a face rost de o pereche nouă ... În timpul orelor de repaus, ne 
trecem vremea citind, pescuind și gândindu-ne la femei ... Zion este 
sănătos și voios. 


10 Camp Jackson [ Virginia] miercuri, 18 iunie 1862 


Dragă soră, 
... Monotonia plicticoasă a vietii în tabără creste zi de zi și devin tot 
mai dezgustat de tot ce are legătură cu stilul ăsta de viaţă. Instrucție, 
instrucţie, instrucție; muncă, muncă, muncă; și pază, pază, pază. 
15 Mîncat, mâncat. Ehee, să avem noi să mâncăm pe cât muncim și ne 
instruim, ar fi ceva. Dar nu avem altceva decât slănină și pâine, pâine 
și slănină. Mai primim câteodată mazăre furajeră pe care o considerăm 
un mare lux. Noi facem bine, dar de câtăva vreme am o tuse rea, care 
m-a speriat rău. Zion e bine și el și îi transmite multă dragoste lui Hester 
20 și familiei și îi roagă pe toţi, pe stăpâni, să nu îl uite. 


Tabăra de lângă Martinsburg [ Virginia] 24 sept. 1862 


Draga mea surioară Sis, 
.„„ soarele stălucește minunat. Soldaţii stau grupuri-grupuri, râd și 
discută vesel, unii mănâncă, alții gătesc, alţii au alte treburi. Eu am 
25 altă dispoziţie în după amiaza asta și simt că o mică tacla cu cei dragi 
de acasă, dulce casă, o să-mi facă de zece mii de ori mai multă 
plăcere decât participarea la cele ce se petrec în jurul meu ... Vai, 
surioară, inima îmi este plină de mulțumire către Domnul pentru mila 
sa, pentru că mi-a păzit viața până acum. Simt că rugăciunile voastre 
30 împreună cu ale mele au fost auzite și ascultate. O să mă rog mereu 
pentru binele vostru și al meu și sincer cred că voi toţi o să continuaţi 
cu aceste rugăciuni ca eu să ţin calea dreaptă și în cazul în care voi fi 

răpus, va fi pentru apărarea unei cauze nobile, care îmi va asigura un 
35 loc în rai. 


Războiul a mai continuat încă doi ani. Tally Simpson nu i-a apucat 
sfârşitul, a fost ucis în bătălia de la Chickamauga din 1863. 

Gândurile romantice ale anului 1861 au fost rapid spulberate de 
dura realitate a războiului. Viaţa pe front însemna dor de casă, 
disciplină enervantă, marșuri extenuante și câteva ore zilnice cumplite 
de luptă efectivă. Rata victimelor, urmare a luptelor dar și a bolilor, 
era incredibil de ridicată: unul din cinci soldaţi care au luptat pentru 
războiul civil au murit. Totuși, mulţi soldaţi au supraviețuit și după 
o vreme au privit înapoi spre război atât cu mândrie cât și cu 
nostalgie. Probabil că aveau mai multe motive de nostalgie decât de 
mândrie. Deşi soldatul din războiul civil a fost arareori un erou 
cutezător, mulți dintre luptători erau plini de energie, rezistenți și 
curajoși. Aspra școală a experientei transforma masele entuziaste 
din 1861 în soldaţi căliți ale căror puteri de îndurare și dorință de a 
suporta pedeapsa i-au mirat pe mulți observatori europeni. 

Dar erau și motive de nostalgie. Voioșia și glumele tinerești păreau 
că deseori îi ajutau să uite de necazurile provocate de război. Pentru 
majoritatea oamenilor războiul a fost cea mai măreață experienţă a 
vieţii lor. Ei simțeau că își făcuseră datoria pentru ţară, pentru 
comunitate, familie și prieteni. Deși măcelul îi lovea crunt pe soldați, 
oamenii de la mijlocul secolului al XIX-lea erau mult mai obișnuiți 
cu moartea și suferința decât oamenii de azi. Cei mai mulţi dintre 
soldaţi au reușit să adopte o atitudine de indiferență faţă de 
brutalităţile care îi înconjurau. Mulţi deveneau fataliști, vâzând 
moartea ca pe o parte a planului divin. Retrospectiv, războiul a 
însemnat și mici întâmplări plăcute, rămânând în amintire datorită 
camaraderiei și prieteniilor durabile făcute aici. Puțin dintre veterani 
au suferit traume grave. Mulţi se pare că au continuat să vadă războiul 
ca pe ceva onorabil și eroic. 

Să studiem Capitolul 2 


Acest capitol este menit să vă ofere un cadru general despre caracterul 
războiului. Timp de mulţi ani istoria militară nu s-a înțeles cu istoria 
academică — aceasta a preferat să studieze evoluțiile economice, 
sociale și politice. Într-adevăr, câteva cărţi, având ca obiectiv războiul 
civil, au omis total aspectele militare ale conflictului. O astfel de 


abordare este în cel mai bun caz neechilibrată. Evenimentele de pe 
nâmnul Aa Inntă an determinat deznodământul conflictului si prin 

urmare e necesar să fie înțelese. Capitolele 3 și 8 vor examina 
principalele evenimente militare ale războiului. Notiţele voastre de 
la acest capitol trebuie să vă ajute să înțelegeţi cum a fost războiul, 
mai ales pentru cei aproape 3 milioane, câți au fost soldaţii obișnuiți. 


Este posibil să vă folosiți de documentele din acest capitol pentru a 
răspunde la întrebări specifice despre caracterul războiului civil. Luaţi 
în considerare următoarele: i 

„Din punctul de vedere al lui Johnny Rebelu’ și Billy Yankev’ 
erau foarte puține lucruri glorioase sau romantice legate de războiul 
civil”. Sunteţi de acord? 

Regula de aur pentru a da răspunsuri corecte la istorie este simplă: 
răspundeţi la întrebarea pusă! Primul paragraf — sau introducerea 
este deseori cel mai important. Este prima ocazie ca să impresionați 
(plăcut sau neplăcut) examinatorul. Nu există vreo cale perfectă de 
a scrie o introducere, dar sunt anumite lucruri pe care trebuie să 
încercaţi să le faceţi. În primul rând, trebuie să încercați să stabiliți 
sensul precis al întrebării. Trebuie să identificaţi problemele cheie 
de la nivelul întrebării, pe care le veţi dezvolta. Încercaţi să scrieţi o 
introducere la această întrebare. 

O altă parte esenţială a unui eseu este paragraful final sau 
concluzia. Aici ar trebui să puneţi cap la cap firele din argumentatie 
și să vă expuneţi părerea despre chestiunea principală din întrebare. 
Concluziile dumneavoastră nu trebuie să fie încărcate cu informaţii 
faptice, nu trebuie nici să propuneţi o idee nouă, neexplorată până 
atunci, la care tocmai v-aţi gândit. Concluzia trebuie să se nască 
logic din restul eseului. Nu vă temeţi să vă exprimaţi punctul de 
vedere: în ultimă instanță, tocmai asta spune întrebarea. Dar încercaţi 
să nu folosiți sintagme precum „eu cred”, care nu emană multă 
certitudine. Se consideră că mai potrivit este să folosiţi expresii 


x» 


precum „izvoarele sugerează” sau „pare probabil ca”. 


58 Caracterul războiului 


Studiaţi următoarele izvoare şi apoi răspundeți la întrebările de mai 
jos. 

Sursa A: Soldaţi confederați în 1861 (vezi pagina 48) 

Sursa B: Cadavre ale soldaţilor confederați (vezi pagina 48) 

Sursa C: Prizonieri confederați la Gettysburg (vezi pagina 52) 
Sursa D: Scrisorile lui Tally Simpson (vezi paginile 54-55) 


1. Studiaţi Sursa D. Comentati următoarea propoziţie: „Zion este sănătos 
și voios”. 

2. Studiaţi Sursele A, B și C și faceţi apel la propriile voastre cunoștințe. 
Care sunt calităţile și defectele izvoarelor fotografice referitoare la războiul 
civil? 

3 Folosiţi toate sursele și cunoștințele proprii. Cât de utile sunt aceste 
surse în crearea atmosferei de viață din armata confederată? 


Desfășurarea războiului, 
1861-1863 


OBIECTIVE DE ATINS 


i 


DATE IMPORTANTE 


ve RREA R Sale 90 SĂ atu 


T a a O a a au 


1861 iulie Prima bătălie de la Manassas (sau Bull Run) 
1862 februarie Capturarea de către unioniști a așezărilor 
Fort Henry si Fort Donelson 
martie Bătălia de la Shiloh 
aprilie Flota Uniunii capturează New Orleans 
iunie Lee preia comanda asupra armatei din 
Virginia de Nord 
iunie-iulie Bătălia celor șapte zile 
august A doua bătălie de la Manassas 
septembrie Bătălia de la Antietam 
decembrie Bătălia de la Fredericksburg 


1863 mai Bătălia de la Chancellorsville 

iulie Bătălia de la Gettysburg 

luile Capitularea orasului Vicksburg 

septembrie Bătălia de la Chickamauga 

noiembrie Bătăliile de la Lookout Mountain și Missionary 
Ridge 


BE De la Manassas la Chancellorsville 


PROBLEMA CHEIE De ce a avut așa mare succes Confederaţia 
în luptele din Virginia? 


a) Planurile Uniunii în 1861 


În 1861 Lincoln spera să suprime rapid ceea ce el considera a fi fost 
o simplă revoltă locală. Winfield Scott, comandantul armatei Uniunii, 
era mai puţin optimist, el nu credea că va câștiga ușor lupta. De 
aceeași părere cu generalul McDowell, căruia i s-a dat comanda 
armatei tot mai numeroase din jurul orașului Washington, Scott știa 
că îi va lua multe luni să intruiască și să echipeze forțele menite să 
înăbușe revolta. Prin urmare, Scott a sprijinit așa-numitul Plan 
Anaconda, al cărui obiectiv era să determine o tot mai mare presiune 
asupra Confederaţiei printr-o blocadă navală și prin câștigarea 
controlului asupra fluviului Mississippi. O asemenea strategie, 
considera Scott, va priva Sudul de resurse, va stoarce de viață 
Confederaţia (de unde și numele planului) și îi va aduce pe sudiști la 
realitate. Dar Lincoln, ca majoritatea nordiștilor, dorea o lovitură 
decisivă rapidă. Richmond, capitala confederată, se afla doar la 160 
de kilometri de Washington. „Înainte: spre Richmond” a devenit 
laitmotivul folosit de presa din Nord. Lincoln a acceptat faptul că 
multe trupe unioniste erau neinstruite, dar după cum i-a scris lui 
McDowell: „Sunteţi necopţi, este adevărat, dar tot așa sunt și ei; 
sunteți la fel de neinstruiți cu toţii” părea să nu fi renunțat la luptă. 
Cum perioada iniţială de trei luni, hotărâtă pentru înrolare, era pe 
punctul de a se încheia, Lincoln l-a rugat pe McDowell să se îndrepte 
spre Richmond. 

Primul impuls al lui Davis a fost să desfășoare un război de gherilă, 
ca să câștige timp. Voia ca efortul de război să-i coste pe adversari 
"atât de mult încât să renunțe la luptă. Din păcate, au apărut diverși 
factori, care l-au împiedicat să apere întregul spațiu al Confederaţiei. 
O dată capturate anumite teritorii de către unioniști, s-ar fi pierdut și 
importante resurse, ceea ce i-ar fi făcut pe sudiști mai puțin optimişti. 
Prin urmare, Davis a sprijinit recrutarea unor forţe armate 
convenţionale, sperând să se poată folosi de liniile de: comunicații 
din interiorul Confederaţiei, care i-ar fi permis să concentreze forțele 
dispersate, împotriva unui atac al unioniștilor. 


c) Prima bătălie de la Manassas 


În anul 1861 ambele tabere considerau Virginia cel mai important 
teatru de război. Principala armată confederată, compusă din 22 000 
de oameni, condusă de generalul Beauregard, era poziționată la sud 
de râul Bull Run, la Manassas. Generalul Joe Johnston comanda și 
el o armată, formată din 11 000 de oameni aflată în Shenandoah 
Valley. Pe 16 iulie 1861, McDowell, la sugestiile lui Lincoln și ale 
presei nordiste, s-a deplasat spre sud, cu aproape 30 000 de oameni. 
Deși McDowell a avansat teribil de încet, atacul pe care l-a dat pe 21 
iulie a fost bine condus, aducându-l aproape de o victorie decisivă. 
Si forţele confederate au luptat cu vitejie, mai ales brigada lui Thomas 
Jackson, care a rămas „neclintită ca un zid” (de unde și porecla de 
mai târziu a lui Jackson „Stonewall”), fiind salvată de sosirea trupelor 
lui Johnston, multe dintre ele ajungând la destinaţie cu trenul. După 
atac, văzând că trupele confederate avansau, nordiștii au intrat în 
panică și s-au retras spre Washington. Confederaţia a câștigat astfel 
principala bătălie a războiului. Au murit 440 de sudiști, iar 1 600 au 
fost răniți. De partea unioniștilor s-au înregistrat 600 de morţi și 950 
de răniţi, fiind .luaţi și 1 200 de prizonieri. Confederații, care își 
denumeau bătăliile după cea mai importantă așezare din vecinătate, 
au folosit numele localităţii Manassas pentru a boteza bătălia. 
Nordiştii, care dădeau nume după cel mai apropiat reper geografic, 
au numit-o Bull Run. 

Timp de câteva zile după bătălie, nordiștii s-au temut că sudiștii 
vor ataca orașul Washington. Totuși, aceștia nu au făcut nici o 
tentativă în acest sens. Unii istorici sunt de părere că sudiștii au ratat 
astfel o șansă importantă. Numai că victorioasa armată sudistă era, 
în acel moment, la fel de dezorganizată precum cea unionistă. 
Rămasă fără provizii, nu avea resursele de a ataca puternicele întăriri 
ale orașului. Chiar dacă ar fi capturat acest oraș, este puţin probabil 
că aceasta ar fi adus și sfârșitul războiului. . 

Victoria obţinută în principala bătălie a războiului a trezit 
confederaţilor sentimente amestecate. Pe unii i-a făcut să fie prea 
încrezători și suficienţi. Pe de altă parte, pe nordiști deznodământul 
bătăliei i-a înverșunat şi mai tare. Totuși, victoria .a oferit 
confederaţilor din Virginia un esprit de corps — și un avantaj — întărit 
mai apoi de succesul luptelor care au urmat la Ball's Bluff în 
octombrie. Pe timpul iernii, Johnston a menţinut o linie de apărare 
confederată lângă Manassas și de-a lungul râului Potomac, la sud 
de Washington. Au avut loc puţine confruntări în această perioadă. 
„Liniște pe râul Potomac” a fost un cântec popular între anii 1861- 
1862, ce se potrivea cu realitatea. 


ra 
PENNSYLVANIA VALE E E E 


H 
MARYLAND i 
Li 
i 
l 


SS 
Bull Run 
(Manassas) Y, Pa 

29-30 aug 1862 X Pi 

m, 


Washington 


N Bătălia de 7 zile 
Richmond XÀ 25 iun-i ini 1862 
9% 


Q 
È 
Š 
o 
> 
Š 
Ş 
EI 
ini 


=--> Deplasări ale trupelor confederate 


Bătălii 


De la Manassas la Chancellorsville 63 
d) Generalul McClellan 


După bătălia de la Manassas, McDowell a fost înlocuit cu generalul 
George McClellan, un militar în vârstă de 34 de ani. Apreciat (în 
mod greșit!) pentru câteva victorii minore obținute în Virginia de 
Vest, McClellan exprima în tot ce făcea un aer de optimism. După 
numai câteva luni, el l-a înlocuit pe Scott la comanda supremă, după 
care s-a lăudat: „Pot să fac totul singur”. McClellan rămâne 
personalitatea cea mai controversată a războiului. În ceea ce-l 
privește, în 1862 părerile erau împărțite și tot așa sunt opiniile 
istoricilor astăzi. Izvoarele ne ajută să-i facem lui McClellan un portret 
amplu, cu defecte și calități deopotrivă. Coordonator abil, el a redresat 
moralul principalei armate a Nordului — denumită atunci Armata de 
pe Potomac — care curând avea să numere 150 000 de oameni. Nu e 
nici o îndoială că era iubit de soldaţi, care îl numeau cu afecţiune 
„Micul Mac” sau „Tânărul Napoleon”. Susţinătorii lui spun că era 
un mare comandant cu viziune strategică, dar că a căzut victimă 
unui complot politic al republicanilor (McClellan era un democrat 
care nu dorea deloc ca sclavii să fie dezrobiţi). Ca observator oficial 
din partea americanilor, în războiul Crimeii, el a avut misiunea de a 
evalua costurile asalturilor frontale împotriva poziţiilor întărite ale 
apărării. Domic de a nu-i dezamăgi pe sudiști și a nu provoca, cel 
puțin unei generaţii, răni greu de vindecat, speranța sa era să câştige 
războiul prin manevre și fără prea multe sacrificii, ceea ce era o 
viziune generos-umană și de bun simt. 

Cu toate acestea, trebuie spus că e mai ușor să-i găsești defecte 
lui McClellan decât calităţi. Chiar și susținătorii săi ar fi fost de acord 
că era un om egoist și plin de aroganță, deseori asumându-și meritele 
altora. El nu a reușit să colaboreze cu superiorii săi politici, pe care 
îi ironiza constant. Despre Lincoln (de care chiar îi plăcea) zicea că 
nu este „decât un. babuin bine intenţionat ... o gorilă originală”. 
Principala acuzaţie care i se aduce lui McClellan este aceea că, după 
ce a organizat bine o armată, a ezitat prea mult să o folosească. Prea 
prudente și nehotărâte, manevrele sale — deși grandioase în concepție 
— erau inspirate de cele ale lui Napoleon. Avea o adevărată manie 
de a exagera situaţiile nefavorabile și de a supraestima capacitatea 
de luptă a sudiștilor. El a acceptat rapoartele secrete de spionaj ale 

lui Pinkerton — niște falsuri, de fapt — deși alţii le refuzaseră. (Nu 
trebuia să fii un geniu ca să îţi dai seama că Sudul avea mai puţine 
resurse și oameni!). Trebuie spus în final că speranta sa de a câștiga 
războiul fără să lupte prea mult era lipsită de realism. 

În iarna dintre anii 1861-1862, McClellan, hotărât să evite o 
avansare prea pripită, manevră pe care o considera cauza înfrângerii 
de la Manassas, a refuzat să-și deplaseze trupele. Deși armata sa era 
de două ori mai mare decât a confederaţilor, el credea, cu toate 
acestea, că este în inferioritate. Lincoln (care a continuat să creadă 
în McClellan mai mult decât majoritatea republicanilor) și populația 
din Nord au devenit tot mai nemulțumiți — nu în ultimul rând, 
împreună cu noul secretar de război, Edwin Stanton. La sfârșitul lui 
ianuarie 1862, Lincoln, nemulțumit, a ordonat „o deplasare generală 
a forțelor de uscat și navale ale Uniunii împotriva forțelor insurgente, 
care să înceapă pe 22 februarie”. Numai că în acest moment, 
McClellan era bolnav la pat, pradă unui atac de febră tifoidă, 
rămânând în această stare timp de trei săptămâni. Când și-a revenit, 
în loc să pornească un atac direct asupra orașului Richmond, așa 
cum dorea Lincoln, el a conceput un ambițios atac pe flancuri, 
deplasându-și grosul armatei spre Urbana, astfel că soldaţii săi s-au 
trezit masaţi între Richmond şi armata confederată staționată la 
Manassas. Deși Lincoln avea anumite îndoieli privitoare la eficiența 
planului — se temea că va expune orașul Washington unui atac — era 
prea nerăbdător să îl determine pe McClellan să se deplaseze, așa că 
a autorizat manevra. În acest sens, Lincoln i-a scris lui McClellan un 
mesaj grăitor: „tot ce îți cer este să pomnești”. 

Tocmai când McClellan era pe punctul de a se deplasa, Johnston, 
foarte conștient de intențiile unioniștilor, s-a retras spre liniile noi, 
aflate la sud de râul Rappahannock. În această situaţie, McClellan 
nu avea de ales altceva decât să-și abandoneze planul. Așa cum 
făcea mereu când nu reușea, el a susținut și acum că a câștigat, 
obținând o mare parte a teritoriului fără sacrificii umane. Criticii săi, 
îndoindu-se de această victorie, au scos în evidenţă faptul că 
fortificațiile confederate de la Manassas erau, oricum, foarte șubrede. 
Artileria confederată, de exemplu, era alcătuită din așa numitele „puști 
Quaker” — alcătuite din lemn și lucrate astfel încât să pară arme 

adevărate. Un atac direct ar fi dus la o victorie clară, în aceste condiţii. 
Totuși, McClellan, încă temându-se de un atac frontal, plănuia să 
atace Richmond dinspre peninsula aflată între râurile York și James. 


e) Campania din peninsulă 


În aprilie 1862, Armata de pe Potomac, numărând 121 000 de 
oameni, a fost deplasată la fortăreața Monroe, situată la 112 kilometri 
de Richmond. „Nu am venit aici să mă lupt cu civilii lipsiți de apărare, 
cu proprietăţile private sau cu instituţiile locale ale acestei regiuni”, 
a spus McClellan. După câtva timp, părea că el nu venise să lupte 
deloc. Unica armată confederată gata să împiedice avansarea lui 
McClellan era constituită dintr-un grup de 11 000 de oameni, 
provenind din Yorktown, comandată de generalul Magruder. Doar 
deplasându-și oamenii încolo și încoace, Magruder (căruia îi plăceau 
demonstrațiile impresionante) a reușit să-l facă pe McClellan să creadă 
că el are mii de oameni mai mult. În loc să atace, McClellan s-a 
mulțumit să asedieze timp de o lună orașul Yorktown, dând astfel 
confederaţilor timp berechet să trimită întăriri în peninsulă. Tocmai 
când el era, în sfârșit, gata de atac, confederaţii s-au retras. McClellan, 
fericit că obținuse o nouă victorie fără vărsare de sânge, a avansat 
precaut înspre partea superioară a peninsulei, în cele din urmă, către 
sfârșitul lunii mai, ajungând până la marginea orașului Richmond. 
Forţele sale erau mai numeroase decât ale confederaţilor, cam cu 
doi la unu, dar el, temându-se că lucrurile stăteau invers, a așteptat 
să-i vină întăriri. 

McClellan nu a mai primit niciodată întăririle, în mare parte aceasta 
datorându-se campaniei desfășurate de Stonewall Jackson în 
Shenandoah Valley. Jackson, dispunând de 18 000 de oameni, a 
fost trimis în vale să se asigure că forțele mult mai numeroase ale 
Uniunii nu se deplasează la sud spre Richmond. Jackson, un fost 
militar din armata regulată și un profesor — ratat — la Virginia Military 
Institute, era un om distant și excentric. Un fanatic religios care se 
considera arma lui Dumnezeu (din care cauză nu voia să lupte 
sâmbăta), Jackson cerea mult de la oameni, aceștia privindu-l la 
început cu suspiciune. Totuși, din martie 1862 până în iunie același 

an, el avea să se dovedească un excelent militar, cu o bună concepție 
asupra atacului. El a reușit să-şi câștige, în final, respectul trupelor. 
În această perioadă, a condus șase bătălii, a făcut marșuri de sute de 
kilometri cu „cavaleria sa pedestră”, şi-a umilit adversarul, a pus 
mâna pe mari cantități de provizii, a reușit să înroleze 60 000 de noi 
soldați, și în general, a dat o nouă speranță Sudului. Lincoln, speriat 
de pericolul reprezentat de Jackson asupra orașului Washington, şi-a 
schimbat planul de a trimite întăriri să-l ajute pe McClellan și, în 
schimb, l-a trimis pe McDowell cu 40 000 de oameni în Shenandoah 
Valley. Așa că Jackson, nu McDowell, a fost acela care s-a deplasat 
spre sud pentru a participa la luptele din jurul orașului Richmond. 

În ciuda succesului lui Jackson, în mai 1862 Confederaţia era pe 
punctul de a pierde lupta. Forţele confederate suferiseră înfrângeri 
serioase în multe alte locuri, nu în ultimul rând, pierduseră orașul 
New Orleans. În cea mai mare parte, valea fluviului Mississippi se 
afla acum în mâinile unioniștilor. McClellan era sigur că va captura 
oraşul Richmond. În aprilie 1862, Stanton, anticipând o victorie 
rapidă, a solicitat oprirea procesului de înrolare desfășurat de 
autoritățile federale. În luna mai, ziarul New York Times scria că 
„rebelii ... sunt cuprinși de panică sau de disperare. Nu e nevoie să 
fii profet ca să-ţi dai seama că lupta se apropie de sfârșit”. 


' ROBERT E(DWARD) LEE = - Portret - | 


A 
- 1807 se naște în Virginia, ca fiu al gene- 
ralului „Light Horse” Harry Lee, cu- 
noscut din războiul de indepen- 
i dență. 

: 1829 a absolvit colegiul West Point cu 
rezultate excelente. 

1830 s-a căsătorit cu Mary Custis, fiica 
fiului adoptat al lui George 
Washington, mostenind astfel co- 
nacul tatălui ei de la Arlington, îm- 
preună cu 63 de sclavi. 

devine celebru în timpul războiului cu Mexicul. 
rămâne în armată, unde este inginer, devine șef la 
West Point și apoi i se încrerdințează supravegherea 
părții de vest a ţării. 

este conducătorul grupului care îl capturează pe John 
Brown, la Harper's Ferry. 

i se oferă de către Lincoln comanda armatelor Uniunii; 


nu doreste la început să lupte împotriva statului său. 


natal (desi o dată cu secesiunea, nu îi mai rămăse- 
seră mulţi prieteni aici): demisionează din armata 
Uniunii și devine comandant al forțelor din Virginia. 
înfrângeri în Virginia de Vest. 

a devenit consilierul militar al lui Jefferson Davis. 
este numit comandant al armatei din Virginia de Nord. 
bătălia celor șapte zile 

a doua bătălie de la Manassas 

bătălia de la Antietam 

bătălia de la Fredericksburg 

bătălia de la Chancellorsville 

bătălia de la Gettysburg 

bătălia de la Wilderness 

începe asediul de la Petersburg. 

devine commandant suprem al tuturor armatelor 
confederate. l 

se predă lui Grant la Appomattox Court House. 
devine preşedinte al Washington College din 
Lexington , Virginia. 

Lee moare. 


Pentru că el gândea și actiona dintr-un colt, fără să ia în considerare ` 
întregul, fără să se preocupe să formuleze ideologia războiului sau : 
să evalueze aspectul său economic, până la urmă a fost el însuși 
împins la colț si a pierdut, în ciuda priceperii sale, a eroismului si a 
eforturilor eroice ale armatei sale. 

‘Istoricul american Edward Hegerman, The American Civil War 
nd the Origins of Modern Warfare (1988): 


Lui Lee i-a luat mult să înveţe din experiențele sale că asalturile 
frontale reprezentau doar lupte de uzură, nici un comandant de 
uscat al războiului civil neajungând în acest fel la victorie. 


“Istoricul militar englez Cyril Falls, A Hundred Years of War (1953): 


Lee era un amestec de strateg, geniu tactic, conducător de mare 
inspiraţie si tehnician al poziţiilor defensive rapid fortificate, alese 
superb ... El trebuie să rămână suprema personalitate a acestei 
cercetări despre războaiele din ultima sută de ani. 


„James McPherson, Drawn with the Sword (OUP, 1996): 


1 Confederaţia a avut sansa de a câstiga războiul —nu prin cucerirea 
Nordului sau prin înfrângerea armatelor acestuia, ci prin slăbirea 
voinței Nordului și a capacității sale militare de a cuceri Sudul și a 
distruge armatele confederate. De trei ori, Confederaţia a fost pe. 

5 punctul de a câstiga, în aceste condiţii. De fiecare dată a apărut 
Lee, care aproape că a și reușit. Victoriile, din bătăliile celor șapte 
zile si a doua bătălie de la Manassas și atacul din Maryland în vara 
lui 1862, triumful de la Chancellorsville și atacul din Pennsylvania în 

i 1863; pierderile pe care le-au provocat armatelesale asupra fortelor 

710 lui Grant în campania de la Wilderness-Petersburg în primăvara si 
vara lui 1864 ... aceste trei campanii au reușit să umilească voința 
nordistilor de a continua războiul ... Dintre toți comandanții 
confederați, Lee a fost singurul ale cărui victorii ar fi putut determina 
câştigarea războiului. Ideea că o strategie mai graduală ar fi functio- 

115 nat mai bine este pur și simplu o speculație. 

f) Robert E. Lee 


Pe 31 mai, generalul Johnston a lansat un atac asupra forțelor lv 
McClellan aflate în afara orașului Richmond. Bătălia de la Fair Oak 
(sau Seven Pines, cum i se mai spune) s-a purtat fără speranţe pre 
mari. Planificarea insuficientă a făcut ca ceea ce Johnston (si dup 

aceea istoricii) considera a fi o frumoasă ocazie de a înfrânge Arma- 
ta de pe Potomac să fie în final ratată. Pe 1 iunie 1862, când bătălia 
s-a încheiat, Sudul pierduse 6 000 de oameni, iar Nordul — 5 000. 
Cel mai important obiectiv atins în această luptă, din punctul de 
vedere al confederâţilor, a fost rănirea serioasă a lui Johnston. De 
aceea, a fost înlocuit cu Robert E. Lee. 

Lee, născut în Virginia cu 55 de ani în urmă, era înrudit cu 
principalele familii de aici. După ce a servit cu distincţie în războiul 
cu Mexicul, în 1861 mulţi l-au considerat cel mai bun soldat al 
Americii. Prima parte a războiului nu fusese prea bună pentru el, 
dar acum avea ocazia de a-și demonstra talentul. Schimbând numele 
armatei, care avea să se cheme Armata Virginiei de Nord, el a pornit 
la luptă, hotărât să ia inițiativa și să pună capăt asediului orașului 
Richmond. Pentru a neutraliza superioritatea numerică a lui 
McClellan, prioritatea sa a fost la început să-și fortifice apărarea. 
Soldaţii sudiști, nemulţumiţi că fuseseră puși să mânuiască lopata și 
nu armele, l-au poreclit pe Lee „regele cazmalelor”. Dar planurile 
lui „Granny”* Lee nu erau deloc acelea ale unui timid. El se gândea 
să separe o mare parte a forțelor sale, să se unească cu armata lui 
Stonewall Jackson și să desfăşoare o mișcare de flanc insistentă 
asupra armatei Uniunii. 

Deși unii istorici l-au criticat pe Lee pentru strategia sa „ofensiv- 
defensivă” (pe care avea să o folosească de multe ori în perioada 
1862-1864), este greu de imaginat una mai bună pentru acele lupte. 
Un război purtat numai în defensivă nu ar fi putut să aducă succes 
confederaţilor: le-ar fi permis unioniștilor pur și simplu să distrugă 
Sudul așa cum ar fi vrut. Situându-se din când în când în defensivă, 
Lee putea provoca multe probleme unioniștilor și dacă ar fi înregistrat 
și o victorie spectaculoasă, aceasta ar fi afectat serios moralul 
nordiştilor. 

În final, Lee a atacat în ultima săptămână din iunie. Săptămâna 
de luptă care a urmat a fost numită „The Seven Days”. Lee a lovit 
prima dată la Mechanicsville. Din pricina sosirii târzii a lui Jackson, 
nu s-a putut realiza mare lucru. Pe 27 iunie, Lee a atacat la Gaines 
Mill și Jackson iar nu a reușit să se descurce. Lupta s-a finalizat cu 


*Grannv — bunicuta” (n.tr.) 

un asalt frontal nemilos. În ciuda numărului mare de victime, fortele 
confederate au reușit să treacă de liniile inamicului. Urmărirea 
inamicului învins s-a desfăşurat lent, între 28-30 iunie, după care a 
dus la un alt măcel, la Frayser's Farm, deși lupta și acum tot la fel de 
prost coordonată a fost. În ultima mare bătălie a acestei campanii, la 
Malvern Hill, pe 1 iulie, Lee a pierdut 5 000 de oameni, spre deose- 
bire de cei 3 000 ai Uniunii. Dacă ținem cont de numărul pierderilor, 
ofensiva celor şapte zile a lui Lee a fost un dezastru pentru 
Confederație. Victimele înregistrate de Sud au ajuns până la 20 614 
oameni, pe când pierderile Uniunii au fost doar de 15.849. 
Coordonarea greșită a activităților comandamentului, planuri de luptă 
prea complicate, defecte în structura de comandă și de spionaj, toate 
acestea au făcut ca Lee să trebuiască să finalizeze un număr de atacuri 
prost concepute, care l-au costat scump. Nici subordonații nu i-au 
fost de prea mare ajutor, mai ales Jackson, care era ciudat de apatic. 
Lee, văzând că nu a reușit să distrugă armata Uniunii, a fost deza- 
măgit de rezultatele ofensivei sale. Campania celor șapte zile, a fost, 
totuși, cea mai clară victorie a confederaţilor. McClellan, demora- 
lizat de aceste evenimente, și-a încheiat asediul asupra orașului 
Richmond și s-a retras în sudul peninsulei. Scuza sa a fost că forțele 
sale erau în inferioritate numerică, dar în realitate era invers, el îi 
fusese superior lui Lee, în acest punct. 


g) Bătăliile de la Manassas și Antietam 


Pentru că din luna iulie până la începutul lui august armata lui 
McClellan a rămas staționată în sud, orașul Richmond a devenit 
vulnerabil. În acest timp, Lincoln încerca să consolideze forțele 
Uniunii în jurul orașului Washington, pentru a forma o-nouă armată, 
care să poată ataca dinspre nord. Comandantul ei a fost numit 
generalul John Pope, care avusese câteva victorii mici în vest. „Vin 
la voi din vest, a declarat Pope, unde noi am văzut mereu spatele 
inamicului.” Un alt militar venind din vest, Henry Halleck, a fost numit 
comandant suprem. Lincoln spera ca el să devină un bun comandant, 
care să reușească să coordoneze întreaga strategie de luptă a Uniunii. 
În schimb, lui Halleck i-a plăcut mai mult să se identifice cu imaginea 
înaltului functionar guvernamental — un plimbă-hârtii — care nici nu 

a conceput, nici nu a coordonat vreodată o strategie generală pentru 
întregul război. Între timp, McClellan a primit ordin să evacueze 
peninsula și să se alăture noii armate a lui Pope. Cu o armată unificată, 
Pope ar fi putut să înainteze către Richmond. 

Lee era hotărât să lovească primul. După ce a reorganizat armata, 
împărțind-o în două corpuri, a căror conducere le-a revenit lui 
Longstreet şi Jackson, la jumătatea lui august el s-a îndreptat spre 
nord, având cu sine aproape 55 000 de oameni. Lee l-a trimis pe 
Jackson la vest și la nord de punctul în care se afla Pope, acesta încă 
așteptând sosirea trupelor lui McClellan, care se deplasau cu greu. 
Spre deosebire de aceștia, oamenii lui Jackson au fost mai rapizi, ei 
au străbătut 86 de kilometri în 36 de ore. În intervalul 26-27 august, 
cei 25 000 de soldați ai lui Jackson au capturat principalul depozit 
de provizii al lui Pope, de la Manassas. Dar Pope, întărit în final de 
unitățile mai rapide ale armatei lui McClellan, se pregătea încrezător 
să atace forțele lui Jackson, superioare numeric. A doua bătălie de 
la Bull Run ( sau de la Manassas), ce s-a purtat între 29 și 30 august, 
a fost un dezastru pentru Uniune. Neapreciind corect că restul armatei 
lui Lee venea pentru a-l ajuta pe Jackson, Pope a fost înfrânt. Lovitura 
de graţie a primit-o atunci 'când corpul de armată al lui Longstreet a 
atacat în flancul său stâng. Pentru că Lee concepuse un plan de 
luptă strălucit, el era foarte aproape de momentul unei victorii 
decisive, pe care și-o dorea foarte mult. După înfrângere, Pope a 
reușit să își mobilizeze majoritatea trupelor și să le deplaseze spre 
Washington. Fiind un lider prost, prezenţa sa în fruntea trupelor a costat 
Uniunea 16 000 de oameni (în timp ce Lee pierduse doar 9 000). Deși 
nu-și dorea acest lucru, Lincoln l-a repus pe McClellan în funcția de 
comandant suprem. 

La începutul lui septembrie, Lee, încă dorind să păstreze iniţiativa, 
a invadat statul Maryland, cu 40 000 de oameni. Jackson, aflat la 
comanda restului armatei, a fost trimis să captureze depozitele de la 
Harper's Ferry (ceea ce a realizat la jumătatea lui septembrie). Dat 
fiind că Lee se afla într-o bună inspirație militară, probabil că orice 
altă decizie strategică ar fi fost. nepotrivită. Obiectivele lui Lee erau 
numeroase: să împingă luptele spre nord, să-și hrănească (și încalțe!) 
soldaţii, să apere recolta din Virginia, să țină armatele unioniste 
departe de Richmond, să câștige voluntari din Maryland, să amenințe 

Washingtonul şi să captureze orașul Harrisburg, să obțină o victorie 
decisivă, să demoralizeze Sudul, să convingă Marea Britanie să 
recunoască Confederaţia. Moralul confederaţilor, scăzut în mai 1862, 
era acum foarte bun, mai ales că o altă armată sudistă, condusă de 
generalul Bragg, invadase statul Kentucky. 

Atacul lui Lee nu s-a desfășurat conform planului. A pierdut mai 
mulți soldaţi, care s-au.rătăcit ori au dezertat, decât a câştigat din 
rândurile locuitorilor proconfederaţi ai statului Maryland. Ghinionul 
a făcut că el a pierdut un exemplar al documentului cuprinzând 
comenzile sale operaţionale. S-a spus că documentul ar fi ajuns, 
până la urmă, în mâinile lui McClellan, dar el a fost găsit, făcut sul 
pe nişte țigarete, după aceea, într-o tabără abandonată a 
confederaţilor. Lee a susținut că nu a reuşit să-l zdrobească pe 
McClellan din cauza dispariţiei acestui document. Pentru că armata 
lui Lee fusese împărțită, McClellan era conștient că avea rara șansă 
de a-l putea înfrânge. Deși irosise mare parte din avantajul pe care îl 
avea, McClellan a reușit să-l împingă pe Lee înapoi, spre râul 
Potomac. Dar Lee, în loc să se retragă spre Virginia, a rămas la est 
de Sharpsburg, la Antietam Creek. Dat fiind că era categoric în 
inferioritate numerică și că ambele sale flancuri erau vulnerabile, că 
nu reușise să sape tranșee și că în spatele său se afla râul Potomac, 
decizia lui Lee de a lupta pare incredibilă. Dacă McClellan ar fi 
atacat pe 15 sau 16 septembrie, cu certitudine că Lee ar fi fost învins. 
Din fericire pentru reputaţia lui Lee, McClellan nu a atacat. Pe 16 
septembrie, corpurile de luptă ale lui Jackson s-au reunificat cu armata 
lui Lee, ceea ce a mai redresat situaţia. Chiar și așa, McClellan tot 
avea un avantaj numeric de doi la unu atunci când a început lupta, 
pe 17 septembrie. Din cauză că lupta a fost așa de prost coordonată 
de McClellan, nu se poate vorbi de o unică bătălie la Antietam (sau 
Sharpsburg) ci de trei bătălii distincte, mai mici. Toate cele trei atacuri 
ale Uniunii au avut parţial succes, nici una nu a fost decisivă, drept 
pentru care Lee a rezistat. Despre Antietam se poate spune că a fost 
cel mai sângeros episod de o zi din războiul civil. Confederaţia a 
înregistrat peste 10 000 de răniți, Nordul 14 000. Au murit 6 500 de 
oameni. 

Armata Virginiei de Nord coordonată de Lee, chiar aflată în 
inferioritate numerică. a înregistrat una dintre cele mai impresionante 

performanțe. Culmea ironiei a făcut ca McClellan să pretindă că el a 
fost norocosul câștigător, pentru că pe data de 18 septembrie Lee 
începuse să se retragă în sfârșit spre Virginia. Ce se poate spune 
într-adevăr este că Antietam poate fi considerat momentul decisiv 
al războiului. La câteva zile după această bătălie, Lincoln a dat 
publicităţii faimoasa sa Proclamaţie a emancipării (vezi pagina 157). 
Dacă nici Lee nu a reușit să câștige o victorie hotărâtoare însemna 
că era cu atât mai puţin probabil să intervină europenii. McClellan 
nu a putut să rămână la înălțimea acestei victorii. Lincoln, exasperat 
de scuzele aduse de el pentru a evita acţiunea, în final, în luna 
noiembrie, l-a demis, înlocuindu-l cu generalul Ambrose Burnside. 


h) Războiul purtat în partea de vest a țării, 1861-1862 


Războiul nu s-a purtat doar în Virginia. La fel de important a fost 
Vestul — o zonă pe care Confederaţia o putea apăra chiar mai greu. 
În 1861, Lincoln a împărţit celorlalți generali efective din vest ale 
Uniunii: generalul Halleck avea să se concentreze pentru a câştiga 
controlul asupra fluviului Mississippi, în timp ce generalul Buell 
urma să elimine forțele confederate din Kentucky și Tennessee. 
Totuși, această comandă fragmentată a generat o anumită dezordine. 
Mai mult decât atât, nici Halleck și nici Buell nu erau pregătiți să-și 
asume riscuri, atacând imediat. Amândoi aveau scuze plauzibile 
pentru amânarea luptei. Cea mai mare parte a anului 1861 forțele 
lor nu avuseseră arme, nici echipament sau mijloace de transport. 

Preşedintele Davis l-a trimis pe generalul Albert Sidney Johnston 
să comande unităţile confederate situate între Munţii Apalași și 
Ozark. Conștient de intenţia lui Davis de a apăra fiecare palmă de 
pământ a ţării, Johnston i-a plasat pe cei 40 000 de soldaţi de-a 
lungul granițelor sudice ale statelor Kentucky și Missouri. Din păcate, 
linia sa întărită nu beneficia de un. teren natural propice şi de 
comunicaţii bune pe direcţia est-vest, dar el spera ca un număr de 
forturi, construite ca puncte strategice pe râurile importante, să țină 
piept forțelor nordiste aflate în înaintare. 

La începutul anului 1862, armatele Uniunii au reușit să înceapă 
ofensivă. În luna ianuarie, trupe din armata lui Buell, conduse de 
generalul Thomas, au câștigat prima victorie adevărată a războiului, 

Desfăşurarea războiului în Vest 


la Mill Springs, Kentucky. Trupele Uniunii, de asemenea, i-au scos 
pe confederați din Missouri și apoi, în martie, au câștigat o altă 
victorie, la Elkhorn Tavern (sau Pea Ridge), Arkansas. În februarie 
1862, Halleck a trimis 15 000 de oameni sub comanda generalului 
Ulysses S. Grant, care era însoțit și de o flotilă de canoniere, 
comandate de Andrew Foote, pentru a captura câteva dintre forturile 
importante de pe râuri. Grant studiase la West Point și făcuse o 
impresie bună în războiul cu Mexicul. Totuşi, după aceea, din cauza 
unei reorganizări a posturilor din Vest, în 1854 el a fost nevoit să 
demisioneze din armată. În perioada următoare nu i-a mers mai bine, 
ceea ce l-a făcut să se reapuce de administrarea magazinului familiei. 
Experiența lui de militar, plus sprijinul acordat de un om politic local, 
au dus la rapida lui promovare, el ajungând la gradul de general de 
brigadă. 
În februarie 1862, Grant şi Foote au capturat Fort Henry, luptă în 
care bombardamentul naval a fost crucial. Canonierele Uniunii nu 

au fost suficiente, însă, pentru a captura mai puternicul şi mai 
importantul Fort Donelson. Locul era înconjurat de armată și Grant 
a spus limpede că nu va accepta alte condiţii decât „predarea imediată 
și necondiționată”. (Din acest moment el a primit porecla Grant 
»U.S.” — „Unconditional Surrender”*. Garnizoana de 16 000 de 
oameni de la Fort Donelson s-a predat în acest fel, iar forțele Uniunii 
au putut prin urmare să ajungă să controleze râurile Tennessee și 
Cumberland, artere vitale ale Sudului. Johnston s-a retras apoi la 
Corinth, lăsând Kentucky și cea mai mare parte a statului Tennessee 
sub control unionist. 

În martie 1862, generalul Halleck, hotărât să se deplaseze și mai 
spre sud, a trimis trupe și canoniere pentru cucerirea obiectivelor 
New Madrid și Island No 10 (amândouă fiind capturate cu succes), 
și a ordonat lui Grant și Buell să forțeze avansarea spre sud-vestul 
statului Tennessee. La începutul lui aprilie 1862, Grant, cu o armată 
de peste 40 000 de oameni, a ridicat tabăra pe malul vestic al râului 
Tennessee, așteptându-l pe Buell. Pe 6 aprilie 1862, Johnston a lansat 
un atac surpriză. În bătălia câre a urmat, de la Shiloh, armata 
confederată a pus mulţi nordiști pe fugă. Din fericire pentru Grant, 
au rămas suficiente regimente unioniste ca să lupte, împiedicându-i 
pe sudiști de a obţine o victorie totală. Beauregard a preluat comanda 
și, când s-a terminat prima zi de luptă, i-a telegrafiat lui Davis, 
spunându-i că el înregistrase „o victorie totală”. Numai că Grant și-a 
păstrat sângele rece. În acea noapte, au sosit trupe ale armatei lui 
Buell, formate din 25 000 de soldaţi. Aceasta a însemnat că a doua 
zi armata confederată era în inferioritate numerică, proporţia fiind 
de 30 000 la 50 000. După lupte grele, confederaţii s-au retras la 
Corinth. : 

La Shiloh (cuvânt ebraic care înseamnă „loc al păcii”) au fost 
răniți 10 600 de confederați și 13 000 de unioniști. Aproape 5 000 
de oameni au murit — mai mulţi decât toţi americanii uciși în 
războaiele precedente ale SUA. Acuzat de dezastrul înregistrat în 
prima zi de luptă de la Shiloh, lui Grant i-a fost ridicată comanda. El 
s-a hotărât atunci să demisioneze din armată, dar a fost sfătuit de 
prietenul său Sherman să se mai gândească. Deși Shiloh nu a fost 


* predare necondiționată (n.tr.) 


76 Desfășurarea războiului, 1861-1863 


bătălia cea mai bine coordonată a lui Grant, deznodământul ei a fost 
de mare importanţă. Uniunea a înlăturat astfel pericolul preluării 
inițiativei de către confederați în valea Mississippi. Din acest moment, 
Halleck își asumase deplin comanda. El a avansat, mai degrabă s-a 
târât spre Corinth. (I-a luat aproape o lună pentru a parcurge 35 de 
kilometri). Atunci când a sosit în această localitate, a constatat că 
forțele confederate părăsiseră locul. Davis, căruia nu i-a plăcut 
comportarea lui Beauregard la Shiloh și felul cum acesta evacuase 
orășelul Corinth, l-a înlocuit cu generalul Braxton-Bragg. De partea 
Uniunii, numirea lui Halleck în postul de comandant suprem l-a 
lăsat pe Grant pe o poziţie de comandă mai puternică. 

Deși Confederaţia a pierdut controlul asupra unei regiuni mari, 
sudiștii aveau încredere că vor recupera terenul pierdut. La sfârșitul 
verii lui 1862, cu speranța că mii de locuitori din Kentucky se vor 
grăbi să se înroleze, Bragg a avansat spre acest stat. La început, 
campania s-a desfășurat destul de bine, dar puţini locuitori s-au 
alăturat armatei confederate. Din această cauză, Bragg nu a reușit 
să-şi atingă principalele obiective. În final, a avut loc o confruntare 
cu o armată unionistă la Perryville, în luna octombrie. Deşi mai puțini, 
sudiștii au repurtat o victorie tactică, dar Bragg, confruntat cu serioase 
probleme de aprovizionare, a fost nevoit să se retragă spre Tennessee. 
Paradoxal, atacul său, la fel ca acela al lui Lee în Maryland, a făcut 
ca speranţele sudiștilor să crească. Cel puţin, Bragg reușise să mute 
principalele operaţiuni din vest ale confederaților, dinspre Mississippi 
în Tennessee, iar spre sfârşitul anului 1862 poziţia Confederaţiei în 
zona de vest era mai bună. Forţele unioniste nu reușiseră să captureze 
orașul Vicksburg, astfel că ele nu aveau controlul asupra întregii văi 
a fluviului Mississippi. 


j) Fredericksburg și Chancellorsville 


Generalul Burnside, numit de Lincoln la comanda Armatei de pe 
Potomac, în noiembrie 1862, se îndoia de capacitatea sa de a conduce 
o armată mare. Evenimentele aveau să dovedească că propria 
evaluare era mai bună decât a lui Lincoln în ceea ce-l privea. Lincoln 
spera ca Burnside să reușească distrugerea armatei inamice care era 
şi principalul obiectiv al lui Lee: distrugerea forţei de luptă inamice 

părea o acţiune mai importantă decât capturarea orașului Richmond. 
Burnside, susținând (în mod raţional) că Lee ar fi trebuit să pună pe 
primul plan apărarea capitalei confederate, a considerat mai 
importantă capturarea orașului Richmond. Planul său era simplu: 
cei 100 000 de oameni ai săi aveau să avanseze spre Fredericksburg 
și apoi să lovească în sud. 

Puternica armată a lui Lee, formată din 75 000 de oameni, s-a 
plasat pe o poziţie fortficată de-a lungul zonei Marye's Heights, 
dincolo de orașul Fredericksburg. Pe 13 decembrie, Burnside s-a 
lansat într-o serie de atacuri sinucigașe. Bătălia de la Fredericksburg 
a fost, pentru nordiști, un adevărat dezastru. Pierderile acestora s-au 
ridicat până la 11 000 de suflete. Armata lui Lee a pierdut 5 300 de 
oameni — dar acest număr îi include și pe aceia care au mers acasă 
de Crăciun, după luptă. Burnside, convins de comandanții săi să nu 
mai lanseze alte atacuri, s-a retras de-a lungul malurilor râului 
Rappahannock. Starea de spirit a nordiștilor, foarte proastă după 
bătălia de la Fredericksburg, nu s-a îmbunătăţit după tentativa de 
atac a lui Burnside, de la începutul lui ianuarie 1863, prin care acesta 
voia să schimbe poziţia flancului armatei lui Lee, dar când s-a îngropat 
literalmente în noroi cu toți oamenii săi. 

La sfârşitul lui ianuarie 1863, Lincoln l-a înlocuit pe Burnside cu 
„Fighting” (Luptătorul) Joe Hooker. Cu greu se poate spune că acesta 
era o persoană model. Hooker era un egocentric cu temperament 
coleric, fiind cunoscut și ca un intrigant. Existau zvonuri că își 
propusese să devină în armată chiar un dictator. Lincoln era gata să 
riște acest lucru, pentru că își dorea mai mult decât orice să se obțină 
succese pe câmpul de luptă. Hooker, spre deosebire de Burnside, 
nu era intimidat de personalitatea lui Lee. „Fie ca Domnul să aibă 
milă de generalul Lee, pentru că eu nu o să am,” a declarat el, pornind 
să-și îmbărbăteze armata. În aprilie, Armata de pe Potomac devenise 
cea mai bine echipată forță care luptase vreodată în America. Hooker 
(care dispunea de 130 000 de oameni, de două ori mai mulți decât 
Lee) era gata să-și încerce norocul împotriva comandantului 
confederat. Generalul Sedgewick a fost acela care a primit sarcina 
de a se lupta la Fredericksburg cu Lee, în vreme ce grosul armatei 
lui Hooker a traversat râul Rappahannock în amonte, amenințând 
flancul stâng al armatei confederaţilor. Pe 30 aprilie, principalul corp 

de armată al Uniunii ajunsese în Chancellorsville, în centrul unei 
zone numite Wilderness. Din nefericire pentru Hooker, arbuștii mici 
din aceste locuri făceau dificilă deplasarea și lupta, neutralizând 
imensul avantaj numeric âl armatei sale. 

Lee s-a dovedit acum un comandant strălucit. Împotriva sfaturilor 
tuturor comandanților armatei sale, el a hotărât să se lanseze în atac. 
Lăsându-l pe generalul Early cu 10 000 de oameni să-l înconjoare 
pe Sedgewick, Lee, în fruntea a 50 000 de soldați, a mers să-l înfrunte 
pe Hooker. Pe 2 mai, Lee a făcut ceea ce era de neimaginat: şi-a 
împărțit încă o dată efectivele, trimițându-l pe Jackson cu 28 000 de 
oameni să atace flancul stâng al armatei lui Hooker. Lee, cu restul 
armatei, s-a înfruntat cu Hooker. Hooker, avertizat de manevra lui 
Jackson, s-a gândit că armata lui Lee se retrage. Apoi, înainte de 
amurg, Jackson a atacat. Flancul drept al armatei lui Hooker a fost 
cuprins de panică, dar nu s-a predat. Căderea întunericului a pus 
capăt luptelor, dar și vieţii lui Stonewall Jackson. Eroul confederat a 
fost împușcat din greșeală în brațul stâng de proprii săi oameni în 
timp ce inspecta câmpul de luptă. Braţul i-a fost amputat, dar el a 
contractat pneumonie și pe 10 mai a murit. 

Se poate spune însă că eforturile lui Jackson au asigurat victoria 
confederaţilor. Derutat din pricina evenimentelor și șocat de 
distrugerile din jur, Hooker nu a profitat de faptul că forţele lui Lee 
erau încă despărțite. În schimb, el a hotărât retragerea. Aceasta i-a 
permis lui Lee să trimită jumătate din armată spre Sedgewick, care îl 
scosese pe Early din Fredericksburg. Sedgewick a fost nevoit, în 
consecinţă, să se retragă dincolo de râul Rappahonnack împreună 
cu restul armatei lui Hooker. Astfel, Lee a reușit cea mai impre- 
sionantă victorie din cariera sa. Unii istorici, scoțând în evidență 
faptul că Lee a pierdut mai mulţi oameni decât Hooker (proporţional, 
20 la sută faţă de 15 la sută), au pus la îndoială că bătălia de la 
Chancellorsville a fost într-adevăr o mare victorie. Aceste socoteli 
par meschine totuși. Toţi contemporanii generalului sudist, atât cei 
din Sud cât și cei din Nord, deopotrivă, au considerat luptele de la 
Chancellorsville o spectaculoasă victorie a Confederaţiei. 

Cu mult mai puţini oameni, Lee nu numai că l-a înconjurat pe 
Hooker, dar l-a și forțat apoi să se retragă. Armata sa a fost aceea care 

răniți, iar sudiștii — 13 000. Deși moartea lui Jackson a aruncat o 
umbră asupra victoriei, starea de spirit. a confederaţilor s-a îmbunătățit 
considerabil în urma acestei victorii. Lee ajunsese să creadă că trupele 
sale erau invincibile. Mai rămânea de dat încă o lovitură nordiștilor 
ca aceștia să ceară pace. 


12! Soarta războiului se schimbă: 1863 


a) Gettysburg 


PROBLEMA CHEIE Cât de importante au fost bătăliile de la 


Gettysburg și Vicksburg? 


Victoria lui Lee de la Chancellorsville a dus, cel puţin, la câștigarea 
unui răgaz pentru Confederație și la formularea unor opţiuni. 
Consilierii lui Davis erau împărţiţi în tabere în funcţie de părerea pe 
care o aveau despre cum trebuia folosită cel mai bine armata din 
Thomas. Unii erau de părere că trebuiau trimise forțe ca să elibereze 
Vicksburg. Alţii doreau întărirea armatei lui Bragg și lansarea ei în 
marș prin Tennessee și Kentucky. Lui Lee nu-i convenea nici una 
din aceste propuneri. Convins că doar victoriile obținute în Nord 
aveau să-i determine pe conducătorii Uniunii să accepte independența 
Sudului, Lee pleda pentru o invadare a Pennsylvaniei. O astfel de 
mișcare ar fi dus la slăbirea presiunii exercitate asupra Viriginiei și 
ar fi asigurat provizii din Nord pentru oamenii săi. Capturarea unui 
oraş important din Nord ar fi fost o lovitură dură dată moralului 
nordiștilor. După cele 12 luni de triumf, pentru președintele Davis 
Lee era imbatabil, așa că a fost lăsat să acționeze. 

Chiar înainte să-și înceapă marșul spre nord, prin Pennsylvania, 
la Brandy Station a avut loc o bătălie mai ales cu trupele de cavalerie. 
Pentru prima dată, cavaleria unionistă a luptat bine, pe când cea 
confederată, condusă de Jeb Stuart, a fost aproape învinsă. Hotărât 
să recâștige încrederea comandanților săi, Stuart a condus grosul 
cavaleriei spre nord. Din nefericire, obsedat de glorie, el a uitat de 
principala sarcină pe care o avea, aceea de a-l informa pe Lee despre 
poziţia forțelor Uniunii. 

Pe 10 iunie, Lee a început să avanseze spre nord. Hooker dorea 
să atace acum orașul Richmond, rămas în mare parte fără aparare, 
dar Lincoln, neliniștit în privința sorții orașului Washington, a insistat 
ca distrugerea armatei lui Lee să fie principalul obiectiv. Armata de 
pe Potomac a încercat să îl urmeze pe Lee fără să aibă vreo idee 
unde se îndrepta acesta. Pe 28 iunie, Lincoln l-a înlocuit pe Hooker 
cu generalul George Meade, un militar competent și modest, din 
Pennsylvania. Între timp, Lee, neprimind informaţii de la Stuart, nu 
avea nici o idee despre situaţia armatei Uniunii. Pe 30 iunie, soldaţii 
confederați, în timp ce furau încălțămintea de la soldaţii omorâţi în 
luptă, s-au ciocnit de forțele unioniste, aflate în micul orășel 
Gettysburg. Aflând aceasta, atât Lee cât și Meade au ordonat tuturor 
forţelor lor să se îndrepte spre oraș. Astfel avea să înceapă cea mai 
mare bătălie purtată până atunci pe continentul american. 

Prima zi a bătăliei — 1. iulie — a fost bună pentru confederați. 
Trupele unioniste au fost împinse înapoi spre Culp's Hill și Cemetery 
Hill. Unii istorici susțin că dacă Lee și-ar fi folosit toate resursele în 
acest atac, ar fi triumfat. Alţii nu sunt siguri de acest lucru: trupele 
Uniunii erau bine poziționate și ar fi putut să reziste unui atac masiv. 
Lee avea acum timp să-și cântărească opţiunile . Era limpede că 
armata lui Meade formată din 85 000 de oameni se desfășurase pe 
dealurile de la sud și est de Gettysburg, într-un aliniament de tip 
cârlig de pește. În loc să atace, Longstreet a preferat să se rotească 
în jurul flancului stâng al Uniunii şi să-și găsească o poziţie 
avantajoasă între Armata de pe Potomac și Washington. Longstreet 
credea că Meade nu va avea de ales şi va ataca, omiţând că era cu 
mult mai bine să lupti în defensivă. Lee, conștient de problemele de 
aprovizionare ale armatei sale, nu voia să audă de așa ceva. „Eu o 
să-i bat aici”, a declarat el, „altfel o să mă bată ei pe mine.” 

În cea de-a doua zi, luptele adevărate nu au început decât la 
amiază, atunci când Longstreet, neavând încotro, a atacat flancul 
stâng al armatei unioniste. Confederații au înregistrat anumite mici 
succese contra soldaţilor unioniști care avansaseră imprudenţi spre 
Peach Orchard. De asemenea, ei au fost foarte aproape de momentul 
capturării unei poziţii importante strategic la Little Round Top, pe 
extremitatea flancului stâng al poziţiei unioniste. Lupta de la Little 

Confederaţiei. Oamenii lui Lee s-au apropiat — dar nu suficient — de 
victorie. Ei nu au reușit să străpungă spre centru și nu au mai avut 
succes pe flancul drept al armatei nordiste. A doua zi, bătălia de la 
Gettysburg a stagnat. Lee era încă hotărât să lupte, astfel că pe 3 
iulie el a luat decizia să-şi lanseze principalul atac asupra centrului 
armatei Uniunii. Înaintea atacului, artileria confederată a atacat 
poziţiile puternice ale federalilor, dar cu efecte mici. Cei 13 000 de 
soldaţi, conduși de generalul Pickett, au atacat Cemetery Ridge. 
Atacul, unul dintre cele mai faimoase episoade din istoria militară 
americană, a fost un dezastru. Trupele confederate au fost secerate 
de artileria unionistă și de rafalele de pușcă, astfel că doar o sută de 
oameni au ajuns să se înfrunte efectiv cu trupele nordiste, aflate pe 
creasta de la Cemetery Ridge. În mai puţin de o oră, confederaţii au 
înregistrat 6 500 de răniți. Atacul lui Pickett a eșuat, iar oamenii săi 
s-au retras. Lee fusese bătut. În trei zile, el pierduse 28 000 de oameni 
— o treime din armata sa. (Armata Uniunii pierduse doar 23 000 de 
oameni). El a fost nevoit să se retragă în Virginia (ceea ce a făcut, 
nu însă fără abilitate). | 

Lee și-a recunoscut deplina responsabilitate pentru eşecul de la 
Gettysburg: „Armata a făcut tot ce a putut. Mi-e teamă că le-am 
cerut imposibilul”. Pe 8 august 1863, el i-a scris următoarea scrisoare 
președintelui Davis: 


1 Vă sunt extrem de recunoscător pentru atenţia pe care aţi acordat-o 
nevoilor acestei armate si pentru eforturile făcute pentru a le satisface. 
Cei care au lipsit acum se reîntorc și sper că frumosul apel, făcut în 
bună credinţă, tării, în proclamația dvs, să facă mândria să se destepte 

5 în întreg poporul, să vadă care îi este datoria și să si-o îndeplinească 
„„. Leacul pentru dorința de succes a unui comandant militar este 
înlăturarea lui. Acest lucru este firesc, ṣi în multe situații, justificat. 
Pentru că, indiferent de priceperea acestui ofițer, dacă el pierde 
încrederea trupelor atunci, mai devreme sau mai târziu, va veni și 

10 dezastrul. Am reflectat de mai multe ori asupra acestor lucruri de când 
amrevenit din Pennsylvania, astfel că îi propun Excelenței voastre să 
aleagă un alt comandant pentru acestă armată. Am văzut și am auzit 
multe nemulțumiri în ziare ca urmare a acestei expediții. Nu stiu în 
armată care sunt proporțiile acestei stări de spirit. Ofițerii din subordinea 
mea au fost foarte amabili să îmi mai raporteze și aceste lucruri, iar 

15 trupele au fost prea generoase si mi-au ascuns-o. Totusi, este cinstit 
să presupun că ea există. Numai că succesul ne este atât de necesar 
încât de dragul lui nu trebuie să riscăm nimic altceva. Prin urmare, cu 
toată sinceritatea, cer Excelenței voastre să luaţi măsuri pentru a 

20 mă înlocui. Îmi doresc acest lucru cu toată sinceritatea, pentru că 
nimeni nu este mai conștient decât sunt eu de neputinta pe care am 
dovedit-o în a-mi face datoria. Nu pot să realizez ce îmi doresc eu 
însumi. Cum as putea realiza și ceea ce se aşteaptă alţii să fac? Pe 
lângă aceasta, simt cum întreaga forță a trupului mi se năruie. Nu 

25 mi-amrevenit încă după atacul pe care l-am suportat primăvara trecută. 
Devin din ce în ce mai incapabil să fac efort, astfel că sunt împiedicat 
să controlez personal lucrurile și să supervizez operațiunile de pe 
câmpul de luptă asa cum ar fi necesar. Sunt așa de neajutorat, încât 
folosind ceea ce văd alţii mă las înșelat. Prin urmare, tot ceea ce vă 

30 înfățisez aici indică avantajele care ar rezulta din numirea unui nou 
comandant, iar eu sunt cu atât mai dornic să o rog pe Excelenţa voastră 
să rezolve această problemă, din credința că un bărbat mai tânăr și 
mai capabil ar putea fi găsit repede. Știu că se va sprijini pe cea mai 
generoasă și mai curajoasă armată. | 

35 Nu am alte plângeri a face decât în aceea ce mă privește. Nu am 
primit decât bunătate de la superiorii mei și cea mai respectuoasă 
atenţie de la camarazi și de la tovarășii de arme. Îi sunt îndatorat în 
mod special Excelenței voastre pentru bunătatea și considerația pe 
care mi le-aţi arătat. Aţi făcut tot ce v-a stat în putință ca să mă 

40 ajutaţi să îmi îndeplinesc obiectivele, fără să omiteţi nimic din cele 
importante pentru desfăsurarea războiului. 


Davis a refuzat să îi accepte demisia, scriindu-i următoarele: 


1 Mesajul pe care mi l-aţi expediat pe data de 8 a fost primit. Sunt 
bucuros că îmi faceți concurență în ceea ce privește dorința de a 
servi țara în acest ceas greu și sunt fericit să adaug.că după primele 
semne negative referitoare la dezastrul militar din vest, au apărut si 

5 semne că oamenii nostri vor manifesta din nou acest curaj despre 
care suntem de acord să credem că de el singur depinde succesul 
final ... A-mi cere să vă schimb cu altcineva cunoscut de mine care 
să fie mai potrivit să asigure comanda, sau care să aibă mai multă 
încredere în armată, sau să fie mai bun, înseamnă să-mi cereţi ceva 

10 imposibil. Nu-mi rămâne decât să sper că veti avea multă grijă de 
dvs, că sănătatea și puterea vi se vor restabili în întregime, că Domnul 

vă va apăra pentru importantele îndatoriri care vi s-au încredințat 
pentru lupta tării noastre aflate în suferință, pentru independenţa pe 
care ne-am angajat să o păstrăm. 


Nu e nici o îndoială că înfrângerea de la Gettysburg a fost dramatică 
acest fapt singur era un mare sprijin moral pentru nordiști. După 
Gettysburg, el nu a mai fost niciodată suficient de puternic pentru a 
lansa un atac important asupra Nordului. Dacă însă Gettysburg a 
fost sau nu momentul cheie al războiului este un fapt discutabil. 
Dacă Lee ar fi câștigat (după aceea el a susținut că ar fi reușit acest 
lucru dacă l-ar fi avut alături pe Jackson) el ar fi pus în pericol un 
număr de orașe importante — Philadelphia, Baltimore și Washington. 
Dar armata lui nu ar fi putut să ocupe nici un oraș din Nord pentru o 
perioadă mai lungă de timp și ar fi fost nevoită să se retragă. Dată 
fiind situaţia din Vest, pare improbabil ca moralul nordiștilor să se fi 
prăbușit din această cauză. Înfrângerea de la Gettysburg nu a făcut 
nici ca înfrângerea sudiștilor să fie inevitabilă. Bătălia nu a fost 
decisivă, strategic vorbind, pentru că Meade, în ciuda solicitărilor 
disperate ale lui Lincoln, nu a reușit să rămână la înălțimea acestei 
victorii. Armata lui Lee s-a regrupat și a continuat să ocupe Thomas. 
Într-adevăr, în restul anului 1863 nu au mai avut loc decât câteva 
lupte pe frontul din Virginia. 


b) Vicksburg 


Gettysburg a fost una dintre cele două lovituri majore date Sudului 
în iulie 1863. Din august 1862, Confederaţia tot încerca să păstreze 
Vicksburgul — „Gibraltarul Vestului” — care împiedica Uniunea să 
controleze fluviul Mississippi. În concepția lui Davis, Vicksburg era 
vital pentru cauza confederată: era „cuiul care ţinea împreună cele 
două jumătăţi ale Sudului”. Deși probabil că orașul nu era atât de 
important pe cât credea Davis, fiindcă între cele două părți ale țării 
schimburile comerciale erau slabe. Uniunea a fost nevoită să 
folosească forte masive pentru a menţine controlul asupra fluviului. 

Capturarea orașului ar fi demoralizat Sudul și ar fi dat încredere 
Nordului. Cum amenintarea nordistă asupra orașului creştea. Davis 

l-a numit pe Joseph Johnston să supravegheze operaţiunile militare 
din zona vestică. Din nefericire, puterea exactă a lui Johnston nu a 
fost corect definită, iar Bragg (din Tennessee) și Pemberton (din 
Vicksburg) au continuat să-și exercite comanda în mod independent. 
Speranţa lui Davis era ca Johnston să impună o viziune unificată asupra 
luptelor de pe frontul de vest. Dar Johnston nu a făcut mare lucru în 
acest sens, nu a conceput nici măcare o strategie funcțională. 
Generalul Grant a primit sarcina de a cuceri Vicksburg. Campa- 
nia sa a început de-a binelea tocmai în noiembrie 1862. Fortificațiile 
naturale ale orașului Vicksburg — nu în ultimul rând, fluviul 
Mississippi — l-au făcut dificil de capturat, iar cavaleria confederată 
amenința constant linia sa de aprovizionare. La sfârșitul lui decem- 
brie, încercarea lui Grant de a învălui Vicksburg dinspre nord a eșuat 
atunci când generalul Sherman a fost înfrânt la Chickasaw Bluffs. 
De-a lungul iernii dintre 1862-1863, Grant a căutat fără succes o 
traversare care să-i permită să își ducă forțele pe terenul înalt de la 
est de Mississippi. Eforturile lui au fost marcate de eşec. În cele din 
urmă, Grant s-a hotărât să riște. Ducându-și armata în partea de vest 
a fluviului Mississippi, el s-a bazat pe flota de cuirasate a amiralului 
Porter, care naviga pe lângă. Vicksburg. Acest lucru s-a realizat în 
noaptea de 16 spre 17 aprilie 1863 și două săptămâni mai târziu, 
Grant și-a transportat armata pe apă, aflată acum la 48 de kilometri de 
Vicksburg, peste fluviul Mississippi. Campania care a urmat a fost 
condusă cu strălucire. Conștient că va fi depășit numeric dacă cele 

Atacurile E Sya 
25 nocmb. 


Bătălia de la 
Chickamauga 


Froțele Uniunii şi 
deplasările ei 19-20 sept. 
Forţele confederaţilor 

m Și deplasările lor 


Bătăliile de la Chickamauga și Chattanooga, 
septembrie-noiembrie 1863 


două. forțe confederate din vecinătate (Pemberton cu 30 000 de 
oameni de la Vicksburg și Johnston cu 25 000 de oameni lângă 
Jackson, capitala statului Mississippi) s-ar fi unificat, Grant dorea să 
înfrângă cele două armate inamice, separat. În mare parte, neţinând 
cont nici chiar de linia sa de comunicaţii, el a pătruns spre interior. 
În trei săptămâni, armata sa a străbătut 320 de kilometri și a câștigat 
numeroase bătălii cheie. O aripă a armatei unioniste l-a învins pe 
Johnston. Cealaltă aripă l-a învins pe Pemberton, forțându-l să se 
retragă spre Vicksburg. După ce a ratat de două ori distrugerea 
fortificațiilor confederate, Grant a pornit asediul asupra orașului 
Vicksburg. Orașul a fost bombardat, iar după puţină vreme a intrat 
în criză de provizii. În final, pe 4 iulie, cei 30 000 de soldaţi 
confederați din Vicksburg s-au predat. Grant a capturat mari cantități 
de arme, printre care 172 de tunuri și 60 000 de puști. Cinci zile mai 
târziu, Port Hudson, un oraș în josul fluviului Mississippi care era sub 
asediu de la jumătatea lui mai, s-a predat și el. Regiunea Mississippi 
era acum un bulevard unionist și Lincoln putea să declare cu mândrie 
că „Bătrânul Mississippi merge din nou nestingherit spre mare”. 

c) Tennessee și Chattanooga 


Războiul dintre 1862-1863 nu s-a limitat la Virginia și la valea 
fluviului Mississippi. Au avut loc lupte importante și în Tennessee. 
La sfârșitul lui 1862, armata unionistă de la Cumberland, acum. sub 
comanda lui Rosecrans, a încercat să împingă armata confederată 
din Tennessee, încă sub comanda lui Bragg, în afara acestui stat. Pe 
31 decembrie, Rosecrans şi Bragg s-au rănit serios unul pe altul în 
bătălia de la Murfreesboro (sau Stones River) lângă Nashville. Bragg 
a reluat lupta două zile mai târziu, dar atacul său a fost respins, iar el 
a fost nevoit să se retragă. S-au înregistrat mulți răniți în ambele 
tabere. În Tennessee a fost apoi liniște timp de șase luni. Principala 
„luptă” era conflictul intern din armata confederată, dintre certărețul 
Bragg şi majoritatea generalilor săi. 

Lincoln, dornic să preseze Confederaţia pe toate fronturile, a cerut 
acţiuni mai hotărâte din partea comandanților săi. Ameninţat de 
Lincoln cu demiterea, Rosecrans, în cele din urmă, a avansat cu 
forțele sale, în iunie 1863, forțându-l pe Bragg să se retragă 128 de 
kilometri spre Chattanooga, un important nod de cale ferată. 
Nereușind să păstreze orașul în mâinile sale, Bragg s-a retras spre 
Chickamauga Creek, unde a primit întăriri, 12 000 de oameni, veniţi 
din Armata Virginiei.de Nord, condusă de Longstreet. În luna septem- 
brie, Rosecrans a avansat spre sud-est în trei coloane. Bragg, ratând 
o bună ocazie de atac, i-a permis comandantului unionist să-și 
concentreze forțele. Pe 19-20 septembrie Bragg a început în final 
lupta, la Chickamauga Creek. (Aceasta avea să fie singura bătălie 
importantă din întregul război în care confederaţii au fost în 
superioritate numerică). Confederații au fost aproape să câștige o 
mare victorie. Numai o acţiune de ariergardă curajoasă a generalului 
Thomas a salvat armata de la înfrângere și a permis unioniștilor să 
se retragă spre Chattanooga. Bătălia de la Chiackamauga (numele 
indian însemnând „râul morţii”) i-a costat pe confederați aproape 
18 500 de răniţi, în comparaţie cu cei 16 500 ai Uniunii. 

Bragg i-a înfuriat pe mulți dintre comandanții săi din subordine, 
el nereușind să se păstreze la înălțime după această victorie greu 
câștigată. După aceasta el a hotărât asedierea armatei unioniste de la 
Chattanooga. Nu s-au făcut prea multe pentru a tăia fragila linie de 

aprovizionare a Uniunii și din nou au apărut mari nemulțumiri în 
armata lui Bragg. Davis, conștient că pe frontul de vest înaltul 
comandament era aproape paralizat, a vizitat armata confederată 
staționată în afara orașului Chattanooga. După ce a discutat cu Bragg 
şi cu mulți dintre ofițerii din subordine, Davis l-a lăsat pe Bragg în 
funcţie. Armata lui Bragg era slăbită din cauza transferării la Knoxville, 
a corpului de armată al lui Longstreet, pentru un inutil atac. 

În ciuda eșecurilor confederaţilor, poziţia Uniunii din Chattanooga 
era în continuare critică. Armata nordistă era într-o asemenea criză 
de alimente încât părea că va fi nevoită să se predea. În acest mo- 
ment, Lincoln i-a dat lui Grant comanda tuturor forțelor unioniste 
dintre Apalași și Mississippi. Grant a acţionat rapid, prima dată 
înființând așa numita „cracker line” spre Chattanooga. Pe 24 
noiembrie, trupele unioniste s-au năpustit asupra obiectivului care 
părea de nepătruns: Lookout Mountain. A doua zi, oamenii lui Grant 
au invadat poziţiile confederate de la Missionary Ridge. Forţele con- 
federate s-au retras în dezordine spre Georgia. Cu mult prea târziu, 
Bragg a fost, în sfârșit, eliberat de la comanda armatei. El s-a întors 
la Richmond în chip de consultant militar al lui Davis. Victoria 
unionistă a confirmat că Grant era cel mai bun general al Nordului. 


d) Concluzii 


Confederaţia s-a descurcat bine supraviețuind amenințării unioniste 
la mijlocul lui 1862. În anumite perioade ale anilor 1862-1863, părea 
că ar fi putut să triumfe. Dar înfrângerile de la Gettysburg, Vicksburg 
şi Chattanooga au fost lovituri mari pentru moralul sudiştilor. În 
decembrie 1863, situația Confederaţiei pe frontul din vest părea dis- 
perată. Uniunea tăiase efectiv Confederaţia în două și se pregătea să 
invadeze Georgia. Mari zone din Arkansas, Virginia, Tennessee și 
Louisiana se aflau deja sub controlul Uniunii. Confederaţia avea 
mai puțin de jumătate din oamenii de care dispunea Nordul în armată 
și puţini rezerviști. Cu toate acestea, Sudul nu fusese încă înfrânt. 
Moralul era încă bun în trupele din prima linie, susținute de credința 
în Dumnezeu. În vest, Uniunea se confrunta cu problema asigurării 
liniilor lungi de aprovizionare. În partea de est, Confederaţia îi avea 
încă pe Lee şi Armata Virginiei de Nord. Dacă Confederaţia ar fi 

continuat să provoace pierderi Uniunii, atunci ar fi existat riscul ca 
electoratul din Nord să nu îl voteze pe Lincoln în alegerile 
prezidențiale din 1864 şi să aleagă pacea. 


Să studiem capitolul 3 


Notiţele voastre la acest capitol trebuie să vă ajute să înțelegeți 
principalele evenimente care au avut loc în primii doi ani ai războiului. 
Când citiți capitolul încercaţi să vă dați seama de ce nu au reușit nici 
Uniunea nici Confederaţia să câștige războiul în primii doi ani. Ce 
nu a mers bine? Ce ar fi putut fiecare dintre părți să facă și nu a 
făcut? 


Studiaţi următoarele izvoare si apoi răspundeți la întrebările de mai jos: 
Sursa A Scrisoarea lui Lee către Davis (pag. 81-83) 

Sursa B Răspunsul lui Davis către Lee (pag. 83-84) 

Sursa C Jurnalul sefului Aprovizionării, comandantul confederat Josiah 
Gorgas, din 28 iulie 1863 (extras) 


1 Evenimentele s-au succedat cu o viteză uluitoare. Doar cu o lună în 
urmă eram aparent aproape de succes. Lee se afla în Pennsylvania 
amenițând orasul Harrisburg, apoi Philadelphia. Vicksburg părea să 
râdă de toate eforturile lui Grant ... Acum tabloul este la fel de sumbru 

5 pecâtera atunci de luminos ... Pare incredibil că puterea poate să 
provoace o asemenea schimbare într-un timp atât de scurt. leri urcam 
pe culmile succesului, astăzi suntem prăbușiţi la pământ. Confederaţia 
se clatină, aproape distrusă. 


1. Studiaţi Sursa A. l 
Ce motive invoca Lee pentru a fi înlocuit? 

2. Studiati toate cele trei surse. 
În ce măsură coincid sursele A și B cu sursa C? 

3. Studiaţi toate cele trei surse , după care, folosindu-vă si de cunostințele 
voastre, răspundeți la întrebarea: 
Cât de gravă era situația Confederaţiei la sfârsitul lui 1863 și cine — 
sau ce — era de vină pentru gravitatea acestei situaţii? 


Tabăra sudistă 


OBIECTIVE DE ATINS 


J Guvernul confederat 


PROBLEMA CHEIE Cât de eficient a fost guvernul lui Jefferson 
Davis? 


a) Jefferson Davis 


Davis, dur criticat de mulți sudiști, atât în timpul războiului, cât și 
după aceea, rămâne o personalitate controversată. Vicepreşedintele 
său, Alexander Stephens, îl considera „slab, timid, ranchiunos, 
încăpățânat” și îl socotește vinovat pentru cam tot ce nu a funcţionat 
bine în Confederație. Istoricii continuă să îl critice şi ei. David Potter 
consideră activitatea lui Davis drept cel mai important motiv pentru 
care Confederaţia a pierdut războiul, spunând că, dacă Davis și 

Lincoln ar fi făcut schimb de roluri, Confederaţia ar fi putut să câștige 
războiul. Davis nu a dorit să devină președinte. Erou al războiului 
mexican și bogat plantator din Mississippi, el fusese, de asemenea, 
un important senator și un abil secretar de război în anii 1850. A 
absolvit West Point, ceea ce l-a îndreptăţit să se considere mai bine 
pregătit pentru o carieră militară decât pentru una politică. Totuși, 
deși i-au displăcut ițele politice pe care trebuia să le manevreze ca 
președinte, el a hotărât că trebuie să-și facă datoria și să accepte 
acest post. Curând mulți sudiști au regretat că el s-a dovedit atât de 
sensibil la chemarea datoriei. 

E limpede că Davis a avut și defecte. Unul dintre acestea a fost 
incapacitatea de a stabili bune relaţii de colaborare cu mulți dintre 
colegii săi, nu în ultimul rând cu Stephens, care a părăsit administraţia 
de la Richmond în 1862 și nu prea a mai vorbit cu Davis după aceea. 
Ca preşedinte, Davis se pare că și-a făcut mai mulți dușmani decât 
prieteni, intrând în conflict atât cu liderii militari cât și cu politicienii 
de frunte. Îi era greu să lucreze în echipă cu unii care nu îl aprobau 
total, iar controversele cu el puteau duce curând la certuri mari. 
Probabil că cea mai mare problemă a cabinetului său a fost generată 
de imposibilitatea președintelui de a stabili relaţii de lucru pe termen 
lung. În timpul războiului, el a numit nu mai puţin de patru secretari 
de stat şi șase secretari de război. Desele schimbări ale oamenilor în 
funcţii indică, de asemenea, lipsa capacităţii sale de a numi persoanele 
potrivite în posturile potrivite. Câţiva dintre cei numiţi în posturi 
militare, precum generalul Braxton Bragg, au fost niște catastrofe. 
Davis mai este acuzat şi pentru că s-a amestecat în treburile 
subordonaţilor săi, mai ales în chestiunile militare. Fiindu-i greu să 
stabilească priorităţile și să delege, s-a împotmolit inevitabil în detalii 
minore. Indecizia a fost încă unul dintre defectele sale. Ședinţele 
lungi de cabinet se încheiau deseori fără să se ajungă la vreo 
concluzie. 

Mulţi dintre contemporani l-au atacat pe Davis — un democrat ce 
susținea înainte de război diverse drepturi ale statului — pentru că, în 
opinia lor, a avut tendințe dictatoriale. Spre deosebire de aceștia, 
istoricii l-au criticat pentru că și-ar fi exercitat împuternicirile 
executive cu prea multă zgârcenie. De exemplu, deși Congresul l-a 
autorizat să naţionalizeze (practic) sistemul feroviar al Sudului, el 

nu a făcut acest lucru. Nici de partea prea critică din presa sudistă 
nu s-a prea ocupat, sau de opoziţia din Confederație, suspendând 
Legea habeas corpus numai după decizia Congresului. El a mai fost 
criticat și pentru că nu a comunicat eficient pentru a sensibiliza opinia 
publică faţă de război, ceea ce ar fi dus la nașterea unui sentiment 
naţional la nivelul întregii Confederații. Într-un moment când 
Confederaţia avea nevoie de cineva care să inspire atitudini 
revoluţionare, el a fost prea conservator. 

Davis a avut şi are, totuşi, și susținători. În general, Sudul i-a 
convocat pe cei mai buni pentru apărarea independenţei și probabil 
că Davis a fost unul dintre cei mai buni. În 1861, el se bucura de 
această reputaţie excelentă, la nivel naţional, și (spre deosebire de 
Lincoln) a venit la președinție cu o necesară experiență militară și 
administrativă. Cu voinţă puternică, fiind un om respectat și onest, 
el a avut încă din start o viziune mult mai realistă asupra situaţiei 
decât mulți dintre sudişti. El nu i-a subestimat niciodată pe „yankei” 
și se aștepta ca războiul să fie de durată și sângeros. Robert E. Lee, 
marele erou de război al Confederaţiei, l-a lăudat pe Davis și a spus 
că nimeni altcineva nu ar fi putut face o treabă mai bună în acest 
post. Faptul că Davis l-a numit pe Lee comandant spune multe despre 
priceperea sa militară. Dată fiind experiența sa militară, Davis se 
simțea competent să intervină în chestiuni militare de strategie și de 
la început până la sfârșit a dat dovadă de o capacitate de analiză 
excelentă a situaţiei create de război. În ciuda acuzațiilor de mai 
târziu, el nu a-intervenit în deciziile comandanților săi. Din contră, 
el îi ajuta și le dădea mână liberă generalilor în care avea încredere, 
precum a fost Lee. 

În ciuda faptului că înainte de război a fost susținătorul drepturilor 
statelor, după aceea el a devenit imediat un susţinător al independenţei 
Confederaţiei, sprijinind luarea unor măsuri dure atunci când era 
necesar, chiar dacă acestea intrau în contradicţie cu drepturile statelor 
componente și cu libertatea individului. Asumându-și controlul 
asupra operaţiunilor militare, el a pus bazele unei armate naționale 
putemice. Solicitările sale au dus la promulgarea în 1862, a Legii 
recrutării, care a contribuit la alcătuirea fondului de rezervă al 
Confederaţiei, după ce primele înrolări s-au încheiat. 

: JEFFERSON DAVIS 
1808 se naște în Kentucky dar 
crește în Mississippi, fiind cel 
mai mic dintre 10 frați. 
1825 absolvă Academia Militară 
West Point. 
1832 participă la Black Hawk War”. 
:1835 demisionează din armată 
după ce se căsătorește cu 
Sarah, fiica lui Zachary 
Taylor, împotriva dorinţei 
tatălui ei; soția sa moare la 
i trei luni după căsătorie. 
:1835-1845 este plantator în Brierfield, Mississippi. 
1845 se însoară cu Varina Howell și intră în Congres, din 
partea Democraților. | 
1846 renunţă la fotoliul de congresman pentru a lupta în 
războiul cu Mexicul; contribuie la victoria de la Buena 
Vista. 
1847 este ales în Senatul SUA din partea statului Mississippi 
: 1853-1857 este secretar de Război. 
:1861 febr. este ales președinte provizoriu al Confederaţiei. 
1865 este capturat de trupe unioniste în Georgia. 
1867 este eliberat din închisoare. 
1881 publică The Rise and Fall of the Confederate 
Government. 
; 1889 moare. 


: Secretarul confederat al Marinei, Stephen Mallory: 


11 ...din cauza tendinței incontrolabile de a face digresiuni, de a aluneca 
de la punctele principale ale discutiei la probleme episodice, numărul 
problemelor rezolvate avea mică legătură cu timpul alocat lor; 
câteodată sedinţele de cabinet durau câte patru sau cinci ore fără 


i Di 
'5 să se hotărască nimic; aceasta în timp ce biroul fiecărui sef de; 
departament era acoperit de hârtii ce trebuiau rezolvate. ` 


*Războiul Soimului Negru,-război de exterminare împotriva indienilor Sioaux şi Fox, 


conduşi de căpetenia Şoim Negru, de unde și numele confruntării, desfășurat între 
aprilie-august 1832, în teritoriul Wisconsin; printre participanții din tabăra 
guvernamentală: locotenentul Jefferson Davis și căpitanul Abraham Lincoln (n.tr.) 

î Istoricul Bell Wiley: i 
: i 


Davis nu a realizat importanţa cultivării bunăvoinţei și nici nu a vrut! 
să accepte să plătească prețul pentru a deveni un lider popular. 


îi Steven Channing, Confederate Ordeal: The Southern Home F rontă 
* (Time Life Books): 


Sg ez fă ati acte 


E E 


i 1 Totuși, în ciuda criticilor și vituperărilor, Davis a oferit într-o oarecare :; 
î măsură Confederaţiei un sentiment al identității și țelului. „Energia | 
> sa, sagacitatea și voința sa de nezdruncinat” scria, în ziarul New 
| York Times, un reporter care îl întâlnise, au fost elemente care au; 
55 făcut să funcţioneze Confederaţia. Putea fi și „rece, rezervat, r 
i imperativ” dar „putea fi o unealtă nepreţuită, pentru că fără el s-ar fi | 


+ ales praful de Rebeliune din ziua următoare”. 


$ 
| Istoricii David Donald, Jean Baker şi Michael Holt în studiul The. 
3 Civil War and Reconstruction (Norton, 2001): 


Multi dintre criticii președintelui confederat nu iau în considerare și i 
imensele dificultăți impuse poziţiei sale si nu realizează că nici 5 
alt lider politic din Sud nu a reușit nici măcar să se apropie de 
performantele sale. 
T 790 00 Bă AA m AE NEE E NE AE Ba ali o atăt a 


În acele zone amenințate de atacul unioniștilor, el era gata să impună 
chiar legea marţială. A sprijinit, de asemenea, alocarea de provizii 
necesare trupelor confederate și a impus perceperea unor taxe mari 
pe terenuri, bumbac, sclavi. 

Când războiul a erodat starea de spirit în Confederație, 
președintele a încercat să devină o persoană .mai prezentă public, 
făcând numeroase „turnee” prin Confederație pentru a redeştepta 
credința în independență, a purtat o corespondenţă impresionantă 
cu detractorii săi, cu prietenii și cu guvernatorii. A făcut tot ce ar fi 
făcut oricine altcineva de bună credință, ca să creeze — și să păstreze 
unită — națiunea. Deşi nu era atât de bun la retorică precum Lincoln, 
a susținut cu elocvenţă cauza confederată. Puţini i-au pus la îndoială 

devotamentul pentru cauza națională sau munca intensă pe care a 
desfășurat-o în condiţiile în care ocupa un post cu multe și înalte 
responsabilităţi, iar drept urmare stresul și-a pus tot mai mult ampren= 
ta asupra sănătăţii sale. (Davis suferea de dispepsie și de nevralgie, 
care s-au agravat o dată cu desfășurarea războiului, lăsându-l orb de 
un ochi și pradă unor dureri intense). A existat întotdeauna riscul ca 
Sudul să piardă. În loc să spunem că din cauza sa a pierdut Confe= 
deraţia, ar trebui recunoscut că datorită efortului său a reușit să se 
mențină în luptă atâta vreme. 


b) Cabinetul lui Davis 


Guvernul confederat nu însemna doar munca unui singur om. 
Cabinetul lui Davis a jucat un rol la fel de important ca și el. În total, 
Davis a făcut 16 numiri la conducerea celor șase departamente 
confederate. Judah Benjamin a răspuns de trei dintre acestea, el fiind 
numit, pe rând, secretar la justiţie, război și externe. Strălucit avocat 
(primul evreu care a deținut un post oficial guvernamental important 
în SUA), el și-a datorat supraviețuirea politică imensei sale abilități 
și relaţiei strânse pe care o avea cu Davis. Nici un alt consilier nu a 
beneficiat de prezenţa președintelui atât de des și atât de mult, ca 
putere de influență. Benjamin, Stephen Mallory (secretarul marinei) 
și John Reagan (secretarul poștelor) au servit în cabinet de la început 
până la sfârşit. Dar au existat niște modificări substanţiale la nivelul 
Departamentului de Război și de Stat. Majoritatea au fost impuse nu 
de certurile dintre Davis și miniștrii săi, ci de acuzele aduse de 
Congres față de slaba performanță a persoanelor respective. În mod 
invariabil, Davis se opunea cererilor de eliberare din funcţie formulate 
de miniștrii săi, numai că deciziile luate de Congres în acest sens îl 
obligau să le accepte. De obicei, Benjamin lua asupra sa vina pentru 
diversele probleme apărute, dacă prin aceasta putea să îl protejeze 
de Davis și să sprijine cauza confederată. 

Sub conducerea lui Davis, cabinetul se întrunea frecvent şi delibera 
ore în șir. De regulă, președintele lua notă de sfaturile care i se dă= 
deau. În majoritatea cazurilor, el își lăsa miniștrii să se ocupe singuri 
de conducerea departamentelor, implicându-se numai în deciziile 

detaliate luate de către Departamentul de Război, iar aici își impunea 
concepţia numai privitor la operaţiunile militare. Se spune despre 
cabinetul lui Davis că în multe situaţii a fost mai puțin eficient decât 
cel al lui Lincoln. Totuși, trebuie recunoscut că majoritatea persoane- 
lor numite de Davis au fost capabile, iar diversele departamente aveau 
funcţionari eficienţi. În ciuda crizei financiare, activitatea guvernului 
s-a desfășurat bine în cea mai mare parte a războiului. l 

Departamentul de Război, cu 57 000 de angajați civili ierarhizati, 
era cel mai numeros organism. Secretarul de Război cu cea mai 
îndelungată activitate în cadrul său a fost James Seddon, el fiind 
angajat aici din noiembrie 1862 până în februarie 1865. Un om plin 
de energie, cu o minte limpede, Seddon, ajutat de adjunctul său, 
John Campbell, a supervizat toate miile de detalii impuse de desfășu- 
rarea războiului. Unii dintre subordonații lui Seddon erau incompe- 
tenți, nu în ultimul rând intendentul general Northrop, responsabil 
cu aprovizionarea — sau, în cazul său, cu neaprovizionarea — armatei. 
În general însă, în cele nouă birouri care alcătuiau Departamentul 
de Război erau cei mai capabili oameni din Sud. Josiah Gorgas, 
șeful Biroului de Aprovizionare, făcea miracole logistice. (Vezi 
secţiunea 3) 


c) Congresul Confederaţiei 


Congresul Confederaţiei juca un rol important în guvernare. Membrii 
primului Congres provizoriu, unicameral (care s-a întrunit între 1861- 
1862) au fost aleși nu direct, de populaţie, ci de către convențiile 
statelor lor sau de legislaturi. După aceasta, au mai fost alese, în 
mod obișnuit, două Congrese, primul între 1862-1864, al doilea între 
1864-1865, fiecare alcătuit din Camera Reprezentanţilor și Senat. 
Dintre cele 267 de persoane care au fost alese senatori sau 
reprezentanți ai Confederaţiei, aproximativ o treime fuseseră membri 
ai Congresului SUA cel puțin o dată, iar unul dintre ei, Tyler, fusese 
preşedinte al SUA În concluzie, se poate spune că cei care avuseseră 
funcţii politice importante înainte de război au continuat această 
activitate și după începerea conflictului. 

Spre deosebire de structura politcă din Nord, în Confederație nu 
exista un sistem de partid. În schimb. aceia care avuseseră cândva 

inamici politici înverșunaţi au încercat să formeze grupuri ca să se 
prezinte ca un front unit în fața adversarului. Mulţi sudiști vedeau 
lipsa unei opoziții „oficiale” ca un lucru bun, care ajuta la menţinerea 
unității Sudului. Dar unii istorici consideră că absența unui sistem 
bipartid însemna că exista prea puţin control asupra activităţii politice, 
că nu se putea vorbi de consens, ci doar de conflicte interne. Mai 
mult decât atât, Davis nu avea o organizaţie de partid care să-l ajute 
să facă diferenţa dintre prieteni și adversari, să coalizeze susținătorii 
sau să-l ajute să-și formuleze propunerile de politică legislativă, ori 
să coordoneze proiectele pentru a fi votate în Congres. 

Si Congresul însuși era de multe ori în dilemă. Deși membrii săi 
doreau să aprobe măsuri care să asigure victoria Confederaţiei, ei 
erau conștienți de barierele impuse de „moștenirea sacră”: apărarea 
drepturilor statelor. Aceste două principii deseori intrau în conflict. 
În timpul primului an de război, majoritatea membrilor Congresului 
l-au susținut pe Davis. Dacă nu ar fi procedat în acest fel, purtarea 
lor ar fi semănat a trădare. În consecință, măsurile administraţiei — 
chiar cele considerate draconice sau contra drepturilor statelor — au 
trecut prin Congres aproape fără nici o modificare. Totuşi, pe măsură 
ce starea de spirit pe front se deteriora, sub impactul eșecurilor 
militare, inflaţiei, înrolării, rechiziţionărilor şi recrutării silite, a 
teribilelor liste de victime înregistrate în luptă, opoziţia a început să 
crească, atât în interiorul Congresului, cât și în afara sa. Aceasta s-a 
reflectat în opțiunile politice formulate în alegerile pentru Congres 
din 1863. Votanţii i-au părăsit pe secesioniști, alegându-i pe aceia 
care se opuseseră secesiunii în 1861. Aproape 40 la sută din cei 137 
de membri ai celui de-al doilea Congres erau noi în acest organism. 
Aceşti membri noi erau cu totul împotriva lui Davis. Se aflau însă și 
câțiva de partea sa. Dintre cei 26 de senatori aleși în noul Congres, 
12 făceau parte din opoziţie. 

E greu să caracterizezi în bloc facțiunea anti-Davis. O parte din 
cei care i se opuneau aveau concepții extreme în legătură cu drepturile 
statelor; alții nu erau de acord cu felul în care se purta războiul. O 
mică parte dintre ei dorea pacea și restaurarea Uniunii. Nu e 
surprinzător că acești membri antiadministraţie nu au format 
niciodată un bloc de vot omogen în Congres. Majoritatea membrilor 
Congresului votau cum îi îndemna conștiința. O dată cu trecerea 

timpului, cum războiul continua, Davis a. devenit tot mai dependent 
de sprijinul congresmanilor provenind din zone aflate sub controlul 
Uniunii. Alegerile ritmice erau imposibile în aceste zone, așa că mulți 
dintre ocupanții vechilor fotolii au rămas mai departe în posturi. Ei 
puteau vota cu deplină încredere, pentru că alegătorii din 
circumscripțiile lor nu simțeau efectele durei rechiziționări sau ale 
masivei înrolări, ori ale suspendării libertăţilor civile. 


d) Statele și drepturile lor 


Pentru a avea .succes în război, Confederaţia trebuia să coopereze 
bine cu toate statele din componenţa sa. Era nevoie apoi de un guvern 
central suficient de putemic ca să poată dispune de toate resursele 
Sudului. Dar anumiţi lideri ai statelor nu erau așa de dornici să renunţe 
la autoritatea lor în favoarea guvemului central confederat. Făcând 
apel la principiul drepturilor statelor (în numele căruia se desprinsese- 
ră de Uniune), ei au opus rezistenţă la multe dintre eforturile adminis- 
trației Davis de a centraliza principalele resurse către front. 

Câţiva istorici au susținut părerea colegului lor Frank Owsley, 
care a spus că, după părerea sa, Confederaţia „a murit din pricina 
drepturilor statelor” și a arătat că anumite state nu erau pentru cauza 
comună. Guvernatorii Brown din Georgia și Vance din Carolina de 
Nord sunt deseori consideraţi, în acest context, liderii înfocaţi ai 
curentului contra centralizării, împiedicând eforturile de război prin 
poziţia lor. De exemplu, Brown s-a opus înrolării obligatorii și a 
scutit mii de locuitori din Georgia de la această lege, înscriindu-i în 
unităţi fictive ale milițiilor de stat. Vance, mai preocupat să apere 
Carolina de Nord decât Confederaţia în sine, nu a predat, conform 
solicitărilor, uniforme, pantofi și pături pentru trupele statului său 
într-un moment când aceste materiale erau foarte necesare forțelor 
lui Lee. 

Totuşi, în realitate, chestiunea drepturilor statelor a jucat doar un 
mic rol în înfrângerea Confederaţiei. Majoritatea guvernelor statelor 
au fost deosebit de loiale Confederaţiei și au cooperat eficient cu 
guvernul de la Richmond. Majoritatea celor 28 de persoane care au 
servit ca guvernatori ai Confederaţiei proveneau din foști democrați 
si aproape toţi. cu trei excepții. erau pentru secesiune. Toţi erau 

pentru cauza confederată — inclusiv Brown și Vance. Brown, un 
secesionist aprig și un administrator capabil, i-a coalizat pe locuitorii 
Georgiei pentru a sprijini efortul de război. Vance se opunea lui 
Davis, dar a sprijinit războiul, în ciuda unei aprige opoziții manifestate 
în anumite părți din Carolina de Nord. În alegerile din 1864 pentru 
postul de guvernator, principalul contracandidat al lui Vance dorea 
ca statul Carolina de Nord să se dezlipească de Confederație și să se 
alăture Uniunii. Campania lui Vance a fost condusă cu multă 
inteligenţă, ceea ce i-a adus o victorie copleșitoare (el reușind să 
câștige multe voturi din partea celor care militau pentru pace!). 
Rezultatul a fost că statul Carolina de Nord a rămas în Confederație. 
Guvernatorii statelor aveau tendința să fie mai „naționaliști” decât 
adunările legislative. În calitate de comandanţi supremi ai statelor 
lor, aveau mai multe împuterniciri în vreme de război decât în timp 
de pace și nu ezitau să le folosească. Ei inițiau majoritau proiectelor 
de lege la nivelul statului lor — recrutau soldaţi, sclavi, fixau taxe și 
declarau chiar legea marţială. În consecință, deseori ei intrau în con- 
flict mai mult cu adunările lor legislative decât cu guvernul de la 
Richmond. Deseori însă, reușeau să-i convingă pe ceilalți să se 
conformeze acţiunilor pe care le hotărau ei. În acest fel, modelul 
național unde domina executivul a devenit și modelul statelor. 
De-a lungul războiului, ziarele sudiste au devenit tot mai critice 
la adresa incompetenţei ce guverna adunările legislative. Această 
stare era generată, de fapt, de nemulțumirea ziariştilor faţă de 
incapacitatea legislatorilor de a rezolva problemele cauzate de război. 
Astfel de comentarii negative relevau, de asemenea, și absenţa 
experientei și talentului, vizibile la nivelul politicii locale și de stat. 
Oamenii ambiţioși, care în mod obișnuit ar fi intrat în politică, au 
ales în schimb să încerce să-și facă un nume în domeniul militar. 


e) Confederaţia „a murit din cauza democraţiei?” 


În februarie 1862, Davis a declarat că administraţia sa va continua 
să preţuiască și să apere libertăţile individuale ale cetățenilor și s-a 
lăudat că, spre deosebire de Nord, „nu există nici o măsură din partea 
noastră care să aducă atingere drepturilor individuale, dreptul la 
cuvânt, dreptul la gândire liberă sau la presă liberă”. Protejarea 

drepturilor individuale părea un țel important (deși puțin neobișnuit 
pentru un stat a cărui piatră de temelie era sclavia!). Totuși, un istoric 
precum David Donald a susţinut că preocuparea pentru libertăţile 
individuale a însemnat pentru Confederație pierderea războiului. 
Nedorind să ia măsuri dure împotriva nemulțumirilor interne, 
Confederaţia, în concepţia lui Donald, „a murit din cauza democraţiei”. 
Totuși, teza lui Donald nu este suficient de convingătoare. Ideea 
că guvemul Confederaţiei ar fi putut cumva să producă un mecanism 
care să suprime libertăţile civile — și dacă s-ar fi întâmplat așa, ar fi 
putut câtiga războiul — e absurdă. Davis, ca marea majoritate a 
sudiștilor, lupta pentru ceea ce el considera a fi valorile tradiționale 
americane, incluzând libertatea și democraţia (pentru albi): el nu 
putea să renunțe așa ușor la aceste valori. Dacă ar fi procedat altfel 
ar fi însemnat să își înstrăineze populaţia, al cărei sprijin era esenţial 
pentru obținerea succesului militar. Supoziţia lui Donald că guvernul 
Confederaţiei a protejat în totalitate libertăţile individuale este, de 
asemenea, greşită. În februarie 1862, Congresul l-a autorizat pe Davis 
să suspende Legea habeas corpus, a libertăţilor individuale, și să 
declare legea marţială în zonele unde prezența inamicului era 
iminentă. Imediat, Davis a plasat orășelele situate în prima linie a 
frontului sub jurisdicția conducerii militare. Dată fiind larga opoziţie 
manifestată faţă de înrolare, Congresul i-a permis lui Davis să 
suspende Legea habeas corpus în trei împrejurări distincte, pentru o 
durată de 16 luni. Aceste suspendări ale legii au fost considerate 
necesare pentru a fi astfel recuperaţi miile de recruți evadați. 
Anumite articole ale presei independente din Sud au fost foarte 
critice, nu neapărat faţă de (disputata) violare a drepturilor civile, 
cât faţă de toată politica lui Davis. Davis, exprimându-și părerea că 
ziarele publice erau în „general partizane” şi „venale”, nu a intervenit 
în aceste discuții și se pare că nu și-a folosit niciodată puterea pentru 
a interzice opoziția exprimată de redactorii ziarelor, de directorii lor 
sau de reporteri. Câţiva redactori, apărând principiul libertăţii 
cuvântului, au ignorat cenzura instituită în 1862. Nici autorităţile 
naționale, nici cele ale statului nu au reușit să interzică exprimarea 
acestor jurnaliști. Dar a da de înțeles prin aceasta că a existat o liberatate 
a cuvântului totală este fals. Departamentul de Război, care s-a bazat 
inițial ne diccretia iurnalistilor si a redactorilor, a limitat treptat 

difuzarea reportajelor cu subiect militar, cenzurând informaţiile 
transmise prin telegraf sau prin poștă. Generalii sudişti și-au închis 
pur şi simplu taberele accesului jurnaliştilor. În loc de a fi introdusă 
o legislaţie specială, au apărut presiuni oficiale, care de multă vreme 
blocau oricum discutarea deschisă a problemei sclaviei. Presiunile 
au impus loialitatea și tăcerea. Din această cauză, ziarele de opoziție 
se trezeau cu tipografiile distruse de către supraveghetori vigilenți. 
Preoţii și profesorii care discutau critic despre ce se întâmplă riscau 
să-și piardă slujba. În primii ani de război, unioniștii din Sud nu au 
avut de ales, așa că nu și-au mai împărtășit nimănui părerile sau au 
fugit în Nord. 

În concluzie, pare puţin probabil ca apărarea libertăţilor 
fundamentale — așa cum erau ele apărate — să fi avut mai mult decât 
un efect minor asupra eșecului în război al Confederaţiei. De fapt, 
se poate susţine că apărarea libertăţilor civile și a proceselor 
democratice în război a fost atât un avantaj cât și un dezavantaj. 


f) Asocierea voluntară 


Cea mai mare parte din ce a realizat Confederaţia s-a datorat mai 
mult iniţiativei locale și private decât ordinelor guvemului. Cei care 
conduceau comunităţile locale o făceau și pe câmpul de luptă și în 
spatele frontului. Plantatorii organizau și echipau deseori regimente 
locale din banii lor. În timpul primei mobilizări din 1861, majoritatea 
statelor sudiste s-au bazat pe comunităţile locale pentru a aproviziona 
trupele cu strictul necesar. Bisericile au jucat și ele un rol important. 
Majoritatea clericilor au sprijinit războiul, mulţi s-au rugat sau au 
scris mesaje de sprijin pentru noua naţiune. Clădirile bisericilor au 
devenit de multe ori centre pentru adunările Confederaţiei sau ateliere 
de lucru pentru grupurile de femei care confecţionau haine, steaguri 
sau alte materiale pentru trupe. Femeile au ajutat, de asemenea, și la 
găsirea unor spitale pe lângă biserici și au organizat societăți de 
întrajutorare creștină, Home Missionary Societies, care să îngrijească 
sclavii, să îi hrănească pe săraci și pe orfani. Cum bărbaţii plecau la 
război, femeile au ajuns să joace un rol tot mai important în 
coordonarea rezolvării problemelor legate de situația din spatele 
frontului. Fără sprijinul femeilor, Confederaţia s-ar fi prăbușit repede. 

La mijlocul anului 1862 însă, este adevărat că tot mai puţine femei 
doreau să-și trimită bărbaţii la război; multe au încercat chiar să-i 
împiedice să se înroleze, s-au implicat în trimiterea lor acasă sau 
chiar i-au încurajat să dezerteze. Până în iama 1864-1865, majoritatea 
femeilor păreau să fi rămas dedicate cauzei confederate, pentru care 
ele, ca și bărbaţii lor, erau în stare să accepte sacrificii supreme. 


Finanţarea războiului 


PROBLEMA CHEIE A fost criza financiară cel mai mare eşec al 


Confederaţiei? 


Christopher Memminger, secretar al finanțelor din 1861 până în 1864, 
a fost persoana care s-a confruntat, la cel mai înalt nivel, cu problema 
plăţilor generate de efortul de război. Avocat cu o mică experiență 
în chestiunile financiare înainte de 1861, Memminger era un om 
cinstit, muncitor și dedicat cauzei confederate. Totuși, istorici precum 
Douglas Ball sunt convinşi că cel mai mare eșec al Confederaţiei a 
fost cel din domeniul financiar și îl socotesc pe Memminger 
principalul vinovat. 

Ca să fim cinstiţi cu Memminger trebuie să spunem că, oricum, 
Confederaţiei i-ar fi fost dificil să finanțeze un război îndelungat. În 
1861, ea avea puţine rezerve de aur și cea mai mare parte a capitalului 
său.provenea din munca sclavilor și din taxele și recoltele de pe 
plantaţiii. Blocada nordistă i-a împiedicat pe sudiști să-și vândă 
bumbacul (cea mai importantă resursă financiară a lor) şi să obțină 
bani din creșterea taxelor: Obţinerea taxelor prin alte mijloace era o 
problemă. Singura alternativă de a strânge impozite era cea prin 
intermediul statelor componente, pentru că sudiștii nu cunoșteau metoda 
impozitelor directe. 

În 1861, majoritatea oficialilor Confederaţiei, considerând că 
războiul va fi de scurtă durată, au sperat ca el să fie finanţat pe baza 
taxelor vamale percepute la importuri și exporturi. Au fost introduse 
impozite pe o mare diversitate de mărfuri, dar și pe toate navele care 
intrau în porturile din Sud. Aceste taxe vamale, totuși, nu au reușit 
să aducă suficienţi bani. Prin urmare, Memminger a devenit curând 
avocatul cauzei impunerii unui impozit pe proprietate, dar Congresul, 

temându-se de reacţia populaţiei, a ezitat să adopte această măsură. 
De-abia în 1863, Congresul a introdus impozite pe diverse ocupații, 
pe profit, pe produse și proprietăţi. Dar această lege a impozitului — 
şi altele ca ea — nu au reușit să ducă la strângerea unor fonduri 
suficiente. Mai degrabă decât să-și impoziteze cetățenii, statele 
deseori împrumutau bani sau tipăreau bancnote, pentru a-și plăti 
datoriile, în felul acesta agravând presiunile inflaționiste. 

Într-un efort suplimentar de a face rost de provizii pentru trupele 
sale, Confederaţia a promulgat Legea rechiziției (în martie 1863) și 
a impozitului în natură (aprilie 1863). Legea rechiziţiei, care a permis 
stângerea forțată de bunuri pentru armata aflată pe front, a autorizat 
oficial ceea ce armatele și diversele oficii pentru aprovizionare deja 
făceau de câtăva vreme. Chiar atunci când guvernul confederat a 
„plătit” pentru proviziile rechiziționate, a făcut acest lucru la prețuri 
de dumping și însoţite de acte care nu aveau nici o valoare. În multe 
zone, oficialii din armată nu făceau nici un fel de plăţi pentru soldați. 
Legea impozitului în natură, care îi autoriza pe agenţii guvernamen- 
tali să strângă 10 la sută din produsele obţinute de la toate fermele 
din Sud, a devenit actul cel mai nepopular pe care l-a votat vreodată 
Confederaţia. Colectorii de impozite guvernamentali, care erau de 
multe ori victime nevinovate ale răzbunărilor, erau urâţi de populaţie, 
iar fermierii făceau tot ce puteau ca să nu plătească cotele hotărâte 
arbitrar. Davis a acceptat fără plăcere această lege nedreaptă, dar a 
fost nevoit să o declare oficial ca fiind „absolut necesară”. Poate că 
a avut dreptate. Impozitul în natură, a contribuit la aprovizionarea 
armatelor confederate în ultimii ani de război, în ciuda faptului că 
mare parte din alimentele astfel strânse se stricau înainte de a fi 
transportată spre destinaţie. 

În afară de introducerea taxelor speciale pentru război, statele 
aveau și propriile lor impozite: pe sclavi, produse de lux și profituri 
corporatiste. Deși s-a înregistrat o creștere aparentă a sumelor totale 
colectate, o dată transformate în aur. ele demonstrau un declin al 
veniturilor. Majoritatea statelor, ca și Congresul confederat, nu 
doreau să supună populaţia la eforturi prea mari prin aplicarea unor 
impozite mari. Rata impozitelor, prin urmare, a fost, în general, mică. 
Doar 8 la sută din venitul Confederaţiei provenea din impozite, în 
comparaţie cu procentul Uniunii. de 20 la sută din aceeași sursă. Cu 

cât impozitele erau mai mici, cu atât trebuiau autorităţile confederate 
să se împrumute mai mult. Chiar din februarie 1861, Congresul 
Confederaţiei, considerând împrumuturile o cale eficientă de plată a 
costurilor războiului, i-a permis lui Memminger să crească cu 15 
milioane în bonuri bancare și certificate de depozit. Pentru că puteau 
fi garantate cu bumbacul produs, la început au existat mulți solicitanti, 
atât în interiorul Confederaţiei cât și în afara ei. Cel mai celebru 
împrumut extern a fost împrumutul Erlanger în valoare de 15 milioane 
de dolari, încheiat de-abia în ianuarie 1863. Aceasta a permis 
agenților sudiști să contracteze mai multe provizii și materiale pentru 
război, dar după 1863, când sorții bătăliei s-au înclinat în defavoarea 
Confederaţiei, majoritatea finanţatorilor europeni nu au mai dorit să 
riște să ofere bani cu împrumut pentru o cauză care părea pierdută. 
Mai mult decât atât, după entuziasmul inițial din 1861, încercările 
de a vinde bonurile de trezorerie în Confederație au avut din ce în 
ce mai puțin succes. 

Dat fiind că statul nu a putut să acopere decât o treime din costurile 
de război prin impozite, bonuri și împrumuturi, Memminger nu a 
avut de ales, așa că, pentru a acoperi cheltuielile Confederaţiei, a 
imprimat multe bancnote. Majoritatea sudiștilor au fost în favoarea 
tipăririi de bancnote. Pe la mijlocul anului 1861 toţi sudiștii se 
obișnuiseră cu banii de hârtie și cu moneda emisă de guvernul cen- 
tral, care păreau cele mai ușor de obținut, mai degrabă decât cu 
aceia ai statelor sau băncilor. Din nefericire pentru reputaţia lui 
Memminger, guvernul confederat a sporit bancnotele emise de 
Trezorerie. Nu a reușit să centralizeze imprimarea banilor și să-i 
aducă sub controlul guvernului. Statele componente, orășelele, 
regiunile, băncile și companiile de căi ferate au continuat să emită 
bancnote. Rezultatul'a fost că, la scurtă vreme, Confederaţia s-a înecat 
într-o mare de hârtie. (Situaţia s-a complicat și mai mult o dată cu 
apariţia falsificatorilor, unii încurajați de nordiști). În scurtă vreme, 
inflaţia nu a mai putut fi controlată. Criza de bunuri de consum la 
principalele produse, provocată de proasta funcţionare a sistemului 
feroviar și de blocada Uniunii, a contribuit și ea la creșterea prețurilor. 
Prin decembrie 1863, indexul general al prețurilor în partea estică a 
Confederaţiei era de 2 000 de ori mai mare decât în luna ianuarie 
1861. iar în 1865 indexul era de peste 5 000 de ori mai mare decât 


Economia confederată 105 


cel din 1861. Inflaţia a provocat suferinţe în toată ţara, mai ales 
pentru cei care lucrau pentru guvern, ale căror salarii nu ţineau pasul 
cu preţurile galopante.Toate eforturile guvernului confederat de a 
întârzia inflaţia s-au dovedit inadecvate. Încercările de a fixa preţurile, 
de exemplu, prin încurajarea reclamelor la produse, nu au făcut decât 
să se adauge la cursa inflaționistă, agravând criza de produse 
alimentare. 

Eșecul de a crea o lege a impozitului adecvată, inflația masivă, o 
datorie crescând galopant și alte probleme financiare l-au forţat în 
1864, pe Memminger să demisioneze. Succesorul său, George 
Trenholm, a încercat să reducă cantitatea de bani aflaţi în circulaţie, 
dar începând cu perioada 1864-1865 Confederaţia se afla la pământ, 
iar situația financiară ajunsese disperată. În anul 1865. guvernul confe- 
derat înregistra o datorie de peste 800 milioane de dolari. 

În concepția lui Douglas Ball, politicile fiscale prost conduse (mai 
ales în primele luni de război) au reprezentat cauza înfrângerii 
Confederaţiei. Superinflația a contribuit și ea la erodarea moralului 
Sudului, însă trebuie spus, cu toate acestea, că greșelile financiare 
au fost totuși exagerate. Este puţin probabil ca un program complet 
şi complex să se fi putut aplica în perioada 1861-1862. Impozitele 
mari ar fi fost greu acceptate și ar fi fost poate contra-productive. 

Când Congresul a hotărât impunerea unor impozite directe pe 
toate formele de proprietate (în 1864), acestea s-au dovedit dificil 
de colectat și au dus la acumularea unor adânci nemulțumiri. Nu 
rămâne decât să ne minunăm că în aceste condiții Confederaţia a 
reușit să finanțeze desfășurarea războiului timp de patru ani. 


(3 Economia confederată 


PROBLEMA CHEIE Cât de bine a făcut față, în contextul 


războiului, economia confederată? 


Confederaţia s-a confruntat cu probleme economice majore în 1861, 
anul declanșării războiului. Cu o economie bazată mai ales pe 
agricultură şi depinzând mai ales de producţia de bumbac, Sudul 
avea un singur mare oraș (New Orleans) cu peste 50 000 de locuitori 
și puține capacități industriale. În 1860, capacitatea manufacturieră 

era de doar o doisprezecime din cea a Nordului. Sistemul de trans- 
port feroviar al Sudului era de asemenea subdezvoltat: el reprezenta 
doar o treime din lungimea căilor feroviare ale întregii țări, folosea 
doar o cincime din totalul muncitorilor feroviari, nu dispunea de 
locomotive și parcuri de vagoane. 

În ciuda slabei dezvoltări industriale a Confederaţiei, liderii ei 
aveau încredere că achiziţiile străine și dezvoltarea resurselor locale 
puteau furniza tot ce era necesar pentru echiparea armatei. În 1861, 
agenţii de achiziţii au fost trimiși în Europa pentru a cumpăra 
echipament militar. În multe privinţe, guvernul confederat a acționat 
cu autoritate pentru a pregăti economia sudistă de război și pentru 
a-i dezvolta infrastructura industrială. Înainte de război, majoritatea 
sudiștilor considerau că guvernul central nu era în stare să se ocupe 
eficient de dezvoltarea economică. După 1861, oficialii 
Confederaţiei, lucrând mai. ales prin intermediul diverselor birouri 
ale Departamentului de Război, au demonstrat că pot interveni în 
aproape fiecare aspect al vieţii economice, coordonând înrolarea, 
rechiziţiile, impozitarea și transportul. În urma acestor intervenţii a 
rezultat o economie „cvasi-naţionalizată”. Guvernul de la Richmond 
coordona producţia și distribuţia unei mari părți a materialelor de 
război ale Sudului, jucând un rol mult mai important în activitatea 
economică decât guvernul lui Lincoln. A apărut astfel „socialismul 
confederat”, nu neapărat pentru că Davis și cabinetul său erau 
susținătorii teoriilor economice de sorginte socialistă, ci pur și simplu 
pentru că politicile centralizatoare păreau cea mai bună cale de a 
mobiliza resursele Sudului. Biroul de Aprovizionare al armatei, 
condus de Josiah Gorgas, un nordist care rămăsese loial soției sale 
sudiste și nu statului său natal, Pennsylvania, a jucat un rol crucial, 
creând ceea ce s-a numit „complexul industrialo-militar”. El s-a 
asigurat de existenţa în aproape fiecare stat a capacităţilor de 
producţie de echipament militar sau armament, după care a exercitat 
un control atent asupra întreprinderilor private. Până în 1863 în Sud 
au luat ființă suficiente arsenale, fabrici de muniții și praf de pușcă 
pentru aprovizionarea armatelor confederate cu principalele 
instrumente de luptă. Nici un alt birou de aprovizionare sudist nu a 
făcut atât de multe ca cel al lui Gorgas. 

În timpul războiului, guvernul confederat a intervenit și în domeniul 
comunicațiilor şi al transporturilor. În 1861, Congresul l-a împuter- 
nicit pe Davis să controleze reţeaua de comunicaţii prin telegraf. 
Departamentul de Război, de asemenea, și-a asumat un control 
sporit, mai ales asupra sistemului feroviar sudist. Companiile 
respective erau solicitate să ofere piese de schimb și vagoane. 
Circulaţia trenurilor avea loc conform unei programări. S-au făcut 
scutiri de la înrolare pentru a asigura acest sector cu muncitori calificaţi. 
Guvernul chiar a construit trei linii ferate de legătură, pe distanțe mici, 
dar de importanţă. 

De asemenea, Confederaţia a luat măsuri viguroase ca să 
controleze comerțul exterior. La începutul războiului, autorităţile 
confederate au lăsat companiile private și administraţiile statelor să 
monopolizeze afacerile lucrative ale organizaţiilor care se puteau 
strecura prin blocadă. Dar din toamna lui 1861 guvernul a început 
să achiziționeze o flotă mică al cărei obiectiv era să străpungă 
blocada. În anul 1863 Congresula ratificat o lege prin care se solicita 
tuturor navelor având misiunea de a sparge blocada să reușească să 
transporte cel puţin o treime din încărcătură, pe cheltuiala guvernului. 
Aceasta însemna ca navele să transporte în exterior bumbacul 
proprietate de stat și să aducă provizii de război, altfel ar fi fost 
confiscate. Legea a fost urmată în februarie 1864 de o decizie prin 
care se interzicea importul de obiecte de lux fără permisiune specială. 
Davis a mai fost împuternicit, de asemenea, să controleze toate 
transporturile de bumbac. Prin eliminarea verigilor de legătură dintre 
aceste activități, guvernul confederat a reușit să vândă bumbac peste 
hotare şi să cumpere provizii militare din aceste fonduri. 

Strategia de străpungere a blocadei a fost încununată de succes. 
Sute de nave, unele ale statelor, altele ale guvernului confederat, 
dar majoritatea deţinute de particulari, unele cumpărate din Marea 
Britanie (unde fuseseră majoritatea construite) — au primit cel puțin 
o dată astfel de misiuni. Cele mai circulate rute erau cele pe direcția 
Nassau, în Bahamas, spre Charleston, și din insulele Bermude spre 
Wilmington. Profitând de avantajul dat de efectul surpriză și de viteză, 
s-a estimat că „străpungătoarele blocadei” au avut succes în proporție 
de 75 la sută. Această rată înaltă de succes a continuat până în ultimii 
ani de război, în ciuda blocadei tot mai severe impuse de Uniune. 

Per total, Sudul a importat 60 la sută din micul său arsenal de arme, 
75 la sută din cantitatea de salpetru și aproape tot cartonul din care 
se. confecţionau cutiile de cartușe. 

Guvernele statelor sudiste au jucat și ele un rol economic impor- 
tant. Majoritatea produceau și distribuiau sare, produs care se găsea 
foarte greu. Unele au încercat să controleze și distribuţia altor bunuri 
care lipseau de pe piață. S-au făcut eforturi și pentru reprofilarea 
fermierilor de la producţia de bumbac la cea de alimente. Agenţii de 
stat, cu ajutorul comisiilor de control locale, impuneau aplicarea legilor. 
Drept rezultat, s-a redus recolta de bumbac + de la peste 4 milioane de 
baloti — ajungându-se la doar 300 000 de baloți, în anul 1864. 

Totuși, nu trebuie exagerat impactul „socialismului confederat”. 
La o analiză finală, cea mai mare parte din ce s-a realizat în economie 
s-a dovedit a fi fost rezultatul inițiativei private și nu al ordinelor 
guvernului confederat. Administraţia lui Davis și-a menţinut 
controlul la sfera militară și s-a preocupat puţin de sectorul civil al 
economiei. Chiar în domeniul militar, întreprinderile private erau de 
o importanță crucială. Fabrica Tredegar Ironworks din Richmond, 
principalul furnizor de armament de artilerie, a rămas în proprietate 
privată. 

Nu toţi istoricii sunt convinși că guvernul confederat a făcut tot 
ce ar fi putut face pentru economie. Unii susţin că încercările 
guvernului confederat de a interveni în toate aspectele vieţii 
economice au fost un lucru rău. Aflată în criză de personal instruit, 
structura de conducere a guvernului din Richmond nu s-a ridicat la 
înălțimea unei misiuni atât de complexe, care presupunea desfă- 
şurarea unor planificări numeroase și ambitioase. Deși acest aspect 
este discutabil, se susține că guvernul confederat a mobilizat toate 
resursele sale militare, reducând așa de mult din producţia pentru 
civili încât economia civilă s-a prăbușit. 

Guvernul confederat ar fi putut și ar fi trebuit să facă mai mult ca 
să supervizeze sistemul feroviar. Paralizat din pricina lipsei 
materialelor şi a muncitorilor, Sudul nu a reușit să-și menţină în stare 
de funcţionare reţeaua feroviară. În consecință, materiile prime 
destinate fabricilor şi proviziile alimentare. pentru armate sau oraşe 
au rămas deseori în depozite, neexistând mijloace de transport. 

Confederaţia ar fi putut să se folosească mai bine de „regele 
bumbac” pentru a face rost de bani, mai ales în primele luni de 
război. Embargoul neoficial asupra exporturilor de bumbac — spriji- 
nit, dar niciodată sancţionat oficial, de către guvernul confederat — 
poate că a fost o greșeală. Obiectivul acestei măsuri era dublu: să 
transfere fermierii la producţia de alimente și să creeze o criză 
artificială a bumbacului pe piaţă în scopul creșterii valorii sale pe 
piața externă. Deși s-au produs mai multe alimente, embargoul nu a 
reuşit să aibă un mare impact asupra Marii Britanii și Franţei. S-a 
întâmplat doar că Sudul s-a trezit saturat de munţi de bumbac. Dacă 
el ar fi fost exportat chiar de la început, din 1861 (când blocada 
Uniunii era aproape inexistentă), banii obținuți din aceste vânzări ar 
fi putut fi folosiți la achiziţionarea de echipament de război, lucru 
esenţial. În schimb, în 1861 activitatea agenţilor sudiști de vânzări 
din Europa erau blocată din pricina lipsei fondurilor și a competiţiei 
instituite prin ofertele mai avantajoase ale nordiștilor, și aceștia 
încercând să. cumpere arme europene. 

După 1861, tentativele guvernului de a limita cantitatea de bumbac 
cultivat nu au fost total încununate de succes. Deși mulți plantatori 
au cultivat, în schimb, grâu, porumb și fasole, o mică parte din ei, 
dându-și seama de profitul mic obținut, au refuzat să adopte această 
linie patriotică de producţie. Unii au reușit să facă contrabandă cu 
bumbacul lor în Europa, trecând prin Mexic. Alţii, ignorând interdicția 
formulată în 1861, au făcut comerţ cu negustorii nordiști. 

Este limpede că guvernul confederat ar fi putut să acţioneze mai 
eficient dacă ar fi pus ordine în activitatea oficiului de rechiziţii externe 
și ar fi făcut mai mult pentru a-și controla transporturile navale de 
mărfuri trimise să străpungă blocada. Înainte de 1863, mulţi 
„Sspărgători de blocadă” erau mai preocupaţi să facă bani decât să 
ajute Confederaţia, deseori aducând produse de lux, și nu muniţie 
sau alte obiecte de strictă necesitate. Când guvernul a reușit să-și 
coordoneze toate acţiunile destinate străpungerii blocadei, majoritatea 
porturilor sudiste fuseseră capturate sau fuseseră pur și simplu închise. 

Confederaţia ar fi putut, de asemenea, să folosească sclavii pentru 
un scop mai bun. Dat fiind că multe plantaţii s-au reprofilat pe 
producţia de alimente, ceea ce nu implica atâta muncă precum culti- 
varea bumbacului. mai mulţi sclavi ar fi putut fi înrolați în serviciul 

guvemului și folosiți la munci auxiliare pe front. Dar majoritatea 
plantatorilor nu doreau deloc să-și vadă „proprietatea” supusă la 
diverse riscuri. Ei vedeau înrolarea ca pe o chestiune de principiu. 
Sudul lupta pentru dreptul proprietarilor de sclavi de a avea control 
asupra proprietăţii lor. A înrola sclavii împotriva dorinței proprietarilor 
lor era un afront adus acestui principiu. Deși mulți sclavi au fost 
înrolați de guvernele statelor sudiste, totuși, datorită puterii politice 
a aristocrației plantatorilor, Congresulnu a putut să autorizeze 
înrolarea sclavilor decât târziu, în anii 1863-1864. 

În anul 1864 toate oficiile de aprovizionare confederate erau 
confruntate cu probleme de nerezolvat. Mecanismele și piesele de 
rezervă se uzau și nu puteau fi înlocuite. Sursele locale de materii 
prime erau de nefolosit atâta vreme cât forțele Uniunii preluaseră 
controlul asupra unor zone întinse ale Sudului. Prăbușirea sistemului 
feroviar, din care parte era distrus de către armatele unioniste care 
colindau prin Sud, s-a dovedit un lucru determinant în eșecul final 
al Confederaţiei. În 1865 sistemul feroviar nu a măi reușit să 
aprovizioneze armatele, fiind aproape de faliment. 


4 Impactul social al războiului 


PROBLEMA CHEIE În PR fel a fost societatea sudistă afectată 
de război? ' 


Multi sudiști plecaseră la război fiindcă sperau 5ă reușească să conser- 
ve stilul de viață de până atunci. Ironia a făcut ca unele schimbări să 
fie provocate tocmai datorită caracterului total al participării la război, 
iar altele să aibă loc datorită înfrângerii suferite. Puține dintre schim- 
bări, atâta vreme cât acestea îi priveau pe sudiști, au fost și plăcute. 

Confederaţia a reușit să mobilizeze aproape 900 000 de oameni 
— albii reprezentând peste 40 la sută dintre ei. Această masivă 
mobilizare a avut o implicație importantă asupra tuturor aspectelor 
vieții Sudului. A afectat în mod special viața femeilor. Majoritatea 
nevestelor de mici fermieri, pe lângă că trăiau cu teama că vor rămâne 
văduve, aveau în plus obligația exclusivă de a face rost de mâncare 
pentru familie. Aceasta însemna ca ele să muncească și mai mult și 
să facă economii pentru a asigura rezerve. Nevestele de plantatori 

se confruntau cu alte probleme. Deși ele nu erau situaţia de a fi ame- 
nințate de foamete, trebuiau, însă, să administreze activitatea pe plan- 
taţii mari și să țină sub control sclavii, aflați mereu pe punctul de a se 
răzvrăti. În orașe, femeile își luau multe slujbe care, în mod tradițional, 
erau ale bărbaţilor. Erau plătite cu mult mai puţin decât bărbaţii, iar 
superinflaţia făcea ca puterea de cumpărare să scadă și mai mult. 

Războiul a afectat și instituţia sclaviei (vezi Capitolul 6). Deși nu 
a avut loc nici o revoltă serioasă a sclavilor, un mare număr dintre ei 
fugeau de pe plantaţii de câte ori puteau. Istoricul James Roark a 
sugerat că „sclavia nu a explodat; ea s-a dezintegrat ... a erodat plan= 
tație după plantație, deseori sclav după sclav, ca bucăţile de pământ 
prăbușindu-se într-un râu din Sud”. Începând cu iarna 1864-1865, 
proprietarii de sclavi au fost deseori nevoiţi să negocieze cu negrii 
rămași pentru a-i determina să muncească. 

Criza de produse de uz curent, inflaţia, înrolarea și impozitarea 
în natură au avut un efect demoralizant asupra tuturor celor din Sud. 
Pe lângă aceasta, anumite zone au fost devastate de trupele unioniste. 
După ce Nordul a început „războiul total”, cetăţeanii sudiști au suferit 
de și mai multe privaţiuni. Marșurile lui Sherman prin Georgia și 
cele două state Carolina, între 1864 şi 1865, au lăsat în urmă numai 
distrugeri, ceea ce a făcut ca (în același timp) și armata lui să suporte 
consecințele pagubelor, o dată ajunsă în Shenandoah Valley. Dar 
nu doar armatele unioniste au provocat pagube. Și trupele confede- 
rate semănau distrugere în calea lor. În iarna dintre 1864-1865, 
ordinea socială s-a prăbușit în anumite zone din Sud, când raiduri 
unioniste, bande de gherilă, dezertori din Sud au pornit să jefuiască 
și să distrugă. Când îţi fură recoltele „prietenii”, nu dușmanii, sau îţi 
distrug proprietatea, atunci e dificil să mai păstrezi o relaţie bună cu 
ei; așa s-a întâmplat și în Sud. 

Refugiații albi sau cei de culoare au invadat Sudul, după ce sclavii 
au început să își părăsească stăpânii, iar albii să fugă din armată. 
Refugiații de culoare se îndreptau de obicei spre casele rudelor sau 
spre cel mai apropiat orășel. Situaţia refugiaților a devenit acută mai 
ales în Virginia. În efortul de a preîntâmpina agravarea acestei situaţii 
— şi pentru a contracara efectele sărăciei în general — atât guvernul 
confederat cât și guvernele statelor, autoritățile locale și orășenești, 
plus organizaţiile private și particularii bogaţi au început să se implice 

tot mai mult pentru a-i ajuta. Săracii nu erau foarte mult ajutaţi, înainte 
de război, iar cei care beneficiaseră de ajutor erau într-un fel 
stigmatizaţi. Evenimentele creaseră acum o asemenea tulburare în 
rândul civililor încât conflictele individuale au ajuns să fie privite ca 
o reponsabilitate a statului. Toate statele au încercat să aloce bani 
sau hrană pentru familiile soldaţilor. Totuși, din iama lui 1864-1865 
efectele acestei situaţii erau așa de dramatice și ample încât nu s-au 
mai putut acorda ajutoare. În anumite state, un sfert dintre cetăţenii 
albi au fost dependenţi de ajutoare până în 1865. Oameni înainte 
mândri şi plini de încredere acum erau scufundaţi în sărăcie, incapabili 
de a face rost de cele necesare pentru propria supravieţuire. 
Inadecvarea măsurilor de ajutorare a săracilor, faptul că era ceva 
necesar, îi descuraja deseori să meargă spre casă, chiar dacă aceasta 
însemna că ei trebuiau să trăiască, în schimb, sub ocupaţie militară. 


$ Opoziția faţă de război 


PROBLEMA CHEIE Cât de mare a fost rolul opoziţiei în 
înfrângerea Confederaţiei? 


Mulţi fermieri, care nu erau proprietari de sclavi, provenind din partea 
superioară a Sudului, s-au opus secesiunii încă de la început. În 
zona de est a statului Tennessee și Virginia de Vest, mulţi dintre 
locuitori sprijineau Uniunea, astfel că cele două regiuni chiar s-au 
desprins din Confederație. La nivelul forței de muncă din Sud se 
manifesta o adevărată criză. Pe lângă aceasta, aproape 60 000 de 
oameni din aceste zone și încă 30 000 din alte state sudiste s-au 
alăturat în final armatei unioniste. Cu toate acestea, în 1861 
majoritatea sudiștilor au susținut cauza confederată, iar simpatizanții 
prounioniști reprezentau doar o minoritate. 

Dar războiul a continuat și asfel opoziţia a crescut. Introducerea 
înrolării obligatorii în aprilie 1862 a fost o cauză importantă a nemul- 
țumirilor. Din acest moment încolo toți bărbaţii albi cu vârste cuprinse 
între 18 și 35 de ani (după care limita maximă a fost prelungită la 45 
de ani și apoi la 50) erau obligaţi să intre în serviciul militar. Au 
existat și niște excepţii. Cei care lucrau în ramuri de mare importanță 
erau scutiți de serviciul militar. Tot așa s-a întâmplat cu bărbații albi 

care puteau să demonstreze că se ocupau de conducerea unei plantaţii 
cu 20 de sclavi sau mai mult. Cei înrolați, dacă aveau mulţi bani, 
puteau să-și angajeze înlocuitori dintre bărbaţii care nu puteau să fie 
înrolați, din diferite motive. Cele (trei) legi ale recrutării, deși asigurau 
capacitatea militară a Confederaţiei, au dus la apariția multor nemul- 
țumiri în Sud. Au avut loc dezbateri aprinse asupra drepturilor 
statelor. Implementarea legii a condus de asemenea la alte probleme. 
Confederații cu vederi moderate se confruntau acum cu opţiunea de 
a alege serviciul militar sau de a-și manifesta opoziția. Cum războiul 
continua, rezistența organizată faţă de înrolare creștea, mai ales în 
regiunile muntoase din Carolina de Nord și Alabama. Cei care evitau 
legea și dezertorii se reuneau pentru a se ajuta unii pe alţii să îi evite 
pe ofițerii responsabili cu înrolarea și să îi înfrunte, dacă era necesar. 
Astfel de bande de răufăcători bântuiau în anumite zone din Sud, 
mai ales în acelea care se opuseseră întotdeauna secesiunii. 

E posibil ca legile recrutării să fi alimentat și conflictele de clasă. 
Mulţi fermieri albi, de condiție modestă, nu erau de acord cu faptul 
că sudiștii bogaţi puteau să evite înrolarea fie angajând pe cineva în 
locul lor, fie scutindu-se cu ajutorul „Legii celor 20 de sclavi”. În 
realitate, destul de puţini sudiști bogaţi s-au scutit de luptă. Mai mulți 
sudiști bogaţi decât săraci au preferat să lupte și să moară în război. 
Exista însă ideea că bogaţii erau avantajaţi. Într-adevăr, Legea celor 
20 de sclavi amintea de astfel de favoritisme, care după aceea au 
fost eliminate, astfel că din mai 1863 clauza respectivă se aplica 
numai în cazul plantațiilor care aparțineau minorilor, femeilor, sau 
cu proprietari infirmi. Pe lângă aceasta, legea cerea ca proprietarul 
plantaţiei să plătească 500 dolari Trezoreriei Confederaţiei. 

Anumiți istorici au susținut că războiul a exacerbat diviziunile 
dintre clase. Studiul lui Escott asupra Carolinei de Nord, de exemplu, 
a sugerat că neînțelegerile de clasă (care se manifestaseră și înainte 
de 1861) au dus la nașterea unei opoziții importante faţă de (ceea ce 
se considera a fi) o ţară condusă de plantatori. Cu siguranţă că un 
număr semnificativ dintre bărbaţii și femeile care nu erau proprietari 
de sclavi au devenit tot mai restricționaţi sub conducerea confederată. 
Totuși, nu toți istoricii sunt convinși că opoziţia le era esențial dictată 
de apartenenţa la o clasă anume. Familiile care nu aveau în pro- 
prietate sclavi erau concentrate în zone care nu se pretau agriculturii 

de plantație, mai ales în Munţii Apalași și Ozark. Aceste regiuni 
muntoase ale Confederaţiei au fost acelea care au devenit cele mai 
dezafectate economic — dar cu ele s-a întâmplat acest lucru de la 
început. În consecință, este dificil de separat diferenţele regionale 
de cele sociale. 

Rezistența cea mai deschisă față de Confederație s-a manifestat 
în munți, dar pe măsură ce trecea timpul chiar și susținătorii au început 
să-și piardă entuziasmul. Micii fermieri, care alcătuiau majoritatea 
populaţiei din Sud, simțeau că ei poartă o povară disproporționat de 
mare din privaţiunile provocate de război. Mare parte din forța de 
muncă fusese alocată armatei. La problemele pe care le aveau 
familiile s-au adăugat inflaţia și criza de produse de strictă necesitate 
de pe piață. Au început să se audă tot mai puternic voci nemulțumite 
de faptul că „războiul bogaţilor se ducea pe spinarea săracilor”. Au 
izbucnit răscoale din pricina foametei, în orașele Mobile, Atlanta și, 
Richmond (în 1863). În anul 1864 au avut loc o serie de greve care 
s-au încheiat numai după ce guvernul a ameninţat că-i va înrola pe 
muncitorii răzvrătiți. 

Privaţiunile nu îi afectau doar pe săraci și familiile de mici fermieri. 
Cum intervenţiile guvernului se înmulțeau, ele aveau efecte din ce 
în ce mai puternice și asupra vieţii civililor, ceea ce a făcut ca sprijinul 
oferit de plantatori Confederaţiei să scadă. Plantatorilor nu le 
convenea să li. se dea indicaţii despre ce puteau cultiva și ce nu, cu 
ce puteau face negoț, nu le plăcea nici că sclavii lor erau înrolați. 
Cum războiul continua, unii s-au retras nemulţumiţi pe plantațiile 
lor şi au făcut ce au putut să supravieţuiască, nu în ultimul rând 
evitând înrolarea, sau au hotărât să cultive bumbac în loc de porumb. 

Fiindcă speranţele de victorie se îndepărtau tot mai mult, o mișcare 
pacifistă a început să se facă simțită în Confederație. O mare 
diversitate de grupări și-au făcut auzită vocea prin intermediul acestor 
manifestații. Unii doreau independenţă și îl criticau pe Davis pentru 
că nu făcea eforturi mai mari pentru a negocia termenii de pace cu 
Lincoln. Alţii erau pentru pace cu orice preț, chiar dacă aceasta ar fi 
însemnat sacrificarea independenţei Sudului. 

În cadrul Congresului nu exista un partid unit de opoziţie, ci doar 
facţiuni. Persoana considerată drept lider al opoziţiei a fost Wigfall, 
senator de Texas. Mulţi dintre opozanţii lui Davis, atât din Congres 


Concluzii 115 


cât și din afara sa, au preluat sugestiile triumviratului politic din 
Georgia — vicepreședintele Stephens, guvernatorul Brown și Robert 
Toombs. Aceştia au făcut tot ce le-a stat în putință pentru a-l bloca 
pe Davis și a-i discredita politica. 

Cu toate acestea, este posibil ca proporțiile și dimensiunile mișcării 
de opoziţie să fi fost exagerate de istorici. Grupurile de opoziţie au 
fost întotdeauna minoritare în Congresul Confederaţiei. Şi semnifi- 
caţia diferenţelor de clasă a fost, probabil, supradimensionată. 
Majoritatea sudiștilor, care nu erau proprietari de sclavi, au rămas 
loiali cauzei confederate — și instituţiei sclaviei — până la sfârșit. Ei 
au sprijinit principiul sclaviei pentru aceleași motive dintotdeauna, 
acesta reprezenta o componentă a stilului de viață sudist, iar ei doreau 
în continuare să se folosească de munca negrilor. Ura față de 
proprietarii de sclavi și resentimentele de clasă nu erau principalele 
rațiuni pentru care loialitatea „oamenilor obișnuiți” față de Confederație 
nu a mai fost așa de puternică. Voința de luptă a sudiștilor a dispărut 
numai după ei au fost îngenuncheaţi de o forță militară superioară. 


'6: Concluzii 


Caracterul „total” al războiului civil a fost mult mai pronunţat în 
Sud decât în Nord. Aici se poate spune că a avut loc un „război al 
întregului popor”. Moralul a fost un element crucial atât în spatele 
frontului cât și pe câmpul de luptă. Moralul sudiștilor a fost în gene- 
ral bun în primii doi ani de război, întărit și datorită recoltei bune 
obținute în 1861, a succeselor de pe câmpul de luptă și a sperantei 
obținerii unui ajutor european. Pe de altă parte, insuccesele militare 
— numărul mare de răniţi — au contribuit la subminarea stării inițiale 
de încredere. Problemele tot mai mari din spatele frontului au dete= 
riorat și ele starea de spirit. Oamenii și-au pierdut încrederea în 
conducerea Confederaţiei, ceea ce este de înţeles, chiar dacă nu este 
și justificat. Tot mai mulți sudiști au ajuns la concluzia că prețul 
pentru a pastra independenţa era prea mare. Pe la 1864-1865 mulţi 
erau de părere că gospodăria lor era mai importantă decât patria. 
Inevitabil, guvernarea lui Davis a fost acuzată pentru felul în care 
a coordonat desfășurarea războiului. Sigur că a făcut și greșeli, dar 
nu au fost mai multe decât ale guvernării Lincoln. Nici despre sudiști 

nu se poate spune că au fost mai puţin viteji decât nordiștii. 
Majoritatea sudiștilor au luptat din greu și perioade lungi de timp 
pentru noua lor patrie, îndurând evident mai multe privaţiuni decât 
nordiștii. Realitatea este că Sudul nu prea își putea permite să 
greșească. Datorită „micilor sale batalioane”, el trebuia să aibă un 
grup de comandanţi mai buni, mai multe iniţiative financiare și 
economice în sprijin și să se bucure de mai multă unitate decât 
adversarul său, care era mai puternic. Deși în ultimă instanță 
Confederaţia nu s-a ridicat la înălțimea provocării reprezentate de 
declanșarea și desfășurarea războiului, eforturile populaţiei ei în 
spatele frontului au fost, în multe privinţe, mai mari decât te-ai fi 
așteptat. Adevărul amar este că majoritatea problemelor sale inteme 
au fost, esențialmente, insurmontabile. 


Să studiem Capitolul 4 


În acest capitol sunt prezentate problemele inteme ale Confederaţiei 
şi măsura în care a reușit să le rezolve sau nu. Când luaţi notițe 
încercaţi să hotărâți dacă guvernul confederat trebuie lăudat sau 
acuzat pentru felul în care a abordat aceste probleme. Cât de bun 
lider a fost Davis? Ar fi putut fi abordată altfel chestiunea drepturilor 
statelor? A lăsat Davis Confederaţia „să moară din pricina 
democraţiei”? Ar fi putut în vreun fel. Confederaţia să reușească să 
acopere cheltuielile impuse de război? Cum se prezenta economia 
confederată? Ce impact a avut războiul asupra sudiștilor, ar fi putut 
guvernul să facă și altceva ca să ușureze suferințele populaţiei? Cât 
de importantă a fost opoziția internă? 


Studiaţi izvoarele citate mai jos și apoi răspundeţi la întrebări: 


Sursa A: Extras din ziarul Richmond Dispatch, iulie 1863 


“Rezultatele extorcărilor și speculațiilor — Starea de lucruri provocată de 
speculațiile financiare și extorcările practicate asupra populaţiei nu poate 
fi ilustrată mai bine decât citind bonurile de cumpărături de la băcănie ale 

Schemă-rezumat 
Tabăra sudistă 


| Probleme financiare | 


de drepturile statelor 


„Moartea prin 
democrație” 


Probleme sociale 


Iniţiativa 
locală/individuală 


unei familii mici, în care sunt puse pe două coloane, spre comparație, 
prețurile de dinainte de război și cele de acum: 


1860 

Șuncă, 4,5 kg. la 12,50 cenți................ 1,25 $ 
Făină, 13,6 kg. la 5 cenți..................... 1,50 $ 
Zahăr, 2,27 kg. la 5 cenți..................... 0,40 $ 
Cafea, 1,82kg. la 12,50 centi ................ 0,50$ 


Ceai (verde) 230 g la 1$ ....................... 0,50$ 
Untură, 1,82 kg. la 12,50 centi .............. 0,50$ 


Unt, 1,36 kg. la 25 cenți ............euueueeee. 0,75$ 
Făină, 1 pachet la 25 cenți ................... 0,25$ 
Lumânări, 900 g. la 15 centi ................. 0,30$ 
Săpun, 2,27 kg. la 10 cenți ................. 0,50 $ 
Piper și sare (aprox.) .......................... 0,10$ 


118 Tabăra sudistă 


1963 

-Șuncă, 4,5 kg. la 1$.........mmuenenneeceereeee 10,00$ 
Făină, 13,6 kg. la 12,50$.............eeeeee. 3,75$ 
Zahăr, 2,27 kg la 1,15 $..........mcecoeoeeeeee 5,75$ 
Cafea, 1,82 kg. la 5 $...........cecee ceea 20,00$ 
Ceai (verde),.230 g la 16 $...................... 8,00$ 
Untură, 1,82 kg. la 1$..................o.uoeue. 4,00$ 
Unt, 1,36 kg. la 1,75 $............ccnnnemeeeeeee 5,25$ 
Făină, 1 pach. la 1$...............cucoeeceeeee 1,00$ 
Lumânări, 900 g. la 1,25$....................... 2,50$ 
Săpun, 2,27 kg. la 1,10 $.............emeeeeeee 5,50$ 
Piper si sare (aprox.)...................mauoocee-. 2,50$ 
Totale iza cata sa scie azi iata ata italia 0da 68,25$ 


Cam atâta le suntem datori speculanţilor, care au stat acasă și au trăit 
pe spinarea concetăţenilor lor”. 


Inflaţia în Richmond între 1860-1863 


Sursa B: Istoricul James McPherson, Ordeal by Fire (1992), p. 203: 


1 Politicile financiare gresite au fost cauza înfrângerii Confederaţiei. 
Faptul că guvernul s-a bazat pe impozite pentru un profit de mai puţin 
de 5 la sută si pe împrumuturi de 35-40 la sută, lăsând restul de 60 la 
sută să fie acoperit prin bancnote fără valoare au fost căi sigure spre 

5 faliment. Au afectat moralul civililor si au adus amărăciune unor 
segmente importante ale populaţiei. Efectul inflaţiei galopante era o 
formă de impozit abuziv care îi lovea sever mai ales pe cei săraci. Dar 
nu erau vinovaţi numai Congresul si Departamentul de Finanţe, au 
existat si factori care nu au putut fi controlati. Totuși, principala cauză 

10 a constituit-o tipul de agricultură practicat în Sud, care nu se potrivea 
cu cerințele unui război modern și total. 


Sursa C: D. Donald, J. Baker și M. Holt, The Civil War and Recon- 
struction (2001), p. 259: 


1 Spre sfârșitul războiului, Confederaţia a emis bancnote de hârtie în 
valoare de 1 554 000 000 $, de trei ori cantitatea verzisorilor [ dolari 

bancnote] din Nord ... În iunie 1864 Memminger [secretarul 
Departamentului de Finanţe al Confederaţiei], țintă a numeroase atacuri, 

5 ...a demisionat. Chiar dacă ținem cont că era dificil de finanțat un 
război într-o societate ostilă față de impozite, totusi trebuie spus că 
Memminger nu a condus bine Departamentul de Finanţe. El a neglijat 
nevoile bănești ale Departamentului Trans-Mississippi, unde ajungeau 
disproporționat de puţini bani și ai cărui soldaţi si furnizori deseori 
rămâneau neplătiți. În zona de est, eșecul său de a distribui fonduri 

10 suficiente a lăsat armata neplătită, fără mâncare, fără echipament și 
fără adăpost. El nu a înţeles nici necesitatea obținerii de profit într-o 
economie angajată în finanțarea războiului și marcată de deficite. 
Într-o situaţie foarte delicată pentru furnizorii de bunuri și servicii, Confe- 

15 deraţia a încheiat războiul cu o datorie de 350 de milioane, reprezentând 
rechiziții neplătite. Secretarul de Finanţe nu a făcut nici un efort ca să 
convingă populaţia de importanța micilor sacrificii, atunci când 
economia confederată a început să dea înapoi. 


1. Să studiem Sursa A. 
Comentati citatul: „ Cam atâta le suntem datori speculanților, care au 
stat acasă si au trăit pe spinarea concetăţenilor lor”. 

2. Să studiem Sursele B și C. 
În ce măsură coincid cele două izvoare? În ce măsură există și 
elemente care nu coincid? 

3. Folosindu-vă de toate cele trei izvoare și de propriile voastre cunostinte, 
demonstrați cum s-a dezvoltat mișcarea de opoziţie în interiorul 
Confederaţiei. 


F Guvernul nordist 


PROBLEMA CHEIE Cât de bun președinte a fost Abraham 


Lincoln? 


a) Abraham Lincoln 


Este dificil să fii obiectiv în privinţa lui Abraham Lincoln. A fost 


asasinat în aprilie 1865, exact când se decidea deznodământul 
răzhainlui nivil ceea re a dne la canctificarea Ini. într-un fel. Pentru 

e indica di ia 00 a a E 00 0 909 


ABRAHAM LINCOLN 


EGRE 


1809 se naşte în Kentucky Abraham 
i Lincoln. 

1831 se mută în statul Illinois; are 

i multe slujbe înainte să devină 

: avocat. 

41834 câștigă primul mandat în 


adunarea legislativă din partea 
Partidului Whig, în Illinois. 
-1842 se căsătoreşte cu Mary Todd, 
fica unui proprietar de sclavi 
din Kentucky: 


-1846 este ales membru în Camera 

i Reprezentanților. 

11856 intră în Partidului Republican. 

1 858 își dispută candidatura pentru Senat cu Jefferson Davis, 
î ca reprezentant al statului Illinois. 

“1860 este ales președinte. 

18 1 este învestit președinte; izbucnește războiul civil 
:18 2 emite Proclamația emancipării sclavilor. 


"1864 este reales președinte. 
“1865 mar. este învestit pentru a doua oară presedinte. 
: apr. este asasinat de către John Wilkes Booth. 


n noiembrie 1863, pe locul unde s-a desfășurat bătălia de la A 


"Gettysburg s-a amenajat un cimitir pentru soldaţii căzuți în luptă. 


‘Lincoln a fost solicitat să „spună câteva cuvinte”, rezultatul a fost î 
unul dintre cele mai memorabile discursuri din istoria politică £ 


‘americană. 


“1 Cu vreo optezeci și șapte de ani în urmă, strămoșii noștri au înte- | 
: meiat pe acest continent o naţiune nouă, născută în Libertate, i 


conform principiului că toți oamenii se nasc egali. 


i Acum suntem angajaţi într-un mare război civil, care este un i 


'5 test, ce verifică dacă națiunea noastră sau oricare alta de acest fel, 
formată după aceleași principii, poate suporta o lungă perioadă o 


astfel de încercare. Ne-am întâlnit astăzi pe un mare câmp de luptă :: 


al acestui război. Am venit să oferim o parte din acest câmp spre | 

odihnă veșnică acelora care și-au dat viața pentru ca națiunea noas- f 
î10 tră să nu moară. Așa se cuvine, așa este potrivit să facem. 
Dar, în sens larg, noi nu putem închina acest pământ altora — nu îl 
putem sanctifica — nu îl putem hărăzi altora. Oamenii curajosi, fie ei 
vii sau morți acum, care au luptat aici, au fost aceia care l-au 
sanctificat, dincolo de ceea ce ar putea slabele noastre puteri să; 
15 mai facă în plus sau în minus. Lumea î își va aminti puțin și pentru 
scurtă vreme de cele ce spunem noi aici, dar nu va uita niciodată ; 
ce au făcut ei în acest loc. Noi cei vii ar trebui să jurăm aici că vom 
duce la bun sfârsit treaba pentru care au luptat ei într-un chip atât : 
de nobil. Noi ar trebui să ne consacrăm acestei nobile sarcini care ` i 
-20 ne-a fost lăsată, astfel că de la acesti bravi morţi să învatăm să fim 
și mai devotați, să fim hotărâți ca să continuăm exemplul lor, pentru : 
ca moartea lor să nu fie în zadar, și astfel, această naţiune, sub: 
binecuvântarea Domnului, să renască în libertate, iar conducerea 


oamenilor, de către oameni pentru oameni, să nu piară de pe pământ. | 
dă Menta pa RD E OR i e aa 80, 


KERRE 


că este considerat salvatorul nației, el este automat etichetat și drept 
cel mai mare președinte pe care l-au avut Statele Unite. Cu toate 
acestea, mulţi dintre contemporanii săi ar fi fost șocați de această 
evaluare, probabil că și Lincoln însuși. La începutul anilor 1860, 
mulţi nordiști îl vedeau pe Lincoln drept un conducător nehotărât și 
chiar ridicol. Aspectul neîngrijit nu ajuta nici el prea mult imaginii 
sale. Nici manierele sale de om din vestul țării, mai sălbatic, nu 
inspirau prea multă încredere locuitorilor mai civilizaţi din est. Chiar 
colaboratorii săi apropiaţi îl priveau cu scepticism. Pe parcursul 
războiului, el a fost privit cu multă reticență, atât de democrați cât și 
de republicani, reprezentanții partidului său. Lincoln devenise așa 
de nepopular în vara lui 1864 încât părea că nu mai are nici o șansă 
să fie reales președinte. 

Adevărul este că nici nu e greu să-i găsești cusururi lui Lincoln. 
Înainte de a deveni președinte, el nu avusese nici o experiență de tip 
militar sau de coordonare administrativă. Deloc surprinzător deci că 
nu avea să se dovedească un priceput birocrat: biroul său era mereu 
vraiște, iar structura restrânsă a aparatului birocratic pe care îl 
conducea nu avea să-i fie de prea mare ajutor. În consecință, 
mecanismul de guvernare gestionat de el s-a împotmolit deseori, el fiind 

frecvent depășit de situație, mai ales că, în cel mai bun caz, contactele cu 
șefii militari sau cu funcţionarii superiori ai guvemmului erau sporadice. 
Poate fi acuzat și că a încurcat treburile sau că a fost incompetent, 
mai ales în chestiunile militare. Se poate apoi spune, cu certitudine, 
că nu a fost prea inspirat nici cu alegerea șefilor Armatei de pe 
Potomac, mai ales cu cei numiţi până în anul 1863 McDowell, 
McClellan, Pope, McClellan (din nou), Burnside și Hooker, care nu 
au inspirat încredere. Unii istorici l-au portretizat pe Lincoln ca pe 
un om politic duplicitar, care petrecea zilnic ore în șir la taifas cu 
bancheri și politicieni 'corupţi în loc să se ocupe de organizarea 
eforturilor de război. Se poate susţine — pe bună dreptate — că nu 
prea merită apreciere nici pentru politica extemă pe care a desfășurat- 
o (coordonată de fapt, de Seward), nici pentru măsurile financiare 
(aplicate de Chase) sau cele economice (care au rămas în sarcina 
Congresului). 

În timpul războiului adversarii democrați ai lui Lincoln l-au acuzat 
că s-a comportat dictatorial și că nu a respectat Constituţia. Există 
oarecare adevăr în aceste acuzaţii. În septembrie 1862, Lincoln a 
suspendat Legea Habeas Corpus, a libertăţii individuale, pe întreg 
teritoriul Statelor Unite. Oricine putea fi, astfel, închis de către autori- 
tățile militare, omițându-se tribunalele civile, pentru vina de a nu se 
fi înrolat, sau pentru că a ajutat sau adăpostit inamicul. Un grup de 
funcționari mărunți puteau hotărî, fără nici o îndrumare juridică, 
cine era loial ţării și cine nu. Unii dintre ei, imaginându-și că trădătorii 
se ascundeau în orice adunare a democratilor, dădeau dovadă de 
exces de zel, alții o făceau pur și simplu ca să se răzbune. În total, 
aproape 40 000 de oameni au căzut victime acestor arestări arbitrare. 
Din nefericire pentru reputaţia sa, Lincoln a făcut prea puțin ca să 
diminueze efectele acestor măsuri dure aplicate oamenilor obișnuiți. 
(Tinând cont de numărul oamenilor arestați, ar fi fost și dificil să 
procedeze așa!). După război, Curtea Supremă a condamnat practica 
judecării civililor de către tribunalele militare. În opinia unor istorici, 
suprimarea libertăţilor individuale rămâne o pată a guvemării Lincoln. 

Este iarăși de discutat în ce măsură își merită Lincoln reputaţia de 
„mare eliberator” al sclavilor (vezi Capitolul 6). La începutul 
mandatului, el a avut ezitări în abordarea chestiunii sclavilor și se 

pare că a fost mânat mai degrabă de considerente pragmatice, și nu 
de conștiință. Conform standardelor noastre de azi, se poate spune că 
era evident un rasist, pentru că el nu îi considera pe negri egali cu albii. 

Apoi se poate demonstra și că Lincoln a avut o sarcină mult mai 
ușoară decât omologul său sudist, Davis. Nordul, cu resursele sale 
mult mai bogate, a avut în ochii tuturor mai multe șanse să câștige 
războiul, indiferent cine ar fi fost președinte. Cinicii ar putea susține 
că de fapt asasinarea lui Lincoln și nu ce a făcut el efectiv i-a asigurat 
o bună reputaţie postumă. 

În ciuda acestor lucruri, este, totuși, mult mai ușor să îl lauzi pe 
Lincoln decât să-l critici. Majoritatea istoricilor îi recunosc calităţile: 
flexibilitatea, tenacitatea, onestitatea, simțul umorului, stilul lipsit 
de emfază și aroganță, și firescul său dezarmant — și au dreptate să 
procedeze așa. Lincoln a produs o impresie profundă asupra acelora 
din jur care l-au cunoscut bine, nu în ultimul rând asupra membrilor 
cabinetului său. Faptul că unii dintre ei aveau cu mult mai multă 
experienţă decât șeful lor (și se considerau ei înșiși mai capabili) nu 
îl tulbura în nici un fel: el avea multă încredere în el însuși și nu se 
temea de concurenţa altora. Avea nevoie în jurul său de oameni cât 
mai talentaţi și mai pricepuţi ca să îl ajute. În general, știa să aleagă 
și să delege, speculând orice ocazie, dând mână liberă celor talentați, 
chiar dacă aceștia îl dispreţuiau. El nu prea a răspuns la aceste 
provocări. 

Una dintre marile sale calităţi a fost aceea de a fi știut să își 
formuleze ţelurile de război, ale sale și ale Uniunii. Pentru că avea 
un aparat birocratic redus — format din doar două secretare — el. își 
scria singur discursurile, spre deosebire de majoritatea președinților 
de după el. 

Următorul fragment, extras din Mesajul anual al preşedintelui, 
rostit în fața Congresului, în decembrie 1862, este un grăitor și tipic 
exemplu al elocvenţei sale: 


1 Dragi concetățeni, nu putem să fugim de istorie. Cei de după noi își 
vor aminti de noi cei din acest Congres și de noi cei din această 
administraţie chiar dacă noi nu am vrea acest lucru ... Încercarea dură 
prin caretrecem acum urmează să ne acopere de onoare sau dezonoare 

5 în perspectiva generaţiilor care vor veni. Noi afirmăm că ne gândim la 

Uniune. Lumea nu va uita că am spus aceste cuvinte. Noi știm cum 
să salvăm Uniunea. Lumea știe că noi știm cum să o salvăm. Noi, 
chiar noi cei aflaţi aici, avem puterea si avem răspunderea. Dând 
libertate sclavilor noi asigurăm libertate celor liberi, fiind demni de onoare 

10 în ceea ce oferim și în ceea ce apărăm. Astfel vom salva sau, meschin, 
vom pierde ultima, si cea mai de preţ speranţă de pe pământ. 


Se poate susţine că rolul cel mai important al lui Lincoln a fost acela 
de a modela o strategie naţională a capitulării, vitală pentru 
deznodământul războiului. În anumite privinţe, se poate spune despre 
el că a fost un fel de Bismarck al Americii, un om „din sânge și 
fier”, cu o credință aproape mistică în destinul Uniunii, fiind hotărât 
să lupte până la sfârșit pentru a o apăra. 

Lincoln ar trebui să fie judecat după standardele secolului al XIX- 
lea, nu după ale celor care îl analizează. Idealurile sale de secol XIX 
ne ajută să îi putem contura o reputaţie mai bună. El era, de exemplu, 
mai înclinat să favorizeze egalitatea între rase decât majoritatea 
nordiștilor. De-a lungul întregii sale activităţi politice, el a promovat 
concepţia din Declaraţia de independenţă conform căreia „toţi 
oamenii sunt născuţi egali” și, ca președinte, el a susţinut necesitatea 
dezrobirii sclavilor (vezi Capitolul 6). 

Se poate spune cu certitudine că Lincoln a fost un om politic 
pasionat, dedicându-și timpul și energia stabilirii de relaţii și organi- 
zării partidului. După cum s-a dovedit, și-a consumat timpul cu efi- 
cienţă. Fl a știut să îi câștige de partea sa pe mulți membri ai Partidului 
Republican și ai guvernului, fapt care i-a folosit mai ales în anul 
1864. Și-a dedicat timp și pentru a rezolva problemele din atât de 
divizatul Partid Republican, dându-i o aparenţă de unitate. Una dintre 
căile prin care Lincoln a păstrat armonia în sânul partidului — și a 
țării — a fost să aducă în cadrul cabinetului toți aspiranţii la preșe- 
dinție, republicani din 1860 care reprezentau diferite facţiuni din partid. 

Priceperea sa de a stabili relaţii bune cu ceilalți a făcut ca nici 
unul dintre membrii cabinetului să nu rămână nemulțumit. Istoricul 
James McPherson scrie în acest sens: „Firea sa, pe de-o parte, plină 
de fermitate, iar pe de alta, de deferență, pumnul de fier al hotărârii 
acuns în mănușa de catifea a umorului şi tactului i-au permis să-și 
domine subordonații fără să dea această impresie” 

Abilitatea politică a lui Lincoln poate fi observată și în modul în 
care a rezolvat criza politică din decembrie 1862. La sfârşitul anului 
1862, moralul nordiștilor era foarte scăzut: bătălia de la Fredericksburg 
se încheiase prost pentru ei și mulți simțeau că era nevoie de o 
restructurare la nivelul administraţiei. La jumătatea lui decembrie, 
senatorii republicani s-au întrunit pentru a discuta modalităţile de a 
restructura aparatul de coordonare a efortului de război. Această 
înâlnire de criză se pare că a fost provocată de suporterii lui Salmon 
Chase, radicalul secretar de finanţe. Chase îi informase pe unii 
senatori despre scindările existente în cabinetul lui Lincoln și despre 
faptul că secretarul de stat Sewardexercita o „influență negativă” 
asupra președintelui. Senatorii au fost de acord să trimită delegaţi 
pentru a se întâlni cu Lincoln, pentru a-i cere o analiză detaliată a 
situaţiei de pe front și pentru a face schimbări la nivelul cabinetului, 
ceea ce însemna și demiterea lui Seward. Lincoln, aflând ce se punea 
la cale, a realizat că planul ascuns al celor din Senat era doar un atac 
abia mascat asupra sa și a hotărât să nu renunţe la Seward, pe care îl 
considera un om capabil. (Lincoln și Sewarddeveniseră prieteni 
apropiaţi: Lincoln recunoștea calităţile lui Seward, dar acesta nu-l 
plăcea pe președinte). La întâlnirea cu delegaţia senatorilor, Lincoln 
i-a lăsat pe aceștia să-și expună nemulțumirile și să-l acuze pe Seward. 
Apoi le-a cerut să revină a doua zi. Pe 19 decembrie, el i-a rugat pe 
toți membrii cabinetului, cu excepţia lui Seward, să ia parte la 
întâlnirea cu senatorii. Pus faţă în faţă cu membrii cabinetului, cu 
senatorii și cu Lincoln, stânjenit, Chase a declarat, contrar așteptărilor, 
că „atmosfera cabinetului este bună”. Uimiţi de declaraţia sa, 
senatorii au plecat fără alte comentarii. Ca rezultat al crizei provocate 
de ei, atât Chase cât și Sewardși-au prezentat demisiile, dar Lincoln 
nu le-a acceptat. El avea nevoie de Seward(pentru a-și păstra sprijinul 
conservatorilor) și de Chase (care reprezenta sprijinul radicalilor). 
Criza s-a încheiat, cabinetul și-a reluat activitatea, doar că senatorii 
au rămas puţin dezamăgiţi. Chase a fost umilit, iar Lincoln a ieșit 
mai putemic din această confruntare. 

Lincoln a beneficiat de sprijinul Partidului Republican pe tot 
parcursul războiului și în general a colaborat bine și cu membrii 
Congresului. Părerile sale erau în general moderate și el a știut să 
comunice atât cu aripa radicală, cât şi cu cea conservatoare din cadrul 

partidului său. Sensibil la mutaţiile din opinia publică, el a rămas 
mereu un pragmatic, preocupat mai ales de ceea ce putea fi obținut 
și nu de ceea ce trebuia. Atenţia constantă acordată problemelor 
politice, simțul său extraordinar pentru ceea ce era oportun din punct 
de vedere politic și realismul faţă de ce era posibil, din același punct 
de vedere, au ajutat Uniunea să câștige războiul și să dezrobească sclavii. 

Principalele preocupări ale lui Lincoln ca preşedinte au fost 
chestiunile militare și cele rasiste, el rareori concentrându-se asupra 
altor probleme politice. Pe de altă parte, nici nu era prea mare nevoie 
ca el să se preocupe de problemele economice. Economia nordistă 
era puternică, iar președintele avea șansa să colaboreze cu un Congres 
controlat de republicani, care promulgau toate legile conţinute în 
programul partidului, program pe care el îl susținea pe deplin. 

În calitate de comandant suprem, Lincoln a tratat cu seriozitate 
această responsabilitate. Stia că supervizarea desfășurării luptelor 
era esențialmente o funcţie executivă, aşa că era conştient că trebuia 
să se folosească de împutermnicirile pe care le avea ca președinte cu 
maximă eficienţă. În cazurile în care nu exista un precedent, era 
gata să improvizeze, chiar să depășească cadrul legal al funcţiei sale. 
A acţionat astfel mai ales în anul 1861. Înainte de luna iulie, când s-a 
întrunit Congresul, el a luat singur deciziile de guvernare. De 
exemplu, în aprilie 1861 el a chemat trupele sub arme, a proclamat 
instituirea blocadei asupra Sudului, a ordonat cheltuirea sumei de 2 
milioane de dolari pentru aplicarea măsurilor militare și navale, fără 
aprobarea. Congresului. Lincoln era de asemenea gata, pentru a 
asigura succesul Uniunii în luptă, să suspende libertăţile civile, 
incluzând atât libertatea cuvântului şi pe cea a presei. În vara lui 
1861 el a suspendat Legea habeas corpus în Maryland, permițând 
astfel arestarea confederaţilor suspecți. Când, în cele din urmă, s-a 
întrunit Congresul, el și-a justificat acţiunile, susținând că datorită 
unei crize politică el a fost nevoit să recurgă la „împuternicirile de 
război” ale președintelui — ceea ce a deschis o nouă etapă în cadrul 
mandatului său. Lincoln nu a precizat niciodată care erau limitele 
acestor împuterniciri dar, în mod evident, considera că erau foarte 
mari, de aceea pe tot. parcursul războiului a încercat să țină sub 
controlul său personal chestiunile majore. Inevitabil, din pricina 
legalităţii incerte a unor dintre acţiunile sale, a intrat în conflict atât 

cu autoritatea Congresului, cât și cu cea a Curţii Supreme. Această 
problemă nu l-a tulburat câtuși de puţin. Dacă erau necesare, la un 
moment dat, măsuri de care depindea victoria ţării, indiferent că 
aveau sau nu precedent ori că erau dure, Lincoln le adopta fără prea 
multe mustrări de conștiință în privința constituționalităţii lor. 

În ciuda unei incertitudini inițiale asupra unor chestiuni militare, 
el s-a implicat totuși foarte mult în coordonarea războiului, insistând, 
lăudând și cerându-le imperios comandanților săi de pe câmpul de 
luptă să ţină seama de vorbele sale. Înainte de război, el era cunoscut 
drept un om pașnic, dacă nu chiar un pacifist. Unii istorici consideră 
însă că el a dat dovadă de talent militar considerabil și de o abilitate 
incredibilă în a se concentra asupra mai multor probleme, fără să se 
blocheze în amănunte. La începutul lui ianuarie 1862, el le-a declarat 
unor generali: „Eu consider că în acest război noi suntem mai mulți, 
iar inamicul are o capacitate mai mare de a-și concentra forțele în 
diferite puncte de atac; ca să nu pierdem, trebuie să găsim o cale să 
profităm de acest lucru, iar aceasta se poate realiza numai 
ameninţându-l cu forțe mai numeroase plasate în diferite locuri, în 
același timp”. Din nefericire — spre dezamăgirea lui Lincoln — 
generalii unioniști nu au reușit să aplice această strategie până în 
1864-1865., Numirile făcute de Lincoln nu au fost prea reușite din 
punct de vedere militar, dar au fost motivate politic. Numind generali 
care reprezantau circumscripţii etnice, regionale și politice, mai ales 
acelea care nu îi votaseră pe republicani în 1860, el a păstrat unitatea 
Nordului. În ultimă instanţă, numirile sale au dat Uniunii echipa 
câștigătoare formată din Grant și Sherman. 

Se poate demonstra că strategiile pline de abilitate și fermitate 
aplicate de Lincoln în 1861 au contribuit la păstrarea statelor de 
graniță în cadrul Uniunii. Deși el era dispus să fie tolerant (de 
exemplu, respectând neutralitatea statului Kentucky până când avea 
să fie încălcată de Confederație), nu a ezitat să adopte măsuri dure 
dacă se impuneau. În septembrie 1861, de exemplu, a permis 
arestarea câtorva bărbaţi din adunarea legislativă a statului Maryland 
pentru că primise informaţii că aceștia se aflau pe punctul de a lua 
parte la un plan de invazie confederat. Însă pe Lincoln îl preocupau 
mai degrabă țelurile militare decât cele politice atunci când a dat 
undă verde limitării libertăţilor civile. Arestări de proporţii ale 

cetățenilor de către militari nu au avut loc niciodată — nici măcar în 
regiunile inamice. Majoritatea celor închiși fără să fi fost judecaţi 
proveneau din Sud sau din state precum Missouri, care avea mulți 
simpatizanți sudiști. Dacă ţinem cont de trista realitate a războiului 
de gherilă ce avea loc în Missouri, legea marţială era esenţială. Poate 
că măsurile justiţiare luate de comisiile militare din Missouri erau 
dure, dar cu duritate acţionaseră și unii dintre acuzaţi, o parte recunos- 
cându-și vina, care câteodată era chiar gravă. În alte situaţii, norma 
o constituia moderaţia. Mulţi dintre cei arestaţi — fugari confederați, 
evadați care trecuseră de blocadă, dezertori din armată — ar fi fost 
arestaţi chiar dacă Legea Habeas Corpus nu s-ar fi suspendat. 

Mai mult decât atât, numeroși dintre cei arestați în mod arbitrar 
erau și eliberaţi în mod arbitrar. Relativ puţini erau aduși în faţa 
judecății militare. Arestările implicau rareori oameni politici democra- 
ți sau redactori de ziar. Deși Lincoln era pregătit să adopte măsuri 
dure, nu poate fi considerat în nici un caz un despot. Nici un dictator 
nu ar fi tolerat o mișcare de opoziţie atât de dură în Congres sau 
niște critici așă de aspre în presă, ori alegeri prezidențiale în timpul 
războiului. 


Ultima fotografie a preşedintelui Lincoln în aprilie 1865 

Deși a emis decrete fără autoritatea legislativului, Lincoln s-a 
asigurat mai apoi de primirea aprobării Congresului pentru multe 
dintre acţiunile sale. Adunarea legislativă, de asemenea, a acceptat 
multe dintre acţiunile sale dictate de situaţia din ţară. Prin urmare, în 
ansamblu, Lincoln a respectat Constituţia în spirit, chiar dacă nu și 
în literă. Generaţiile de mai târziu au acceptat în general — chiar au 
aplaudat — felul în care el a abordat chestiunile dificile ale libertăţilor 
și a rezolvat situaţiile. 

Timp de patru ani preşedintele Lincoln a muncit cu maximum de 
devotament. Muncea mult — de la 7 dimineaţa la 11 noaptea, de 
regulă — oferind favoruri, acordând graţieri, distribuind posturi, 
corespondând cu numeroși prieteni, aliaţi și inamici, oferind sfaturi 
sau ascultându-le, acceptând sau respingând propuneri, exercitând 
sau răspunzând la presiuni. Faptul că era foarte sănătos (nu bea și 
nici nu fuma) îi dădea un ascendent asupra lui Davis, care suferea 
de numeroase afecţiuni, asociate cu stresul. Lincoln, deşi deseori 
aflat în stări depresive severe, își vedea mai departe de treburi chiar 
dacă veștile de pe front erau proaste. Nimic nu îl reţinea de la muncă, 
nici măcar evenimentele tragice personale. (Fiul său mai mic a murit 
în 1862, iar soţia sa a rămas cu o instabilitate mintală după aceea). 
El a învăţat din greșeli și a demonstrat calităţi de adevărat lider. 

Următorul extras dintr-o descriere făcută de Nathaniel Hawthorne, 
un scriitor faimos care l-a întâlnit pe Lincoln în primăvara lui 1862, 
ne furnizează amănunte despre cum se comporta și cum era 
președintele: l 


1 Nu stiam nimic dinainte despre stilul său stângaci si mai din topor și 
totusi mă simteam de parcă fusesem zilnic în preajma sa, ṣi dădusem 
mâna cu el de mii de ori pe strada nu stiu cărui sătuc ... Dacă m-ar fi 
pus cineva să ghicesc care era meseria sau slujba sa as fi zis mai 

5 degrabă că este învățător de țară. Era mereu îmbrăcat într-o redingotă 
uzată care îi acoperea pantalonii demodaţi, umbla mereu nepieptănat, 
cu haine purtate cu atâta stăruință încât se mulaseră pe curbele și 
unghiurile siluetei sale, de parcă ar fi fost a doua lui piele. În picioare 
avea niște pantofi de casă scâlciaţi. Avea părul negru, fără fire albe, 

10 aspru, care îi stătea ca o coamă, dând impresia că nu prea fusese nici 
periat nici pieptănat în dimineaţa respectivă ... Avea tenul măsliniu și 
palid ... sprâncenele negre stufoase. Chipul avea o expresie severă, 

iar cutele din jurul gurii erau foarte pronunțate. Întreaga căutătură a 
chipului era aspră, asa cum vezi peste tot prin ţară, numai că la el era 
15 transfigurată, îmblânzită si iluminată de un fel de privire gravă, de un 
fel de înțelepciune spontană care părea îmbogăţită de o vastă 
experienţă, de la viața petrecută în provincie. Avea mult bun simt 
țărănesc, dar nu era un om citit, nu avea rafinamente; era cinstit la 
suflet, meticulous, și totusi, într-o oarecare măsură, și viclean sau cel 
20 puţin, dotat cu un fel de tact și înțelepciune care sunt înrudite cu 
abilitatea, și care îl obligau cred, să nu atace fățiș o problemă. În 
general, mie mi-a plăcut acest chip palid, ciudat, intelegent, cu simpatii 
omenesti care îi dădeau o anumită căldură plină de simplitate ... Cum 
a intrat presedintele, l-a abordat pe membrul nostru din Congres care 
25 vorbea cu noi și cu o mimică comică, a făcut o remarcă autoironică 
despre faptul că stătuse cam mult la micul dejun. Apoi ne-a salutat pe 
toți, după care, neasteptând să-i fim prezentaţi, ne-a strâns mâna la 
fiecare, cu cea mai mare cordialitate. Felul său de a se purta cu noi a 
fost lipsit de orice fel de aroganță, având totusi un fel de demnitate 
30 naturală, suficientă pentru a-l reţine pe loc pe unul dintre colegi, aflat 
cel mai aproape de presedinte, care avusese impulsul să-l bată pe 
umăr și să-l roage să-i relateze ceva. 


b) Cabinetul lui Lincoln 


Primul cabinet al lui Lincoln avea o compoziţie echilibrată, corținând 
patru ex-democraţi și trei foşti membri ai Partidului Whig, 
reprezentanţi atât ai vestului cât și ai estului ţării. Era mai degrabă 
un cabinet al reprezentativității, fiind aici prezente toate facțiunile, 
și nu unul al aptitudinilor și talentelor. Majoritatea dintre membrii 
săi fuseseră adversari ai lui Lincoln în campania prezidenţială pentru 
alegerea candidatului republican, din 1860. Oameni politici influenţi 
și experimentați, ei reprezentau diverse facţiuni din interiorul 
Partidului Republican, care cereau să fie ascultate. În anul 1861, 
mulți se îndoiau de capacitatea lui Lincoln de a controla un grup așa 
de disparat de forţe. 

El a dovedit curând că avea această capacitate. În ciuda ten- 
siunilor, invidiilor și animozităţilor, Lincoln știa exact cum să se 
poarte cu fiecare. Cabinetul său era mult mai stabil decât acela al lui 
Davis, și majoritatea secretarilor de departament au rămas în funcţiile 


respective cea mai mare parte a războiului. 


CLN SOG ILAI LIAC pai 

În perioada 1861-1862, Lincoln și-a făcut puţine probleme din 
pricina cabinetului ca atare, pentru că au avut loc râr întruniri oficiale 
și nici nu exista o practică a asumării colective a răspunderii. Cu 
prilejul puţinelor întâlniri, Lincoln propunea fie discutarea ocaziilor 
pentru a ține discursuri, sau a stilului de redactare a acestora, fie 
aprobarea acţiunilor pe care voia să le întreprindă. Chiar dacă asculta 
sfaturile membrilor cabinetului, el rareori avea nevoie de consimță- 
mântul lor. El singur decidea ce să facă. Secretarii de departamente 
(unii se și urau între ei) își vedeau de treaba lor la departamente, 
având separat întrevederi cu președintele, nu în grup. În cadrul 
departamentelor, membrii cabinetului se descurcau bine, cooperând 
când nu aveau încotro, muncind mult și punându-și subordonații să 
facă la fel. 

Secretarul de stat William Seward, fost guvernator de New York 
și senator vreme de 12 ani, avea mult mai multă experiență politică 
şi administrativă decât Lincoln. În 1861, el jucase chiar rolul de 
prim-ministru în cadrul guvernului, dar după ce l-a cunoscut pe 
Lincoln mai bine, a renunțat. Seward, care avusese reputaţia de radical 


Reproducere după celebrul tablou al lui Francis Carpenter, înfățișân- 
du-l pe Lincoln și pe membrii cabinetului său. Liberalii se află în stânga 
imaginii, iar conservatorii în dreapta. Lincoln este al treilea din stânga. 

în 1860, era mai degrabă un conservator. Lincoln îi aprecia sfaturile, 
drept pentru care Sewardera considerat mâna sa dreaptă. Salmon 
Chase, secretarul de finanţe, era principalul purtător de cuvânt pentru 
aripa radicală a Partidului Republican. O persoană rece, gravă, el 
spunea rareori glume și când spuneau alții, rareori le înțelegea. Deși a 
avut uneori o atitudine critică față de Lincoln, având ambiţii să acceadă 
la președinție el însuși, Chase a făcut treabă bună în slujba Uniunii. 

Primul secretar de război care a lucrat în echipa lui Lincoln, Simon 
Cameron, a avut înainte de război reputaţia de om corupt, ceea ce 
nu l-a ajutat în timpul evenimentelor dintre 1861-1862, din contră. 
Cum structura Departamentulului de Război s-a mărit tot mai mult, 
au apărut și mari ocazii pentru apariţia corupției. Cameron, de loc 
din Pennsylvania, a oferit un număr suspect de mare de contracte 
unor firme din acest stat, iar traficul militar a fost concentrat deseori 
în zone ale căii feroviare unde el avea interese financiare directe. La 
puțin timp, numele său a ajuns să fie asociat cu afacerea bunurilor 
obţinute „din deșeuri”. (În principal, era vorba de o lână de calitate 
inferioară, produsă din vechituri toarse din nou, folosită de 
producători pentru confecţionarea de uniforme. Acestea, când ploua, 
se desfăceau în bucăţi, de aceea cuvântul „shoddy” a devenit, în 
argou, termenul pentru toate produsele proaste furnizate de 
contractanţii guvernului). Ca să fim cinstiți cu Simon Cameron trebuie 
să spunem că oricum ar fi fost dificilă, pentru oricine, punerea rapidă 
pe picioare a armatei Uniunii în 1861; iar Departamentul de Război 
pur şi simplu avea puţini specialiști cu experienţă. În concluzie, în 
1862, Lincoln l-a trimis în Rusia ca reprezentant al guvernului american 
şi l-a numit în locul său pe Edwin Stanton, un fost democrat, care s-a 
dovedit a fi o persoană energică, eficientă și imposibil. de corupt, deși 
nu imună la intrigi. Cândva un aspru critic al lui Lincoln, Stanton a 
devenit unul dintre cei mai apropiaţi consilieri ai săi. 

Montgomery Blair (din Maryland) fusese șeful Departamentului 
Poștelor. Provenea dintr-una din cele mai cunoscute familii de 
politicieni din Nord. Membru al aripii conservatoare a partidului, 
tatăl său a continuat să fie proprietar de sclavi până în 1865. Caleb 
Smith, secretarul Departamentului Afacerilor Inteme, era prieten cu 
Lincoln. Bates, secretarul Departamentului de Justiţie, era un fost 
membru al Partidului Whig, și venea din Missouri. Gideon Welles, 


134 Tabăra nordistă 


secretarul Departamentului Marinei, a servit Uniunea cu credință pe 
tot parcursul războiului. 


c) Congresul 


Rămas fără Congresmanii sudiști, Congresula intrat sub controlul 
republicanilor. În 1861 Camera Reprezentanţilor avea 105 
republicani, 43 de democrați și 28 de „unioniști”. Dintre cei 48 de 
senatori, 31 erau republicani. Dat fiind că republicanii dominau, nu 
este surprinzător că în general Congresula cooperat cu Lincoln (care 
a păstrat o legătură strânsă cu câţiva membri marcanţi ai săi). Deși 
câteodată era atacat dur, și chiar de lideri din propriul partid, Lincoln 
și-a folosit dreptul de veto doar în cazul unui singur proiect important 
de lege, în patru ani. Lincoln a lăsat în seama liderilor Congresului 
legile finaniciare și pe cele referitoare la problemele interne care nu 
aveau legătură cu războiul, dar în toate chestiunile legate de război, 
el a exercitat mai multe presiuni decât oricare alt președinte american. 
Deși au existat discuţii referitoare la depășirea limitelor atribuţiilor 
sale executive și legislative, totuşi Congresuls-a dovedit loial 
președintelui, furnizându-i mijloacele necesare pentru a coordona 
activităţile impuse de război. 

Cel de-al 37-lea Congres, care s-a întrunit în sesiune specială în 
perioada iulie-august 1861, a fost probabil cel mai cooperant din 
acest punct de vedere, autorizând multe dintre acţiunile lui Lincoln 
care depășeau cadrul legal. A doua sesiune a acestui Congres, care 
a durat din decembrie 1861 până în iulie 1862, a fost una dintre cele 
mai productive din istoria americană, introducând numeroase măsuri 
economice și fiscale, devenite posibile prin absența democraţilor 
sudiști. Alegerile de la jumătatea mandatului, din 1862, s-au dovedit 
doar un eșec minor pentru republicani, pentru că partidul lor a reușit 
în final să-și menţină poziția dominantă în Congres, deși cu eforturi. 
Cel de-al 38-lea Congres a continuat să coopereze cu Lincoln, deși 
au existat anumite diferende legate de planul de reconstrucție, din 
1864 (vezi Capitolul 8). 

Comitetul Unit al Congresului înființat în octombrie 1861 pentru 
a investiga coordonarea eforturilor de război i-a creat anumite dificul- 
tăți lui Lincoln. Dominat de radicali, în ciuda structurii sale restrânse 

el a investigat multe aspecte legate de politica militară, hărțuindu-i 
în mod special pe generalii democrați. Republicanii radicali deseori 
îl blamau pe Lincoln pentru a nu fi reușit să conducă cu mai multă 
fermitate războiul și să rezolve mai rapid problema sclaviei. Totuși, 
radicalii nu erau nici un grup foarte unit, nici foarte disciplinat. Pe 
de altă parte, nu erau nici adversari totali ai lui Lincoln, pentru că 
atunci când el avea nevoie de sprijinul lor, deseori îl obținea. 


d) Guvernele statelor și asociaţiile de voluntari 

De-a lungul războiului, majoritatea guvernelor din statele americane, 
conduse de guvernatori și de adunări legislative republicane, s-au 
dovedit a fi de un ajutor imens pentru Lincoln, mai ales în ceea ce 
privește alcătuirea trupelor și echiparea lor. Două dintre statele 
nordiste au intrat sub controlul democraţilor în timpul războiului, 
dar nu au împiedicat desfășurarea planurilor de război ale Uniunii. 
Administraţiile orașelor ca și cele ale statelor au jucat de asemenea 
un rol important. La fel și asociaţiile de voluntari, de exemplu, 
grupurile de ajutor ale parohiilor, cele formate în jurul diverselor 
rețele de afaceri și comerț. Nici organele federale și nici cele ale 
statelor nu aveau constituite echipele de coordonare potrivite și nici 
tradiția de acest tip nu exista ca să le înlesnească luarea în calcul a 
tuturor aspectelor implicate de desfășurarea războiului. Asociaţiile 
de voluntari au fost de aceea de mare ajutor în suplinirea acestor 
lipsuri. De exemplu, Comisia Sanitară a Statelor Unite creată în 1861 
pentru a organiza centre de asistenţă medicală s-a dovedit de mare 
ajutor pentru Biroul Medical al Armatei. Inspectorii sanitari vizitau 
taberele și spitalele din Uniune, insistând să se asigure mâncare și 
condiţii mai bune. În comisie conduceau bărbaţii, nume foarte 
cunoscute. Şi femeile s-au implicat: mii dintre ele au format baza 
organizaţiei, tricotând, împachetând, bandajând rănile sau strângând 
fonduri. 

WI Finanţarea războiului 


PROBLEMA CHEIE S-a descurcat Uniunea la capitolul finanțării 


eforturilor de război? 


Uniunea a avut multe avantaje asupra Confederaţiei în ceea ce 
priveşte capacitatea de finanţare a războiului. În 1861 se înfiinţaseră 
Departamentul de Finante, rezervele de aur, activele pentru pământ 
și o sursă bine stabilită de venituri provenind din taxele vamale plătite 
pe mărfurile importate. Cu toate acestea, sistemul bancar și financiar 
al Nordului nu era pregătit pentru finanțarea costurilor războiului. 
De exemplu, nu exista o bancă naţională. În iarna 1861-1862 
problemele financiare au zguduit zdravăn economia Uniunii, punând 
în pericol capacitatea ei de a continua războiul. În ianuarie 1862, 
întregul sistem bancar nordist părea că se va prăbuși. „Se vede fundul 
sacului”, se plângea Lincoln, „ce ne facem?” 

Faptul că s-a reușit depășirea crizei din 1861-1862 s-a datorat în 
parte muncii depuse de secretarul Departamentului de Finanţe, 
Samuel Chase. Numit datorită poziţiei sale politice și nu priceperii 
sale în domeniul finaniciar, Chase a menţinut în stare de funcţionare 
Departamentul de Finanţe introducând împrumuturi pe termen scurt 
și emițând bonuri de tezaur, în care cetăţenii obișnuiți, precum 
bancherii, au fost încurajați să investească. Probabil că aproape un 
milion de nordiști au ajuns să deţină o cotă parte din datoria națională. 
Două treimi din profiturile Uniunii au fost obţinute datorită unor 
taxe şi titluri nou introduse. O cincime a venit din taxe. Chase a 
introdus și două noi taxe. O taxă federală pe venit, prima din istoria 
Statelor Unite, care a început să fie aplicată în august 1861 și care 
impozita cu 3 la sută veniturile anuale în valoare de peste 800 dolari. 
Încă mai importantă a fost Legea profitului intern, din iulie 1862, 
care în esență impozita absolut orice venit și îl afecta puternic pe 
consumator. 

Congresula aprobat de asemenea o politică monetară inflaționistă. 
În februarie 1862 Legea mijloacelor legale de plată, (Legal Tender 
Act), a autorizat emiterea a 150 de milioane de dolari în bancnote, 
neconvertibili în aur sau argint. În ultimă instanță au fost tipărite 
hârtii verzi” în valoare de 431 de milioane de dolari. Legea a furnizat 

Departamentului de Finanţe mijloace de a-și plăti datoriile și a 
recâștigat încrederea investitorilor, încât au fost vândute obligaţiuni 
în valoare de 500 de milioane de dolari. Inflaţia nu a fost atât de 
catastrofală după cum preziseseră economiștii. Pentru toată perioada 
de război Nordul a resimţit o inflație de doar 80 la sută. 

Pe lângă aceste măsuri au existat și încercări de a reforma sistemul 
bancar. Chase a sprijinit autorizarea băncilor naţionale pentru a emite 
bancnote acoperite din obligaţiunile de stat. Ideile sale au dat până 
la urmă roade în anii 1863 și 1864 când s-au promulgat legile 
referitoare la băncile naţionale — National Banking Acts. Acestea au 
încercat să pună capăt funcţionării riscante şi la întâmplare a 
sistemului bancar și să stabilească o monedă mai sănătoasă și mai 
stabilă. În timp ce noile bănci naționale pompau bani de hârtie în 
economie, o taxă de 10 la sută aplicată pe notele băncilor de stat au 
salvat Uniunea de la înecul într-o mare de bancnote fără valoare. 


3: Economia nordistă 


PROBLEMA CHEIE Ce impact a avut războiul asupra economiei 
Nordului? 


Înainte de război, republicanii au făcut presiuni pentru folosirea 
fondurilor federale în scopul consolidării afacerilor și dezvoltării 
resurselor naţionale. După 1861, Partidul Republican a reușit să 
propună un pachet legislativ cu profil economic major, ce fusese 
până atunci blocat din pricina democraţilor., O parte a legilor viza 
dezvoltarea agriculturii. În mai 1862, Congresula înființat 
Departamentul Agriculturii, care a încurajat fermele înființate pe baze 
științifice și i-a ajutat pe fermieri să se instruiască. The Homestead 
Act, Legea bunului familial, a fost promulgată în mai 1862, fiind 
desemnată să încurajeze expansiunea înspre vest și ocuparea a 
milioane de acri aici. Prin ea se ofereau ferme de 160 de acri fără 
taxe coloniștilor care munceau pe aceste terenuri timp de cinci ani. 
În iulie 1862, Legea Morrill furniza terenuri federale statelor care 
construiau colegii cu profil agricol și „de arte mecanice”. 

Alte legi erau menite să sprijine dezvoltarea, în această zonă a 
țării, a industriei. Taxele vamale mai mari nu numai că furnizau 

guvernului un profit suplimentar, dar protejau și industria. americană 
de competiţia străină. Politica monetară inflaționistă a. sprijinit de 
asemenea și industria, surplusul de bani obținut făcând posibil ca 
producătorii să-și poată plăti mai ușor datoriile și să asigure împru- 
muturi pentru investiţii și extinderea afacerii. Au fost oferite sub- 
venţii generoase unor firme, pentru construirea sistemului feroviar, 
și nu în ultimul rând, o suprafaţă de teren de 225 de milioane de acri 
acestor companii. Cea mai importantă dezvoltare a fost generată 
prin oferirea de contracte companiilor Union Pacific și Central Pacific 
în 1862 pentru construirea unei linii feroviare de la Omaha la San 
Francisco, asigurând astfel un transport transcontinental cu trenul. 

Conform standardelor secolului XX, implicarea puterii federale 
în conducerea economiei de război a fost relativ mică. Într-adevăr, 
în Nord au fost luate mult mai puține măsuri în acest sens decât în 
Sud, nu s-a creat un aparat guvernamental special, nici nu s-a 
raționalizat hrana, nu a existat nici o încercare de a controla preţurile, 
salariile și profiturile; cu toate că uneori Stanton a cerut ajutorul 
șefilor căilor ferate pentru organizarea unor transporturi către front, 
nu a existat un control centralizat asupra sistemului de transport. 
Deși guvernul american era acum un client foarte important, 
producătorii luau singuri deciziile și își controlau singuri producţia. 

Impactul economic al războiului asupra Nordului a fost diferit de 
acela asupra Sudului. În timpul războiului, pieţele statelor confede- 
rate au trecut prin crize de produse și proprietăţile au suferit mari 
distrugeri, ceea ce nu s-a întâmplat în Nord. Economia nordistă, 
beneficiind de materii prime în abundență, de expertiză tehnologică 
și de capital, a reușit să asigure armatelor unioniste echipament 
complet și de calitate, iar civilii nu au avut de suferit din pricina 
absenței produselor de uz curent. 

Totuși, în 1861 nu era sigur că industria nordistă va reuși să facă 
faţă provocărilor aduse de război. Pierderea piețelor din Sud, a 
bumbacului de aici și ignorarea datoriilor către Nord ale sudiștilor 
au fost probleme care au ameninţat puternic economia. Totuși, efectul 
general al războiului a fost pozitiv. În special necesitatea de a hrăni, 
echipa și înarma forțele Uniunii a fost un stimulent pentru economia 
din Nord. Câştigurile de producţie au fost deosebite în special în 
industriile legate de război, precum cea a conservelor alimentare, 

industria încălțămintei, construcţia de nave, producţia de muniții, 
de fier și oțel. De exemplu, producţia de fier a fost cu 29 la sută mai 
mare în Nord în anul 1864 decât fusese în întreaga țară în anul 
anterior, considerat un an record în economie. Căile ferate din Nord, 
beneficiind de subvenţiile generoase de la guvem, au înregistrat mari 
profituri. Pentru prima dată, ele și-au folosit capacitatea de transport 
la maximum. Criza de mână de lucru și cererea sporită de produse 
au încurajat introducerea unor mașini noi în multe industrii. E posibil 
ca războiul să fi contribuit să-i determine pe oamenii de afaceri să-și 
lărgească orizontul și să gândească la scară mai largă, folosindu-se 
de ordinul milioanelor (de gloanţe, de pantofi, de puști) în loc de 
acela al miilor, ca până atunci. Oameni ca Rockefeller și Camegie 
au făcut avere de pe urma războiului. Profiturile uriașe au dus la 
extinderea afacerilor. 

Si fermierii nordiști au avut de profitat de pe urma războiului. 
Forţele Uniunii trebuiau hrănite, apoi existau cereri sporite și de peste 
hotare, mai ales din Marea Britanie, care de trei ani avea probleme 
din pricina recoltelor proaste înregistrate la începutul anilor 1860. 
S-au dublat exporturile de grâu, porumb, carne de porc și vacă. Statele 
nordiste au cultivat mai mult grâu în anii 1862-1863 decât s-a cultivat 
pe toată suprafața Statelor Unite în anul 1859, anul record de 
producţie, în ciuda faptului că mulţi tineri angajaţi la ferme fuseseră 
înrolați în armată. Creşterea de producţie s-a datorat în parte noilor 
terenuri achiziţionate și cultivate, peste 2,5 milioane de acri între 
1862 și 1864, dar și folosirii pe scară mai largă a mașinilor, în special 
a secerătorilor, mașinilor de cosit și treierat. Între 1860 și 1865, 
numărul mașinilor din fermele Nordului a crescut de trei ori, în timp 
ce agricultura de fermă a devenit mai științifică, acordându-se 'mai 
multă atenţie rotirii culturilor, metodelor de fertilizare și creșterii 
animalelor. Încurajări și instrucţie primeau fermierii, despre metode 
mai eficiente de lucru, de la nou înființatele Comitete Agricole, de 
la organismul federal al Departamentului Agriculturii și de la cele 
câteva colegii agricole. 

Cu toate acestea, nu toţi istoricii economici sunt convinși că 
războiul a avut un efect pozitiv asupra economiei nordiste. Ei 
subliniază că anumite industrii, nu în ultimul rând manufacturile de 
prelucrare a bumbacului, din New England, au trăit vremuri grele în 

timpul războiului. Faptul că mâna de lucru s-a împutinat, pentru că 
bărbaţii au plecat la război, a dus la încetinirea ritmului de producţie 
în industrie și agricultură. Mai mult decât atât, creșterea populaţiei 
prin afluxul de imigranţi a fost sever limitată. Se pare că în această 
perioadă s-a redus intrarea în ţară cu un număr de 1,3 milioane de 
oameni, aproape de două ori numărul celor căzuţi în luptă de ambele 
părţi ale baricadei. Conform unor anumite estimări, efectul combinat 
al pierderilor resimţite prin blocarea intrării imigranților și prin 
pierderile umane din război a dus la reducerea populaţiei cu 5,6 la 
sută faţă de cursul firesc, dacă nu ar fi avut loc războiul. Creșterea 
economică din anii 1860 a fost mai lentă (după cum s-a susținut) 
decât în oricare alt deceniu din secolul al XIX-lea. Dacă s-a manifestat 
o tendință spre producţia de masă, aceasta era o tendinţă discutabilă, 
care se manifesta încă dinainte de război, și care nu a fost afectată în 
mod special de el. După cum spune McPherson, „Războiul a fost un 
triumf al modermizării, dar nu şi o cauză a ei”. 

Fără îndoială că războiul a avut și efecte negative în Nord, mai 
ales în anii: 1861-1862. Este, de asemenea, adevărat că economia 
nordistă s-a dezvoltat, în ciuda — sau din cauza — războiului. Nordul 
nu a avut nici o problemă în a finanța funcţionarea unei vaste armate 
și flote. În martie 1865, unul dintre ziarele din New York spunea: 
„Nu s-a mai întâmplat niciodată în istoria orașului New York ca 
prosperitatea în afaceri să fie mai mare în toate domeniile, ca cererea 
de produse să fie mai mare ... ca în acești ultimi doi sau trei ani”. 
După istoricul Peter Parish, „Impresia care rămâne [despre economia 
nordistă] este una legată de energie și spirit întreprinzător, de 
flexibilitate și imaginaţie ... Războiul nu a fost solul în care s-a înfipt 
creșterea industrială, nici o boală care l-a afectat, ci a fost un 
fertilizator foarte eficient”. 


(4; Ce impact a avut războiul asupra societăţii nordiste? 


În multe privințe, pentru majoritatea nordiștilor viața în timpul răz- 
boiului s-a desfășurat ca și înainte. Totuși, ca și în Sud, faptul că 
regimentele Uniunii erau deseori alcătuite din soldaţi provenind 
dintr-un singur orășel sau dintr-o anumită regiune putea să însemne 


Ce impact a avut războiul asupra societăţii nordiste? 141 


o tragedie pentru pentru acel loc dacă regimentul suferea pierderi 
de 50 la sută într-o singură bătălie, așa cum s-a: întâmplat. 

Faptul că atât de mulți bărbaţi de vârsta încorporării și-au lăsat 
căminul pentru a merge la luptă (adică 50 la sută în majoritatea 
statelor din vest) a făcut ca femeile să preia și sarcinile acestora în 
munca de la fermă. Războiul a creat și noi oportunități de slujbe 
pentru femei, angajate ca profesoare, asistente medicale, în industrie 
și în cadrul aparatului guvernamental. Totuși, în ciuda marilor 
speranțe pe care le aveau susținătorii drepturilor femeilor, războiul 
nu a adus femeile în mod semnificativ mai aproape de ideea de 
egalitate politică sau economică. Oamenii politici nordiști nu au 
manifestat nici un interes faţă de acordarea dreptului de vot femeilor. 
După război, femeile și-au pierdut slujbele primite în război (cu 
excepţia acelora care erau profesoare) și au revenit la: vechile posturi. 

Unii istorici consideră că e posibil ca războiul. să fi condus la o 
creştere a tensiunii sociale și economice. Există anumite documente 
care atestă că în timpul războiului cei bogaţi au devenit și mai bogați, 
iar cei săraci au devenit și mai săraci. Pentru anumite grupuri sociale, 
războiul a însemnat mari greutăți economice. Mulţi muncitori nordiști 
au asistat neputincioși la scăderea câștigurilor personale o dată cu 
creşterea preţurilor, mai rapidă decât cea a salariilor. Drept urmare 
au avut loc manifestații și câteva greve sfârșite cu violențe, mai ales 
în anii 1863-1864. Totuși, acestea au fost manifestări de protest pe 
scară mică. Munca s-a desfășurat mai ales în firmele mici, de familie, 
deşi muncitorii câștigau puţin aici. Pe de altă parte, unii muncitori 
beneficiau de creșterea salariilor provocate de reducerea mâinii de 
lucru. Multe familii de muncitori au beneficiat de ajutoarele și salariile 
plătite soldaţilor, care trimiteau acasă milioane de dolari. În concluzie, 
este dificil de susținut în general că tensiunile de clasă s-au agravat. 

În anumite părţi ale Nordului războiul a dus la o creştere a 
tensiunilor rasiale. Nordiștii, temându-se de efectele emancipării și 
de faptul că foștii sclavi ar fi putut să se deplaseze masiv în aceste 
zone, nu prea au fost de accord cu un război care se purta pentru 
dezrobirea sclavilor. Sentimentele rasiste, îndreptate contra negrilor, 
erau agravate și de competiţia care avea loc pentru obţinerea de 
slujbe, de asemenea și de folosirea negrilor pe post de spărgători de 
grevă. În 1863, au avut loc violenţe din cauze rasiale în numeroase 

orașe — Chicago, Detroit, Cleveland și Buffalo. Cele mai grave 
conflicte au avut loc la New York (vezi secţiunea 5). Totuși, războiul 
pare să fi avut și efecte pozitive asupra multor nordiști de: culoare. 
Majoritatea se pare că au devenit mai mândri de originea lor și: mai 
optimişti în privința viitorului. 

Imigrația fusese un capitol social important înainte de război. Pe 
termen scurt, războiul a dus la o reducere a numărului de imigranți: 
se înregistraseră 92 000 de imigranţi în 1861-1862 în comparaţie cu 
154 000 în 1860. Dar această stare de lucruri nu avea să dureze. În 
1863 au fost înregistraţi peste 176 000 de imigranți și în 1865 aceștia 
ajunseseră la 250 000, dovadă că succesele economiei în timpul 
războiului și ale guvernului în promovarea oportunităţilor de angajare 
îi încurajaseră pe imigranţi. Mulţi imigranţi, atrași de importantele 
ajutoare ce se acordau, s-au înrolat voluntar în armata Uniunii. Alţii, 
ocupând posturi cheie, au ajutat economia nordistă. Poate că războiul 
a ajutat și la procesul de asimilare și poate că a mai atenuat și 
sentimentul de dezrădăcinare (sentimentul antiimigraţie) tipic pentru 
anii 1850. Majoritatea nordiștilor se pare că i-au primit bine pe 
imigranți (chiar pe irlandezii catolici), care puteau ajuta la efortul de 
război. Totuși, procesul de asimilare nu trebuie exagerat. Rivalitatea 
din cauze entice a rămas un sentiment putemic, cu atât mai mult cu 
cât americanii de origine irlandeză și germană își formau de obicei 
propriile regimente. Războiul nu a pus capăt nici sentimentului 


v jv s w se 


‚Opoziția față de război 


PROBLEMA CHEIE Cât de mare a fost opoziția internă față de 


efortul de război unionist? 
a) Opoziția democraților 


În 1861, personalități democrate de prim rang precum senatorul 
Douglas au făcut apel la toți nordiștii să-l susţină pe Lincoln. 
Majoritatea democraţilor nordiști au sprijinit necondiționat strânge- 
rea trupelor şi măsurile adiacente pentru susținerea lor. Lincoln, 
conștient de importanța faptului de a avea sprijinul tuturor nordiștilor, 

i-a promovat pe foştii democrați în posturi din cabinetul său și a 
oferit funcţii militare importante acelora care știa că îi sunt adversari. 
Câţiva democrați (ei sunt numiţi de obicei democraţii războiului) au 
trecut cu totul de partea lui Lincoln și au devenit republicani. Dar pe 
măsură ce trecea timpul, a crescut și opoziţia față de măsurile adoptate 
de Lincoln. Mulţi democrați au început să manifeste o atitudine critică 
față de felul în care se desfășura războiul, să se opună politicilor 
economice republicane, înrolării, și măsurilor (ceea ce ei considerau 
a fi) arbitrare luate de Lincoln. Majoritatea criticau măsurile menite 
să pună capăt sclaviei. Reflectând concepţiile rasiste ale nordiștiler, 
speculând la maximum această problemă și făcându-și un capital 
din situaţia grea provocată de război, democraţii au înregistrat 
anumite succese la alegerile de la jumătatea mandatului, din 1862. 
Sloganul lor era: 


„Lăsaţi Constituţia așa, lăsaţi Uniunea așa, lăsaţi-i pe negrii la locul lor”. 


Deși democraţii aveau tot mai mult tendința să perceapă conflictul 
ca pe un război dus de republicani, majoritatea încă doreau să 
restaureze Uniunea. Nordiștii proconfederaţi reprezelitalu o minori- 
tate nesemnificativă. Acesta nu era felul în care vedeau războiul şi 
majoritatea republicanilor. Nelinștiţi de mișcarea de opoziţie tot mai 
puternică, republicanii au început să susțină că democraţii de frunte 
erau în cel mai bun caz pacifiști lași și în cel mai rău caz trădători. În 
Vest, republicanii îi numeau pe adversarii lor democrați 
„copperheads”, șerpi veninoși și partizani sudiști. (Un copperhead 
este o specie de șarpe veninos din America*). După victoriile 
democraţilor la alegerile din 1862, republicanii şi-au intensificat 
campania defăimăitoare, susținând că mulți copperheads făceau parte 
din societăţi subversive secrete prosudiste precum „Cavalerii Cercului 
de Aur” sau „Fiii Libertăţii”. În capetele înfierbântate ale câtorva 
republicani radicali, aceste organizaţii erau foarte mari și plănuiau 
să înființeze „Confederaţia Nord-Vestului” care urma să se desprindă 
din Uniune și să încheie pace cu Sudul. Liderii republicani și-au dat 
seama că acuzaţiile de trădare și de incitare la răzvrătire puteau fi 
folosite pentru a discredita întregul Partid Democrat și pentru a servi 


*cuvântul are și conotaţiile de partizan secret al sudiştilor şi dușman ascuns (n.tr.) 

drept scuză pentru organizarea Ligilor Uniunii, societăți patriotice 
conduse de republicani, înființate pentru a apăra Uniunea. 

Nemulțumirile democraţilor au atins probabil punctul culminant 
în prima jumătate a anului 1863, când eșecurile militare ale Uniunii 
generaseră un sentiment general de zădărnicie. Câţiva democrați au 
sugerat că războiul nu putea fi câștigat și că venise timpul să se 
încheie pace. Câţiva au încercat să se opună înrolării, conștienți fiind 
că procedând astfel ei riscau să fie arestaţi. (În septembrie 1862, 
Lincoln suspendase Legea habeas corpus, pentru a permite arestarea 
„tuturor rebelilor și insurgenților, a susținătorilor sudiștilor și 
complicilor lor din Statele Unite, a tuturor persoanelor care se 
opuneau înrolării, sau recrutării în echipele milițiilor, sau se făceau 
vinovați de orice alt comportament lipsit de loialitate”.) Unul dintre 
democraţii de frunte era Clement Vallandigham, un Congresman 
din Ohio. În primăvara anului 1863, sperând să fie ales guvernator 
de Ohio, Vallandigham a condamnat războiul și le-a cerut soldaţilor 
să dezerteze. El voia să devină martir, ceea ce s-a și întâmplat, după 
cum era de aşteptat. În mai 1863, la ordinele generalului Burnside 
(a cărui subtilitate politică nu era mai mare decât concepţia sa 
militară), la mijlocul nopții, Vallandigham a fost arestat. Judecat de 
un tribunal militar, el a fost găsit vinovat de trădare și închis pentru 
restul perioadei războiului. 

Cazul lui Vallandigham a provocat un cor de proteste din partea 
democraţilor scandalizaţi. Chiar unii dintre republicani au fost 
indignaţi de faptul că un civil fusese judecat și condamnat de un 
tribunal militar pentru simplul fapt că ţinuse un discurs. Lui Lincoln 
nu prea i-a plăcut felul în care procedase Burnside, dar nu a găsit el 
însuși nici o alternativă, așa că l-a sprijinit. Vallandigham, opunându- 
se înrolării și susținând ideea dezertării, în mod limpede încălcase 
legea, iar suspendarea Legii habeas corpus în cazul său era corectă. 
„De ce să împusc un băietan în haină militară, pe care nu îl duce 
prea tare mintea și dezertează, iar pe agitatorul viclean care îl 
provoacă să fugă să nici nu îl ating?” medita Lincoln. „Eu consider 
că într-un astfel de caz, pentru a linişti agitatorul și a salva băiatul 
este nu numai constituţional să procedez astfel, ci şi o dovadă de 
bunăvoință.” Totuși, Lincoln dorea să evite transformarea lui 
Vallandigham într-un martir. În final, el a hotărât să-l elibereze, dar 

de asemenea — și aceasta a fost o măsură eficientă — să-l și alunge, 
trimițându-l în Confederație pentru întreaga durată a războiului. 
Vallandigham, care s-a plictisit în Sud după puţină vreme, a ajuns 
apoi în Canada, unde a continuat să-și desfășoare campania 
electorală, pentru alegerea sa drept candidat la postul de guvernator 
de Ohio. Dar schimbarea de orientare politică de după iulie 1863 în 
favoarea militarilor a subminat platforma sa pacifistă, iar ambițiile 
sale politice au fost ușor învinse. Și alţi democrați militând pentru 
pace au pierdut alegerile în anul 1863. 


b) Manifestaţiile antiînrolare din New York 


Prin caracterul lor violent, revoltele din New York, din iulie 1863, 
au fost cele mai importante demonstraţii din Nord. Tulburările din 
New York au urmat după aplicarea Legii recrutării din vara anului 
1863. Conform prescripţiilor legii (promulgată în martie 1863) toți 
bărbaţii. cu vârste cuprinse între 20 și 45 de ani puteau fi înrolați în 
cadrul forțelor armate pentru o perioadă de trei ani. Totuși, oricine 
ar fi dat 300 dolari (salariul pe un an al unui muncitor necalificat) 
sau ar fi găsit un înlocuitor ar fi putut să scape de luptă. Dat fiind 
numărul mic al persoanelor recrutate, probabil că legea era necesară, 
dar efectul ei a fost exploziv. Denunţând-o drept o măsură 
neconstituțională introdusă pentru un tel neconstituțional (dezrobirea 
sclavilor), 88 la sută dintre democraţii din Congres au votat împotriva 
ei. Multora nu le plăcea faptul că ea părea să îi favorizeze pe cei 
bogaţi, concepția conform căreia războiul civil era „războiul omului 
bogat și lupta omului sărac” fiind împărtășită și de nordiști, nu numai 
între granițele Sudului. Legea a dus la apariţia unor manifestații de 
protest în multe orașe nordiste. Cele mai sângeroase au avut loc în 
New York. 
Guvematorul democrat de New York, Horatio Seymour, timp de 
mai multe săptămâni întărâtase spiritele împotriva legii. Când au 
fost făcute cunoscute numele primilor cetăţeni propuși pentru 
înrolare, o mulțime furioasă compusă mai ales din muncitori de 
origine irlandeză a început să manifesteze prin oraș, descărcându-și 
furia pe negrii liberi, consideraţi vinovaţi de izbucnirea războiului. 
(Unii fuseseră folosiți drept spărgători de grevă în mai multe greve 

recente). Câţiva dintre ei au fost linșați și timp de câteva zile în New 
York a domnit haosul. Problemele economice explicau în parte 
manifestaţiile, dar un rol important l-au avut și factorii etnici, rasiali 
și religioși. Indiferent care au fost cauzele principale ale revoltelor 
(asupra cărora istoricii încă mai poartă dezbateri), situaţia a fost o 
provocare la adresa autorităţii lui Lincoln, Președintele a acţionat 
rapid, trimițând 20 000 de soldaţi din Armata de pe Potomac. Având 
un moral bun după victoria obținută la Gettysburg, militarii au 
restabilit rapid ordinea. Cel puţin 120 de persoane (dacă nu chiar 
mai multe) au murit. Majoritatea victimelor au fost din rândul 
agitatorilor, împușcați fiind de soldați. 


: Concluzii 


Revoltele din New York și puternica opoziţie a democraţilor au fost 
două elemente care ne ajută să înțelegem că Uniunea nu era atât de 
unită. Nu toți nordiștii considerau că președintele Lincoln făcea bine 
ce făcea, așa cum au susţinut majoritatea istoricilor. Mulţi dintre 
conaţionalii săi nu-l apreciau, el fiind deseori făcut vinovat când 
lucrurile nu mergeau bine. În cea mai mare parte a ei opoziţia față 
de Lincoln și faţă de război a fost exprimată conform mijloacelor 
legale existente la nivelul structurilor politice. Mulţi istorici cred că 
existența unui țap ispăşitor și, pentru cea mai mare parte, a unei 
opoziții loiale — care ajuta ca nemulțumirea să fie păstrată în limite 
rezonabile — au ajutat la unificarea efortului de război nordist și au 
adus o contribuţie semnificativă la victoria nordiștilor. Criticile 
democraţilor puteau fi și constructive, iar aceștia, prin atitudinea 
lor, au ajutat la menţinerea loialității armatei și a Partidului Republi- 
can. Ei au jucat un rol legitim şi important în ceea ce priveşte păstrarea 
temei libertăţilor civile în atenţia opiniei publice. În cele din urmă, 
opoziția democrată a dus la întărirea cooperării dintre republicanii 
din Congres și a ajutat la construirea unei relaţii de sprijin mutual 
între oficialitățile republicane ale statului și administraţia Lincoln. 
Stilul de conducere al lui Lincoln a fost unul putemic, autoritar, 
ceea ce nu înseamnă că era un supraom. De cele mai multe ori era 
gata să recunoască că se afla mai prejos de evenimente. Administraţia 
sa nu a făcut prea mult pentru a coordona resursele economice, de 

care depindea, în ultimă instanţă, victoria. Într-un anumit sens, 
economia nordistă s-a condus singură. Din fericire pentru Lincoln, 
fabricile nordiste au reușit să facă faţă tuturor cerinţelor impuse de 
război și chiar mai mult decât atât. După 1863, economia nordistă a 
cunoscut o dezvoltare spectaculoasă. Faptul că Uniunea a reușit să 
producă atât „tunuri” cât și „pâine” a ajutat la menţinerea unui moral 
ridicat. Când a fost vorba de un lucru foarte important, majoritatea 
nordiștilor l-au sprijinit pe Lincoln și l-au determinat să ducă războiul 
spre un final fericit. 


Schemă-rezumat 7 
“Tabăra nordistă 


Finanţarea războiului 


Impactul războiului Impactul războiului 
asupra economiei asupra societăţii 


| Opoziția faţă de război | 


Să studiem Capitolul 5. 


Notiţele pe care vi le-aţi luat la acest capitol și la ultimul ar trebui să 
vă ajute să înțelegeţi problemele generate de război cu care s-au 
confruntat ambele tabere, în spatele frontului, dându-vă putinţa să 
evaluaţi calităţile de lider ale lui Lincoln și Davis și să determinaţi 
cât de puternică a fost opoziţia faţă de ei. Notiţele voastre trebuie, 
de asemenea, să vă ajute să vă faceţi singuri o părere despre faptul 
dacă războiul a împiedicat sau a stimulat dezvoltarea socială și 


economică a Nordului. 

E 


Este posibil să fie nevoie să folosiți informaţii și din ultimele două 
capitole, pentru a răspunde la întrebările care vă cer să faceţi o 
comparaţie între Nord și Sud. Luaţi în considerare următoarele 
întrebări: 


1. Evaluati calităţile lui Lincoln și ale lui Davis în funcţia de presedinte. 
Care dintre ei s-a dovedit a fi un lider mai bun? 

2. Vorbiti despre opoziția internă manifestată față de Lincoln si Davis în 
timpul războiului civil. 


Întrebarea 1 pare a fi foarte directă, dar aveţi grijă! Nu are rost să 
scrieţi un eseu lung, narativ, în care să puneţi tot ce știți, începând 
cu Lincoln și sfârșind cu Davis. Cuvântul cheie din întrebare este 
„evaluaţi”. Aceasta înseamnă că vi se cere să faceţi judecăţi despre 
Lincoln și Davis. Răspunsurile cele mai bune iau în considerare în 
primul rând criteriile cu care urmează să fie analizaţi cei doi. Apoi 
trec mai departe și examinează măsura în care cei doi președinți 
corespund acestor criterii. Este bine să întocmiţi o listă cu șapte sau 
opt criterii cu ajutorul cărora să evaluaţi performanţele -celor doi 
președinți. Această listă se va dovedi și un cadru de lucru bun pentru 
un plan de eseu. Dar ţineţi minte că aţi fost rugaţi să hotărâți care 
dintre ei a fost un lider mai bun. Răspunsul la întrebare poate părea 
evident: Lincoln a condus tabăra învingătoare, în timp ce Davis a 
fost înfrânt. Asta e suficient! (Așa vor spune și mulți studenți!) Dar 
răspunsurile cu adevărat bune vor fi mult mai subtile. Ele vor lua în 
considerare avantajele nordiștilor și dezavantajele sudiștilor. A fost 
situaţia lui Lincoln mai ușoară decât al lui Davis? Ar fi putut altcineva 
să conducă Nordul spre victorie? În ce măsură a reuşit conducerea 
asigurată de Davis să garanteze o cât mai lungă rezistență din partea 
Sudului? Tineți minte că examinatorii sunt deseori impresionați de 
candidaţi care pot să dezvolte o argumentaţie susținută prin 
documente incontestabile, care pun la îndoială presupunerile uzuale. 

Întrebarea 2 nu vă cere să scrieţi tot ce ştiţi despre opoziția 
față de Lincoln și Davis, ci mai degrabă să demonstraţi existența 
acestei opoziții. Alcătuiţi un plan în linii mari pentru această întrebare 
și de asemenea scrieţi atât o introducere cât și o concluzie. 

Studiaţi următoarele izvoare și apoi răspundeți la întrebările care 
urmează: 

Sursa A: Lincoln în 1861 (vezi portretul de la pagina 121) 

Sursa B: Lincoln în 1865 (vezi pagina 129) 

Sursa C: Portretul său realizat de Nathaniel Hawthome (vezi paginile 
130-131) 

Sursa D: Reproducerea după tabloul înfățișându-l pe Lincoln și 
cabinetul său, realizat de Francis Carpenter (la pagina 132) 


1. Studiaţi Sursele A și B. 

Comentati asupra schimbării înfăţisării lui Lincoln în cele două 
reproduceri. 

2. Studiaţi Sursa C. | 
Descrierea lui Hawthorne făcută întâlnirii sale cu Lincoln l-a ofensat 
atât detare pe editorul jurnalului la care colabora, încât mari fragmente 
din text au fost scoase de la tipar. De ce credeţi că s-a întâmplat 
acest lucru? 

3. Studiaţi toate sursele și folosiți-vă de propriile voastre cunostinte. 
Care au fost avantajele și dezavantajele din fotografii, din descrierea 
pictată și din cea scrisă în încercarea de a ne face o imagine corectă 
a „Cinstitului Abe”? 


Desființarea sclaviei 


OBIECTIVE DE ATINS 


A 


: Emanciparea sclavilor 


PROBLEMA CHEIE De ce a propus Lincoln Proclamaţia 


emancipării sclavilor de abia în septembrie 1862? 


a) Situaţia sclavilor în 1861 


În 1861, Lincoln nu voia să susțină ideea dezrobirii sclavilor ca 
obiectiv de război. Ca majoritatea republicanilor, el era mult mai 
preocupat să păstreze unitatea Nordului, fiind conștient că existau 
puternice prejudecăţi rasiale în Nord. Mulţi nordiști se temeau că 
sclavii eliberaţi ar fi putut să vină spre Nord, ceea ce ar fi avut efecte 
sociale dezastruoase. Mai erau și alte probleme. O politică declarată 
de dezrobire a sclavilor i-ar fi întărâtat pe sudiști să se opună cu şi 
mai multă înverșunare și să nu lase nici o posibilitate de compromis 
pentru a se ajunge la pace. O astfel de politică ar fi condus la 
desprinderea a încă patru state cu sclavi, care rămăseseră de partea 
Uniunii — Kentucky, Maryland, Missouri și Delaware — care împreună 
aveau aproape 400 000 de sclavi. 

În consecință, spre dezamăgirea unor aboliționiști precum 
Douglass, atât Congresulcât și Lincoln au abordat chestiunea sclaviei 
cu mare precauţie în primele luni de război. În aprilie 1861, Lincoln 
a trimis o scrisoare reprezentanților convenției de secesiune din 
Virginia, unde spunea: „Nu am nici un motiv, direct sau indirect, 
pentru a interveni în instituţia sclaviei în statele unde ea există. Eu 
cred că nu am dreptul juridic de a face astfel, și nu am nici intenţia 
de a face acest lucru”. A arătat limpede că era hotărât să. amâne 
orice acţiune decisivă privind dezrobirea sclavilor, pentru a lăsa 
deschisă posibilitatea negocierii unei înțelegeri cu reprezentanţii 
Confederaţiei. Congresul a sprjinit această strategie. În iulie 1861 
așa numita Crittenden Resolution, care respingea orice intenţie de 
intervenţie în cadrul „drepturilor sau instituţiilor recunoscute” ale 
Sudului, a câștigat o aprobare copleșitoare atât în Senat cât și în 
Camera Reprezentanţilor. În vara lui 1861 țelul nordiştilor era 
restaurarea de urgenţă a Uniunii sub autoritatea Constituţiei și a legilor 
din 1861, toate recunoscând legitimitatea sclaviei. 


b) Presiuni pentru emanciparea sclavilor, 1861-1862 


Pe măsură ce treceau lunile și devenea limpede faptul că statele din 
Confederație nu mai aveau cum să reintre în componența Uniunii, 
au început să circule diferite teorii. Au început să-și facă simțită 
influenţa republicanii radicali. Majoritatea radicalilor considerau că 
a lupta contra proprietarilor de sclavi fără să lupți împotriva sclaviei 
era (după cuvintele lui Douglass) „o treabă făcută pe jumătate”. Ei 
doreau atât abolirea sclaviei cât și crearea unei noi ordini în Sud. 
Radicalii aveau o mulțime de motive în acest sens. Toţi se opuneau 
sclaviei. Câţiva, dar nu toți, erau autentic preocupaţi de soarta negrilor 
americani. Majoritatea, dacă nu toţi, nu-i suportau pe proprietarii de 
sclavi, pe care îi socoteau vinovaţi de izbucnirea războiului. Exista 
o temere generală că nu s-ar fi rezolvat nimic, dacă Uniunea se 
restaura fără să fie abolită sclavia. Radicalii, aproape fără excepţie, 
considerau că măsurile ce s-ar fi luat pentru emanciparea sclavilor 
ar fi slăbit efortul de război al sudiștilor. În ultimă instanță, dacă 
emanciparea ar fi devenit un țel de război al nordiștilor, erau puţine 
şanse ca Marea Britanie să sprijine Confederaţia. „Deseori se spune 

că războiul va pune capăt sclaviei”, a spus senatorul Charles Sumner 
în octombrie 1861. „Probabil că da, dar e sigur că destrămarea 
sclaviei va pune capăt războiului”. 

Când Congresuls-a întrunit din nou în decembrie 1861, 
majoritatea Congresmanilor republicani au susținut o atitudine mai 
dură împotriva sclaviei. Camera Reprezentanţilor a refuzat să reafirme 
rezoluţia Crittenden, iar Senatul nici măcar nu a luat-o în discuţie. 
Unui Congresman i s-a părut că se forma o puternică facțiune, ale 
cărei cuvinte de ordine erau „Emancipare — simpla dispariţie a sclaviei”. 

O serie de forțe au început să exercite diverse presiuni asupra 
guvernării Lincoln pentru a-l determina pe președinte să ia măsuri 
‘ferme în ceea ce privește sclavia. Cea mai presantă problemă era 
aceea de a găsi o soluţie pentru sclavii refugiaţi care veniseră în 
taberele Uniunii, ocupând anumite regiuni din Confederație. Con- 
form textului din Fugitive Slave Law, legea referitoare la sclavii fugiți, 
sclavii trebuiau returnaţi stăpânilor lor și între anii 1861-1862 câţiva 
soldaţi nordiști chiar așa au procedat. Totuși, alţii, din motive 
umanitare dar și pragmatice — gândindu-se că sclavii prinși aveau să 
fie bătuţi ori aveau să fie folosiţi în lupta Confederaţiei — s-au opus 
unei astfel de acţiuni. În consecință, comandanții de armată au jucat 
un rol decisiv în determinarea strategiei privitoare la dezrobirea 
sclavilor, mai presus de preşedinte și de Congres. Lincoln a încercat 
să evite întreaga chestiune, dând comandă generalilor să nu permită 
accesul fugarilor printre liniile lor de luptă, în primul rând. Dar 
aceasta nu i-a oprit pe negri să fugă. 

În mai 1861, generalul Butler a găsit o soluţie practică. El a 
declarat că toți sclavii care vor veni în tabăra sa aveau să fie consideraţi 
„contrabandă de război” și confiscaţi, ca o măsură de siguranță că 
nu se vor întoarce la stăpânii lor. Această măsură, de fapt, eluda 
problema dacă negrii fugari erau sau nu liberi și făcea ca argumen- 
tul sudiștilor, conform căruia sclavii reprezentau o proprietate, să se 
întoarcă împotriva lor. Acţiunea lui Butler a fost mai departe sprijinită 
de Lincoln și de către textul legii Confiscation Act (august 1861). 
Această lege ameninţa să confiște orice proprietate folosită pentru 
„scopuri insurecţionale”. Dar nu rezolva chestiunea dacă sclavii 
„confiscaţi” deveneau sau nu liberi. Chiar și așa, era prea mult pentru 
Conzresmanii democrati. Cu excepţia a trei democrați, toată lumea 

a votat contra ei. Toţi republicanii, cu excepția a șase dintre ei, au 
votat în favoarea legii. 

În august 1861, generalul Fremont, candidatul republican din anul 
1856 la președinție și acum comandant unionist în Missouri, a emis 
o proclamaţie prin care elibera toţi sclavii aflaţi în activitate în 
Missouri. Conform părerii lui Lincoln, era deja prea mult, așa că 
președintele i-a cerut lui Fremont să-și revoce ordinul. Când acesta 
a refuzat, Lincoln — în profida radicalilor — a ordânat public 
generalului să-și modifice proclamația. Fremont, un comandant slab 
și un om politic lamentabil, a fost curând înlăturat de la comanda 
trupelor sale din Missouri. 

Radicalii l-au implorat pe Lincoln să își declare sprijinul pentru 
dezrobirea sclavilor, dar el nu era hotărât. Nu voia nici să îi ofenseze 
pe radicali. Lincoln îi considera pe unii dintre ei, precum Sumner, 
conștiința Partidului Republican și împărtășea convingerea radicalilor 
că sclavia era un rău moral care sfida Declaraţia de independenţă. 
Președintele a acceptat de asemenea să facă uz de împutemicirile de 
război și să ia măsuri împotriva sclaviei, considerată la fel de 
importantă ca o necesitate militară.Totuși, el nu dorea să-i îndepărteze 
astfel pe republicanii conservatori și pe democraţii nordiști, așa că 
s-a preocupat în continuare de cele patru state ale Uniunii care 
mențineau sclavajul. El se temea că prin transformarea problemei 
emancipării sclavilor într-un țel nordist de război, o jumătate din 
ofiţerii armatei sale „ar depune armele și astfel s-ar mai ridica la 
luptă trei state”, Îi era teamă şi că o declaraţie dată de el în favoarea 
emancipării ar fi putut provoca un conflict, care ar fi putut degenera 
„într-o luptă violentă și plină de cruzime”. „Noi nu am mers la război 
ca să scăpăm de sclavie, ci ca să punem steagul la loc”, a declarat 
Lincoln, în mesajul său anual către Congres, din decembrie 1861, 
„așa că luptele vor continua”. 

Republicanii radicali au continuat să facă presiuni pentru adoptarea 
mai multor măsuri antisclavie, iar din primăvara anului 1862 
Congresula început să reacționeze. În martie 1862, el a interzis 
soldaţilor să returneze sclavii fugari în Sud, chiar dacă această decizie 
nu a dus la eliberarea sclavilor, ci i-a încurajat să fugă spre liniile de 
luptă ale Uniunii. În aprilie 1862, Congresula votat o lege referitoare 
la abolirea sclaviei în Districtul Columbia, cu prevederea ca 

proprietarii de sclavi să fie compensaţi și să se sprijine colonizarea 
ex-sclavilor în alte zone, precum Liberia sau Haiti. În luna iunie, 
Congresula abolit sclavia în toate teritoriile federale. Luna următoare, 
Congresula propus o lege și mai radicală, implicând și activitatea 
milițiilor, numită tot Confiscation Bill. Aceasta permitea confiscarea 
întregii „proprietăţi a inamicilor”: sclavii, în această situaţie, aveau 
să fie „eliberați: pentm. totdeauna”. Lincoln a primit de asemenea 
împuternicirea 'de a folosi „persoane de descendență africană” în 
orice post ar fi considerat necesar și potrivit pentru a suprima astfel 
revoltele. Ca să mai îndulcească pilula pentru Lincoln, Congresula 
prevăzut și suma de 500 000 de dolari, cheltuieli de colonizare. 

Legea eliberării sclavilor a întâmpinat multă rezistență în Congres. 
Mulţi considerau că se mersese prea departe, alții credeau că nu s-a 
mers atât departe cât trebuie și erau dezamăgiţi că măsura nu își 
propusese nimic în privința sclaviei în statele cu proprietari de sclavi 
din Uniune. Lincoln avea îndoieli în privința legii, dar în final a 
semnat-o. De fapt, a doua lege Confiscation Act nu era așa de radicală 
pe cât părea. Singura cale prin care un sclav putea să devină liber 
depindea de la caz la caz, decisă fiind de către Tribunalul federal, 
care trebuia să afle dacă proprietarul de sclavi era sau nu un rebel. 
Lincoln a interpretat și el textul legii Militia Act foarte strict, permiţând 
angajarea sclavilor de „contrabandă” numai ca muncitori în armată, 
nu şi ca soldaţi adevăraţi. 


c) Concepţia lui Lincoln despre sclavie: primăvara/vara 1862 


În iulie 1862, aboliționistul Garrison, vorbind despre felul în care 
abordase Lincoln chestiunea sclaviei, spusese: „Împiedicare, oprire, 
amânare, nehotărâre, slăbiciune, obsesiv”. El a mai spus că 
președintele era „moale ca o cârpă”, iar mulţi republicani radicali au 
fost de acord cu acest punct de vedere. În cel mai bun caz, Lincoln 
împărtășşise până atunci opinia nordistă despre sclavie. Alții- 
Congresmanii și ofițerii de armată — deschiseseră calea. Totuși, la 
jumătatea anului 1862, Lincoln era convins că trebuia făcut și un 
pas mai îndrăzneț. El l-a asigurat pe radicalul Sumner că singura 
diferenţă dintre ei în chestiunea sclaviei era doar un interval de câteva 
săptămâni. Hotărât să păstreze controlul asupra acestei probleme, 

Lincoln s-a gândit că era responsabilitatea sa să ia decizia finală 
dacă și când emanciparea sclavilor devenea o chestiune esenţială 
pentru supraviețuirea Uniunii. 

Chiar înainte de vara lui 1862, Lincoln a început să acţioneze. În 
martie 1862, el a trimis în Congres o cerere prin care solicita să se 
dea o compensație financiară statelor care adoptau principiul de 
abolire graduală a sclaviei. Proprietarii urmau să primească 400 de 
dolari pentru fiecare sclav eliberat. Lincoln spera ca statele de graniță 
să adopte propriile lor legi, eliminând treptat sclavia în următorii 30 
de ani, fără vreo coerciţie federală. Dacă statele Uniunii ar fi 
declanșat acest proces, câteva dintre statele rebele ar fi acceptat să 
intre și ele în joc. Aboliţioniștii au criticat măsura lui Lincoln, 
susținând că justiţia ar fi fost servită mai bine prin compensarea 
sclavilor după lungii ani petrecuţi în lanţurile sclaviei decât prin 
compensarea stăpânilor lor pentru că fuseseră loiali Uniunii, o 
loialitate „scrâșnită” în multe situații. În ciuda opoziției manifestate 
atât de radicali cât și de conservatori, Congresula aprobat planul 
pentru acordarea de compensaţii graduale după dezrobirea sclavilor. 
Totuși, spre marea dezamăgire a lui Lincoln, statele de graniţă au 
refuzat să aplice în vreun fel această măsură. 

O dată dezgheţat Nordul, Lincoln s-a pregătit să acţioneze din 
vara lui 1862 şi în Sud. Din anul 1861 aici situația se schimbase. 
Loialitatea statelor de graniţă era asigurată de acum. Președintele 
era conștient de presiunile exercitate de radicalii din partidul său și 
nu dorea să-și înstrăineze un grup atât de puternic. Era preocupat și 
de faptul că imaginea SUA peste hotare era afectată datorită eșecului 
său de a rezolva problema sclaviei. Totuși, el considera că o poziţie 
de forță asupra emancipării sclavilor ar fi dus la slăbirea forței 
Confederaţiei. Chestiunile militare îl preocupau foarte mult în vara 
tristă a lui 1862. Apoi mai era vorba de o problemă. „Acest guvem”, 
medita Lincoln, „nu mai poate juca multă vreme un joc cu o miză 
atât de mare, câtă vreme inamicii săi nu au nimic de pierdut ... Ei nu 
pot experimenta timp de zece ani încercând să distrugă guvemul și, 
dacă nu reușesc, să revină în sânul Uniunii fără nici o problemă”. 
Lincoln era preocupat de ideea că, în cazul câștigării războiului de 
către Uniune, statele sudiste vor reintra în componenţa acesteia cu 

tot cu sclavi, element ce ar fi alimentat tensiuni și pe mai departe. Ar 
fi însemnat că războiul și toată vărsarea de sânge nuar fi rezolvat nimic. 
La jumătatea lui iulie, el și-a făcut cunoscută față de Sewardși 
Welles intenţia de a emite Proclamaţia emanicipării. Câteva zile mai 
târziu (pe 22 iulie), Lincoln și-a prezentat proclamația în fața 
întregului cabinet. Mulţi dintre membrii acestuia au rămas uimiţi. 
„Măsura este dincolo de orice m-am așteptat”, spunea Stanton. Cu 
toate acestea, toţi, cu excepţia lui Blair, care se temea ca această 
decizie să nu afecteze șansele electorale ale republicanilor la alegerile 
de la jumătatea mandatului, au aprobat-o. Seward însă a făcut 
recomandarea ca proclamația să fie emisă doar după înregistrarea 
unei victorii pe câmpul de luptă, altfel ea ar fi părut ca un act de 
disperare născut din slăbiciune. Lincoln a acceptat logica 
argumentului său și a așteptat răbdător, păstrându-și intenţia secretă. 
Președintele nu și-a dezvăluit planul nici chiar când Horace Greeley 
a scris un editorial dur, în care îl critica că nu întreprinsese nimic în 
privința sclaviei. El- i-a răspuns lui Greeley după cum urmează: 


1 Aș fi procedat în acest.fel dacă aș fi putut salva Uniunea fără să 
eliberez nici un sclav, as fi procedat în-acest fel și dacă as fi putut-o 
salva eliberând toti sclavii; si dacă aș putea-o salva de unul singur, 
eliberându-i pe unii si lăsându-i pe alţii în pace, aș proceda în acest 

5 fel, de asemenea. 


La începutul lui septembrie, Lincoln, în dispută cu niște clerici din 
Chicago, spunea: 


1 Eu recunosc că sclavia se află la rădăcina răzvrătirilor ... Accept de 
asemenea și că emanciparea sclavilor ne-ar putea ajuta în Europa, să 
îi convingem că noi suntem interesaţi de ceva mai presus de ambiţie. 
Sunt mai departe de acord si cu faptul că ar ajuta cumva si Nordul, 

5 deși nu foarte mult, mă tem, așa cum dvs și cei pe care îi reprezentați 
vă imaginati ... Și atunci aceasta indubitabil că i-ar slăbi pe rebeli 
lăsându-i fără lucrători, ceea ce e foarte important. Dar nu sunt sigur 
că putem face prea multe în problema negrilor. Dacă i-am înarma, mă 
temcă, în câteva săptămâni, armele vor ajunge în mâinile răzvrătiților... 

10 Vă mai spun un lucru, deși s-ar putea să vă trezească numai batjo- 
cura și disprețul. În mâinile armatelor Uniunii aflate în statele de grani- 
tă cu proprietari de sclavi sunt cincizeci de mii de baionete. Ar fi o 

problemă dacă, după o proclamaţie de a mea, după cum îmi sugerati, 

militarii s-ar îndrepta spre acești răzvrătiți. Nu cred că s-ar mai duce 
15 toţi — în orice caz, nu atât de mulţi ca anul trecut, sau ca acum sase 

luni — nu atât de mulți azi pe cât erau ieri ... Și să vă mai spun ceva. 

Cred că trebuie să recunoasteti că noi avem un principiu important în 

jurul căruia trebuie să facem front comun și să ne unim, anume faptul 

că aici miza o reprezintă guvernul constituțional. Aceasta este o idee 
20 fundamentală, mai profundă decât orice altceva. 


d) Proclamația emancipării 


După bătălia de la Antietam (o luptă chinuită pe care el a ales să o 
considere drept victorie), Lincoln s-a hotărât să acţioneze. Pe 22 
septembrie, el i-a citit cabinetului său declaraţia despre emancipare 
pe care o pregătise. El le-a spus colegilor săi din cabinet că nu îl 
interesa sfatul lor „referitor la chestiunea principală, pentru aceasta 
a fost nevoie doar de hotărârea mea”. Le-a cerut totuși părerea despre 
circumstanţele alese de el pentru a-și face cunoscută decizia. Cabinetul 
a fost de acord cu legea propusă de Lincoln. A doua zi, în ziarele 
din întreaga SUA au fost date publicităţii detalii despre Proclamaţia 
emancipării. , l 

La un prim nivel, Proclamaţia, considerată de Lincoln drept „o 
măsură de război potrivită și necesară”, părea formulată cu extrem 
de mare precauţie. Sclavia urma să se păstreze în statele care reintrau 
în componența Uniunii înainte de ianuarie 1863. După această dată 
toți sclavii din teritoriile inamice cucerite de armata Uniunii aveau 
să fie „pentru totdeauna liberi”. Proclamaţia nu avea nici un efect 
totuși asupra sclaviei din statele Uniunii în care existau sclavi. Nu 
afecta nici sclavia practicată în anumite regiuni din statele Louisiana, 
Virginia și Tennessee care fuseseră deja aduse sub controlul Uniunii. 
Într-adevăr, în septembrie 1862, Proclamaţia nu a dus la eliberarea 
nici unui sclav. Prim-ministrul britanic Palmerston nu a fost deloc 
impresionat de lege. „Nu este ușor să apreciezi cât de nevolnic și 
ridicol a devenit un guvem care a ajuns să sancționeze un asemenea 
gunoi”. Publicaţia londoneză Spectator a spus că principiul din 
spatele acestei proclamaţii părea a fi „nu acela că o ființă umană nu 
poate în mod legal avea în proprietate o altă ființă umană, ci că nu o 
poate avea până nu devine loială Statelor Unite”. 

Totuși, majoritatea aboliționiștilor și a republicanilor radicali s-au 
bucurat de ceea ce ei considerau a fi un act de curaj din partea lui 
Lincoln. „Dumnezeu să-l binecuvânteze pe Abraham Lincoln”, scria 
Greeley. Războiul, scria Douglass, a fost „binecuvântat”. Radicalii 
au apreciat că Lincoln mersese la limita împutemicirilor sale atunci 
când făcuse din război o luptă împotriva sclaviei. (Mulţi reporteri 
britanici au'interpretat:greşit puterile constituţionale ale lui Lincoln 
și faptul că el nu avea nici un drept să acţioneze contra sclaviei în 
regiunile loiale SUA, decât dacă aceasta era considerată o acţiune 
esenţială în cadrul efortului militar al Uniunii.) Radicalii au mai apre- 
ciat și că Proclamaţia emancipării adăuga o dimensiune morală 
importantă conflictului. Pe măsură ce trupele Uniunii avansau, 
sclavia din Sud avea să dispară. O dată ce sclavia dispărea în Sud, 
ea nu avea cum să mai supraviețuiască în cadrul statelor de graniță. 
Cu o singură lovitură, Lincoln transformase un război într-o 
revoluţie. 

Cam în acest fel vedeau această acţiune a lui Lincoln și democraţii 
nordiști. Neplăcându-le ce au văzut, au atacat documentul. Conștienți 
că exista posibilitatea ca să aibă loc o migraţie a negrilor spre nord, 
democraţii au făcut din Proclamaţia emancipării o problemă centrală 
în cadrul alegerilor de la jumătatea mandatului, organizate în toamna 
lui 1862. Istoricii au susţinut cândva că aceste alegeri fuseseră un 
triumf pentru democrați, și astfel, o dovadă că majoritatea nordiștilor 
se opuneau eliberării sclavilor. Republicanii au pierdut majoritatea 
în cinci state și 35 de fotolii în Congres. Lincoln a recunoscut că 
acest pierderi s-au datorat Proclamaţiei. Totuși, la o analiză mai 
atentă, rezultatele alegerilor sugerează că Proclamaţia, reprezentând 
una dintre temele campaniei electorale, a avut un impact mult mai 
mic decât a crezut Lincoln. În general, republicanii şi-au păstrat 
controlul în majoritatea statelor, dețineau majoritatea în Camera 
Reprezentanţilor și câștigaseră cinci fotolii în Senat. Grupurile 
majoritare din Pennsylvania, Ohio, New York și Indiana erau totuși 
foarte mici și existenţa lor putea fi pusă numai pe seama neștiinței 
de a vota a soldaţilor de orientare republicană. 

Cum 1 ianuarie 1863 se apropia, unii nordiști se întrebau dacă 
Lincoln avea să se țină de cuvânt. În mesajul său anual către Congres, 
din decembrie 1862. el de abia a mentionat Proclamatia. În schimb, 

în acest discurs el a preferat să facă o recomandare privitoare la 
necesitatea de a se aduce niște amendamente Constituţiei pentru a 
permite remunerarea de către Congres a tuturor statelor care au abolit 
sclavia înainte de anul 1900, sau care au acționat pentru colonizarea 
voluntară a americanilor de origine africană liberi, în afara granițelor 
SUA. Cu toate acestea, trebuie spus că nu a existat nici o dată 
posibilitatea ca Lincoln să nu meargă mai depastexçu acestă măsură. 
În particular el spunea că mai degrabă moare decât să își ia fie și un 
cuvânt înapoi din acestă „Proclamaţie a libertăţii”. În ianuarie 1863, 
Lincoln a declarat că libertatea tuturor sclavilor din regiunile rebele 
reprezenta din acel moment un ţel al războiului. Uniunii — „un act de 
justiție” ca și o „necesitate militară”. Nedorind să fie făcut răspun- 
zător pentru o virtuală revoltă sângeroasă a sclavilor, el le-a solicitat 
acestora „să se abțină de la orice act de violenţă, dacă nu este vorba 
de o acţiune de strictă autoapărare”, dar în același timp, a chemat 
forțele Uniunii să apere drepturile acelora pe care el îi eliberase. 

Lincoln a apreciat că proclamația sa reprezenta doar puţin mai 
mult decât o ușă întredeschisă pentru emanciparea sclavilor, era însă 
încrezător că, ea putea fi larg deschisă. Proclamaţia promitea — ori, 
aşa cum considera Sudul, ameninţa — că se vor întâmpla lucruri mari. 
Davis a criticat-o, considerând-o „cea mai mizerabilă măsură 
înregistrată vreodată în istoria vinovăţiilor omului”. Confederaţia 
nu mai putea accepta deloc o. negociere de compromis. Dacă ea 
voia să-și apere această instituţie ciudată, atunci trebuia să lupte până 
la amarul sfârșit. Lincoln, în mod deliberat, mărise miza războiului. 
Acţiunea sa avea să aibă un efect profund asupra duratei și efectelor 
conflictului. 

Pe termen scurt, poate că Proclamaţia a dus la creşterea rezistenţei 
Confederaţiei, așa cum se temuse Lincoln că se va întâmpla. (Unii 
sudiști au fost așa de indignaţi încât au vorbit despre posibilitatea 
uciderii soldaţilor unioniști luaţi prizonieri, pentru că aceștia ar fi 
venit cu intenţia de a incita Sudul la răzvrătire!) Totuși, pe termen 
lung, Confederaţia a fost neîndoielnic slăbită de politica de eliberare 
a sclavilor dusă de Lincoln. Acum șansele de a câștiga sprijin ex- 
tem, mai ales din partea englezilor, erau mici. Încurajându-i pe sclavi 
să fugă spre liniile de luptă ale Uniunii, unioniștii au dus la 
accentuarea crizei de forţe de luptă cu care se confrunta Sudul. După 

cum a spus Lincoln: „Libertatea ne-a adus sub control 200 000 de 
oameni apți de luptă, născuţi și crescuţi pe pământul Sudului, și ne 
va mai da și mai mulți. Tot atâţia cât a sacrificat.” 


e) Al 13-lea Amendament 


Proclamaţia emancipării a fost un ordin executiv a cărui forță era 
discutabilă o dată războiul încheiat. În consecință, mulți republicani 
erau hotărâți să extindă baza emancipării prin votarea unui 
amendament constituțional de interzicere a sclaviei. În aprilie 1864, 
Senatul a promulgat amendamentul cu 38 de voturi pentru și 6 contra. 
Totuși, din cauza opoziției democrate din Camera Reprezentanților, 
măsura nu a primit și cele două treimi de voturi necesare pentru a fi 
transformată în lege. 

În iunie 1864, Lincoln a solicitat convenției naţionale republicane 
„să prezinte platforma ca pe un element fundamental”, ca o pregătire 
pentru introducerea amendamentului constituțional referitor la 
desfiinţarea sclaviei. Convenţia a procedat după cum a rugat-o 
președintele. Considerând succesul electoral al republicanilor, din 
noiembrie 1864 (vezi Capitolul 8), echivalent cu un nou mandat, 
Lincoln și-a dublat eforturile de a-și asigura aprobarea Congresului, 
pentru introducerea amendamentului antisclavie, făcând uz de 
presiuni asupra unor democrați, cu un rezultat bun. Pe 31 ianuarie 
1865 Camera a aprobat (cu numai 3 voturi în plus) cel de-al 13-lea 
Amendament, propus apoi statelor, pentru ratificare. Radicalul 
Thaddeus Stevens a observat că „Cea mai importantă măsură a 
secolului al XIX-lea a fost depășită de corupție, sprijinită și susținută 
însă de cel mai cinstit om din America”. Lincoln a fost fericit că 
amendamentul fusese adoptat. Vorbind de această măsură, el a 
prezentat-o ca pe „doctoria minune care vindecă toate relele. Ea 
face ca totul să fie bine”. Nu s-a întâmplat chiar așa, dar a fost, 
oricum, un mare pas înainte. 


i Participarea la război a afro-americanilor 


PROBLEMA CHEIE Cât de semnificativă a fost contribuţia 
americanilor de origine africană la război? 

a) Contribuţia militară a afro-americanilor 


Încă de la începutul războiului, Lincoln s-a confruntat cu presiuni 
putemice și contradictorii dacă să înroleze sau nu cetăţeni de culoare 
în armata Uniunii. Iniţial, majoritatea nordiștilor, fiind contra ideii 
ca negrii să lupte împreună sau împotriva altor albi și îndoindu-se 
că negrii sunt soldaţi buni, s-au opus recrutării lor. Liderii negri și 
aboliționiștii, totuși, erau dornici ca locuitorii de culoare să lupte în 
războiul care părea că va duce la slăbirea instituţiei sclaviei, dacă nu 
chiar la desfiinţarea ei. Subliind faptul că această categorie era folosită 
deja de flota Uniunii, ei au insistat să fie folosiţi în armata terestră și 
soldaţii negri. „Nu e vremea să luptăm doar cu mâna cea albă, iar pe 
cea neagră să o lăsăm legată”. 

Lincoln, nedorind să-și îndepărteze statele cu proprietari de sclavi 
din Uniune, a rămas ferm împotriva recrutării negrilor, în primul an 
de război. Aceasta nu i-a împiedicat pe unii nordiști să facă tot ce 
le-a stat în putinţă ca să recruteze soldați de culoare. De exemplu, 
generalul Hunter a alcătuit un regiment de voluntari format din 
americani de culoare, pe insulele Sea Islands, din largul coastelor 
statului Carolina de Sud, în primăvara lui 1862. Numai că el nu a 
primit nici un sprijin financiar din partea Departamentului de Război 
și a fost nevoit să renunțe la acest proiect. Legea din iulie 1862, 
Confiscation Act, i-a dat lui Lincoln posibilitatea de a înarma foști 
sclavi „ai contrabandei” și de a-i folosi ca forță militară „unde ar 
putea fi consideraţi competenţi”. Numai că Lincoln a interpretat 
aceasta foarte limitat și a insistat ca foștii sclavi să fie pur și simplu 
folosiţi ca muncitori în armată, nu să facă parte din trupele aflate în 
linia întâi. Alți membri ai cabinetului aveau altă părere. În august 
1862, secretarul de război Stanton a autorizat înființarea unui regi- 
ment format din 5000 de militari de culoare care să fie recrutaţi în 
zonele ocupate de Uniune în Louisiana. Lincoln nu a avut nici o 
obiecţie și în septembrie primul regiment oficial format din americani 
de culoare liberi a intrat în serviciul Uniunii. 

După Proclamaţia emancipării, rezistența lui Lincoln față de 
înrolarea soldaţilor negri a dispărut și, astfel, din primăvara lui 1863 
a urmat un mare aflux de soldaţi de culoare în armata unionistă. Ca 
și în atâtea alte privințe, președintele era în consens cu opinia publică 

din Nord. Cum listele victimelor creșteau, Lincoln și-a dat seama că 
opinia faţă de înrolarea americanilor de culoare era mai bună decât 
fusese în 1861. 

Dintr-un număr de 46 000 de negri liberi apți de luptă, în Nord, 
cam 33 000 au intrat în armată. Cea mai mare parte a trupelor lor, 
totuși, era formată din foști sclavi. În afară de ei, aproximativ 100 000 
au fost recrutaţi din Confederație, alți 42 000 erau sclavi din 
Kentucky, Delaware, Maryland și Missouri, care s-au înrolat și ei în 
armata unionistă. (Aceasta era calea cea mai rapidă pentru statele de 
graniță pentru a-și dobândi independenţa.) Din vara lui 1863, peste 
30 de regimente de negri au mai fost recrutate. În octombrie 1864 se 
ajunsese la 140 de regimente. Până în 1865 serviseră în armata 
Uniunii 180 000 de negri, aproape 10 la sută din totalul armatei Uniunii. 

În cadrul armatei Uniunii se manifesta o accentuată discriminare 
rasială. Multor nordiști albi le displăcea ideea de a lupta alături de 
negri, și din această cauză regimentele erau segregate. Regimentele 
de negri erau invariabil comandate de ofițeri albi. La 1865 de abia 
100 de soldaţi negri deveniseră ofițeri și nimeni nu fusese promovat 
mai sus de gradul de căpitan. Regimentele de negri aveau mai puţini 
medici și deseori primeau mai puţine provizii și echipamente. Cel 
mai supărător fapt era solda plătită diferențiat: soldaţii albi primeau 
13 dolari pe lună, în timp ce negrii primeau doar 10 dolari. În 
noiembrie 1863, unele trupe de negri au protestat față de solda lor 
inechitabilă. Protestul lor a fost considerat „revoltă”, așa că sergentul 
răspunzător pentru răsculați a fost găsit vinovat de trădare și executat. 
Deşi secretarul de război Stanton a fost deacord cu cererile negrilor 
care solicitau tratament egal cu al albilor, Lincoln nu s-a declarat 
convins de justeţea cererii lor. Negrii, s-a gândit el, aveau „mai multe 
motive de a fi soldaţi decât albii ... ei ar trebui să fie dornici să intre 
în armată fără nici o condiţie”. În iunie 1864, totuși, Congresula 
aprobat negrilor o plată egală cu albii. 

Trupele formate din negri erau în pericol mai mare decât ale albilor 
dacă erau luate prizoniere. Unii confederați se lăudau că ei nu luaseră 
nici un prizonier negru și cu siguranță au fost ocazii când trupele de 
negri au fost ucise în timp ce se predau (de exemplu, la Fort Pillow, 
în aprilie 1864). Cel mai adesea prizonierii negri erau puși să sape 
fortificaţii sau redeveneau sclavi. Pentru că administraţia Confederaţiei 

nu era pregătită să facă schimb de soldaţi negri contra prizonierilor 
sudiști, Lincoln a stopat toate schimburile de prizonieri de război în 
1863. La fel de dificil a fost pentru el și să reacționeze la uciderea 
soldaţilor negri care încercau să se predea. O reacţie pe măsură ar fi 
însemnat să se ajungă la măcel de ambele părţi. Totuși, curând a 
devenit evident că atrocitățile confederate erau o armă cu dublu tăiș. 
Faptul că negrii se temeau de astfel de situaţii poate că i-a încurajat să 
lupte până la moarte mai degrabă decât să se predea. Mai mult decât 
atât, dacă unii dintre confederați nu au luat prizonieri, atunci însemna 
că și soldaţii negri au făcut același lucru. 

Participarea americanilor de culoare la război a fost un lucru im- 
portant. Faptul că ei luptau pentru libertate le stârnea mândria și 
încrederea. Serviciul militar însemna, pe de altă parte, și speranța de 
a dobândi cetățenia americană. Frederick Douglass comenta: „O dată 
ce ai dat unui negru simbolurile din alamă ale SUA, trebuie să-i pui 
și vulturul pe butoni, să-i așezi pușca pe umăr ... și atunci nici o 
putere din lume nu poate să nege că el și-a: câștigat dreptul de a 
primi cetăţenia Statelor Unite”. 

Recent a existat o tendință de a exagera impactul soldaţilor negri 
asupra deznodământului războiului. Au murit în război aproape 37 
000 de soldaţi de culoare, dar numai 3000 în luptă; 30 000 au murit 
din cauza bolilor, iar soarta exactă a celorlalți 4000 rămași este incertă. 
Soldaţii negri făceau de serviciu la garnizoană mai mult decât ceilalți 
soldaţi și erau mai puțin implicaţi în luptă. Ei nu au luat parte la 
bătăliile majore din 1863. Cu toate acestea, se pare că nimeni nu s-a 
îndoit de faptul că afluxul de trupe formate din negri a avut un efect 
pozitiv asupra efortului de război al Uniunii într-un moment critic, 
când nordiștii albi erau din ce în ce mai puţin domici să lupte. În 
septembrie 1864 Lincoln scria: 


1 Orice altă politică fată de omul de culoare [înrolarea cetățenilor de 
culoare] ne lipsește de ajutorul lor, și asta este foarte greu de suportat 
... Aici nu este vorba de un sentiment anume sau de gust, ci de o forță 
fizică care poate fi măsurată și evaluată asa cum poate fi măsurată si 
5 evaluată puterea unui cal sau a unui motor cu aburi ... Tineti-o tot așa 
și veţi salva Uniunea. Renuntati la asta și atunci Uniunea va pieri. 

Din aprilie 1865 erau aproape la fel de mulți soldaţi negri în armată 
împotriva Confederaţiei pe cât de mulți soldaţi albi o apărau. 


b) Sclavii eliberaţi din Sud 


Proclamaţia emancipării a lui Lincoln însemna că victoria Uniunii 
putea provoca o revoluţie socială în Sud. Dar în timpul războiului 
nici Lincoln, nici Congresul, nici ofițerii Uniunii nu au putut să traseze 
o politică coerentă în ceea ce privește sprijinul acordat foştilor sclavi, 
temându-se de faptul că negrii și albii nu ar fi reușit să trăiască 
armonios împreună și că negrilor nu li se vor acorda niciodată 
oportunităţi egale în Sud (sau în Nord). Iniţial, Lincoln a sprijinit 
ideea de a-i folosi pe foştii sclavi drept coloniști, ducându-i în Caraibe 
sau în America de Sud. În timpul războiului s-au făcut câteva tentative 
de a pune în practică astfel de planuri de colonizare. Majoritatea se 
gândeau că aveau tot atât de multe drepturi de a sta în țara în care s- 
au născut, ca și albii. (Doar unu la sută din americanii de origine 
africană se născuseră peste graniţă). Eșecul planurilor pilot de 
colonizare și ajutorul autentic dat de negri în armata Uniunii după 
1863 l-au convins pe Lincoln că această politică trebuia schimbată. 
Războiul continua, iar armata unionistă a reușit să recucerească 
mari regiuni din Sud. Unele au fost confiscate și multe au căzut în 
mâinile federalilor pentru că sudiștii nu-și plătiseră taxele sau pentru 
că pur și simplu își abandonaseră proprietăţile. Ce să se facă cu 
aceste pământuri și cum să se organizeze munca negrilor au devenit 
teme ale unui conflict dintre foștii sclavi și proprietari, comandanții 
militari, antreprenorii și reformatorii nordiști, toți căutând în variate 
forme să influențeze tranziţia de la perioada de război la cea a muncii 
libere. Asupra chestiunii fundamentale dacă pământul confiscat sau 
abandonat trebuia vândut sau/și altfel distribuit foștilor sclavi nu 
exista un consens de opțiune. Teoretic, legea de confiscare a 
pământului din 1862, Confiscation Act, spunea că toate proprietăţile 
confederate trebuiau confiscate. Dar această penalitate nu putea fi 
aplicată decât după ce avea loc judecarea cazurilor individuale. Mai 
mult decât atât, la cererea lui Lincoln, pierderea proprietăţii era 
aplicabilă numai pe durata vieții proprietarului și nu-i afecta pe 
moștenitorii săi. Lincoln, temându-se că o confiscare de terenuri pe 


Participarea la război a afro-americanilor 165 


scară largă ar fi putut să ducă la subminarea eforturilor sale de a-i 
sprjini pe sudiștii albi, nu era foarte entuziasmat de această lege, 
astfel că ea a rămas în mare parte neaplicată. 

Fără o orientare din partea președinției sau a Congresului, situaţia 
din zonele reocupate ale Confederaţiei era haotică, variind de la un 
loc la altul și în funcţie de situaţiile particulare. Agenţii federali din 
Sud, în special ofițerii de armată, și-au instituit propriile lor soluții, 
experimentale. Faimoasa „repetiţie pentru reconstrucție” a avut loc 
la Sea Islands, în largul coastelor statului Carolina de Sud, ocupate 
de către forțele Uniunii încă din noiembrie 1861. Negrii care reușiseră 
să economisească au cumpărat loturi de pământ, dar aceștia erau 
puțini, reprezentând mai degrabă excepţiile, în ciuda publicităţii care 
li s-a făcut. În majoritatea zonelor ocupate, plantațiile au rămas în 
mâinile guvernului și au fost administrate de către „superintendenţii 
cu afacerile negrilor” sau au fost închiriate investitorilor nordiști, al 
căror principal scop era profitul. Alte plantaţii erau controlate încă 
de foștii proprietari de pământ, care erau pregătiţi să depună 
jurământul de fidelitate faţă de Uniune. În aceste circumstanțe, viața 
pentru majoritatea foștilor sclavi (bărbaţi și femei) nu s-a schimbat 
prea mult. Ei au continuat să muncească pe aceleași plantaţii și erau 
deseori atent supravegheați de administratorii albi. Acum erau plătiţi 
(dar în cele mai multe cazuri, prost), majoritatea banilor fiind păstraţi 
pentru mâncare și haine. Le era interzis să părăsească plantațiile 
unde munceau, fără permisiunea șefilor. Cel puţin acum, foștii sclavi 
nu mai erau biciuiți. Unii proprietari de pământ au mărit 
indemnizaţiile pentru foștii sclavi care munceau mult. Acest sistem 
însă, uneori considerat a se afla la jumătatea drumului dintre condiția 
de sclav și cea de om liber, nu satisfăcea pe nimeni. 

În ianuarie 1865, un mare experiment (după cum părea) a fost 
lansat când generalul Sherman a declarat că teritoriul de coastă dintre 
Charleston și Florida, întinzându-se pe o distanța de 48 de kilometri 
în interior, va fi oferit pentru sclavii eliberaţi, fiecare familie de 
culoare urmând să primească 40 de acri și un catâr, luat din armată. 
Un număr de 40 000 de negri au primit mici ferme. Sherman era 
departe de a fi un reformist umanist, principala sa preocupare era 
doar să scape de povara exercitată, în armata sa, de numărul mare 

de negri săraci. El a cerut de asemenea membrilor Congresului să 
ajungă la o decizie finală privitoare la planul său. : 

În timp ce acţiunile lui Sherman au readus speranța în sufletele 
negrilor, politica federală privitoare la reconstrucţia economică bazată 
pe munca negrilor a rămas incertă sau contradictorie. Unii republicani 
s-au opus să se dea negrilor pământ sau vreo altă înlesnire, susținând 
că proprietatea era sacrosantă și că negrii trebuiau să înveţe să stea 
pe propriile lor picioare. Totuși, în anul 1865 majoritatea republica- 
nilor din Congres ajunseseră să fie în favoarea confiscării plantațiilor 
și a redistribuirii lor între foştii sclavi și albii „loiali”. O astfel de 
acţiune avea, inevitabil, să-i recompenseze pe unii și să-i pedepsească 
pe alţii. Congresmanii nu au reușit, însă, să se pună de acord în 
privința unei anumite măsuri și astfel legea reîmpărțirii pământului 
nu a fost ratificată. 

În martie 1865, Congresula înființat Biroul pentru refugiați, foşti 
sclavi și terenuri abandonate (mai bine cunoscut drept Biroul pentru 
foștii sclavi). Scopul său era să ajute la îmbunătăţirea situaţiei negrilor 
sudiști (și albilor săraci) furnizând alimente, îmbrăcăminte, 
combustibil și asistență medicală. Dar Biroul a mai fost autorizat și 
să împartă pământurile abandonate și confiscate în terenuri de 40 de 
acri pentru a fi reîmpărțite foștilor sclavi și refugiaților albi „loiali”. 
Deși considerată o măsură temporară, crearea sa a simbolizat credința 
larg răspândită care circula printre mulţi republicani că guvernul 
federal ar trebui să își asume o anume răspundere pentru asigurarea 
bunăstării economice a foștilor sclavi. Trebuie de asemenea spus că 
mari eforturi au fost făcute, atât de guvern cât și de agențiile de 
caritate, pentru îmbunătăţirea educaţiei și cunoștințelor foștilor sclavi. 

În timp ce unii nordiști erau doar domici să îi ajute pe foștii slavi, 
câţiva, puţini, credeau că negrii erau egali cu albii. Însă mulți nordiști 
încă manifestau o reală antipatie faţă de negri și se temeau de un 
exod al lor spre Nord. Tensiunile rasiale erau puternice mai ales în 
patru state cu proprietari de scavi din Uniune. Majoritatea statelor 
de graniță nu aveau nici o dorință de a da negrilor drepturi egale. În 
Kentucky, în aprilie 1865, existau încă 65 000 sclavi negri. Adunarea 
sa legislativă s-a opus celui de-al 13-lea Amendament până la sfârșit, 
așa că sclavia a rezistat în acest stat până în decembrie 1865. În 
timpul războiului, un număr din statele nordiste au eliminat unele 

dintre discriminatoarele lor „legi pentru negri”. Sprijinul manifestat 
pentru sufragiul acordat negrilor era timid, în 1865 doar cinci state 
nordiste au permis negrilor să voteze cu albii, de pe poziţii de 
egalitate. 


c) Situaţia negrilor în Sud 


Majoritatea afro-americanilor au rămas sclavi pe toată durata 
războiului. Pentru că ei reprezentau mai mult de o treime din populația 
Confederaţiei, se poate spune că au adus o importantă contribuţie la 
efortul de război sudist. Negrii munceau în fabrici și mine, lucrau la 
întreținerea sistemului feroviar, se ocupau de recoltă și aveau un rol 
militar important, săpând tranșee, construind fortificaţii și dând o 
mână de ajutor la treburile din spatele liniilor. Multe state sudiste au 
promulgat legi prin care se stipula ca proprietarii de sclavi să ajute 
cu oamenii lor la activităţile frontului. În 1863, guvernul confederat 
a promulgat o lege privitoare la recrutarea lor obligatorie pentru 
front. Chiar dacă majoritatea sudiștilor erau hotărâți să păstreze 
sclavia, războiul a avut un impact major asupra relaţiilor dintre sclavi 
și stăpânii lor. Pe măsură ce conflictul s-a intensificat, au rămas tot 
mai puțini oameni albi pe plantaţii pentru a supraveghea munca 
sclavilor. Prin urmare, această activitate a căzut în sarcina femeilor 
albe, a tinerilor și bătrânilor și a supraveghetorilor negri de sclavi. 
Majoritatea s-au dovedit mult mai puţin eficienți decât cei dinaintea 
lor, iar sclavii au profitat de situaţie, devenind tot mai rebeli și muncind 
cu tot mai puțină tragere de inimă. Dizlocarea bărbaţilor albi pe front 
provocată de război a subminat și structurile autorităţii. Proprietarii 
de sclavi din regiunile de coastă sau care se aflau în calea armatelor 
Uniunii, disperaţi să își protejeze „proprietatea”, deseori și-au trimis 
sclavii în zone mai protejate din interiorul Confederaţiei. Astfel de 
mutații au făcut dificilă păstrarea structurii tradiţionale închise a 
sistemului plantațiilor. | 

Pentru mulţi sclavi, războiul civil a fost o perioadă de mari 
privaţiuni. Din cauza crizei de alimente, plantatorii prudenţi tăiau 
din necesarul de provizii și îmbrăcăminte destinate sclavilor. Pentru 
sclavii înrolați, implicați în muncile de pe lângă prima linie a 
frontului, munca nu era doar mai grea decât cea de pe plantație, ci și 

mult mai periculoasă. Întrucât se putea evada ușor, sclavii de pe 
front erau mult mai atent păziți decât cei de la fermele de acasă. 
Trimiterea pe front însemna pentru ei și despărțirea de familii. 

În ciuda temerilor albilor sudiști, nu a avut loc. nici o rebeliune 

importantă a sclavilor. Aceasta nu neapărat pentru că sclavii erau 
mulțumiți de situația lor, ci pentru că ei nu au vrut să riște atât de 
mult. În timpul războiului, patrulele de pază pentru sclavi, compuse 
din albii rămași acasă, au devenit tot mai vigilente și mai dure în 
măsurile disciplinare aplicate sclavilor indisciplinaţi. Conștienți că 
bătea un vânt de libertate pentru ei, majoritatea sclavilor s-au 
comportat în conformitate. Destul de puţini au rămas loiali stăpânilor 
lor. De câte ori se ivea o ocazie de evadare, majoritatea dintre ei 
profitau de ea. În Sud, în jurul tuturor armatelor federale importante, 
a luat fiinţă câte ò tabără de fugari. În 1864, când armata lui Sherman 
a traversat Georgia, afluxul de sclavi fugari a atins proporții 
impresionante. S-a estimat că evadaseră, în cursul războiului, aproape 
500 000 de sclavi, care s-au alăturat armatelor Uniunii. Acest lucru 
a avut un efect dezastruos asupra economiei sudiste. 
În 1864 câţiva sudiști cu influență au început să pledeze în favoarea 
alcătuirii unor trupe de soldaţi negri, care să lupte pentru Confederație. 
La început, majoritatea sudiștilor s-au opus. „Dacă vom. hotărî că 
sunt o rasă aptă de luptă, atunci vom distruge întreaga noastră teorie 
bazată pe principiul că ei nu pot fi liberi”, a spus guvernatorul Brown 
de Georgia. Totuși, în februarie 1865, Robert E. Lee, aflat în criză 
de soldaţi, a ajuns să susțină ideea de a înarma și elibera sclavii. 
Sprijinul său a fost suficient ca balanţa să se incline în favoarea 
acestei idei, iar în martie 1865 Congresulconfederat a adoptat, în 
cele din urmă, o lege ce stipula înarmarea unui număr de 300 000 
de sclavi. Din păcate, această măsură venise prea târziu. S-au alcătuit 
câteva companii, dar nu mai rămăsese timp ca ele să fie trimise și în 
luptă. Unii istorici consideră că dacă oficialii Confederaţiei ar fi dispus 
recrutarea sclavilor mai devreme, atunci ar fi putut câștiga războiul. 
Totuși, dat fiind că majoritatea sudiștilor plecaseră la război pentru 
a apăra această ciudată instituţie este ușor de înțeles de ce s-a făcut 
atât de puţin pentru înarmarea sclavilor și apoi e îndoielnic că sclavii 
ar fi luptat cu credinţă pentru Confederație: 

W Concluzii 


Statele confederate s-au desprins de restul țării în primul rând pentru 
a apăra un principiu, dreptul de a păstra, în cadrul granițelor lor, 
instituția sclaviei. Această decizie a albilor sudiști s-a dovedit a fi 
fost cea mai proastă posibil pentru apărarea sclaviei. Din ianuarie 
1863, soldaţii nordiști au luptat pentru obiectivul revoluţionar de a 
avea o nouă Uniune fără sclavi. Mulţi — dar nu toți — soldați nordiști 
au ajuns să accepte acest lucru. Majoritatea nu l-ar fi acceptat în 
anul 1861. În timpul războiului, opinia publică nordistă a suferit 
niște mutații, iar politica lui Lincoln a ţinut cont de aceste schimbări. 
Poate că Lincoln nu a fost întotdeauna „Marele Eliberator” legendar, 
totuși, el s-a referit mereu la sclavie, considerând-o un rău moral, 
apoi a făcut pași, cu precauţie, în direcţia rezolvării problemei 
emancipării sclavilor, acțiunile sale fiind dictate mai ales de pragma- 
tism decât de moralitate. De la început la sfârșit, principalul său ţel a 
fost să apere Uniunea, nu să elibereze sclavii, dar din 1862 încolo el 
a realizat că cele două chestiuni deveniseră aproape inseparabile. 
Eliberând sclavii, el putea să asigure păstrarea Uniunii. Proclamaţia 
emancipării pe care a propus-o a fost un mare pas înainte, unul 
necesar, și o lovitură de graţie aplicată Confederaţiei. 

Anumiți istorici consideră că sclavii au fost iniţiatorii acestei 
mișcări de emancipare. De exemplu, Barbara Fields a susținut că 
Lincoln a făcut tot ce i-a stat în putinţă ca să nu se implice în 
chestiunea eliberării negrilor și numai problema sclavilor fugari a 
fost aceea care l-a determinat să abordeze chestiunea emancipării. 
Totuși, acest punct de vedere conform căruia sclavii s-au eliberat 
singuri este cam prea forţat. În ultimă instanță, trebuie spus că armata 
Uniunii i-a eliberat pe sclavi, iar comandantul ei suprem a fost 
Lincoln, iar faptul că și el a dorit să îi elibereze pe sclavi este crucial. 
La 1865, mulți aboliţioniști erau gata să ofere credit în situaţiile în 
care acesta era pragmatic justificat. În 1865, Garrison (care spusese 
despre Lincoln în 1862, că este „moale ca o cârpă”) l-a lăudat pe 
președinte pentru că „a dus la capăt o muncă uriașă pentru eliberarea 
a milioane de oameni ... Am deplină încredere în buna intenţie a 
inimii tale, în buna credință a motivelor ce te animă și în integritatea 
spiritului tău”. Frederick Douglass a făcut următorul portret: „Dacă 

îl analizăm din perspectiva unui aboliţionist autentic, domnul Lincoln 
pare un om moale, rece, plat și indiferent, dar dacă îl măsurăm după 
sentimentele țării faţă de el, sentimente pe care el a fost obligat, ca 
om de stat, să le ia în considerare, el a fost rapid, pasionat, radical și 
hotărât”. 


Schemă-rezumat 
Desființarea sclaviei 


Situaţia din 1861 


Sclavii fugari 


Presiunile 
radicalilor 
Compensare ` 

tată prin 
măsuri de 


Măsurile emancipare și 

împotriva _ colonizare 
sclaviei luate în 

anul 1862 


Proclamația 
emancipării 


Sprijinul pentru introducerea 
celui de-al 13-lea 
Amendament 


Notiţele luate la acest capitol vă vor ajuta să înţelegeţi cum a avut 
loc emanciparea ca proces și faptul că trebuie inclus: și Lincoln în 
această parte, dacă ne referim la felul în care a fost concepută 
strategia de emancipare. Trebuie să aveţi în vedere, de asemenea, 
impactul războiului asupra vieţii afro-americanilor cât și contribuția 
lor la deznodământul războiului. 

Este posibil să fie nevoie să folosiți informaţii din acest capitol ca să 
răspundeţi la întrebări referitoare la politica de emancipare a lui 
Lincoln, la procesul de desființare a sclaviei și la rolul afro-america- 
nilor în războiul civil. 


1. În ce măsură merită Lincoln să fie supranumit „Marele Eliberator”? 
2. Evaluati contribuția afro-americanilor la victoria Uniunii în războiul civil. 


Întrebarea numărul 1 vă cere să vă concentrați asupra rolului lui 
Lincoln în această chestiune. Aveţi grijă să nu povestiţi, trebuie să 
faceţi o analiză. Va trebui să vă axaţi pe analizarea presiunilor care 
s-au exercitat asupra lui Lincoln în anul 1861. Trebuie el lăudat sau 
condamnat pentru că nu a dat dovadă de fermitate de la început? 
Poate că aveți un punct de vedere personal în această problemă. 
Este o chestiune morală; oricât ar încerca istoricii să demonstreze 
altceva, nu pot evita dimensiunea morală a acestei probleme. Este 
greşit să îl judecăm pe Lincoln doar din punctul de vedere al 
„corectitudinii politice”, după standardele secolului XXI (indiferent 
care ar fi acestea!). Tineţi cont că Lincoln, după standardele ameri- 
cane ale secolului al XIX-lea, era mai degrabă un liberal în chestiunea 
sclaviei, dar el nu s-a lăsat condus de ceea ce îi dicta inima. În 
concepţia mea, strategiile sale au fost determinate mai mult de 
pragmatism decât de conștiință, dar (și acesta este un lucru impor- 
tant!) el a acţionat corect. Nu vreau să vă conving că eu am dreptate, 
e dreptul vostru să hotărâți ce părere aveţi. Ideea este să vă puteţi 
argumenta punctul de vedere cu fapte concrete, din izvoare, și în 
felul acesta nici un examinator nu vă va penaliza. Dacă daţi un 
răspuns limpede (şi just) atunci veţi fi chiar lăudaţi. Introduceţi în 
răspunsul la această întrebare și o concluzie (care să nu aibă mai 
mult de 8 fraze). 

La întrebarea 2 nu puteţi răspunde corect dacă nu aţi citit 
Capitolele 8 și 9. Totuși, este posibil, chiar și în această etapă, să 
alcătuiți o listă cu contribuțiile afro-americanilor la efortul de război 
al Uniunii. Faceţi această listă și reveniţi asupra ei după ce citiți 
Capitolele 8 și 9. 


Marea Britanie și 
războiul civil 


OBIECTIVE DE ATINS 


ep 


{Œ Poziţia Marii Britanii față de războiul civil 


PROBLEMA CHEIE De ce nu s-a implicat Marea Britanie în 
războiul civil? 


Marea Britanie era cea mai importantă putere din Europa, datorită 
capacităţii sale maritime, economice, financiare și posesiunilor colo- 
niale (ce includeau și teritoriul Canadei). Numai ea putea să constituie 
o provocare serioasă pentru Uniune. Marea Britanie avea legături 
istorice, politice și economice cu SUA. Totuși, înainte de 1861, 
relaţiile dintre cele două ţări fuseseră afectate de resentimente apărute 
încă din timpul războiului de independență, și amplificate în timpul 
războiului din 1812. Neînţelegerile între ele manifestate în privinţa 
tratatelor lor privitoare la pescuit şi comerț, interesele amândurora 
în America Centrală și disputele privitoare la granița dintre Canada 
şi SUA au dus la degradarea relaţiilor dintre ele. Înainte de 1861, 
multe oficialități britanice aveau o părere mai degrabă proastă despre 

americani, manifestându-și neîncrederea față de capacitatea SUA de a 
fi la înălțimea unui comportament corect în relațiile internaționale. 

Primul ministru britanic, lordul Palmerston, și ministrul de externe, 
lordul John Russell, au jucat un rol determinant în formularea politicii 
țării lor. Amândoi știau că aveau motive serioase să sprijine 
Confederaţia. Interesele pe termen scurt și lung ale Marii Britanii 
puteau fi susținute mai bine dacă se rupeau relaţiile cu SUA, un 
rival potenţial al regatului, într-un viitor nu prea îndepărtat. O Confe- 
deraţie independentă urma să aibă în mod cert puternice legături cu 
Marea Britanie, furnizându-i acesteia bumbac brut în schimbul unor 
produse englezești (preferate celor nordiste) de manufactură. 
Bumbacul avea o importanță imediată. Aproape 20 la sută dintre 
cetăţenii britanici depindeau de bumbac pentru a supraviețui eco- 
nomic. Părea că există posibilitatea ca mulţi englezi să rămână șomeri 
din această cauză, ceea ce ar fi dus: la producerea unor dezordini 
sociale ce ar fi ameninţat stabilitatea țării. Unii se temeau că, pentru 
a preveni revoltele interne, va fi necesar ca Marea Britanie să spargă 
blocada nordistă pentru a ajunge la bumbacul sudist. 

Existau însă și multe motive întemeiate pentru ca Marea Britanie 
să nu se implice în conflictul american. Războiul cu Nordul ar fi 
putut duce cu ușurință la pierderea Canadei. Populaţia engleză 
devenise tot mai conștientă că ţara devenise tot mai dependentă de 
grânele importate din Nordul. american. Impactul „foametei 
bumbacului” ar fi fost absolut neglijabil în comparaţie cu acela 
generat de „foametea grâului”, dacă ţara ar fi intrat în război cu 
Nordul american. (is 

Palmerston și Russell mai știau, de asemenea, că opinia publică 
engleză era departe de a fi unită. La un moment dat, istoricii, în 
analizele lor, au arătat cum clasele înstărite, mai ales pentru că nu le 
plăceau manierele și valorile yankeilor — nu în ultimul rând, credința 
lor în valorile democraţiei — au sprijinit aristocratul Sud, în timp ce 
clasa muncitoare a sprijinit Nordul democratic. Astăzi această 
perspectivă de interpretare este considerată prea simplistă. Deși 
nordiștilor (inclusiv lui Lincoln) le plăcea să creadă că muncitorii 
englezi sunt de partea lor, realitatea era că părerile erau împărțite 
chiar în interiorul acestor clase sociale. În Lancashire, care avea un 
interes mare în comerţul cu bumbac din America, erau mai des 

întâlnite sentimentele pro-sudiste. Unii (inclusiv câțiva radicali) sim- 
patizau cu dorinţa de independență a Confederaţiei și considerau că 
Nordul nu avea nici un drept să forțeze poporul să rămână într-o 
Uniune nepopulară, împotriva voinței lui. Exista apoi o simpatie 
autentică pentru cei revoltați. Dat fiind că cinci state „sclavagiste” 
au rămas în Uniune, sclavia nu a mai fost percepută drept o chestiu- 
ne fundamentală a războiului. Administraţia Lincoln a subliniat în 
majoritatea ocaziilor, în perioada 1861 şi 1862, că războiul nu era o 
cruciadă dusă pentru abolirea sclaviei. De aceea, multe publicaţii 
influente engleze, precum The Times, au sprijinit Confederaţia. 

Totuși, a existat și o minoritate importantă (poate chiar o 
majoritate), conștientă că sclavia se afla în centrul conflictului, care 
a sprijinit Nordul. Multi britanici aveau rude care emigraseră în statele 
nordiste. Radicali precum Richard Cobden și John Bright considerau 
SUA ca un stat model față de Marea Britanie. Preocupaţi de faptul 
că secesiunea statelor sudiste reprezenta o lovitură pentru progresul 
democratic, ei sperau ca o victorie unionistă să se constituie într-o 
pildă pentru o viitoare lege a reformelor în Marea Britanie, ce ar fi 
acordat drept de vot mai multor categorii. În interiorul cabinetului 
Palmerston, ducele de Argyll și W.E. Forster erau cunoscuți pro- 
unioniști. Mai mult decât atât, nici chiar simpatizanţii Confederaţiei 
din Marea Britanie nu voiau să se implice în război — un război pe 
care Confederaţia l-ar fi putut câștiga, după părerea celor mai 
informaţi, fără nici un ajutor. Războiul Crimeii demonstrase cât de 
mari puteau fi ororile unui conflict militar modern și dificultățile 
unei lupte purtate la mii de kilometri de casă. Pentru Palmerston, 
exponentul conceptului de realpolitik, cea mai bună soluţie părea a 
fi neimplicarea, dacă era cu putință. 

Palmerston a realizat, totuși, că acest lucru nu va fi posibil. 
Indiferent ce linie politică ar fi adoptat Marea Britanie, una dintre 
cele două părţi beligerante americane tot ar fi fost nemulțumită. 
Seward, de exemplu, era furios că Russell avusese întâlniri „neoficiale” 
cu reprezentanţii Confederaţiei, în mai 1861. Palmerston, care nu avea 
încredere în Sewardși se îndoia de competenţa lui Lincoln, era 
conștient că un „incident” diplomatic ar fi putut cu ușurință să ducă 
la război. O problemă imediată care se cerea rezolvată era dacă Marea 
Britanie trebuia să recunoască Confederaţia drept stat suveran, așa 

cum îi ceruseră reprezentanţii sudiști. Administraţia Lincoln se 
exprimase limpede asupra faptului că războiul reprezenta o insurecție 
internă. În consecință, recunoașterea suveranităţii Confederaţiei ar 
fi fost echivalentă cu o declaraţie de război făcută SUA. Totuși, în 
termeni juridici, situaţia era cumva confuză, pentru că în aprilie 1861, 
Lincoln declarase instituirea unei blocade asupra Confederaţiei. O 
blocadă era considerată de obicei un instrument al războiului. (Era 
absurd să crezi că o naţiune își blochează propriile porturi!) Era, în 
acest fel, posibil de susținut că Lincoln recunoscuse de facto, dacă 
nu și de jure, starea de beligeranță cu Sudul. Dacă avea loc totuși un 
război, atunci Marea Britanie putea să încerce să ia o poziţie și, cel 
puțin, să recunoască suveranitatea Confederaţiei. 

În mai 1861, guvernul britanic a adoptat o poziţie de compromis. 
Chiar dacă Marea Britanie s-a declarat neutră în raport cu acest con- 
flict și nu a recunoscut suveranitatea Confederaţiei, în ultimă instanță 
a recunoscut statutul de beligerant al Confederaţiei. (Și Franța a 
adoptat o poziție asemănătoare). Era vorba de ceva mai mult decât 
o simplă declaraţie, asta şi pentru că, după părerea englezilor, 
confederaţii erau mai mult decât niște simpli rebeli. Conform legilor 
internaționale, beligeranţii aveau dreptul de a contracta împrumuturi 
și de a achiziționa arme din țările neutre. Prin urmare, Marea Britanie 
nu trebuia să facă eforturi să împiedice comerțul dintre neguțătorii 
englezi şi oamenii Confederaţiei. Lincoln și Sewardau fost, însă, 
șocați de acţiunile întreprinse de Marea Britanie. Totuși, o dată 
proclamată neutralitatea ţării lor faţă de acest conflict, supușilor 
britanici le era interzis să se angajaze în acţiuni de 'sprijin pentru 
Confederație, le era interzisă echiparea navelor de război americane 
în porturile engleze, dar li se impunea, automat, recunoașterea 
blocadei nordiste. Declarându-se neutru, guvernul britanic a făcut 
toate eforturile posibile ca să acţioneze conform acestei decizii. 


2) Incidente diplomatice 


PROBLEMA CHEIE A fost, în vreun moment, Marea Britanie 


pe punctul de a intra și ea în război? 

a) Speranţele și acțiunile Confederaţiei 


Guvernul Confederaţiei își punea speranțe mari în Marea Britanie și 
Franța, așteptând sprijin din partea lor. Cel puţin, Confederaţia avea 
nevoie de armament și muniții, fără de care cu greu ar fi putut să 
continue războiul. În 1861, majoritatea sudiștilor şi-au pus speranţele 
în „Regele Bumbac”, crezând că pentru a avea acest „aur alb”, Marea 
Britanie și Franţa vor fi nevoite să recunoască Confederaţia și să 
spargă blocada. (75 la sută din bumbacul folosit în industria textilă 
a Marii Britanii și Franței provenea din statele confederate.) Pentru a 
împlânta cuțitul și mai adânc, un embargo neoficial, „voluntar” — 
dar foarte eficient — a fost pus în aplicare de confederați. Deși 
CongresulConfederaţiei a refuzat să recunoască oficial acest 
embargo, „comitetele de siguranţă publică” din porturile sudiste au 
oprit efectiv exporturile de bumbac. În ziarul Charleston Mercury 
se explica pe scurt această poziţie, în iunie 1861: „Cărţile sunt în 
mâinile noastre și intenţionăm să le jucăm pe toate, până când va da 
faliment și ultima fabrică de prelucrare a bumbacului din Marea 
Britanie și Franța sau până când ne vor recunoaște independența”. 

Din nefericire pentru Confederație, scenariul bumbacului nu a 
reușit. Depozitele europene erau pline de bumbac cumpărat încă 
din anii 1859-1860, așa că pe piaţă nu a avut loc nici o criză de 
bumbac. Într-adevăr, în 1861 emabargoul a fost, de fapt, o 
binecuvântare pentru multe dintre producătorii de textile, care au 
trebuit să-și angajeze sau să-și reangajeze muncitorii doar pe termen 
scurt, nu neapărat din cauza crizei de bumbac brut, ci pentru că 
piaţa era saturată de pânză de bumbac. În consecință, proprietarii 
fabricilor de bumbac din Marea Britanie nu au avut de ce să facă 
demonstraţii pentru o poziţie activă faţă de americani a ţării lor. 
Criticii politicii confederate susțineau că embargo-ul bumbacului s-a 
întors împotriva ţării lor. Sudiștii nu au mai reușit să vândă produsul 
lor cel mai de preț într-un moment când blocada Uniunii era cel mai 
puțin eficientă. Comercializarea bumbacului ar fi ajutat Confederaţia 
să cumpere mai multe provizii din Europa. Mai mult decât atât, 
embargoul, o formă evidentă de șantaj economic, i-a înfuriat pe 
europeni care, altfel, poate că ar fi simpatizat cu Sudul. „Să acţionăm 

în favoarea sudiștilor pentru că ei nu ne-au dat bumbac ar fi complet 
dezonorant pentru noi”, a declarat, în 1861, lordul John Russell. 

S-ar fi putut, însă, ca planul bumbacului să meargă. Au existat, 
cu siguranță, convorbiri la nivel înalt despre posibilitatea ca Marea 
Britanie să spargă blocada nordistă. William Gladstone, ministrul 
de finanţe, a fost în favoarea intervenţiei engleze pentru a opri războiul 
și a redeschide comerțul cu bumbac. În octombrie 1861, Palmerston 
și Russell au fost de acord că chestiunea bumbacului putea să devină 
„gravă” până la sfârșitul războiului. „Nu putem permite ca milioane 
dintre supușii noștri să piară doar ca să facem pe plac statelor 
nordiste” a declarat Palmerston. 

Diplomaţii britanici și francezi au discutat despre posibilitatea 
unei acțiuni comune prin care să fie ridicată blocada. În final însă, 
după discuţii nu a avut loc nici o acţiune concretă, poate numai 
pentru că, în general, guvernul britanic era de partea Uniunii — țara 
fiind însă pregătită militar, pentru orice situaţie, atât terestru, cât și 
naval. Confederaţia a făcut tot ce i-a stat în putință ca să-și atragă 
ajutorul acestor două puteri. Reprezentanţi precum James Mason au 
fost trimiși în misiune peste Atlantic, pentru a pleda cauza sudistă și 
pentru a încerca să facă lobby în preajma unor factori de decizie. 
Oficialii confederați au reușit să aibă multe contacte cu parlamentarii 
britanici, care le făceau cunoscute opiniile dominante. 
Confederaţia, într-o încercare de a influența opinia publică engleză, 
a scos și un ziar, numit Index, dedicat prezentării situaţiei 
Confederaţiei. (Ziarul a impresionat prin reportajele obiective și 
documentate asupra evenimentelor). Un succes spectaculos au avut 
agenţii comerciali confederați care au reușit să achiziţioneze 
armament englezesc. Dat fiind poziţia oficială neutră a guvernului 
britanic, este dificil de spus ce ar fi putut să facă în plus diplomaţii 
confederați. 


b) Diplomaţia unionistă 


Politicienii și diplomaţii nordiști, de la Lincoln până la baza ierarhiei, 
sunt deseori lăudaţi pentru relaţiile avute cu Marea Britanie în timpul 
războiului civil. S-a susţinut chiar că victoria Uniunii s-a datorat mai 
mult diplomaților nordiști decât soldaţilor. Totuși, această opinie este 

exagerată, dacă ţinem cont că guvernul britanic și populaţia nu doreau 
deloc războiul. Charles Francis Adams, ambasadorul american la 
Londra, este deseori considerat a fi fost o persoană cheie în acest 
context. Diplomat cu experiență, el s-a folosit de toate mijloacele pe 
care le avea la îndemână pentru a se asigura că englezii respectă cu 
stricteţe statutul neutralității. Eforturile sale — și faptul că el personal 
era în relaţii bune cu Russell — au făcut ca diplomaţii și comisionarii 
Confederaţiei să treacă pe planul doi. Laudele care îi sunt aduse lui 
Adams pentru neobosita sa activitate pusă în slujba atingerii 
obiectivelor de politică externă ale Uniunii în Marea Britanie nu 
sunt gratuite. Totuși, faptul că el putea să facă uz de canalele de 
comunicaţie oficiale pentru misiunea pe care o avea i-a oferit un 
avantaj imens în comparaţie cu reprezentanţii Confederaţiei. 

William Sewardeste, deseori, și el apreciat pentru atitudinea sa 
fermă și câteodată chiar agresivă față de Marea Britanie. Un bun 
exemplu pentru a demonstra atitudinea dură a lui Sewarddatează 
din mai 1861. Aflând că Russell i-a primit pe reprezentanţii 
Confederaţiei, el a pregătit o scrisoare atât de amenințătoare la adresa 
englezilor, încât Lincoln a trebuit să modifice câteva pasaje și pe 
altele să le elimine. Chiar în această formă revizuită, misiva semăna 
mai degrabă cu un ultimatum, în care se spunea că Statele Unite 
aveau să rupă relaţiile diplomatice cu Marea Britanie dacă Russell 
va continua să-i primească pe solii sudişti. Faptul că Sewarda 
exprimat limpede faptul că Nordul nu va ezita să declare război 
oricărei naţiuni europene care ar fi recunoscut Confederaţia poate 
că a împiedicat Marea Britanie să intre, fără să vrea, în război cu 
SUA. Totuși, această atitudine antibritanică a lui Sewards-ar fi putut 
dovedi contraproductivă. Se poate demonstra că ea a contribuit, până 
la urmă, doar la îndepărtarea guvernului britanic și a generat niște 
situaţii de criză care, de fapt, nu erau necesare. 

De obicei, Lincoln lăsa chestiunile politice pe seama lui Seward. 
Numai dacă apărea o criză gravă se implica și el. Ar fi putut pretinde 
totuși, de două ori, să-i fie recunoscute meritele în domeniul diplo- 
matic, datorită abilității de care a dat dovadă în afacerea Trent (vezi 
mai 'jos), pe de-o parte, și felului cum a speculat importanţa 
Proclamaţiei emancipării asupra opiniei publice engleze în special 
și a celei europene în general, pe de altă parte. 

c) Problema drepturilor neutralității 


; 


Principala problemă ivită între Marea Britanie și Uniune a fost în 
privința stabilirii drepturilor transporturilor pe mare ale țărilor neutre. 
În războaiele anterioare — și în cele care au urmat — Marea Britanie a 
fost 'aceea care s-a preocupat de problemele asociate cu menţinerea 
unei blocade în Europa continentală. Aceasta a condus invariabil la 
apariţia unor probleme în cadrul comerțului maritim american. În 
raport cu războiul civil, guvernul britanic s-a comportat ca hoțul 
care s-a făcut jucător cinstit. Guvernul britanic, conștient de 
importanța unor precedente în stabilirea unei linii politice exteme 
de continuitate, nu dorea să pună la îndoială necesitatea alegerii 
metodei blocadei ca formă de luptă. Cu toate acestea, au apărut niște 
situaţii de criză, cea mai serioasă fiind afacerea Trent. În noiembrie 
1861, James Mason și John Slidell, reprezentanţii confederați în 
Marea Britanie și respectiv, Franța, plecaseră din Cuba cu destinaţia 
Europa, îmbarcându-se pe Trent, un vapor cu aburi al marinei regale 
britanice ce transporta colete poștale. La puţină vreme după ce 
părăsise Havana, vaporul a fost oprit, în apele internaţionale, de 
către căpitanul Wilkes, comandantul vaporului american San Jacinto. 
Ameninţând că va deschide foc asupra lui Trent, Wilkes i-a luat cu 
forța pe Mason şi Slidell de pe vapor. Încălcând legile internaționale, 
acţiunea lui Wilkes a provocat un val de indignare în Marea Britanie. 
„Poate că o să-i găsiți scuze, dar să mă ia naiba dacă eu o să fac 
așa”, a declarat Palmerston cabinetului său. 

Din fericire pentru viitorul relaţiilor anglo-americane, din cauza 
ruperii cablului transatlantic de comunicaţii, mesajele diplomatice 
nu au putut fi transmise o vreme. În acest fel, prințul Albert a avut 
timp să îl determine pe lordul John Russell să își modereze scrisoarea 
adresată americanilor. Chiar și așa, mesajul englez. părea mai degrabă 
un ultimatum adresat americanilor. Marea Britanie cerea, prin această 
scrisoare, ca Mason și Slidell să fie eliberaţi, iar SUA să-și ceară 
public scuze pentru incident. Neștiind ce se va întâmpla mai departe, 
cabinetul englez a înființat o Comisie de Război, care a pregătit flota 
de luptă, iar mii de soldaţi englezi au fost deplasaţi în Canada. Mai 
apoi, Marea Britanie a oprit exporturile cu materiale de război 
importante către Uniune, printre care salpetrul, cel mai important 
ingredient pentru prepararea prafului de puşcă. 

Din cauza afacererii Trent, Lincoln s-a aflat într-o gravă dilemă. 
Era conștient că exista un pericol real de război dacă guvernul său 
nu satisfăcea cererile englezilor, dar dacă el s-ar fi supus englezilor, 
cu umilință, opinia publică nordistă ar fi fost indignată. Wilkes 
devenise un fel de erou național în Nord, iar valul de simpatie a fost 
atât de puternic încât Camera Reprezentanţilor a votat o rezoluţie 
prin care acţiunea lui era omagiată oficial. Au existat voturi chiar 
pentru acordarea unei medalii de aur. Lincoln s-a străduit să câștige 
timp, ca să lase pasiunile să se domolească. S-a ajuns, în final, la un 
compromis, pentru care meritele le revin lui Lincoln și Seward. 
Răspunsul lui Sewardla cererea englezilor a fost o capodoperă a 
stilului diplomatic. A reușit cu strălucire să demonstreze că nu înțelege 
problema, sugerând că americanii câștigaseră disputa, și fără să ofere 
scuze pentru acţiunea lui Wilkes. Seward recunoștea în final că se 
comisese un fapt ilegal, acceptând ca Mason și Slidell să fie eliberaţi 
şi acordându-le permisiunea de a-și continua călătoria spre Marea 
Britanie. 

Cu toate acestea, relaţiile dintre Uniune și Marea Britanie au rămas 
încordate mare parte din anul 1862. Morala acestei întâmplări este 
că până și incidentele minore pot să provoace crize. De exemplu, 
Palmerston a fost indignat de ordinul dat de generalul Butler, în mai 
1862, în New Orleans, prin care acesta hotăra că oricare femeie care 
insulta un soldat unionist „va fi considerată trădătoare a asociaţiei 
sale și răspunzătoare din punct de vedere juridic”. Palmerston s-a 
făcut foc şi pară când a auzit. La jumătatea lunii iulie, el a impus o 
moțiune parlamentară de sprijin pentru recunoașterea Confederaţiei, 
chiar dacă majoritatea parlamentarilor din Camera Comunelor, erau 
deja în favoarea unui asemenea măsuri. 


d) Mediere britanică? 


În august 1862, Confederaţia s-a aflat cel mai aproape de 
recunoașterea suveranităţii sale de către englezi, după triumful 
înregistrat în cea de-a doua bătălie de la Manassas. Propunerea lui 
Napoleon al III-lea, care susținea că tot ceea ce puteau face Marea 
Britanie și Franţa era să medieze conflictul, a fost luată serios în 
considerare de către Palmerston și Russell. Cei doi oameni de stat, 

acționând poate mai mult din raţiuni umanitare decât politice sau 
economice, au sperat să poată pune capăt războiului. Pe 14 septembrie 
1862, Palmerston i-a scris lui Russell: 


1 


Relatările detaliate din ziarul Observerde azi despre bătăliile care au 
avut loc pe 29 și pe 30 august între confederați si federali ne arată că 
ultimii au fost complet zdrobiţi și se pare că nu e cu totul improbabil ca 
să îi astepte și mai mari dezastre, poate că vor cădea în mâinile con- 
federaţilor chiar orasele Washington si Baltimore. Dacă aceasta se va 
întâmpla, nu credeți că este timpul să ne gândim dacă în această 
situaţie nu ar fi bine ca Anglia și Franţa să se adreseze părților 
beligerante și să le recomande să ajungă la o înțelegere privitoare la 
conflictul care a dus la separarea lor? 


Răspunsul lui Russell (din 17 septembrie) a fost pozitiv: 


1 


Sunt de acord cu dvs. că a venit timpul să ne oferim ca mediatori 
pentru guvernul SUA, în perspectiva recunoașterii independenţei 
Confederaţiei. Sunt de acord și mai departe, că în caz de esec, tre- 
buie să recunoaștem statele sudiste ca stat independent. Însă pentru 
a face un pas atât de important, eu cred că noi trebuie să avem o 
întrunire a cabinetului. Mie îmi convine pe data de 23 sau 30. Ar trebui 
ca atunci, dacă vom fi de acord cu toții cu acest pas, să propunem 
acest lucru și Franţei, iar apoi, venind din partea Angliei și Franţei, 
Rusiei și celorlalte puteri, ca pe o măsură hotărâtă de către noi. 


Pe 23 septembrie, Palmerston a răspuns: 


1 


Planul dvs referitor la desfășurarea medierii dintre federali și confe- 
derati pare excelent ... Nu ar fi bine să rugăm Rusia să se alăture 
Angliei și Franţei în propunerea medierii? ... Ne-am descurca mai bine 
fără ea în procesul de mediere, pentru că și ea va fi favorabilă Nordului; 
dar pe de altă parte, participarea ei la această ofertă ar face Nordul 
mult mai tentat să accepte. 


Dat fiind că medierea ar fi însemnat recunoașterea Confederaţiei, ar 
fi existat apoi riscul foarte mare ca Marea Britanie și Franța să intre 
în război cu Uniunea. Eșecul invaziei conduse de Lee în Maryland, 
însă, l-a convins pe Palmerston că nu era înțelept să intervină. Unii 
dintre membrii cabinetului încă voiau să acţioneze. În octombrie 

1862, Gladstone susţinea că „Jefferson Davis şi ceilalți conducători 
au creat o armată și se pare că ei creează și o flotă, și apoi au creat 
ceva care este mai important decât acestea două, ei au creat o 
națiune”. Sprijinit de Gladstone, la jumătatea lui octombrie, Russell 
a pregătit un memorandum prin care argumenta necesitatea medierii, 
“dar Palmerston și restul cabinetului l-au respins. Fusese ratată cea 
mai buriă șansă de intervenţie europeană în favoarea Confederaţiei. 
După ce Lincoln a emis Proclamaţia emancipării, a devenit și 
mai puţin probabil ca Marea Britanie să riște să intre în război 
împotriva Uniunii. Deplinul impact al crizei bumbacului a lovit în 
cele din urmă Marea Britanie în iama 1862-1863, din cauza căreia 
în Lancashire s-a ajuns la o rată înaltă a șomajului. Totuși, pentru că 
economia britanică în general prospera datorită războiului civil, au 
existat puţine presiuni asupra guvernului din această cauză. Pe 
parcursul anului 1863, situaţia s-a îmbunătățit, mai ales datorită unor 
importuri mai mari de bumbac brut din India, China și Egipt. 


e) Comerciantii clandestini 


Deşi nerecunoscută oficial de englezi, Confederația a primit asistență 
valoroasă, chiar dacă clandestină, din partea Marii Britanii. În ciuda 
neutralității, cu ajutorul englezilor agenții confederați au acționat 
eficient pentru a asigura aprovizionarea frontului. Mai activi au fost 
constructorii de nave englezi, care au vândut o mulțime de tipuri de 
vase pentru diferitele scopuri ale Confederației. Majoritatea au fost 
folosite pentru a conduce cargouri prin blocada Uniunii. În teorie, 
legea britanică interzicea construirea și înarmarea vaselor de război 
în teritoriul său pentru o putere beligerantă, totuşi agenții 
Confederaţiei au reușit să evite cu succes această lege cumpărând 
vase neînarmate pe care le-au dotat apoi cu armament și muniţie în 
alte locuri. Administrația Palmerston, în ciuda protestelor venite din partea 
guvernului Lincoln, a închis ochii asupra acestei situaţii, permițând 
încălcarea neutralității Marii Britanii de către constructorii săi de nave. 

În această vreme, comercianții clandestini confederați au provocat 
pagube uriaşe transporturilor comerciale nordiste. De exemplu, vasul 
Florida a făcut 38 de transporturi între 1863 și 1864. Nava Alabama 
s-a descurcat și mai bine, făcând 64 de transporturi, înainte de a fi 

scufundată lângă Brest. Din pricina comercianților clandestini, 
nordiștii au pierdut în total 200 de vase. Pentru că aduceau totuși 
pagube comerțului, clandestinii erau un spin în coasta Nordului, dar 
și o umilință. Activitatea clandestină a făcut ca ratele de asigurare 
pentru transportul pe apă să ajungă la valori ameţitoare. În consecință, 
din ce în ce mai multe nave transatlantice comerciale nordiste au 
început să piardă contracte scumpe în favoarea vapoarelor din ţările 
neutre care transportau încărcături la prețuri mai mici și care nu erau 
atacate de hoţii confederați. Costurile de întreţinere ale navelor 
nordiste deveniseră atât de mari încât multe au fost vândute. În anul 
1865 dispăruse astfel peste jumătate din flota comercială a Uniunii. 
Principalul beneficiar nu era Confederaţia, ci Marea Britanie, al cărei 
comerț maritim îl depășise pe cel unionist, aflat până atunci în poziția 
dominantă. 

Ultima criză gravă între Uniune și Marea Britanie a avut loc în 
vara anului 1863. Guvernul Lincoln aflase că la compania Laird 
Brothers englezii construiau două cuirasate pentru Confederație. 
Aceste nave — așa-numiții berbeci Laird — aveau să fie cele mai 
puternice vase de pe mare, forța lor putând să provoace distrugeri 
importante Nordului. (Elementul caracteristic al acestor vase era 
berbecele masiv de fier, proiectat pentru atac, care putea fi proiectat 
2,15 metri dincolo de prova, în teorie fiind capabil să scufunde o 
navă inamică, zdrobindu-i carena). Charles Adams s-a indignat atât 
de tare din pricina acestui lucru încât a amenințat cu război Marea 
Britanie dacă aceste vase erau vândute Confederaţiei. După cum 
știa și Adams, guvemul britanic nu avea nici o intenţie de a lăsa 
„berbecii” să fie vânduți, astfel că până la urmă ambele vase au 
intrat în serviciul flotei proprii, Royal Navy. 

Încheierea disputei iscate de berbecii Laird a dus la detensionarea 
totală a relaţiilor anglo-unioniste. Deși în 1864 au circulat dintr-o 
parte în alta mai multe mesaje indignate, din cauza activităţii Confederației 
în Canada (și datorită unei „invazii”unioniste), aceasta nu a fost mai 
mult de o furtună într-un pahar cu apă. În august 1863, secretarul de 
stat al Confederaţiei, Benjamin, convins că Marea Britanie nu va 
recunoaște niciodată suveranitatea tării sale, i-a ordonat lui Mason să își 
încheie misiunea și să se retragă de la postul său din Londra. : 

Una dintre expresiile favorite ale lui Palmerston era că „aceia care 
în certuri s-au înfruntat rămân deseori cu nasul spart”, ceea ce nu a 
fost și cazul țării sale. Ținând cont de politica sa plină de precauţii și 
de faptul că miza nu o reprezenta nici un interes major al Marii 
Britanii, nu a fost în nici un moment posibil cu adevărat ca această 
putere să se implice în războiul civil. Datorită politicii duse de ea, 
Marea Britanie a constituit un exemplu pentru restul Europei, în spe- 
cial pentru Franţa. S-a estimat că echipamentele militare pentru 
Confederație au continuat să fie fumizate de englezi încă doi ani 
după încheierea războiului. În general însă, politica de neutralitate a 
Marii Britanii a fost în avantajul Uniunii. Pentru abilitatea diplomatică 
de care au dat dovadă în acest context, Seward, Lincoln și Adams 
merită apreciaţi, fără exagerări însă. În ciuda aşteptărilor pe care le 
nutrea în 1861 Confederaţia, adevărul este că a fost întotdeauna 
improbabil ca Marea Britanie să se implice în conflict. În aceste 
împrejurări este dificil de spus ce ar fi putut să facă mai mult 
Confederaţia pentru a câștiga recunoașterea englezilor. Poate dacă 
ar fi existat semne că este pe punctul de a câștiga războiul, atunci 
Marea Britanie ar fi recunoscut suveranitatea ei. Singura șansă 
adevărată de succes a Confederaţiei ar fi fost aceea de a fi recunoscută 
de Marea Britanie și de a o avea pe aceasta aliată în război. 


Să studiem Capitolul 7 


Notiţele de la acest capitol ar trebui să vă ajute să înțelegetți 
dimensiunea internațională a războiului civil. Se poate discuta despre 
faptul că singura speranță de victorie a Confederaţiei era numai cu 
alianţa engleză. Liderii Confederaţiei aveau încredere în succesul 
planului bumbacului, crezând că acesta va exercita presiuni asupra 
Marii Britanii determinând-o să intre în război. Atunci unde nu a 
funcţionat diplomaţia confederată? Chiar a dat greș? Ce altceva ar fi 
putut să facă diplomaţii confederați? Au fost prea multe ghinioane 
diplomatice — precum atâtea alte ghinioane — ,de partea 
Confederaţiei? Cât de abili au fost, prin comparaţie, diplomaţii 
unioniști? Succesul lor s-a datorat mai mult norocului sau mai mult 
nricenerii? 

Schemă-rezumat 
Marea Britanie și războiul civil 


Sprijin pentru 
nordiști? 


Sprijin pentru 
sudiști? 


Diplomaţia 
confederată 


Marea Britanie 


Diplomaţia 
unionistă 


Crize politice 


Mediere 
în 1862?: 


Comercianții 
clandestini 


Studiaţi citatele din scrisorile redactate de Palmerston și lordul John 
Russell de la pagina 181 și apoi răspundeţi la următoarele întrebări: 


1. Comentati asupra următorului citat din prima scrisoare a lui Palmerston: 
„nu credeţi că este timpul să ne gândim dacă în această situație nu ar 
fi bine ca Anglia și Franţa să se adreseze părților beligerante și să le 
recomande să ajungă la o înțelegere privitoare la conflictul care a dus 
la separarea lor?” 

2. Prin ce era diferită linia de acţiune propusă de Palmerston față de 
aceea a lui John Russell? 

3. Folosiţi infromatiile furnizate în scrisori și propriile voastre cunoștințe. 
De ce nu a încercat Marea Britanie să devină mediator în cadrul 
războiului civil? 


Sfârșitul războiului 


OBIECTIVE DE ATINS 


DATE IMPORTANTE 


1864 mai-iunie Campania lui Grant de la Wilderness-Petersburg 
septembrie Căderea Atlantei 
noiembrie Lincoln este reales președinte. 
noiembrie Sherman își începe marșul de la Atlanta spre 
| mare. 
decembrie Sherman capturează Savannah. 
decembrie Bătălia de la Nashville 
1865 februarie Sherman își începe marșul prin Carolina de Nord 
și Sud. 
aprilie Cad Petersburg și Richmond. 
aprilie Lee este înconjurat la Appomattox. 


aprilie Este asasinat Lincoln. 

i Războiul în anii 1864-1865 


PROBLEMA CHEIE De ce a luat sfârșit războiul efectiv în aprilie 
1865? 


a) „Deplasare simultană pe toată lungimea liniei de luptă” 


În martie 1864, Lincoln, pregătindu-se pentru noua campanie electo- 
rală, a reorganizat structurile de comandă ale armatei. Grant a fost 
numit comandantul suprem al tuturor armatelor Uniunii. Sherman a 
primit postul lui Grant în Vest. Meade a continuat să se ocupe de 
Armata de pe Potomac. Imediat, Grant a venit în est pentru a super- 
viza luptele a căror țintă era distrugerea lui Lee. Deşi Lincoln avea 
încredere în noul său comandant suprem, mulți dintre veteranii 
Armatei de pe Potomac au fost sceptici în privinţa sa. În ciuda victoriilor 
repurtate în vest, Grant mai avea de câștigat în lupta cu Lee. 

Strategia propusă de Grant era simplă. Hotărât să facă uz de 
superioritatea numerică a armatei unioniste, el i-a cerut „deplasarea 
simultană pe toată lungimea liniei de luptă”. Toţi cei 115 000 de 
soldaţi ai Armatei de pe Potomac aveau să-l atace pe Lee. „Armata 
lui Lee este ținta noastră”, i-a spus Grant lui Meade. „Unde se duce 
Lee, mergi și tu”. Armata din Vest a lui Sherman avea să captureze 
Atlanta și apoi „să pătrundă în interiorul ţării inamicului ... și să 
provoace cât mai multe distrugeri”. Cei 30 000 de soldaţi din 
Louisiana de sub comanda lui Banks aveau să captureze Mobile și 
apoi să se îndrepte spre nord. Generalul Butler, care comanda un corp 
puternic de armată unionist alcătuit din 30.000 de oameni, staționat la 
Yorktown, avea să se îndrepte spre Richmond de-a lungul peninsulei 
York-James. În final, cei 26 000 de militari ai lui Franz Sigel urmau să 
se deplaseze pe direcția Shenandoah Valley. Lincoln a aprobat această 
strategie, era o acţiune pentru care pledase încă de la început. 

În anul 1864, Confederaţia ajunsese la limită în ceea ce priveşte 
efectivele de luptă. Fuseseră obligaţi să se înroleze toți bărbaţii cu 
vârste cuprinse între 17 şi 50 de ani. Chiar și așa, forțele confederate 
reprezentau jumătate din cele ale nordiștilor. Pe de altă parte, soldaţii 
sudiști se confruntau cu o mulțime de lipsuri, nu aveau în special 
alimente. Cu toate acestea, moralul Armatei Virginiei de Nord era 

bun și generalul Joe Johnston, numit din nou la comanda Armatei 
din Tennessee, făcuse treabă bună, ridicând moralul celor aflați în 
Vest. Chiar dacă aveau să fie depășiți numeric în campaniile 
următoare, cel puțin majoritatea soldaţilor confederați erau veterani. 
Pe de altă parte, mulți dintre veteranii unioniști urmau să meargă 
acasă în 1864 când se încheiau cei trei ani ai perioadei de recrutare. 
Aceasta ar fi slăbit serios capacitatea armatei nordiste. În loc să le 
solicite veteranilor să se înroleze din nou, Uniunea a preferat să-i 
convingă, oferindu-le o permisie de 30 de zile şi o bonificaţie de 
400 de dolari. Aproape 136 000 de veterani federali, adulmecând 
victoria, s-au reînscris în serviciul militar, iar 100 000 au renunțat. 


UL YSSES S(IMPSON) GRANT Portret i 


se naște Hiram Ulysses 
Grant, fiul unui tăbăcar. 
intră la Academia Milita- 
ră West Point: dintr-o 
eroare ajunge să fie 
cunoscut cu numele de 
Ulysses S. Grant. 
1848-1848  seremarcă în războiul cu 
i Mexicul. 

se căsătoreşte cu Julia 


Dent. 
este nemulțumit de postul pe care îl are în vest, 


demisionează din comisia armatei 
< 1854-1861 eșuează lamentabil în câteva slujbe, în final devine, 
i contabil în cadrul afacerii familiei — un magazin de; 


promovat în funcţie de general de brigadă si] 
apr. bătălia de la Shiloh. ! 


piele din Galena, Illinois 
intră voluntar ca să lupte pentru Uniune; este repede | 
l relațiilor politice 
1861 feb. capturează Fort Henry și Fort Donelson. 
[1869 epr. -iul. este creierul acţiunii de capturare a orașului | 
Vicksburg. 

|1863 noiem. salvează Chattanooga, câștigând bătăliile de la 

i Lookout Mountain și Missionary Ridge. 

i mar. “este numit comandant suprem. i 
mai-iunie campania Wilderness-Petersburg. ; 

1865 apr. este cel care acceptă predarea lui Lee de la ; 

ij Appomatox Court House. ; 

11868 câștigă alegerile prezidenţiale în calitate de { 

i candidat al republicanilor. i 

4 1872 este numit preşedinte. 

i 1869 este reales președinte. 


ETETE 


“în memoriile sale, Grant descrie cum, în iulie 1861, în calitate de & 
1 comandant al regimentului 21 Illinois, a primit ordin să găsească i 
Îşi să atace unitatea de rebeli a lui Tom Harris, din Missouri: 


ea piste 


Ceea ce simțeam pe măsură ce ne apropiam de ceea ce bănuiam 
că este „o bătălie de câmp” era oricum, numai plăcut nu. 
Participasem până atunci la toate confruntările. 


i: Când. regimentul 21 a ajuns la tabăra lui Harris, a descoperit că 
fu usese abandonată. 


IRS AEN ERA A 


1 Mi-a venit inima la loc. Mi-am dat seama imediat că lui Harris îi £ 
fusese tare frică de mine, așa cum și mie îmi fusese de el. Acesta î 
era un aspect al problemei la care nu mă gîndisem până atunci, dar 
după aceea nu aveam să-l mai uit niciodată. De la această întâmpla- f; 


Dei iai a rai far iziatale iau acizi a 


i 5 reșipânăla sfârșitul războiului, nu am mai trecut printr-o asemenea * 
7 emoție la gândul că mă voi confrunta cu inamicul, deși întotdeauna | 
i am fost mai mult sau mai puțin tulburat. Nu voi uita niciodată faptul i: 
; că el avusese tot atâtea motive să se teamă de oamenii mei așa | 
+ cum simtțisem și eu față de el. A fost o lecţie importantă pentru mine. îi 
Pa erea lui Lincoln este că: 


lui stăpânire de sine și perseverenta în atingerea scopului. Eu 
consider că nu se lasă lesne cuprins de emotii, ceea ce este mare 


Un lucru foarte important în cel priveste pe Grant ... este perfecta | 
p 
lucru pentru un ofiter. l 


A a pi 

{ Generalul Sherman are o părere asemănătoare: l 


— 


Știu că sunt mai deștept decât Grant, că știu mai multe despre | 
război, despre istoria militară, strategie și administraţie și despre, 
toate lucrurile în care este și el implicat. Dar să vă spun eu unde: 
este el mai tare decât mine, si unde este cel mai tare. Nu-i pasă i 
nici un pic ce face inamicul când nu se află în raza lui vizuală, ceea: 
ce pe mine mă sperie de moarte. 


-Grant mărturiseşte: 


Arta războiului nu este complicată. Trebuie să afli unde se găsește 
inamicul, să ajungi la el cât mai repede, să-l lovești cât de tare poți: 
și cât de mult poţi si să mergi mai departe. 


a Ea 0 Aa să a ie ata EAI a 0 AR OA aaa a a văii dieta în atente neted 
è 


b) Grant își desfăşoară planul 


SABIE ati ADA 000 E 0 Ja PRD RE URBE 
(z) 


a 


Mărețul plan al lui Grant nu a funcționat în vara lui 1864 așa cum se 
aşteptase el. Banks s-a împotmolit de tot în zona Red River și nu a 
mai ajuns niciodată la Mobile. Butler nu a mai ajuns să amenințe 
oraşul Richmond. Nici forţele Uniunii aflate în Shenandoah Valley 
nu au avut prea mare succes în stoparea inamicului. În iulie 1864 o 
armată confederată compusă din 10 000 de oameni se deplasase în 
forță prin Shenandoah Valley, ajungând până în suburbiile orașului 
Washington, ceea ce l-a obligat pe Grant să trimită întăriri pentru a 
apăra capitala nordistă: 

Armata de pe Potomac a înregistrat un succes destul de proble- 
matic. Cu o superioritate de doi la unu în ceea ce privește efectivul 
de soldaţi, Grant era hotărât să aibă iniţiativa luptei, sperând să-l 
împingă pe Lee într-o confruntare deschisă. Strategia lui Lee era sim- 
plă, directă, gândul său era să-l țină pe Grant departe de Richmond, 
să-l forțeze să atace poziţiile fortificate și să facă costurile încercării 
de a înfrânge Confederaţia atât de mari încât nordiștii să refuze să mai 
plătească acest preț și să nu-l mai voteze pe Lincoln în noiembrie 
1864, la alegerile prezidenţiale. În mai 1864, Grant a traversat râul 
Rapidan, amenințând să înconjoare flancul drept al armatei lui Lee. 
Aici s-au petrecut cele mai sângeroase șase săptămâni ale războiului. 
Pe 5-6 mai, forțele Uniunii și ale Confederaţiei s-au ciocnit din nou, 

Campania din Virginia, 1864-1865 


în același loc, Wilderness, unde fusese oprit Hooker cu un an înainte. 
Armata Uniunii a înregistrat 18 000 de răniți, din cauza luptelor 
crâncene și confuze, de două ori mai mulți decât Lee. Dar Grant, 
spre deosebire de Hooker în 1863, nu a avut nici cea mai mică 
intenţie să se retragă după aceea. În schimb, el s-a îndreptat spre 
sud, încercând să se plaseze între Lee și Richmond. Luna următoare 
cele două armate inamice nu s-au mai despărțit deloc, fie că au avut 
loc confruntări sau că au săpat tranșee, aproape zi și noapte. 
Tentativele lui Grant au fost blocate de apărarea abilă a lui Lee. Pe 3 
iunie, la Cold Harbour, Grant a pierdut 7 000 de oameni în numai o 
oră, pe când Lee — 1 500. (Aceasta a fost singura acțiune pe care Grant 
a regretat-o mai târziu, după cum a mărturisit). În primele 30 de zile 
ale ofensivei sale, Grant a pierdut 50 000 de oameni, de două ori 
mai mulți decât Lee. Democraţii nordiști l-au poreclit din această 
cauză „Măcelarul” Grant. Dar această crâncenă confruntare a avut 
un impact la fel de mare și asupra Armatei Virginiei de Nord. În 
iunie, Lee ajunsese într-o criză disperată de oameni și. materiale, iar 

mulți dintre comandanții săi de încredere fuseseră omorâţi sau grav 
răniţi. 

Perseverenţa lui Grant a dat roade însă. Pe 12 iunie, forțele Uniunii 
au traversat râul James, amenințând orașul Richmond dinspre sud și 
aproape capturând orașul Petersburg, o importantă joncțiune 
feroviară. Purul noroc și rezistența manifestată de un grup mic de 
soldaţi condus de Beauregard a salvat soarta Confederaţiei. Lee, 
conştient că pierderea orașului Petersburg avea să ducă și la pierderea 
orașului Richmond, nu a avut de ales decât să apere orașul. Ambele 
părți beligerante au săpat tranșee, iar după aceea, asediul orașului 
Petersburg a început. Pe 30 iulie Uniunea a încercat străpungă 
apărarea sudistă, detonând tone de praf de pușcă mai jos de liniile 
confederate. Dar în lupta care a urmat, forțele Uniunii s-au 
împotmolit în craterele produse de explozii, 4 500 de soldați fiind 
răniți. Confederații nu s-au dat bătuți. 

Chiar dacă Grant nu îl învinsese încă pe Lee, cel puţin îl 
determinase să intre în defensivă. Grant s-a asigurat că Lee nu mai 
putea să lupte conform stilului pe care îl știa atât de bine — războiul 
de manevră. Atât Grant cât și Lee știau că un război de uzură ar fi 
favorizat Uniunea. În ciuda pierderilor grele suferite în lunile mai şi 
iunie, Grant a încheiat campania din Virginia în 1864, cu mai mulți 
soldaţi decât o începuse. Lee avea mai puţini oameni, iar armata sa 
a suferit în continuare pierderi datorită bolilor şi dezertărilor. Grant 
a continuat să ameninte flancul lui Lee astfel că, pentru a-și întări 
propria poziţie, a fost nevoit să prelungească linia tranșeelor făcute 
de confederați, micșorând astfel numărul acelora care apărau teritoriul. 

În toamna anului 1864, Confederaţia a suferit şi ea pierderi 
serioase în luptele din Shenandoah Valley. Sheridan, noul comandant 
al armatei Uniunii, i-a urmărit pe confederați până în dreptul văii, a 
distrus deliberat tot ce a întâlnit în cale și a câștigat victorii importante 
în bătăliile de la Winchester şi Cedar Creek. Shenandoah Valley era 
acum în mod evident în mâinile Uniunii. 


c) Campania din Atlanta 


În mai 1864, Sherman, cu 100 000 de oameni, a plecat din 
Chattanooga și s-a îndreptat către Atlanta, capitala statului Georgia, 

un important centru industrial și nod feroviar. Adversarul său 
confederat, generalul Johnston, avea sub comanda sa 70 000 de 
oameni. Deși Johnston făcuse o treabă bună, revigorând astfel 
moralul Armatei din Tennessee, totuşi o mare parte din anii 1863- 
1864 o petrecuse în controverse cu guvernul confederat. Johnston 
și Davis (care se urau) nu au reușit să ajungă la nici o înțelegere 
referitoare la strategia care trebuia adoptată, astfel că, în final, fiecare 
a propus altceva. În loc să aleagă ofensiva — așa cum dorea Davis — 
Johnston s-a retras în Georgia, plasându-se pe o poziţie fortificată și 
sperând ca Sherman să se lanseze în ofensive frontale riscante. În 
schimb, Sherman s-a tot întors spre flancul lui Johnston, forțându-l 
să se retragă. Sherman a încercat un atac frontal la Kennesaw 
Mountain în luna iunie, dar a fost un dezastru. După aceea, el s-a 
reîntors la manevrele de flanc. Spre tot mai marea nemulțumire a 
guvernului, Johnston părea foarte încăpățânat în deciziile sale, chiar 
dacă ele nu însemnau decât o continuă retragere și pierderi de 
teritoriu. În luna iulie, forțele Uniunii ajunseseră la marginea orașului 
Atlanta. Davis și-a dat seama, pe bună dreptate, că nu avea altă 
soluţie decât să renunţe la Johnston. L-a înlocuit cu John Bell Hood, 
un militar în vârstă de 33 de ani. 

Hood, care își pierduse un braț în lupta de la Gettysburg și un 
picior la Chickamauga, era un luptător curajos, dar nu avea talent 

de comandant. „Să fim lei, numai lei, nu avem treabă cu vulpile”, 
era concepţia lui Lee, pe care avea să o confirme acum Hood. În loc 
să apere pur și simplu Atlanta, Hood a recurs la atac. Dar fiecare 
asalt s-a dovedit un dezastru. Numărul răniților a ajuns la 20 000, cu 
mult mai mulți decât ai Uniunii. După ce a pierdut o treime din 
armată, lui Hood nu i-a mai rămas de ales decât să o ia spre Atlanta. 
La sfârșitul lunii august, Sherman ameninţa linia feroviară de 
transport pentru provizii a lui Hood, din care cauză comandantul 
confederat a fost obligat să renunte la Atlanta. Forțele Uniunii au 
intrat în oraș pe 3 septembrie. Capturarea orașului Atlanta a fost o 
victorie care a ridicat moralul nordiștilor. 


d) Alegerile din 1864 


În 1864 era limpede că principala, dacă nu și ultima speranţă a 
Confederaţiei era ca Lincoln să fie învins în alegerile prezidenţiale. 
Era o speranţă realistă. În vara lui 1864, în condiţiile în care situația 
de pe front era proastă, Lincoln era pesimist: „O să fiu înfrânt și 
dacă nu are loc vreo schimbare a situaţiei, va fi o înfrângere dură”, 
scria el în august 1864. Partidul Democrat spera în parte să câștige 
voturi pe seama sentimentelor de nemulțumire generate de război și 
a lipsei de popularitate a lui Lincoln. Majoritatea democraţilor voiau 
ca Uniunea să rămână în acea formulă, dar alţii credeau că venise 
vremea ca să se negocieze pacea cu guvernul Confederaţiei. În august 
1864, s-a întrunit la Chicago convenţia democrată. Platforma 
partidului cerea negocierea păcii, condamna măsurile arbitrare ale 
lui Lincoln și pleda pentru păstrarea drepturilor statelor. Generalul 
McClellan a fost nominalizat candidat la președinție, din partea 
democraţilor. Lui McClellan nu îi convenea, totuși, platforma de 
pace, ceea ce însemna că democraţii, profund divizați între facțiunile 
pentru pace sau pentru război, erau confruntaţi cu o criză de 
identitate. În săptămânile care au urmat, cele mai dure acuzaţii la 
adresa lui Lincoln au fost acelea de „iubitor de negri” și autor de 
comploturi pentru „creolizare”, amestecarea rasei albe cu cea neagră. 

Puţini au crezut că Lincoln avea să câștige nominalizarea în cursa 
pentru președinție din partea republicanilor. Din 1832, de pe vremea 
lui Andrew Jackson, nici un alt președinte nu mai fusese reales, și 

din anul 1840 nici un preşedinte în exerciţiu nu mai fusese nominalizat 
de către propriul său partid. La începutul lui 1864 mulți republicani 
ar fi vrut ca generalul Grant să fie nominalizat, dar el și-a exprimat 
limpede refuzul. Secretarul finanțelor, Chase, avea și el ambiţii 
prezidenţiale, dar din punct de vedere politic era mult mai slab pregătit 
decât Lincoln, așa că nu a reprezentat o amenințare serioasă. În final; 
principala concurenţă a venit din partea lui John C. Fremont, 
candidatul republican la președinție din anul 1856. După ce-și crease 
propriul partid politic (Partidul Democraților Radicali), părea că urma 
să ia o parte din voturile republicanilor, asigurând astfel victoria 
democratilor. Totuși, Lincoln avea de partea sa sprijinul întregului 
Partid Republican. Acest partid s-a înscris în cursa alegerilor cu 
numele de Uniunea Naţională sau Liga Uniunii. Speranța membrilor 
săi era ca această schimbare de nume să îi încurajeze pe democraţii 
„războiului” să-l sprijine pe Lincoln. Pe parcursul anului 1864, 
comisiile republicane din diferitele state, adunările legislative și Ligile 
Uniunii au votat rezoluţii prin care îl susțineau pe Lincoln. Nu a fost 
astfel o surpriză că el a fost nominalizat din nou (în primul tur de 
scrutin) la convenţia Ligii Uniunii/republicană din Baltimore, în luna 
iunie 1864. Singura concurenţă reală a reprezentat-o nominalizatul 
la funcţia de vicepreședinte. După câteva manevre obscure de culise, 
Andrew Johnson din Tennessee a fost ales ca „partener de cursă” al 
lui Lincoln. Faptul că Johnson era în același timp sudist și democrat 
susținător al războiului părea să adauge puncte biletului de vot 
republican/unionist. Platforma republicană propunea în locul unui 
război nesfârşit predarea necondiționată a Confederaţiei și cerea 
„desființarea necondiționată și totală a sclaviei” cu ajutorul unui 
amendament constituțional. Se pare că problemele lui Lincoln nu 
luaseră sfârșit. În august au apărut mari neînţelegeri între preşedinte 
și partidul său din pricina politicii de reconstrucţie. Numai că 
momentul alegerilor era doar la interval de câteva săptămâni, așa că 
majoritatea republicanilor s-au strâns în jurul lui Lincoln (vezi 
secţiunea 2). 

În septembrie 1864, situaţia de pe front s-a schimbat în favoarea 
lui Lincoln. Farragut a câștigat o importantă victorie navală la Mobile. 
Atlanta a căzut; Sheridan a ajuns victorios în Shenandoah, iar media 
răniților lui Grant devenise mai mică. Fremont se retrăsese din cursă 

(cerând sprijin pentru Lincoln) iar alegerile au devenit o cursă în 
linie dreaptă între Lincoln și McClellan. Lincoln, însușindu-și rolul 
tradițional al candidatului prezidenţial, a evitat să facă pronosticuri 
publice şi i-a lăsat pe alţii să facă „murdarele”treburi politice. 
Republicanii/unionisștii au ridiculizat faptele militare ale lui McClellan 
și au făcut tot ce au putut ca să îi descrie pe democrați ca pe cei mai 
lipsiţi de patriotism defetiști, în cel mai bun caz, și în cel mai rău 
caz, ca pe niște trădători. 

În noiembrie, Lincoln câștigase 2 213 645 voturi (55 la sută din 
total) și 212 voturi electorale din partea colegiilor, spre deosebire de 
cele 1 802 237 de voturi ale lui McClellan (45 la sută din total) și 21 
de voturi de la colegii. Republicanii au reușit de asemenea să-și 
extindă (deja importanta) majoritate în ambele camere ale 
Congresului. Asemănarea dintre votul republican/unionist din 1864 
și cel republican din 1860 în statele nordiste era remarcabilă. Nativii 
americani, de credinţă protestantă, provenind mai ales din New 
England și din partea superioară a Nordului, i-au rămas loiali lui 
Lincoln. Remarcabil a fost sprijinul pe care l-a primit Lincoln de la 
soldaţii unioniști. Majoritatea statelor au amenajat locuri de votare 
pe câmpul de luptă unde soldaţii să poată vota. Acele state care au 
blocat această măsură nu au reușit totuși să-i oprească pe soldaţi să-și 
exprime opțiunile. Departamentul de Război, recunoscând uriașa 
simpatie față de republicani a soldaţilor, au permis unui număr mare 
de regimente să se întoarcă acasă să voteze. Lincoln a primit 78 la 
sută din voturile soldaţilor. 

Alegerile se desfășuraseră ca un adevărat referendum privitor la 
continuarea sau oprirea luptelor, de către nordiști. Succesul lui 
Lincoln a însemnat aproape condamnarea la moarte a Confederaţiei. 


e) Georgia și Tennessee 


În toamna lui 1864, Sherman și-a împărțit armata. Lăsându-l pe 
generalul Thomas să apere Tennessee, la jumătatea lui noiembrie, 
Sherman a pomit dinspre Atlanta cu 62 000 de oameni, într-un marș 
prin Georgia spre Savannah pe coastă. Despărţindu-se de liniile de 
aprovizionare, ţinta lui Sherman era să demoralizeze Sudul, 
distrugându-i atât capacitatea cât și dorința de luptă. Convins că 


` 

oamenii săi puteau să supraviețuiască în luptele pe uscat și că Sudul 
nu se afla în poziţia de a riposta eficient, Sherman, plin de încredere, 
aştepta lupta. În septembrie 1864, într-o scrisoare către oficialităţile 
confederate din Atlanta, el și-a făcut clare intenţiile: 


1 Nu puteţi caracteriza războiul în termeni mai duri decât mine. Războiul 
este un act de cruzime și nu aveţi ce să faceţi ca să-l îmblânziţi, si 
aceia care au provocat acest război în țara noastră merită toate 
blestemele si vorbele rele pe care le poate rosti un popor ... Dacă re- 

5 cunoasteţi Uniunea, dacă recunoasteţi încă o dată că e vorba de 
autoritatea guvernului naţional, în loc să vă daţi casele si străzile si 
drumurile să fie folosite în scopuri cumplite pentru război, eu și această 
armată devenim deodată protectorii și susținătorii voștri, apărându-vă 
de pericol ... Trebuie să vă apăraţi de furtună la fel ca si de aceste 

10 teribile necazuri aduse de război. Ele sunt inevitabile și singura cale 
prin care locuitorii din Atlanta pot spera să mai trăiască cândva în 
pace și liniște în căminele lor este să oprească acest război, care nu 
poate fi oprit decât recunoscând că a început cu o greșeală si se 
perpetuează din mândrie. Nu avem nevoie de negrii voștri, sau de caii 

15 vostri, sau de casele voastre, sau de pământurile voastre, ceea ce 
vrem și ceea ce vom avea este o respectare corectă a legilor Statelor 
Unite. 


Marșul lui Sherman — menit mai ales să-i înspăimânte pe locuitorii 
din Georgia — s-a desfășurat conform planului. Armata sa a mărșăluit 
pe două coloane, trimițând în toate părțile oameni pentru a alimenta 
trupele. Lăsând în urmă un lanț de distrugeri, desfășurat pe 96 de 
kilometri, armata lui Sherman a ajuns în cele din urmă și a capturat 
Savannah la jumătatea lui decembrie. Cei 456 de kilometri parcurși 
provocaseră distrugeri în valoare de 100 milioane de dolari în 
Georgia, paralizaseră mare parte din sistemul feroviar al statului și 
demonstraseră că promisiunea guvernului confederat că va apăra 
populaţia nu putea fi acoperită de fapte. Intenţia lui Sherman după 
aceasta a fost de a se îndrepta spre nord prin cele două state Carolina 
și a face joncţiunea cu trupele lui Grant la Petersburg. 

În loc să încerce să-l oprească pe Sherman, Hood s-a hotărât să 
se lanseze într-un atac asupra sa, în Tennessee. De planul său — 
înfrângerea forțelor lui Thomas, recâștigarea statului Kentucky și 
apoi deplasarea înainte pentru a-l ajuta pe Lee, nu s-a ales nimic. Pe 

30 noiembrie, Hood a ordonat un asalt sinucigaș asupra forțelor 
Uniunii la Franklin. Piederile confederaţilor au fost de trei ori mai 
mari decât cele ale nordiștilor. Armata Uniunii s-a retras acum spre 
Nashville, pe care Hood „l-a asediat”. Dat fiind că Hood avea 23 000 
de oameni și Thomas aproape 50 000, e greu de spus cine a asediat 
pe cine! În ciuda presiunilor din partea lui Lincoln, Thomas și-a 
întârziat contraatacul până ce a fost pregătit. Când, în cele din urmă 
a lovit, pe 15-16 decembrie, el a reușit să câștige cea mai mare victorie 
a războiului.: Š 

Bătălia de la Nashville a distrus efectiv Armata din Tennessee a 
lui Hood. Unii dintre soldați s-au deplasat spre est pentru a se alătura 
altor forţe aflate în conflict, iar alții pur și simplu au plecat acasă. În 
ianuarie 1865, Hood a demisionat din fruntea a ceea ce mai rămăsese 
din armata sa. 


f) Sfârşitul Confederației 


În mesajul său către Congres din decembrie 1864, Lincoln a vorbit 
cu multă încredere despre victorie. Resursele Uniunii, a spus el, erau 
neconsumate și neconsumabile: forțele militare şi navale erau mai 
mari decât niciodată; populaţia era în creștere și economia prospera. 
Pe de altă parte, situația Confederaţiei era disperată. Armatele sale 
din Vest erau decimate și mândra Armată din Thomas a lui Lee 
suferea acum dezertări în masă în timpul iernii, când trupele sale 
primeau scrisori disperate. de acasă. 

Davis se agăța acum şi de un pai. În decembrie 1864, el a trimis 
mesaje în Marea Britanie și Franţa că era gata să elibereze toți sclavii 
din Sud în schimbul recunoașterii suveranităţii ţării sale. Această 
ofertă nu a avut însă nici un efect. La începutul lui februarie, vice- 
președintele confederat Stephens (cu acordul lui Davis) s-a întâlnit 
cu Lincoln pentru o eventuală negociere a păcii. Convorbirile au 
fost scurte și neproductive. Lincoln era acum pregătit pentru 
compromis fie în problema sclaviei, fie a despărțirii celor două ţări, 
dar Davis nu era dispus să cedeze. Lee, care primise acum comanda 
asupra a tot ceea ce rămăsese din armata Confederaţiei, a solicitat să 
se alcătuiască regimente de sclavi, care să lupte pentru cauza sudistă 
în schimbul eliberării. În martie 1865, Congresulconfederat a aprobat 


N 


cererea lui Lee. ; 

Această măsură a venit prea târziu pentru a mai avea impact 
asupra războiului. Confederaţia se prăbușea. În ianuarie 1865, 
Wilmington, ultimul port confederat rămas în funcţiune, a fost închis 
după capturarea de către Uniune a Fortului Fisher. În februarie, 
Sherman, nedomolit de ploaie, mlaștini sau de răzlețele unități sudiste 
care mai opuneau rezistenţă, și-a început marșul în nord spre 
Richmond. Carolina de Sud a suferit distrugeri mai mari decât 
Georgia. Descurajaţi, înspăimântați și înfuriaţi, sudiștii erau cu 
moralul la pământ. Lee i-a dat lui Joe Johnston sarcina ingrată de a 
încerca să reziste marșului nemilos al lui: Sherman. Pe 19 martie, 
Johnston a atacat avangarda armatei lui Sherman la Bentonville. 
Confederații au avut anumite succese la început, dar apoi au fost 
nevoiţi să se retragă. În aprilie, Sherman s-a apropiat de Richmond. 

Grant nu avea cu adevărat nevoie de armata lui Sherman. În martie 
1865, liniile de tranșee confederate se extinseseră cu 56 de kilometri 
şi Lee avea mai puţin cu 50 000 de oameni, pe jumătate morti de 
foame, sub conducerea sa. Grant avea 125 000 de oameni, nemai- 
punându-i la socoteală pe Sheridan cu oamenii săi care se apropiau 
din nord, iar Sherman, din sud. Pe 1 aprilie, Sheridan a repurtat o 
victorie decisivă la Five Forks. În ziua următoare, Grant a ordonat un 
atac de proporţii, iar armata Uniunii s-a desfăşurat pentru a ajunge la 
toate liniile armatei lui Lee. Lee nu a avut încotro și a abandonat atât 
localitatea Petersburg cât și capitala Richmond. Davis a cedat. Pe 3 
aprilie Lincoln a vizitat orașul Richmond. Deplasându-se fără nici un 
fel de gărzi prin fosta capitală a Confederaţiei, el a fost înconjurat de o 
multime de foști sclavi care l-au aclamat ca pe un nou Mesia. 

Lee s-a îndreptat apoi spre vest, sperând să găsească provizii 
pentru trupele sale şi să se întâlnească cu forţele lui Johnston. În 
schimb el s-a trezit înconjurat de trupele unioniste. Pe 6 aprilie, 
încercând să scape din capcană, Lee a participat la ultima sa bătălie, 
de la Sayler's Creek. Nu a reușit nimic, doar a mai pierdut încă 8000 
de oameni. Pe 9 aprilie, Lee și-a dat seama că pierduse, „Nu mi-a 
mai rămas decât să merg înainte și să mă întâlnesc cu generalul 
Grant, deși aș prefera să mor de o mie de ori”. Lee și Grant s-au 
întâlnit la Appomattox Court House. Lee s-a predat, iar Grant, 
victorios, a fost plin de mărinimie: trupele confederate puteau să-și 
păstreze armele pe care le aveau asupra lor, lucrurile personale și 

caii; Grant le-a dat înfometaţilor soldați sudiști din porțiile unioniștilor. 
Lee, văzându-și pentru ultima dată trupele, le-a spus: „Băieți, am 
făcut tot ce am putut pentru voi, acum mergeţi acasă, și dacă veți fi 
la fel de buni cetățeni pe cât de buni soldaţi aţi fost, vă veţi descurca 
bine, iar eu o să fiu întotdeauna mândru de voi”. 

Predarea lui Lee a marcat, de fapt, sfârșitul războiului. Davis, 
retragându-se în sudului, pe de-o parte a scutit Confederaţia de lupte 
suplimentare, dar pe de altă parte, a încercat să-i tenteze pe locuitorii 
de aici cu o continuare a luptelor, războiul de gherilă, dar majoritatea 
sudiștilor nu au manifestat nici un interes faţă de propunere. Suferiseră 
destul. Pe 16 aprilie, Johnston s-a predat lui Sherman. Davis a fost, 
până la urmă, prins pe 10 mai. Ultima bătălie, o luptă anemică de 
fapt, s-a dat în Texas pe 13 mai și a fost, ca o ironie, o victorie 
confederată. Un vapor confederat, Shenandoah, a continuat „lupta” 
până în luna iunie, capturând și incendiind balenierele nordiste, 
înainte de a se preda, în Liverpool, în luna noiembrie 1865. 


PROBLEMA CHEIE Care a fost impactul politicii de reconstrucţie 
a lui Lincoln înainte de 1865? 


Cum trupele unioniste avansau implacabil pe teritoriul Confederaţiei, 
administraţia lui Lincoln se confrunta cu problema restabilirii 
administraţiilor loiale din statele rebele. De fapt, apăruseră o serie 
de probleme legate între ele. Pe baza căror principii puteau fi 
reunificate, în cadrul Uniunii, statele învinse? Cum trebuiau tratați 
sudiștii „rebeli”? Cine — și dacă cineva — trebuia exclus de la putere? 
Ce avea să se întâmple cu foștii sclavi? Și cine va decide politica de 
reconstrucţie: Congresul sau președintele? Opinia publică nordistă 
nu era în consens în aceste privințe. 

Lincoln era convins că reconstrucţia era o problemă care ținea 
de președinte. Cu certitudine, Constituţia îi dădea împuternicirea de 
a graţia, apoi era și comandant suprem. El a realizat însă că o dată 
războiul încheiat, împuternicirile sale aveau să fie simţitor reduse. 
Dacă el avea să coordoneze activitatea de reconstrucţie, ar fi trebuit 
să stabilească principii ferme încă din timpul războiului. Lincoln a 

fost consecvent cu țelul său strategic pe tot parcursul războiului, 
pentru că dorea să refacă Uniunea cât mai repede posibil. De regulă, 
strategia sa a fost să numească un guvernator militar în acele state 
care fuseseră parţial recucerite. Guvernatorii trebuiau să acţioneze 
pe baza oricărui sprijin ar fi găsit din partea populaţiei. Lincoln spera 
că guvernul militar va dura doar până când se va fi format o nouă 
administraţie cu ajutorul cetăţenilor loiali ai statelor respective. El 
și-a făcut cunoscute mai bine detaliile despre planul de reconstrucție 
în proclamația pe care a dat-o în luna decembrie 1863. El se oferea. 
să îi graţieze pe acei sudiști care aveau să își declare fidelitatea, sub 
jurământ, pentru a sprijini „Constituţia Statelor Unite și Uniunea 
Statelor”. După ce 10 la sută din electoratul lui din 1860 a făcut 
acest jurământ de credință, s-a putut forma și o nouă administraţie 
locală. Dacă statul respectiv accepta abolirea sclaviei, Lincoln avea 
să îi recunoască echipa de la conducere. În 1864,. Tennessee, 
Louisiana și Arkansas s-au folosit de „planul lui 10 la sută” pentru a 
forma noi administrații locale. În această etapă a războiului, țelul lui 
Lincoln era să câștige sprijinul sudist pentru Uniune, slăbind astfel 
Confederaţia. Alte chestiuni sensibile, precum sufragiul pentru 
populaţia de culoare, urmau a fi rezolvate după încheierea războiului. 

Nu toţi membrii Partidului Republican au fost de acord cu 
acţiunile lui Lincoln. Partidul era scindat. Conservatorii aveau complet 
alte păreri decât radicalii. În timpul războiului, radicalii au fost cei 
mai aprigi adversari ai lui Lincoln. Mulţi radicali, precum Thaddeus 
Stevens, Charles Sumner și Benjamin Wade, făceau de mulți ani 
parte din Congres. Acest trecut comun le dădea și un scop comun. 
Cu certitudine că datorită acestui lucru aveau şi o influență mai mare 
într-o vreme când majoritatea Congresmanilor nu prindeau decât 
un mandat. Experienţa conta, astfel că liderii radicali erau invariabil 
aleși în comisiile cheie. Majoritatea radicalilor îşi construiseră carierele 
cu mult înainte de războiul civil, definindu-și poziţia cu ocazia 
controverselor despre sclavie. Cei mai mulţi erau cunoscuţi 
aboliționiști. Deşi radicalii nu acționau în perfectă și continuă armonie 
în toate problemele, în 1864 toţi ajunseseră să împărtășească aceleași 
păreri privitoare la reconstrucţie. De fapt, aproape toţi erau 
nemulţumiţi de propunerile lui Lincoln, care păreau a fi prea 
moderate: ei doreau o negociere în termeni mai duri, iar cei 

răspunzători de izbucnirea războiului să fie pedepsiți. Îi preocupau, 
de asemena problemele sclavilor eliberaţi și considerau că ei 
trebuiau să aibă aceleași drepturi civile, inclusiv dreptul de a vota, 
precum ceilalți americani. Unii, precum Stevens, ţinteau doi iepuri 
dintr-o singură lovitură: pedepsirea „rebelilor” prin confiscarea 
pământului și sprijinirea foștilor sclavi prin oferirea către fiecăre 
familii de negri a unei părți a pământului confiscat de la ceilalți. 
S-a susținut că preocuparea radicalilor pentru drepturile negrilor, 
în special pentru acordarea dreptului de vot, a fost rodul unor calcule 
politice meschine, mai degrabă decât al aspirațiilor idealiste. În mod 
sigur, radicalii se temeau de succesul Partidului Democrat după ce 
statele sudiste ar fi reintrat în componența Uniunii. Existau două căi 
pentru a împiedica aceasta: prima, să se asigure că negrii din Sud 
puteau vota (și atunci ei i-ar fi votat în mod sigur pe republicani), și 
a doua, să-i priveze de dreptul de vot pe un mare număr de foști 
confederați. Anumiți istorici au susţinut că radicalii, unii fiind chiar 
industriași, aveau atât motive economice cât și politice pentru o astfel 
de politică. Un guvern democrat ar fi putut să elimine măsurile 
economice republicane, precum tarifele mari şi subvenţiile guver- 
namentale, din care radicalii aveau de profitat. Totuși, majoritatea 
istoricilor sunt convinși că nu meschinul interes economic a fost 
principala motivaţie a radicalilor. Într-adevăr, în privinţa chestiunilor 
economice majore ale momentului, nu exista o poziție radicală 
unitară. Chiar dacă radicalii erau frământaţi de viitoarea situaţie 
politică, aceasta nu însemna obligatoriu că ei nu se preocupau sincer 
de drepturile americanilor de culoare. Majorităţii radicalilor le-ar fi 
fost probabil greu să separe idealismul de pragmatismul politic. 
Stevens era convins că negrii trebuiau să primească dreptul de vot, 
neezitând, pe de altă parte, să susţină că o astfel de politică va asigura 
dominaţia republicanilor. Indiferent care ar fi fost adevărata lor 
motivaţie, radicalii credeau că statele sudiste, desprinzându-se ilegal 
din Uniune, reveniseră la condiţia anterioară și trebuiau prin urmare 
să se supună de aici încolo autorităţii Congresului. Congresulşi nu 
președintele trebuia să controleze astfel procesul de reconstrucție. 
Nemulțumirea faţă de Planul celor 10 la sută al lui Lincoln a devenit 
evidentă în 1864. Evoluţia situaţiei din Louisiana a stârnit o preocupare 
specială. În aprilie 1864, o convenţie din Louisiana a redactat un proiect 

de constituţie prin care sclavia era interzisă. Totuși, convenţia a refuzat 
să acorde negrilor (care reprezentau 47 la sută din populaţia statului 
Louisiana) dreptul de a vota. Peste 10 la sută din electoratul 
Louisianei a votat în favoarea proiectului de constituţie. Imediat, 
Lincoln a recunoscut noul guvern al statului Louisiana și a considerat 
statul reintrat în componența Uniunii. Radicalii, care erau pentru 
acordarea dreptului de vot negrilor, au fost foarte nemulțumiți de 
situaţia la care se ajunsese. De aceea, ei au reușit să convingă 
Congresulsă respingă noua constituţie a statului Louisiana și să refuze 
validarea celor doi senatori care îl reprezentau. Doi radicali, Davis 
și Wade, au introdus atunci un proiect de lege prin care se propunea 
renunțarea la vechiul procent în favoarea unui sistem de votare nou, 
pe baza opţiunilor a 50 la sută din populaţia statelor confederate, 
care urmau să facă „un jurământ strict”, un jurământ că ele nu au 
sprijinit niciodată de bună voie revolta, înainte ca statele lor să reintre 
în cadrul Uniunii. Mai mult decât atât, oricine avusese o funcţie 
oficială în timpul existenței Confederaţiei sau luptase de bună voie 
împotriva Statelor Unite urma să fie exclus din orice structură politică. 
Aveau, se pare, să treacă mulţi ani înainte ca majoritatea statelor 
confederate să poată întruni toate aceste condiţii. Proiectul Wade- 
Davis a fost votat de ambele camere ale Congresului, cu un procent 
aproape unanim din partea republicanilor. Lincoln, conștient de 
furtuna politică care ar fi urmat (și chiar așa s-a întâmplat), s-a folosit 
de dreptul său de veto, respingând proiectul. Speranţele sale de a 
formula o metodă definitivă prin care fostele state confederate să fie 
din nou înapoi în Uniune se spulberaseră. 

Care au fost temele reconstrucției care l-au preocupat pe Lincoln 
în primăvara anului 1865 este o chestiune încă dezbătută de istorici. 
El părea că susţine cu precauţie concepţia conform căreia Afro- 
americanii trebuiau să fie egali în fața legii și dorea ca unii negri, 
mai ales cei care luptaseră pentru Uniune, să primească, drept recom- 
pensă, dreptul de a vota. În chestiuni precum conficarea proprietăţii 
şi pedepsirea liderilor confederați, el nu avea ezitări. În al doilea 
discurs de la învestirea sa ca președinte, din martie 1865, el a declarat: 


1 Fără nici o ironie față de nimeni, cu bunătate, cu fermitate, în credință 
față de dreptatea dată de la Dumnezeu, care ne ajută să vedem binele, 

osăne străduim să terminăm treaba pe care am început-o, să vindecăm 
rănile țării noastre, să îngrijim de cei care au purtat bătălia, de văduvele 

5. şi orfanii acelora care s-au sacrificat pentru tară, ca să ducem la capăt 
tot ce putem și să ne bucurăm, cu toții și împreună cu toate naţiunile, 
de o pace binevenită și de durată. 


Planul de reconstrucţie a fost discutat cu prilejul întrunirii cabinetului, 
în data de 14 aprilie. Cei prezenţi nu au fost de acord cu părerile lui 
Lincoln, fiecare susținând că el ar fi declarat altceva, în principal ceea 
ce ar fi dorit să audă ceilalţi. Ce ar fi vrut aceștia concret și limpede să 
facă Lincoln va rămâne un mister pentru totdeauna, pentru că în cursul 
acelei seri, în clădirea Ford Theatre din Washington, președintele a 
fost asasinat de John Wilkes Booth. În acea seară Booth a scăpat, dar 
după câteva zile a fost prins şi ucis de trupele federale. Alte patru 
persoane despre care s-a bănuit că ar fi participat la complot au fost 
judecate, găsite vinovate şi spânzurate. Majoritatea nordiștilor au 
presupus că liderii Confederaţiei fuseseră aceia care instigaseră ca 
Lincoln să fie omorât. Se pare însă, până la urmă, că ideea complotului 
a fost doar o născocire a minții înfierbântate a lui Booth. Susţinător al 
Sudului, el plănuia demult o lovitură pentru răzbunarea cauzei 
confederate. Uciderea lui Lincoln nu a sprijinit însă deloc această 
cauză, preşedintele nordist fiind cea mai bună șansă pentru a se ajunge 
ușor la încheierea păcii. Se poate spune că uciderea sa nu a făcut decât 
să-i înverşuneze pe locuitorii nordiști împotriva sudiștilor. 


3 Impactul războiului 


PROBLEMA CHEIE Poate fi considerat războiul civil a doua 
revoluţie americană? 


Lincoln nu intrase în război cu intenția de a da un caracter 
revoluționar conflictului. Într-adevăr, în primul său mesaj către 
Congres, din decembrie 1861, el a deplâns această perspectivă. 
Totuşi, în. martie 1865, Lincoln vorbea deja de schimbările 
„fundamentale şi copleșitoare” care avuseseră loc'ca rezultat al 
războiului. Mulţi dintre contemporanii săi aveau aceeași părere. În 
1869, istoricul american George Ticknor a declarat că războiul civil 
deschisese „o falie uriașă între ce a fost înainte în ţara noastră și ce 

s-a întâmplat de atunci sau ceea ce pare a se întâmpla după. Mi se 
pare că trăiesc într-o ţară diferită de aceea în câte 'rh-am născut”. 
Dacă nordiştii (precum Ticknor) au considerat războiul civil ca pe 
un eveniment cu caracter revoluţionar, atunci sudiştii aveau și mai 
multe motive pentru a susţine acest punct de vedere. Un redactor de 
gazetă din Memphis declara în 1865 că „evenimentele din ultimii 
cinci ani au produs o revoluţie în întregul Sud”. Mulţi contemporani 
europeni au văzut de asemenea războiul civil ca pe o revoluţie. Karl 
Marx, care scria, când se desfăşura războiul civil, Das Kapital, un 
vast tratat despre conceptul de revoluţie, nu avea nici o îndoială 
privind caracterul revoluționar pe care îl căpătase confruntarea (chiar 
dacă nu se potrivea perfect cu teoria revoluţiei ca luptă de clasă, în 
concepţia sa, aceasta fiind general aplicabilă realităţii istorice). 
Istoricii modemi au alte păreri privitoare la impactul războiului. În 
timp ce unii confirmă că a fost a doua revoluţie americană (prima 
fiind războiul de indepedenţă), alţii sunt mai sceptici. O problemă 
majoră o ridică chiar cuvântul „revoluţie”, termen care desemnează 
schimbări masive — şi deseori bruște — politice, sociale și/sau 
economice. Puţini ar nega ideea că războiul civil a afectat mult viața 
majorităţii americanilor în anii 1860, dar a avut el şi repercusiuni pe 
termen lung? 


a) Emanciparea sclavilor 


Principala dovadă în sprijinul ideii că războiul a fost un eveniment 
revoluţionar este faptul că el a dus la emanciparea a 4 milioane de 
sclavi. Este dificil de imaginat cum altfel s-ar fi putut înfăptui așa 
ceva. În 1861, sudiştii erau atât de hotărâți să păstreze ciudata lor 
instituţie încât au intrat într-un război cumplit, care a durat patru ani. 
Proprietarii de sclavi sudiști aveau miliarde de dolari (după 
standardele de azi, valoarea lor ar fi mult mai mare). Chiar cei 75 la 
sută dintre albii sudiști care nu aveau nici o miză economică în sclavie 
credeau că ea era o formă fundamentală de control social. Dată fiind 
această situaţie, pare improbabil ca sclavia să fi putut să se destrame 
și să dispară în ultimele decenii ale secolului al XIX-lea (așa cum au 
susținut unii istorici). Nici Lincoln, chiar dacă detesta acest lucru, 
nu a avut vreo intenţie de a schimba statutul sclaviei, în 1861. 

În 1865, guvemul federal, în calitate de învingător, a reușit să 
confiște principala formă de proprietate, plantațiile, reprezentând o 
treime din teritoriul ţării. Această confiscare, fără compensație, era 
fără egal în istoria americană. A avut un impact major atât asupra 
proprietarului, cât și asupra sclavului. Deși foștii sclavi nu au realizat 
atât de mult pe cât au sperat, venitul pe cap de locuitor a crescut 
după 1865. În 1880, o cincime din administratorii negri ai fermelor 
deţineau o parte sau tot terenul pe care îl lucrau. La sfârșitul anilor 
1860 și începutul anilor 1870 Afro-americanii au beneficiat (teoretic) 
de egalitate în drepturi civile și politice cu albii. 

Unii istorici, acceptând că emanciparea sclavilor a fost o realizare 
majoră, au pus totuși la îndoială caracterul ei revoluționar. Deși a 
afectat statutul a peste 4 milioane de foşti sclavi şi al unui număr de 
350 000 de proprietari de sclavi, emanciparea a avut o influență 
mică asupra vieţii majorităţii americanilor. E discutabil faptul dacă 
ea a fost realmente o revoluţie la nivelul relaţiilor rasiale, cu atât mai 
mult cu cât negrii au rămas cel mai sărac grup etnic din SUA, și 
până la începutul secolului XX ei aveau să piardă cea mai mare 
parte a drepturilor civile și politice primite în această perioadă. 


b) Supravieţuirea naţiunii 


Se poate susține că principalul efect al războiului civil a fost acela 
că a asigurat supraviețuirea Uniunii ca naţiune unitară, indisolubilă. 
Unii consideră că „dura încercare” a contribuit la formarea națiunii 
moderne americane. Cu certitudine însă se poate afirma că războiul 
a clarificat problema drepturilor statelor. Din 1865 încolo nici un 
american nu s-a mai îndoit de caracterul suveran al statului său. 
Totuşi, este dificil de demonstrat că restaurarea statu quo-ului a fost 
un eveniment cu caracter revoluționar. Este de asemenea dificil de 
argumentat că războiul a creat națiunea americană. Naționalismul 
american — atât cel din Nord cât și cel din Sud — a fost un curent 
puternic la începutul secolului al XIX-lea. Într-adevăr, una dintre 
principalele cauze ale victoriei în război a Uniunii a fost aceea că 
majoritatea nordiștilor erau profund naționaliști: sute de mii de oameni 
erau gata să lupte și să moară pentru ţara lor. Sudiștii s-au reîntors în 
obştea lor, după 1865, și mulţi au continuat să se considere în primul 

rând și mai presus de toate, sudiști. Trebuie spus și că Uniunea, deși 
a supraviețuit războiului civil, nu s-a transformat întrün;:stat centra- 
lizat, ea a rămas o Uniune formată din state distincte, care și-au 
păstrat individualitatea. 


c) Echilibrarea sistemului de guvernare 


Se poate comenta asupra faptului dacă războiul civil a schimbat 
caracterul constituţei, făcând sistemul federal să capete accente 
naționale, în defavoarea drepturilor statelor. Războiul a făcut ca 
guvernul central cu sediul la Washington să-și manifeste puterea în 
modalităţi de neimaginat înainte de 1861. El a reușit să mobilizeze 
sute de mii de oameni. Pentru a putea să acopere costurile impuse 
de război, a mărit tarifele, a introdus noi surse de venit, a înfiinţat o 
bancă națională şi a emis bancnote. Mai mult decât atât, în diferite 
împrejurări, administraţia Lincoln a încălcat în mod flaGrant 
libertăţile statelor și pe cele individuale, a trecut peste împuternicirile 
Congresului și ale Curţii Supreme. 

După 1865, cheltuielile federale și sistemul de taxe au rămas la 
niveluri ridicate, mai mari decât cele dinainte de război. Sistemul 
bancar naţional a supravieţuit. Legislaţia adoptată în timpul războiu- 
lui privitoare la cavaleria, terenurile publice și tarife s-a consolidat — 
și nu a fost abandonată — după 1865. S-a susţinut adesea că 
schimbările generate de război au continuat să se manifeste, în mare 
parte pentru că anii de luptă aduseseră o schimbare majoră de ideo- 
logie. Această idee poate fi susținută, aparent, prin examinarea modi- 
ficărilor aduse constituţiei. Primele zece amendamente care i-au fost 
aduse aveau menirea să limiteze autoritatea naţională, dar după 1865, 
șase din următoarele șapte amendamente care au fost introduse au 
împuternicit guvernul federal să acționeze în diferite împrejurări. 
Congresulavea acum împuternicirea să desființeze sclavia (al 13- 
lea Amendament), să apere drepturile civile (al 14-lea Amendament) 
și să pună capăt discriminării rasiale în sistemul de votare (al 15-lea 


Amendament). | 
Totuşi se poate argumenta că războiul a fost acela care a dat totul 


peste cap. Era imposibil ca în timpul conflictului puterea federală să 
nu crească. (Unii se miră că a crescut atât de puţin). După război, a 

avut loc tranziţia la starea de „normalitate”. Rapida demobilizare 
din cadrul armatei în 1865 este un exemplu bun despre felul în care 
guvernul a renunțat în grabă la împuternicirile pe care şi le luase în 
timpul războiului. Guvernul de la Washington a redus, de asemenea, 
cheltuielile și eforturile de a administra sistemul financiar național, 
astfel că multe dintre sursele de venit (precum impozitul pe venit) 
au fost desființate. În restul secolului al XIX-lea, guvernul federal a 
avut o influenţă minimă asupra vieţii americanilor. Majoritatea 
americanilor, nu doar sudiștii, au continuat să creadă în necesitatea 
existenței drepturilor statelor şi a unui guvem federal neautoritar. În 
teorie, se poate spune că al 14-lea și al 1S-lea Amendament au dus 
la reducerea puterii statelor, dar în practică, ele nu au depășit 
autoritatea guvernului federal, căruia i-a lipsit forţa de a pune în 
aplicare principiile conţinute în amendamente. E adevărat că Lincoln 
şi-a întărit autoritatea prezidenţială în timpul războiului, dar el s-a 
bucurat de acest drept datorită împuternicirilor constituţionale ce-i 
reveneau în calitate. de comandant suprem al armatei. După anul 
1865, autoritatea executivă s-a restrâns. În restul secolului al XIX- 
lea, nici un președinte nu s-a mai bucurat de un statut atât de important 
cum avusese Lincoln. 


d) Efectele economice ale războiului 


Se poate spune că războiul a avut efecte ecomomice majore. Istoricul 
Charles Beard a văzut războiul ca pe un triumf al forțelor 
industrializării și ale capitalismului bazat pe munca liberă asupra 
agriculturii de plantație funcţionând cu ajutorul muncii sclavilor. 
Conform părerii lui Beard, războiul a fost „un cataclism social ... 
provocând schimbări mari în ierarhia claselor, în împărțirea averii, 
în procesul dezvoltării industriale”. Istoricii marxiști au susținut că 
războiul a fost un triumf al capitalismului. Deși majoritatea istoricilor 
de astăzi consideră însă că astfel de puncte de vedere sunt prea 
radicale, unii ar putea spune că războiul civil a influenţat dezvoltarea 
sistemului economic nordist bazat pe inițiativa privată, ceea ce a 
făcut ca SUA să devină, după 1865, cea mai mare putere economică. 
În timpul războiului, Partidul Republican a reușit să impună o mare 
varietate de legi cu specific economic care şi-au pus amprenta asupra 

viitoarei dezvoltări economice a ţării: tarife mai mari, sistem bancar 
naţional și împrumuturi de stat pentru construirea primei căi feroviare 
transcontinentale, iar legea Homestead Act a oferit 160 de acri de 
teren pentru coloniștii din Vest. Se poate susţine că aceste măsuri au 
făcut mai mult pentru a canaliza influența guvernului federal asupra 
economiei decât orice altă legislaţie de după ele (cu excepţia primelor 
100 de zile de aplicare a politicii New Deal din anul 1933). Politicile 
republicane (ca și necesitățile impuse de războiul însuși) au încurajat 
și ele probabil dezvoltarea afacerilor de anvergură. Este cert că mulţi 
bancheri și oameni de afaceri de la sfârșitul secolului al XIX-lea au 
fost impulsionaţi să se îmbogăţească și să capete un statut mai 
important după războiul civil. Personalităţi precum Carnegie și 
Rockefeller au beneficiat de pe urma ocaziilor de afaceri pe care 
acesta le-a oferit. Nu au uitat nici lecţiile lui, mai ales cea legată de 
avantajele oferite de proiectele mari de afaceri. Prin urmare, se poate 
spune că cei mai de succes oameni de afaceri americani au pomit 
nu de la proiecte locale, ci de la cele naţionale, chiar internaționale. 

Totuși, există numeroase contraargumente referitoare la ideea 
conform căreia războiul a provocat schimbări economice majore. 
În ultimă instanță, SUA fusese o mare putere economică, întrecută 
doar de Marea Britanie, înainte de 1861. Invențiile şi descoperirile 
cruciale care au avut loc în domeniul transporturilor, în agricultură 
și producţia de bunuri începuseră cu mult înainte de 1861. Poate că 
războiul a accelerat o parte din aceste prefaceri, dar nu a produs nici 
o schimbare de direcţie fundamentală. . Poate că mai puternica 
dezvoltare industrială a asigurat Nordului victoria în război, dar nu 
se poate nega nici că războiul a întârziat totuși rata creșterii industriale. 
Statisticile anilor 1860 ne indică cifre mici în comparaţie cu deceniile 
anterioare sau posterioare. Să susţii că războiul a transferat puterea 
economică și politică în mâinile capitalismului industrializat este 
simplist. și fantezist. Dacă marii producători s-au dovedit a fi 
principalii benefiari economici ai războiului (chiar și acest lucru e 
discutabil), succesul lor a fost mai degrabă întâmplător decât 
determinat programatic de conflict. 

Evaluarea proporţiilor în care războiul a afectat economia sudistă 
este un subiect care încă mai naște controverse. În timpul războiului, 
soldaţii unioniști au provocat mari pagube în toate zonele economiei 

sudiste: căi ferate, ferme și animalele, dar efectele distrugerilor au fost 
repede înlăturate după 1865. La mijlocul anilor 1870 producţia agrico- 
lă la culturile specifice Sudului era asemănătoare cu cea din 1860. 
Recolta de bumbac din 1875 a depășit recordul înregistrat în 1859 
de 4,5 milioane de baloți. Până în 1878-1879 Sudul reușise să reintre 
pe poziţia deţinută anterior pe piața internaţională a bumbacului. 
Deşi economia Sudului a rămas eminamente agrară, după 1886 s-au 
dezvoltat ramurile industriale și. orașele. Până în 1870, producţia 
industrială a ajuns să o depășească pe cea din 1860. Totuși, războiul 
a avut și efecte negative importante. În cele două decenii care au 
premers războiului, în Sud venitul pe cap de locuitor crescuse într- 
un ritm mai rapid decât cel din Nord. În 1860 media venitului. pe 
cap de locuitor a albilor sudiști era mai mare decât cea a nordiștilor. 
Spre deosebire de această perioadă, între 1860 și 1870 veniturile 
sudiștilor au scăzut cu aproape 40 la sută. Până în 1880, nivelurile 
veniturilor pe cap de locuitor ajunseseră cu puţin mai mari decât 
acelea înregistrate cu 40 de ani înainte. Agricultura a continuat să 
domine economia Sudului. Deși sclavia dispăruse, metodele 
învechite de muncă pentru cultivarea pământului și recoltarea 
bumbacului au rămas dominante. Dezvoltarea oraşelor și a industriei 
nu a avut un ritm suficient de rapid pentru a produce salarii mari și 
venituri pe cap de locuitor comparabile cu cele din Nord. Se poate 
spune că Sudul a rămas regiunea cea mai săracă din SUA. 


e) Efectele sociale 


Efectele sociale ale războiului, mai ales emanciparea sclavilor, au 
avut un caracter restrâns. În Nord, războiul nu a produs răsturnări 
spectaculoase ale ordinii sociale. E adevărat că războiul a deschis 
porțile pentru afirmarea socială a femeilor, numai că ele au fost 
repede închise. Nici chiar victimele războiului, cei 620 000 de tineri 
bărbaţi dispăruţi în luptă, nu au avut un impact social sau economic 
major. Creșterea naturală a populaţiei și rata înaltă a imigrației au 
făcut ca până la 1870 populaţia americană să fie mai numeroasă 
decât în 1860. 

f) Efectele politice 


Principalul efect politic al războiului s-a produs asupra echilibrului 
forțelor dominante de la putere. Între 1789 şi 1861, proprietari de 
sclavi sudiști fuseseră președinți ai ţării timp de 49 de ani; 23 dintre 
cei 36 de purtători de cuvânt din Cameră fuseseră sudiști, iar Curtea 
Supremă fusese mereu dominată de o majoritate sudistă. După 
război, a fost nevoie să treacă 100 de ani până să mai fie ales 
președinte un rezident dintr-un fost stat confederat. Timp de 50 de 
ani nici unul dintre purtătorii de cuvânt din Cameră nu a fost sudist, 
iar în Curtea Supremă doar 5 dintre cei 26 de legiuitori numiţi în 
următorii 50 de ani au provenit din Sud. McPherson este convins că 
această modificare a echilibrului de putere între 'Nord și Sud merită 
să fie etichetată drept revoluţie. Se poate însă susține că dominaţia 
Nordului s-ar fi impus oricum. Într-adevăr, faptul că părea pe punc- 
tul să aibă loc (în măsura în care acest lucru îi privea pe sudiști) 
poate fi considerat a fi una dintre cauzele care au dus la războiul 
civil, în 1861. 

Se pare că războiul civil a fost și un moment de ruptură cu trecutul 
pentru partidele politice americane. Partidul Democrat fusese forța 
dominantă în cele trei decenii de dinainte de 1860. În cei 70 de ani 
de după 1860 doar doi președinți democrați au ocupat fotoliul de la 
Casa Albă. Partidul Republican, trăind din reputaţia de a fi partidul 
lui Abraham Lincoln și partidul care a salvat Uniunea și i-a eliberat 
pe sclavi, a dominat politica Statelor Unite. O dată statele sudiste 
reintrate în circuitul politic naţional din anii 1870, poziţia de 
republican putea fi catalogată oricum, dar numai sigură nu. Alegerile 
prezidenţiale în perioada 1876-1892 au fost câștigate la limită. Două 
au fost câștigate de democratul Grover Cleveland și doar una dintre 
cele trei victorii republicane a avut o majoritate clară la nivelul total 
al voturilor. În cadrul celor zece sesiuni de alegeri pentru Congres 
desfășurate între 1874 şi 1892, democraţii au obținut o majoritate 
clară a locurilor în Camera Reprezentanţilor de opt ori. De abia din 
1896 au câștigat republicanii alegerile prezidenţiale cu o majoritate 
convingătoare, din raţiuni care au puţin de-a face cu războiul civil. 

g) Concluzii 


Dacă Sudul ar fi câștigat, războiul civil ar fi fost indiscutabil unul 
dintre punctele de cotitură ale istoriei moderne. Într-adevăr, 
implicaţiile pe termen lung ale unei victorii confederate atât pentru 
America cât și pentru omenire ar fi fost atât de mari încât sunt 
imposibil de estimat. Dar victoria Uniunii a însemnat efectiv păstrarea 
statu quo-ului. Păstrarea statu quo-ului nu pare un eveniment foarte 
revoluționar. Se poate de asemenea susține că războiul civil a afectat 
foarte puţin curenţii adânci ai dezvoltării economice, sociale şi 


politice din America. 
Totuși, mulți dintre cei care au trecut prin război au avut 


sentimentul că participaseră la evenimente care le-au schimbat viața 
fundamental. De exemplu, Mark Twain scria că războiul civil a „scos 
din rădăcini instituţii care erau vechi de secole ... a transformat viaţa 
socială a unei jumătăţi de țară și s-a imprimat profund asupra între- 
gului specific naţional”. Poate că Twain a exagerat efectele pe care 
le-a produs războiul asupra specificului american, dar a avut drep- 
tate când a subliniat că el a avut un impact impresionant asupra unei 
jumătăţi a țării. În timp ce în Nord e mai uşor să observi aspectele de 
continuitate decât de revoluţie, în Sud războiul a avut un impact 
spectaculos care ar putea fi etichetat drept „revoluţionar”. Războiul 
a răsturnat sistemul social și politic sudist: până în anul 1865, sistemul 
agriculturii de plantație și sclavia dispăruseră; cu aceasta, Sudul 
pierduse o mare parte din puterea sa economică și politică la nivel 
naţional. Din:perspectiva unui sudist alb, lucrurile ar fi putut sta mai 
rău încă. Emaniciparea nu a dus la conflicte rasiale, anarhie socială 
și colaps economic total, așa cum prevăzuseră promotorii sclaviei, 
înainte de 1861. Albii sudiști au mai salvat câte ceva din resturile 
rămase după înfrângere și după „contrarevoluţia” lor. Până la 1877, 
toate statele sudiste și-au ales guverne controlate de către democrați. 
În ciuda Amendamentelor al 14-lea și al 15-lea, supremaţia albilor a 
fost refăcută. Majoritatea negrilor americani nu au avut drepturi civile 
egale cu albii decât în a doua jumătate a secolului XX. Cu toate 
acestea, sfârșitul sclaviei și adoptarea Amendamentelor al 14-lea și 
al 15-lea din Constituţie au fost inovaţii extraordinare în comparaţie 
cu ceea ce se putea anticipa în 1861. În acest sens, schimbările aduse 
de război au fost revolutionare. 

Schemă-rezumat 
Sfârşitul războiului 


Deplasări simultane 


P lui Sheridan în Campania lui 
Virginia Shenandoah Sherman 
Valle împotriva 
de Nord 4 Atlantei 


Petersburg Atlantei 
Alegerile 
prezidenţiale din 


noiembrie 1864 


Marșuri prin 
Georgia și cele 
două state 
Carolina 


Căderea 
orașului 
Petersburg 


Înfrângerea 
Confederaţiei 


Să studiem Capitolul 8 


Notiţele de la acest capitol trebuie să vă ofere un sumar al principalelor 
evenimente dintre 1864-1865 care au dus la capitularea 
Confederaţiei în 1865. După parcurgerea lui trebuie să aveţi, de 
asemenea, anumite noţiuni despre procesul și problemele 
reconstrucției (până în 1865) și despre impactul războiului asupra 
vieţii politice, economice şi sociale americane. A fost războiul un 
punct de cotitură în istoria Americii? Sau a fost doar un simplu hop 
apărut în cursul liniștit al ţării, în general? ` 

Studiaţi următoarele izvoare și apoi răspundeţi la întrebări: 


Sursa A: Abraham Lincoln, 23 august 1864 


1 


În această dimineaţă, așa cum s-a întâmplat și zilele trecute, mi se 
pare foarte posibil ca administrația mea să nu fie realeasă. Atunci va 
fi de datoria mea să colaborez cu presedintele ales, ca să salvez 
Uniunea între alegeri și instalarea presedintelui; în acest fel el îsi va fi 
asigurat alegerea pe baza unor argumente pe care după aceea nu le-ar 
mai putea da la o parte. 


Sursa B: Platforma democratilor, august 1864 


..după patru ani de esecuri pentru a reface Uniunea cu ajutorul 
războiului, ca experiment ... cerem să se facă eforturi imediate pentru 
încetarea ostilităților, astfel încât să se organizeze o convenţie a 
statelor, sau să se opteze pentru altă formă de negociere a păcii astfel 
încât, cel mai devreme cu putință, să se poată încheia pacea pe baza 
temeiurilor Uniunii Federale. 


Sursa C: Afiş unionist, 1864 


Îndrumări pentru studiu 215 


1. Studiaţi Sursa A. 
Ce a vrut să spună Lincoln cu vorbele „Atunci va fi de datoria mea să 


colaborez cu presedintele ales, ca să salvez Uniunea între alegeri și 
instalarea presedintelui; în acest fel el îsi va fi asigurat alegerea pe 
baza unor argumente pe care după aceea nu le-ar mai putea da la o 
parte”. 

2. Studiaţi Sursele B și C și folosiți-vă propriile cunostinte. 
Care au fost principalele teme ale campaniei electorale din 1864? 

3. Folosindu-vă de toate izvoarele si de propriile cunostințe, spuneți de 
ce Lincoln a câștigat alegerile din 1864. 


Concluzii: dezbateri 
istoriografice 


= OBIECTIVE DE ATINS 


Victoria Uniunii sau înfrângerea Confederaţiei? 


PROBLEMA CHEIE Cum e mai corect să spunem: că Uniunea a 


câștigat războiul sau că a fost învinsă în război Confederaţia? 


a) „Marile batalioane” 


Una dintre primele și cele mai convingătoare explicaţii despre 
înfrângerea Confederaţiei a fost oferită de Robert E. Lee în mesajul 
său de adio către soldaţi, rostit la Appomattox, pe 10 aprilie 1865: 


După patru ani de luptă pe front, plină de curaj de neînfrânt si de 
hotărâre, Armata Virginiei de Nord este obligată să se predea, din 
cauza superiorității numerice și de resurse a adversarului. 

După Lee, Confederaţia a pierdut războiul nu pentru că s-a luptat 
prost sau pentru că soldaţilor săi le lipsea curajul, ci pur și simplu 
pentru că inamicul avea mai mulţi oameni și mai multe arme. Mulţi 
istorici împărtăşesc această interpretare. Istoricul Richard Current, 
citind statisticile referitoare la numărul soldaţilor și capacitatea 
Nordului — adică: de două ori și jumătate populaţia Sudului, de trei 
ori capacitatea sa feroviară, de nouă ori producţia sa industrială, și 
supremație navală copleșitoare — a ajuns la concluzia că „sigur, dacă 
ținem cont de sărăcia resurselor sale, ar fi fost nevoie de un miracol 
... pentru ca Sudul să câștige. Ca de obicei, Dumnezeu a fost de 
partea batalioanelor mai mari”. Mai recent, Shelby Foote a declarat 
că „Nordul a luptat în acest război cu o mână la spate”. Dacă ar fi 
fost necesar, „Nordul și-ar fi adus acest braţ în față imediat. Eu nu 
cred că Sudul a avut vreo șansă în vreun moment să câștige războiul”. 

Totuşi, în 1861 majoritatea sudiștilor și a europenilor se gândeau 
că resursele confederate sunt mai mult decât suficiente pentru 
câștigarea războiului. Mulţi istorici continuă să creadă că Sudul ar fi 
putut triumfa. Istoria oferă, numeroase exemple despre naţiuni care 
au câştigat războaie chiar când totul le stătea împotrivă, în situaţii 
mai grele decât a Confederaţiei. Exemplul cel mai izbitor care le-a 
venit tuturor în minte în 1861, în acest sens, a fost războiul de 
independenţă. Superioritatea strategiei, calitatea aparatului de 
conducere şi moralul pot fi mult mai importante decât superioritatea 
numerică și a resurselor. Mulţi istorici, prin urmare, au respins teoria 
„marilor batalioane” considerând-o insuficientă pentru a explica 
înfrângerea Confederaţiei. 


b) Scindări în Confederație 


Unii istorici au explicat înfrângerea Confederaţiei prin scindările care 
s-au manifestat în Sud. Există în acest sens mai multe variante. În 
1925 Frank Owsley a susținut că din pricina controverselor iscate 
de susținerea drepturilor statelor, administraţia lui Davis nu a reușit 
să continue războiul. Statele componente își puneau propriile interese 
mai presus de acelea ale Confederaţiei. Owsley i-a evidenţiat pe 
guvernatorii Brown din Georgia și Vance din Carolina de Nord ca 
vinovaţi de susținerea unor politici de obstrucţionare. Pe mormântul 

Confederaţiei, s-a gândit Owsley, trebuie scris epitaful „A murit din 
cauza drepturilor statelor”. Totuşi, cercetări recente au arătat că 
efectele negative ale sentimentelor iscate de drepturile statelor au 
fost mult exagerate. Guvernatorii Brown și Vance au avut într-adevăr 
conflicte cu Davis, dar proporțiile obstrucțiilor lor au fost mici. În 
realitate, Brown și Vance, ca și restul guvernatorilor sudişti, au muncit 
.din greu pentru a sprijini cauza confederată — formând și echipând 
regimente, organizând producţia de război, mărind taxele și așa mai 
departe. Mai degrabă decât să împiedice activitatea guvernului de la 
Richmond, statele au sprijinit-o. 

O altă variantă a teoriei drepturilor statelor se axează pe ideea de 
rezistență exercitată de mulți sudişti faţă de astfel de măsuri de război 
precum înrolarea și legea marţială. Adversarii lor le-au numit măsuri 
„despotice” faţă de libertatea civilă, sau drepturile statelor, sau 
inițiativa democratică, sau faţă de toate trei la un loc. După David 
Donald, critica plină de lamentaţii a opoziţiei a înmuiat hotărârea 
populaţiei, a paralizat capacitatea armatei de a se reface după pierderi 
și dezertări și a slăbit în așa măsură efortul de război al Confederaţiei 
încât inscripţia de pe mormântul acesteia ar trebui să fie schimbată 
în „A murit din pricina democraţiei”. Nici această interpretare nu 
este convingătoare. În timpul războiului, guvernul Davis a promulgat 
legea recrutării, a suprimat nemulțumirile și a suspendat drepturile 
civile cu la fel de mare grijă și atenţie ca și guvernul Lincoln. 

Cercetări recente au descoperit trei grupuri sociale care au fost 
(sau au devenit) nemulțumite din cauza efortului de război al 
Confederaţiei: plantatorii, albii care nu erau proprietari de sclavi și 
sclavii. Proprietarii de pe plantațiile mari, s-a susţinut, au descoperit 
că viaţa în Confederație era foarte diferită de ceea ce sperau ei. Ei se 
așteptau ca guvemul să aibă o structură centrală mică, pe când Davis 
a creat o structură mare, cu un aparat birocratic mai numeros, 
proporțional cu populația confederată, decât cel al Uniunii. E sigur 
că anumite strategii politice confederate (de exemplu, înrolarea 
sclavilor) au provocat atacuri dure din partea plantatorilor care erau 
bine reprezentaţi în arena politică. Totuşi, ideea că atitudinea critică 
a plantatorilor a împiedicat procesul de adeziune la noua naţiune nu 
este convingătoare. Mai important este că majoritatea plantatorilor 
au rămas loiali Confederaţiei până la sfârșit. 

Două treimi din populaţia albă a Confederaţiei nu erau proprietari 
de sclavi. Unii dintre ei, în special locuitorii din regiunile muntoase, 
s-au opus secesiunii în 1861. Alţii au ajuns să fie împotrivă din cauza 
inflaţiei galopante, a crizelor de alimente şi a impozitelor mari. 
Clauzele din legea recrutării aplicată în 1862 care permiteau celor 
înrolați să plătească pe un înlocuitor și care scutea de la înrolare cel 
puțin câte un alb de pe fiecare plantație cu 20 sau mai mulți sclavi a 
dat naștere la nemulțumiri. Nemulțumiţii spuneau că „este un război 
al bogaţilor și o luptă a săracilor”. Poate că o convingere bazată pe 
ideea discriminării de clasă să fi dus și ea la slăbirea sprijinului acordat 
pentru efortul de război. Totuși, nu trebuie exagerate proporţiile 
acestei nemulțumiri. McPherson a găsit puţine dovezi în sprijinul 
acestei stări, legate de diviziunile de clasă, în scrisorile soldaţilor 
confederați. Mulţi neproprietari de sclavi erau gata să lupte și să 
moară pentru Confederație. l 

Sclavii reprezentau 40 la sută din populația Confederaţiei și rolul 
lor era esenţial pentru efortul de război, ceea ce i-a permis acesteia 
să mobilizeze mai mulți albi decât Nordul. Dar dacă sclavia a fost o 
sursă de putere pentru Confederație, ea a fost în egală măsură și o 
slăbiciune. Majoritatea sclavilor erau instinctiv unioniști. Zeci de 
mii dintre ei „au votat” fugind în Uniune. Nordul i-a convertit în 
forță de muncă și, în final, în capacitate militară, tranformându-i 
într-un avantaj al său. Această pierdere a forței de muncă împreună 
cu tulburările iscate de sclavii rămaşi au provocat pagube economiei 
sudiste. Totuși, era foarte puţin probabil ca guvernul confederat să 
reuşească să-i convingă pe sclavi să creadă în necesitatea existenței 
unui stat bazat pe munca lor. 

Merită să ne amintim că un număr mare de nordiști s-au opus 
ferm administraţiei Lincoln. Aproape o treime din albii statelor de la 
graniță au sprijinit activ Confederaţia, iar cei rămași erau în cel mai 
bun caz unioniști moderați. Războiul de gherilă din spatele liniilor 
de luptă unioniste care a avut loc în aceste regiuni s-a desfășurat pe 
o scară mai amplă, nu doar în regiunile unioniste din spatele liniilor 
confederate. Așa cum a avut Sudul conflictul său de clasă pe tema 
„războiul omului bogat: lupta omului sărac”, așa a avut și Nordul. 
Dacă în Confederație au avut loc revolte din pricina lipsei alimentelor, 
în Nord ele au avut loc din pricina înrolării. Mulţi soldaţi dezertau 

din armata Confederaţiei, și un număr la fel de mare dintre aceştia 
au fugit și din armata Uniunii. Dacă Sudul își avea sclavii săi care 
doreau ca yankeii să iasă victorioși, așa și Nordul îi avea pe democrați 
și pe albii din statele de graniță care se opuneau puternic multora 
dintre măsurile adoptate de Lincoln. Prin urmare, nu se poate spune 
că scindările manifestate în Confederație pot furniza prin ele însele 
o explicaţie suficientă pentru înfrângerea Sudului în război. 


c) Lipsa de voință 


O explicaţie importantă despre înfrângerea Confederaţiei susține că 
Sudul ar fi putut câștiga dacă populaţia ar fi avut voința să facă 
sacrificiile necesare pentru obţinerea victoriei. Istoricul Merton 
Coulter a emis teoria că Sudul a pierdut pentru că populaţia „nu a 
avut voință puternică și nu a dorit foarte mult să câștige”. Si alți 
istorici, precum Beringer, Hattaway, Jones și Still, sunt de acord cu 
el: „Suntem de părere că lipsa de voinţă a constituit un defect esenţial 
în cadrul arsenalului de care a dispus Confederaţia”. 

Prima teză — şi cea mai importantă — care explică eşecul prin 
lipsa de voinţă pornește de la ideea că în Confederație, dat fiind 
viaţa sa scurtă, nu s-a născut un puternic sentiment patriotic și prin 
urmare sudiștii nu au împărtășit o convingere la fel de fermă ca a 
nordiștilor de a lupta pentru patria lor. Sudiştii, americani loiali înainte 
de a deveni confederați, aveau multe în comun cu nordiștii. Conform 
teoriei de mai sus, de aceea, când situaţia; s-a înrăutățit, lor le-a fost 
greu să meargă mai departe. Dacă patriotismul lor ar fi fost mai 
puternic, sudiștii ar fi continuat lupta împotriva forţelor. unioniste și 
după aprilie 1865, participând și la sângerosul război de gherilă 
început atunci. 

Această interpretare nu este totuși convingătoare. Chiar înainte 
de 1861 sudiștii ştiau că au ceva specific. Ceea ce îi diferenţia de 
restul naţiunii era instituţia sclaviei. Sclavia era piatra de hotar a 
identității naţionale a Confederaţiei. Ea a fost principalul motiv pentru 
care s-a ajuns la secesiune. Intensitatea sentimentului patriotic i-a 
determinat în 1861 pe 500 000 de voluntari să se înroleze. După 
1861, oamenii politici confederați, clerul şi redactorii de ziare 
împreună au făcut tot ce le-a stat în putință pentru a întări acest 

sentiment patriotic. Sunt invocate în acest sens evenimentele din 
1776, când o altă generaţie de americani reușise să creeze o nouă 
națiune. Susţinând că numai ei își iubeau patria, sudiștii au împărtă- 
şit deodată o identitate şi o istorie. Războiul a accentuat acest senti- 
ment naţional. Le-a dat sudiştilor și noi eroi, a creat un sentiment 
puternic de ură împotriva inamicului, care i-a coalizat pe toți. Au 
fost popularizate foarte agresiv tot felul de imagini dușmănoase 
referitoare la yankei, un curent vechi în cultura sudistă. Se pare că 
ura și dorința de răzbunare au fost sentimentele pe care le-au trăit cu 
intensitate mulţi soldaţi sudiști. Dar nu numai sentimentele negative 
erau motivul pentru care luptau sudiștii. McPherson a descoperit în 
scrisorile soldaţilor confederați multe dovezi care evidenţiază 
sentimentul simplu, dar foarte puternic al patriotismului. Mulţi credeau 
că luptă pentru libertate și drepturi constituţionale, principii pentru 
care erau dispuși să îşi dea viața. 

Departe de a fi considerat drept o explicaţie a înfrângerii, spiritul 
național explică de ce majoritatea sudiștilor au luptat cât de mult și 
de bine au putut: Merită se amintim că sudiștii au trecut prin greutăţi 
cu mult mai mari decât nordiştii. Pentru nordiști, vara lui 1864 a fost 
un iad, atunci când numărul victimelor lor a ajuns apropiat de cel al 
sudiștilor, numai că aceștia din urmă se confruntau cu această 
problemă de doi ani. Confederaţia a îndurat greutăți mai mari în 
lupta sa pentru independență, inclusiv un sacrificiu mai mare de 
vieţi omenești, de exemplu, decât Franţa în războiul franco-prusac 
(1870-1871), şi cu toate acestea, nimeni nu a spus că francezii de la 
1870 împărtășeau un sentiment patriotic mai putemic. Națiunea lor 
a fost pur și simplu înfrântă de prusaci, pentru că aceștia din urmă 
au fost militari mai puternici și mai buni. De obicei așa se întâmplă, 
națiunile pornesc la război una contra alteia, iar unele sunt înfrânte. 
Patriotismul nu este un scut magic care asigură invulnerabilitate 
acelora care îl au. De aceea, ne vine greu să acceptăm ideea că lipsa 
de voinţă născută dintr-un patriotism firav a fost principala cauză a 
înfrângerii Confederaţiei. 

O altă interpretare ce pune eșecul pe seama lipsei de voinţă spune 
că mulți sudiști albi aveau remușcări în privința sclaviei, ceea ce le 
submina voința de luptă, luptă menită să o păstreze. Istoricul 
Kenneth Stampp a susținut că mulţi sudisști, în „subconștientul” lor, 

de fapt abia așteptau să fie înfrânți. Totuşi, este greu de crezut că 
astfel de remuşcări au dus la înfrângerea Confederaţiei. Marea 
majoritate a sudiştilor albi vedeau în sclavie un fapt pozitiv. A fost 
una dintre principalele lor rațiuni de luptă vreme de patru ani, pentru 
care mulți au și murit. 

A treia variantă a teoriei bazate pe lipsa de voinţă are un caracter 
religios. Cum războiul continua, iar Sudul era confruntat cu tot mai 
multe pierderi de vieţi omenești și distrugeri, unii sudiști au început 
să. se întrebe dacă nu cumva Dumnezeu nu se mai află de partea lor. 
Totuși, acest punct de vedere nu ţine cont de faptul că liderii Bisericii 
sudiste nu aveau nici o îndoială asupra îndreptăţirii cauzei confede- 
rate. În timpul iernii dintre 1863-1864 a avut loc o mare mișcare de 
redeșteptare religioasă în sânul armatelor sudiste. Mulţi soldați erau 
convinși că Dumnezeu pune la încercare noua naţiune și că vor ieși 
mai puternici datorită suferințelor îndurate. În loc să explice de ce a 
fost învinsă Confederaţia, această teorie ne arată cum a jucat religia 
un rol vital în susţinerea moralului sudiștilor. 

Ultima teorie care susține ideea lipsei de voinţă se concentrează 
pe situația economică și financiară. Până în 1862, în parte ca efect al 
blocadei nordiste, apăruseră crize de tot felul pe piață, generate de 
lipsurile cu care se confruntau statele sudiste. Nepriceperea Sudu- 
lui de a-și păstra și întreţine infrastructura de transporturi a dus la 
înrăutățirea situaţiei economice. Efectele inflației galopante, provo- 
cate de crizele de produse și de emiterea unei mari cantităţi de 
bancnote, au fost absolut devastatoare. Deși în mare parte organizate 
ca niște gospodării ce îşi furnizau singure necesarul, majoritatea 
fermelor duceau lipsă de articole esenţiale (precum sarea), pe care 
nu ar fi putut să le producă singure. Inflaţia a făcut ca preţurile la 
aceste produse să crească dincolo de puterea de cumpărare. Majori- 
tatea familiilor sufereau și din pricina lipsei bărbaţilor, înrolați în 
armată, sau din cauza crizei de mână de lucru, lucrătorii fiind de 
asemenea la război, fie înrolați voluntar, fie convocați. Unii istorici 
susțin că femeile sudiste nu s-au descurcat, pierzându-se cu firea. 
„Se poate foarte bine ca din cauza femeilor, Sudul să fi pierdut războ- 
iul civil”, scrie Drew Faust. Greutățile foarte mari de pe frontul de 
acasă se pare că au dus la accentuarea tot mai pronunțată a defetis- 
mului, care se transmitea în scrisorile necenzurate primite de acasă 

de soldaţii confederați. Femeile își doreau fiii şi soţii acasă și îi rugau 
să își pună familia înaintea obligaţiilor faţă de ţară. Până la 1864- 
1865, mulţi soldați confederați, suferind ei înșiși din cauza lipsurilor 
cu care se confruntau, pur și simplu au plecat din armată și s-au dus 
acasă. 

Totuși, așa cum a subliniat McPherson, există o diferenţă 
semnificativă între a fi disperat și a nu avea voință. Un popor ale 
cărui armate sunt înfrânte, ale cărui căi ferate sunt distruse, fabricile 
și orașele arse, zona rurală ocupată, recoltele părăsite pe câmp, în 
mod firesc își pierde voința de a continua să lupte pentru că nu mai 
are mijloacele să o facă. Aceasta i s-a întâmplat Confederaţiei. Până 
în 1865, Confederaţia își pierduse voința de a mai face sacrificii. În 
primul rând, a avut loc o înfrângere militară, după care a urmat 
defetismul, nu invers. ` 

Nu slăbiciunea sa internă este remarcabilă la Confederatie, 
remarcabile sunt rezistența extraordinară și marile sacrificii pe care 
le-au făcut atât de mulţi dintre oamenii săi. Cea mai întristătoare 
statistică este că jumătate dintre soldații confederați au fost ucişi sau 
răniţi. Există, de asemenea, numeroase dovezi despre un mare număr 
de femei sudiste, care deși îşi pierduseră căminul, recoltele, bunurile 
și pe cei apropiați, au sprijinit Confederația până la sfârșit. 

Istoricii au avut tendința de a examina mai degrabă de ce s-a 
prăbușit voința sudiştilor în loc să-şi pună o întrebare importantă 
(cel puţin la fel de importantă ca prima problemă): de ce a fost mai 
puternică voința nordiștilor? Se spune deseori că Sudul nu ar fi avut 
nici o şansă într-un război de uzură. De fapt, un război de uzură ar fi 
fost cea mai bună — și probabil, unica — șansă a Sudului. Pentru a 
câștiga, Confederaţia a trebuit să lupte, pentru a învinge voința 
nordiștilor, iar un război lung și sângeros era cea mai bună cale 
pentru a realiza un astfel de lucru. Războiul a fost lung și sângeros, 
dar voinţa nordiştilor a rezistat. Cum de a fost cu putință? Conducerea 
puternică de la fiecare nivel, de la Lincoln în josul ierarhiei, poate 
că a avut și ea o contribuţie. Faptul că economia nordistă a reușit să 
producă atât „puști” cât şi „pâine” a făcut ca civilii să își păstreze 
moralul. Pentru multe familii din Nord, viaţa în timpul războiului nu 
a fost diferită de cea în vreme de pace. Pierderile nordiștilor (câte au 
fost) au fost mai mici decât ale sudiștilor. Nordul nu a fost niciodată 

serios invadat și, în. ciuda taxelor mai mari, mulţi nordiști au trăit 
mai prosper după primii ani de război. Dar în ultimă instanță, și 
voința nordiștilor a fost pusă la grea încercare, ca și cea a sudiștilor, 
datorită campaniilor și bătăliilor pierdute. De moralul soldaţilor săi 
depindea victoria Nordului. În 1861, Uniunea, precum Confederaţia, 
nu a avut nici o problemă în strângerea trupelor. Sute de mii de 
oameni, care își declarau dragostea față de Uniune, față de libertate 
și democraţie, s-au grăbit să se înroleze. Studiul pe care l-a făcut 
McPherson pe baza scrisorilor soldaţilor sugerează că soldaţii nordiști 
erau conștienți de mizele războiului și erau preocupaţi cu pasiune 
de ele. În alegerile prezidenţiale din 1864 aproape 80 la sută din 
soldaţii nordiști au votat cu Lincoln, o dovadă că moralul soldaților 
era încă puternic. Victoriile înregistrate de Uniune de la mijlocul 
anului 1863 încolo fără îndoială că au contribuit şi ele la întărirea 
moralului. 


d) Liderii 


Conducerea superioară este deseori văzută ca principala explicaţie 
pentru victoria Uniunii. Istoricii s-au concentrat asupra câtorva 
aspecte ale structurii și stilului de conducere. 


i) Generalii 


Este „un fapt acceptat acela că în prima parte a războiului Confederația 
a avut generali mai buni, mai ales în Virginia. Comandanții Uniunii, 
chiar dacă erau mai numeroși, aveau și probleme mai numeroase 'de 
depășit, nu în ultimul rând faptul că trebuiau să deplaseze trupele la 
mari distanţe în interiorul Sudului, să învingă armatele inamice, să 
le ocupe teritoriul și să-și mențină active liniile de aprovizionare. 
Generalii Uniunii, precum Grant și Sherman, au reușit să fie la 
înălțimea exigențelor. Grant este deseori considerat drept cel mai 
mare militar al războiului. El şi-a dovedit acest talent cu ocazia 
capturării Fortului Donelson în 1862 și orașului Vicksburg în 1863. 
Nu toată lumea îl laudă, are și critici, care îl consideră un „criminal” 
lipsit de imaginaţie din cauza căruia au pierit mii de soldaţi degeaba. 
Totuși, admiratorii sunt mai numeroși. Din martie 1864 numit 
comandant al frontului, el este cel despre care se spune că a adus la 

conducerea armatei calităţi precum coordonarea lucidă și un curaj 
moral de nezdruncinat în slujba Uniunii. Suporterii săi cred că el 
cunoștea și aplica teoria strategiei războiului total, pe care îl considera 
necesar în vederea câștigării luptei. Grant era hotărât să desfășoare 
lupte pe fronturi deschise în toate statele rebele, pentru a distruge în 
acest fel baza logistică a Confederaţiei. Mai mult decât atât, el avea 
şi capacitatea de a desfășura această strategie și hotărârea de a merge 
mai departe, în ciuda numărul mare al victimelor înregistrate de 
armata sa. Istoricii l-au lăudat și pe Sherman. Au fost apreciate ca 
mari succese marșurile pe care le-a făcut el prin Georgia și prin cele 
două state Carolina, ajungând în zone ale Confederaţiei despre care 
guvernul confederat considera că sunt inaccesibile, slăbind Sudul, 
din punct de vedere logistic, politic și psihologic. 

Multe acuzaţii au fost aduse conducerii militare confederate. Se 
susține deseori că în timp ce Confederaţia a avut lideri tactici străluciți, 
ea nu a avut generali care să se ridice la nivelul viziunii totale 
strategice demonstrate de Grant. Din acest punct de vedere, a. fost 
criticat Robert E. Lee. S-a susținut că viziunea sa strategică s-a limitat 
la teatrul de luptă din Virginia, unde, prin influenţa sa, au fost 
concentrate resursele confederate, dar a abandonat teatrele de luptă 
din partea de vest. În consecință, Confederaţia a pierdut Vestul, astfel 
și războiul. Armatele confederate din vest au suferit, de asemenea, 
și din pricina unor generali nepricepuţi. Primul comandant al 
armatelor din vest, Albert Johnston, a permis forțelor unioniste să 
pătrundă prin linia de apărare din Tennessee și de-a lungul râului 
Cumberland. Beauregard, succesorul lui Johnston, a întocmit numai 
planuri lipsite de realism. Bragg s-a certat cu toată lumea, a acuzat 
pe toată lumea pentru înfrângerile sale, mai puţin pe sine, și în general 
pierderile armatei sub conducerea sa au fost imense. Joe Johnston a 
refuzat să riște și a ales mereu stilul defensiv. Hood, pentru care o 
luptă era cu atât mai importantă cu cât mureau mai mulți oameni, a 
fost declarat răspunzător pentru o serie de înfrângeri dramatice care 
au avut loc în 1864. 

Structura de comandă a Confederaţiei din zona de vest avea mari 
probleme. Acolo domnea un haos din pricina lipsei unei adevărate 
autorităţi în structurile de comandă şi coordonare. Certurile interne 
dintre generalii de la posturile din vest nu au ajutat ca situaţia să 

revină la normal. Rezultatul a fost acela că armatele confederate nu 
au reușit să aibă o coordonare unitară a apărării. În ultimă instanţă, 
președintele Davis este răspunzător pentru structura aceasta de 
comandă defectuoasă. El a fost de asemenea acuzat pentru că a 
intervenit prea mult în chestiunile militare și pentru că a perpetuat 
neînțelegerile dintre el și generalii Joe Johnston și Beauregard. 

Comandanții confederați sunt de asemenea acuzaţi că au fost prea 
obsedaţi de susţinerea unei strategii offensive. Istoricii McWhiney 
și Jamieson au susținut că după primii trei ani de război, Confederaţia 
se condamnase singură, pentru că se lansase, sub coordonarea celor 
mai curajoși militari ai săi, în atacuri care au dus la pierderi mari. Ei 
spun că Sudul a atacat în 8 din cele 12 mari bătălii ale războiului, 
pierzând 97 000 de oameni, cu 20 000 mai mult decât Uniunea. S-a 
susținut uneori că generalii Confederaţiei nu ar fi trebuit să încerce 
deloc să lupte după regula războiului clasic. Probabil că ar fi trebui 
să se bazeze mai mult pe războiul de gherilă, astfel ar fi erodat voința 
de luptă a nordiștilor. 

Dar explicarea deznodământului războiului prin priceperea 
nordiștilor și incompetența conducerii militare a Confederaţiei este 
departe de a fi convingătoare. Armata Uniunii a avut și ea partea ei 
de eșecuri, mai ales în teatrul de război din Virginia. Din cauza 
inabilităţii conducerii militare nordiste, șansele de victorie ale 
Confederaţiei au crescut pe acest front. Și criticile recente asupra lui 
Lee sunt exagerate. Lee, o legendă în timpul vieţii și după, a devenit 
o țintă predilectă pentru istoricii revizioniști, dornici să devină celebri 
prin teoriile lor deplasate prin care, de fapt, demolează piedestalul 
așa-numitului „om de marmură”. Trebuie însă reținut faptul că Lee, 
deşi a condus o 'armată aflată în inferioritate numerică, a înregistrat 
numeroase victorii în bătăliile şi campanile sale militare — victorii 
care au dat speranţă sudiștilor și i-au neliniștit pe nordiști. Fără Lee 
la conducerea armatei Confederaţiei, aceasta s-ar fi prăbușit mult 
mai devreme. Dacă și alţi comandanţi confederați s-ar fi luptat la fel 
de bine, războiul ar fi avut alt deznodământ. 

Criticile care susțin că Davis și Lee au acordat prea multă atenţie 
operaţiunilor militare din Virginia în defavoarea acelora din vest nu 
sunt fondate. Pare improbabil că Sudul ar fi câștigat războiul dacă 
și-ar fi concentrat toate sau majoritatea forţelor în partea de vest, 

unde condiţiile militare favorizau Nordul.. Era prea mare teritoriul 
care trebuia apărat. Virginia, cel mai important stat industrial al 
Sudului, trebuia și el apărat. În Virginia, condiţiile geografice îl 
avantajau mult pe apărător. Armata Virginiei de Nord a reușit să se 
folosească de resursele economice ale statelor Virginia și Carolina, 
să facă uz în scopuri de apărare de râurile care curgeau de la est la 
vest. Prin urmare, Confederaţia a fost îndreptăţită să își concentreze 
eforturile în Virginia. Este explicabil și de ce a trimis cei mai buni 
oameni și cele mai bune resurse spre cea mai bună armată (Armata 
Virginiei de Nord) și l-a numit în fruntea ei pe cel mai bun general 
(pe Lee!). Într-adevăr, Davis merită criticat, dar nu pentru interesul 
pe care l-a acordat frontului din Virginia, ci pentru că și-a împărțit 
putinele resurse în mod mai mult sau mai puţin echitabil între partea 
de est și cea de vest a țării. Ar fi făcut mai bine poate dacă ar fi direc- 
ționat mai mulți soldaţi dinspre vest spre est, așa cum solicitase Lee, 
dar Davis şi-a dat seama că ţara sa nu ar fi putut supraviețui mult 
fără Virginia și partea de vest. Confederaţia nu dispunea de un număr 
suficient de oameni pentru a apăra ambele regiuni. Din cauza slab 
dezvoltatului sistem feroviar din Sud, care s-a şi deteriorat în cursul 
războiului, nu s-a mai putut asigura comunicarea cu liniile din interior. 

Una din explicaţiile pentru care comandanții confederați numiţi 
în regiunea de vest s-au descurcat atât de prost a fost că ei s-au 
confruntat cu buni comandanți unioniști, precum Grant, Sherman și 
Thomas. O altă problemă a fost structura de comandă. Teritoriul 
Confederaţiei şi resursele, sale militare erau împărțite în funcţie de 
anumite unităţi administrative numite departamente, fiecare fiind 
coordonat de un ofiţer. Davis, conștient de problemele pe care le 
genera acest sistem, a încercat să optimizeze structura de comandă 
dând generalilor împuterniciri de inspectori asupra anumitor departa- 
mente. Din păcate, nu a funcţionat nici una dintre aceste structuri 
experimentale unificate. Vinovaţi erau, pe de-o parte, Davis însuși, 
iar pe de alta - generalii. Numai că problemele majore erau gene- 
rate de suprafaţa imensă a teritoriului care trebuia controlat și de 
starea proastă a sistemului de comunicaţii. Sistemul depărtamentelor 
părea la început un mecanism util pentru controlul activităţii militare. 
Într-adevăr, chiar dacă nu avem alte informaţii, este greu de imaginat 
în condiţiile date un sistem mai bun. 

Acuzele formulate de istoricii McWhiney și Jamieson referitoare 
la comandanții confederați (în special, Lee) conform cărora aceștia 
erau prea obstinaţi să atace sunt ușor de demontat. De fapt, forţele 
Uniunii au pornit în atac de mai multe ori decât adversarele lor. 
Comandanții Confederaţiei şi-au dat repede seama de avantajele 
luptei defensive. (În 1862, Lee a primit porecla de „regele 
cazmalelor”, pentru că ordonase trupelor să sape tranșee pentru 
fortificaţii defensive): Cu toate acestea, de câte ori a avut prilejul, el 
a ales să atace. O strategie total defensivă ar fi lăsat Confederaţia la 
mâna inamicului. Joe Johnson, care a adoptat o strategie total 
defensivă, a provocat numai catastrofe armatei. Singura speranță, în 
concepţia lui Lee (care cu certitudine avea dreptate) era ca armata 
sa să aibă iniţiativa, iar comandanții să se folosească de elanul şi 
energia oamenilor lor. Așa cum a dovedit Prusia în războiul de șapte 
săptămâni contra Austriei, în 1866, și în războiul franco-prusac din 
1870-1871, puteau fi obţinute victorii spectaculoase fără să se 
folosească pușca muschetă de atac. În câteva ocazii, strategia 
ofensivă folosită de Lee aproape că a anulat victoria sudiştilor. În 
final, când a fost obligat să intre în defensivă, în anii 1864-1865, 
lipsit de posibilitatea de a se folosi de manevre și de a specula breșele 
create din cauza greșelilor adversarului, el nu a mai reușit să aibă 
succesele de până atunci, Lee fusese nevoit să se adapteze la un tip 
de luptă cu care nu mai putea câștiga. 

Este greșită și acuzaţia că armata confederată nu a reușit să ducă 
un război de gherilă. În multe regiuni ale Confederaţiei s-a dus un 
crâncen război de gherilă. El a fost dur mai ales în Missouri, unde 
„partizanii” lui William Clarke Quantrill, așa-numiții „bushwhackers”, 
s-au luptat cu adversarii lor unioniști, „jayhawkerii”. Au avut loc lupte 
de gherilă şi în Kentucky, Florida, Tennessee și Virginia. John 
Mosby a fost cel mai curajos comandant de gherilă din Thomas. 
Aici războiul de gherilă nu a fost foarte sângeros, în comparaţie cu 
cel din Missouri. Chiar și așa, războiul de gherilă — un tip de conflict 
destinat evident să blocheze invazia și ocupaţia nordistă — a devenit 
tot mai sângeros, acoperind treptat întregul teritoriu al Sudului, între 
anii 1864-1865. 

ii) Coordonarea aprovizionării armatei 


Al doilea capitol unde numeroși istorici au considerat că Nordul a 
fost mai bun este cel legat de administrarea proviziilor armatei. 
Activitate coordonată de secretarul de război Stanton, șeful 
intendenței generalul Meigs, secretarul Marinei Gideon Welles și 
șeful căilor ferate militare ale SUA Haupt, Nordul a format până în 
1862 un grup de administratori superiori și din ierarhia de mijloc 
care au organizat economia Uniunii și au coordonat transportul 
proviziilor militare. După cum s-a susținut, Confederaţia nu s-a ridicat 
la nivelul Uniunii, din punctul de vedere al eficienței organizării 
acestui sector. Conform acestei interpretări, nu a contat atât că Nordul 
a avut resurse mai multe, cât faptul că le-a administrat mai bine ca 
să câștige războiul. 

Totuși, superioritatea Nordului în coordonarea producţiei și 
logisticii a fost exagerată. Chiar dacă Nordul se baza neîndoielnic 
pe mai multe capacităţi de antreprenoriat pentru a mobiliza oamenii, 
resursele, tehnologia, industria și transportul, și Confederaţia a 
înregistrat succese în acest domeniu. Șeful Aprovizionării Armatei: 
Josiah Gorgas a construit de la zero, în anul 1861 o adevărată 
industrie a armamentului și munițiilor, aprovizionând mai bine decât 
s-ar fi crezut armatele Confederaţiei. Se poate demonstra că Sudul a 
reușit mult cu resurse puţine iar talentele administrative ale oamenilor 
săi au făcut față cu succes pentru a menţine capacitatea de luptă a 
Confederaţiei atât de mult timp. Principala problemă au constituit-o 
blocajele și lipsurile de aprovizionare, nu cum au fost ele coordonate, 
iar principala cauză a acestor blocaje a fost blocada Uniunii. 


iii) Abilitatea diplomatică 


Numai dacă ar fi intrat în război Marea Britanie și Franţa alături de 
ea ar fi avut Confederaţia șanse clare de victorie. Dacă ar fi apreciat 
că cea care a evaluat situaţia corect este Confederaţia, Marea Britanie 
s-ar fi alăturat războiului de partea acesteia. Totuși, dat fiind faptul 
că Palmerston nu a dorit să se implice în conflict, este dificil de știut 
ce ar fi putut face mai mult, din punct de vedere diplomatic, 
Confederaţia. În aceste împrejurări, diplomaţii Uniunii nu au avut 
mult de luptat pentru a asigura neutralitatea Marii Britanii. 

iv) Administrarea economiei şi finanţelor 


Administraţia lui Davis este de obicei acuzată că nu a reuşit să 
administreze economia şi finanțele Confederaţiei. Este criticată, de 
exemplu, pentru că nu s-a ocupat de întreținerea și dezvoltarea reţelei 
feroviare și că nu s-a folosit eficient de sclavi. Principala critică este 
aceea că a tipărit prea multe bancnote, alimentând astfel inflaţia, 
care a făcut ravagii în economia sudistă și a slăbit moralul populaţiei. 
Totuși, Davis merită, în egală măsură, să fie apreciat. Lipsit de un 
aparat birocratic experimentat, el nu a reușit să mobilizeze econo- 
mia sudistă pentru un război total. Din cauza blocadei Uniunii și 
pentru că nu erau suficienţi bani gheaţă, inflaţia era inevitabilă. 
Guvernul lui Davis ar fi putut încerca să obțină mai mulți bani din 
taxe — dar taxele mai mari ar fi avut probabil un efect la fel de rău ca 
şi inflația galopantă. Dat fiind dezechilibrul economic dintre. Nord 
și Sud, se poate susţine că acesta din urmă a reușit să administreze 
mai bine activităţile economice și financiare. A reușit să menţină 
peste 3 la sută din populaţia sa sub arme, un număr mai mare de 
soldaţi decât ai Nordului. Este dificil de văzut ce ar fi putut să facă 
mai mult Davis cu principala sa problemă economică — prăbușirea 
sistemului său feroviar, din cauza căruia aprovizionarea civililor și 
soldaţilor s-a desfășurat cu mare dificultate. 


v) Lincoln şi Davis 


S-a susținut deseori că Lincoln s-a dovedit a fi fost un lider cu mult 
mai bun decât Davis. În 1960 David Potter a mers până într-acolo 
încât a afirmat: „Dacă Uniunea și Confederaţia ar fi făcut schimb de 
președinți, atunci Confederaţia ar fi câștigat independenţa”. Lincoln 
este considerat, în general, un conducător mai bun în relaţia cu 
oamenii, mai priceput la determinarea fâcţiunilor politice să lucreze 
pentru un ţel comun, mai abil în reacţia la critici și în colaborarea cu 
cei care îl acuzau. Este lăudat pentru .că a fost (potrivit concepţiei lui 
T. Harry Williams) „un mare strateg înnăscut ... mai bun decât oricare 
dintre generalii săi”, pentru a fi reușit să-i păstreze în echipa sa pe 
toți comandanții (inclusiv pe Grant), pentru a fi alcătuit o echipă 
câştigătoare de militari, pentru a fi ales buni administratori în 

subordinea sa și pentru a fi știut cum să delege. Pe de altă parte, 
Davis este deseori văzut ca un om sobru, rigid, lipsit de umor și cu 
tendința de a-și face dușmani: certurile sale cu doi dintre generalii 
de la vârful ierarhiei, Beauregard și Joe Johnston, fără îndoială că 
au afectat efortul de război confederat. Este, de asemenea, acuzat că 
a acordat prea mult timp detaliilor administrative mărunte. Pe de 
altă parte, Lee a declarat că nimeni nu ar fi putut să facă o treabă mai 
bună decât Davis. Trebuie spus că, de cealaltă parte a baricadei, și 
Lincoln a făcut greșeli. Înainte să găsească generalul potrivit pentru 
frontul din Virginia, a încercat și a greşit de șase ori. Pot fi criticate 
și alte opțiuni ale sale, mai ales cele referitoare la funcţiile militare. 
Merită să medităm la părerea exprimată de Wendell Phillips despre 
el: „Este un bun om de rangul doi”. 


e) Concluzii 


Treptat, până în iama 1864-1865, voinţa militară, socială și politică 
a Confederaţiei a secătuit. Soldaţii au dezertat, fiind încurajați să 
facă acest lucru de către familiile lor. Numărul mare al victimelor, 
înfrângerea în bătălii, invadarea și ocuparea teritoriului lor — și 
distrugerile care au urmat din această cauză — au agravat o situație 
economică și așa dificilă, ducând la erodarea voinţei Sudului. 
Realegerea lui Lincoln în noiembrie 1864, care s-a datorat în mare 
parte unui succes militar unionist înregistrat în septembrie 1864, a 
eliminat perspectiva ca moralul nordist să se prăbușească și el. 
Sudiştii, care dăduseră dovadă de o tărie extraordinară participând 
timp de patru ani la un conflict dur, au hotărât că suportaseră destul. 
Moralul sudist s-a prăbușit mai ales datorită faptului că armata lor a 
fost învinsă. Armatele au fost învinse din pricina numărului mai mic 
de oameni și de resurse. În perioada 1864-1865, Grant s-a folosit de 
imensul avantaj dat de superioritatea numerică și cea a resurselor 
nordiste, a capacităţii sale financiare. Aceste lucruri existaseră 
întotdeauna: Uniunea a avut nevoie doar de cineva care să aibă grijă 
ca ele să fie coordonate corect și obiectiv. Grant chiar așa a proce- 
dat. Dar principala explicaţie pentru succesul său — și pentru cel al 
Uniunii — a fost cea legată de existența „marilor batalioane”. Nere- 
ușind să lupte conform regulilor unui război perfect, Confederaţia a 
cedat din cauza resurselor superioare ale adversarului său. 

Să studiem Capitolul 9 


Notiţele trebuie să vă ajute să înțelegeţi interpretările istoricilor despre 
succesul Nordului și eșecul Sudului. Trebuie să fiți în măsură de 
acum să vă daţi seama că istoricii au mai multe păreri despre o singură 
temă. Părerea mea este că Nordul a fost întotdeauna susceptibil să 
câștige și că, în aceste circumstanțe, Sudul a luptat bine. Nu trebuie 
să acceptaţi tacit acest punct de vedere. E de dorit ca notițele voastre 
să vă furnizeze informaţii pentru a-l combate. 


ARRS 
Răspundeţi la următoarele întrebări: 


1. „Ca de obicei, Dumnezeu a fost de partea batalioanelor mai mari”. 
Comentati această explicatie dată victoriei Uniunii în războiul civil. 


2. În ce măsură poate fi considerată slaba conducere a tării de vină pentru 
înfrângerea din război? 


Chiar dacă cele două întrebări vă cer să explicați de ce războiul s-a 
încheiat în felul știut, fiecare vă cere să abordaţi chestiunea într-un 
fel distinct. Ar trebui să fie evident că eu sunt de acord cu citatul 
conţinut în întrebarea 1. Aceasta nu înseamnă că trebuie să fiți și voi 
de acord cu mine. Nu există răspunsuri bune și răspunsuri greșite. 
Depinde de voi să vă selectaţi acele dovezi care să vă susţină orice 
idee hotărâți să propuneţi. Puteţi să obţineţi note mari dacă aveţi curajul 
să combateţi citatele oferite în titlurile întrebărilor-eseu. Totuși, aproape 
toți istoricii vor accepta faptul că există măcar puţin adevăr în acest 
citat. Dar aţi putea susține că citatul este mai degrabă simplist și să 
continuaţi să examinaţi alte explicaţii despre victoria Uniunii. 
Întrebarea 2 este interesantă. Asupra căror aspecte ale conducerii 
Confederaţiei vă veţi concentra? Cea militară, politică, economică 
sau diplomatică? Credeţi că înfrângerea Confederaţiei se datorează 
proastei conduceri a țării? Sau ea a fost atât de bună, încât în ciuda 
tuturor situaţiilor potrivnice, a reușit să susțină un război timp de 

patru ani? Alcătuiți atât o introducere cât şi o încheiere la această 
întrebare, și ţineţi cont că acestea reprezintă testul cheie al oricărui 
eseu. Ele trebuie să vă susțină o bună parte din argumentaţia pe care 
o desfășuraţi pentru a răspunde la întrebarea cu pricina. 

Nu trebuie să fiți suprinși să aflaţi că există sute de studii excelente 
despre războiul civil, printre care se află și câteva dintre cele mai 
bune cărți despre istoria Americii. În această listă sunt numai câteva 
exemple dintre cele mai semnificative lucrări de acest gen. Este puţin 
probabil că veţi avea timp să citiți mai multe. Totuşi, este foarte 
important ca pe acestea să le studiaţi. Subiectul este unul dintre cele 
mai controversate, iar voi trebuie să fiți în măsură să ajungeţi la 
propriile concluzii, după ce citiți mai multe păreri despre acest subiect. 

vol, 1958-1974, Pimlico) sunt excelente, dar intră în prea multe detalii. 


2. Caracterul războiului 

acestui război sunt ale lui B.I. Wiley, The Life of Johnny Reb: The 
Common Soldier of the Confederacy (Bobbs-Merrill, 1943), The Life 
of Billy Yank: The Common Soldier of the Union (Bobbs-Merrill, 
1943), G.F. Linderman, The Experience of Combat in the American 
Civil War (The Free Press, 1987), şi J.M. McPherson, For Cause 
and Comrades: Why Men Fought in the Civil War (OUP, 1997).. 

Următoarele studii sunt valoroase din acest punct de vedere: H. 
Hattaway şi A. Jones, How the North Won (University of Illinois 
Press, 1983), R.M. McMurry, Two Great Rebel Armies: An Essay 
in Confederate Military History (University of North Carolina Press, 
1989), M.C.C. Adams, Fighting for Defeat: Union Military Failure 
in the East 1861-1865 (University of Nebraska Press, 1992), J.J. 
Hennessy, Return to Bull Run (Simon and Schuster, 1993) şi S.W. 
Sears, To the Gates of Richmond (Ticknor and Fields, 1992). 


4. Confederaţia în război 


Cele 4 volume din The Encyclopedia of the Confederacy (Simon 
and Schuster, 1993) de R.N. Current (ed.) conţin o serie: de studii 
despre toate temele și personalităţile războiului, scrise de cei mai 
reputați istorici. Si următoarele sunt utile: E.M. Thomas, The 
Confederate Nation 1861-5 (Harper and Row, 1979), D. Ball, 
Financial Failure and Confederate Defeat (University of Illinois 

the Failure of Confederate Nationalism (Louisiana State University 

Conflict and Chaos in the Occupied South, 1861-65 (University of 

G.C. Rable, în volumul Civil Wars: Women and the Crisis of 
Southern Nationalism (University of Illinois Press, 1989), analizează 
rolul femeilor în perioada conflictului. 


5. Tabăra nordistă 


P.S. Paludan, A People's Contest: The Union and Civil War 1861- 
1865 (Harper and Row, 1988) este o analiză bună asupra impactului 
avut de război asupra societăţii nordiste. P.S. Paludan, The 
Presidency of Abraham Lincoln (University of Kansas, 1994) 
examinează toate aspectele activităţii prezidenţiale a lui Lincoln. 

M.E. Neely, The Fate of Liberty (OUP Press, 1991) studiază 
chestiunea libertăţilor civile în timpul războiului. 


6. Desființarea sclaviei 


I. Berlin (şi alții), Slaves No More (CUP, 1992) este util de consultat 
pentru acest subiect. J.T. Glatthaar, Forged in Battle: The Civil 
War Alliance of Black Soldiers and White Officers (Free Press, 1990) 
analizează rolul soldaţilor de culoare în război. 


7. Marea Britanie şi războiul civil 


Există destul de puţine studii care se ocupă de problema relaţiilor 
exteme. H. Jones, Union in Peril (University of North Carolina Press, 
1992) este cea mai accesibilă. 


8. De ce a câștigat Nordul 


D. Donald (ed.), Why the North .Won the Civil War (Collier, 1960) 
este o excelentă antologie de studii care oferă diverse explicaţii despre 
deznodământul războiului. R.E. Beringer, H. Hattaway, A. Jones 
şi W.N. Still Jr, Why the South Lost the Civil War (University of 
Georgia Press, 1986) oferă o foarte bună introducere în subiect. G.S. 
Boritt (ed.), Why the Confederacy Lost (OUP, 1992) conţine un 
excelent studiu scris de McPherson. 


9. Biografii 


Printre cele mai bune biografii despre personalitățile importante ale 
războiului civil sunt ale lui D. Donald, Lincoln (Cape, 1995), M.E. 
Neely, The Last Best Hope of Earth: Abraham Lincoln and the 
Promise of America (Harvard University Press, 1993), E.M. Thomas, 
Robert E. Lee (Norton, 1995), și W.S. McFeely, Grant (Norton, 
1981). 

10. Izvoare de epocă 


Următoarele antologii/volume sunt utile pentru documentele și sursele 
pe care le conţin: H.S. Commager (ed.), The Blue and the Gray 
(Wings Books, 1950), R.U. Johnson și C.C. Buel (ed.), Battles and 
Leaders of the Civil War (4 vol., Castle, 1887), U.S. Grant, Memoirs 
and Selected Letters (Library of America, 1990) şi C. Vann 
Woodward (ed.), Mary Chestnut's Civil War (Yale University Press, 


1981). 


Index 


Adams, Charles 178, 183, 184, 235, 
238 

afro-americanii 1, 4, 203, 206, 238 

anti-sclavie 7, 153, 160 

Antietam 51, 59, 62, 67, 70, 72, 73, 
157, 238, 245 

artileria 10, 34, 56, 64, 81, 238, 244 

Atlanta 114, 186, 187, 192-195, 196, 
197, 238, 248 


Bătăliile celor șapte zile 238 

Beauregard, general 10, 61, 75, 76, 
192, 225, 226, 231, 238 

blocada 20, 37, 38, 39, 102, 104, 
107, 109, 173, 176, 177, 182, 
229, 238 i 

Bragg, general 72, 74, 76, 79, 85, 87, 
88, 91, 225, 238 i 

Bumside, general 73, 76, 77, 123, 
144, 238 


Carolina de Nord 2, 10, 39, 98, 99, 
113, 186, 217 

Carolina de Sud 2, 8, 39, 161, 165, 
199 | 

cavaleria 13, 33, 56, 66, 79, 85, 207, 
238, 244 

Chancellorsville, bătălia de la 31, 59, 
60, 61, 63, 65, 67-69, 71, 73, 75- 
79, 238, 244, 245 

Chase, Samuel 123, 126, 133, 136, 
137, 195, 238 

Chattanooga 86, 87, 88, 186, 189, 
192, 193, 238, 245 


Chickamauga, bătălia de la 55, 60, 
86, 87, 193, 238 

Congres 7, 8, 16, 24, 28, 91-93, 95, 
96, 97, 98, 100, 103-105, 107, 
110, 115, 117, 119, 123, 124, 
126-131, 134, 136, 137, 144- 
147, 151-155, 158-160, 162, 
164-166, 168, 170, 176, 196, 
198, 200-204, 207, 211, 238, 
246 

Congresul Confederaţiei 24, 96, 97, 
104, 115, 176, 238, 246 


Davis, Jefferson 2, 3, 8, 9, 15, 24, 
25, 28, 35, 61, 67, 73, 75, 76, 
79, 81, 83-85, 88-100, 103, 
106-108, 115-117, 121, 124, 
130, 131, 148, 149, 159, 172, 
182, 193, 198, 200, 203, 217, 
218, 226, 227, 230, 231, 235, 
238, 245, 249 

Douglass, Frederick 6, 10, 150, 151, 
155-159, 163, 170, 205, 206, 
210, 238, 247 


emanciparea sclavilor 151, 153, 
155-157, 159, 205, 206, 210, 
238, 247, 248 


femeile 23, 35, 42, 101, 111, 114, 
135, 141, 222, 223, 238 
Franţa 172, 175, 176, 179, 181, 182, 
184, 185, 198, 221, 229, 238 


Georgia 2, 8, 39, 52, 74, 88, 93, 


98, 111, 115, 168, 192, 193, 19%, 


197, 199, 213, 217, 225, 
236, 238, 248 

Gettysburg, bătălia de la 51, 58, 60, 
67, 79, 80-82, 84, 88, 121, 146, 
186, 193, 238, 245 

Gorgas, Josiah 89, 96, 106, 107, 229, 
238 


Grant, Ullyses S. 27, 46, 67, 68, 74-76, 
85, 86, 88, 89, 128, 186, 187, 188, 
189-192, 195, 197, 199, 200, 207, 
213, 224, 225, 227, 231, 236-238, 


248 


Halleck, general 70, 73-76, 238 

Harper 8, 62, 67, 71, 235, 238 - 

Hood, general 193, 194, 197, 198, 
225, 238 

Hooker, general 77,78, 80, 123, 191, 
238 


inflația 47, 104, 105, 111, 114, 118, 
137, 222, 230, 238 


înrolarea 29, 106, 110, 111, 113, 115, 


161-163, 218, 238 


Jackson, Stonewall 27, 36, 39, 54, 61, 


65, 66, 69, 70-72, 74, 78, 79, 84- 
86, 194, 238 
Johnson, Andrew 17, 74, 195, 228, 
238 
Johnston, Joseph 61, 62, 64, 68, 69, 


73, 75, 85, 86, 188, 193, 199, 200, 


225, 226, 231, 238 


Kentucky 12, 15, 16, 18, 36, 37, 39, 


72-76, 79, 93, 121, 128, 150, 162, 


166, 197, 228, 238 


239 


Lee, Robert E. 27, 36, 50, 59, 62, 
66-73, 76-82, 84, 89, 92, 98, 
168, 182, 186, 187, 189-192, 
194, 197-200, 216, 217, 225- 
228, 231, 236, 238, 245 

Lincoln, Abraham 2, 5, 8, 9, 10, 11, 

- 15, 16, 24, 25, 28, 35, 51, 59, 

60, 61, 63, 64, 66, 67, 70, 71, 
73, 76, 17, 80, 84, 86-94, 96, 
106, 115, 116, 120-136, 142- 
144, 146-165, 169-171, 174, 
175, 178-180, 182-184, 186, 
187, 189, 190, 194-196, 198, 
200, 201, 203, 204, 206-208, 
211, 214, 215, 218-220, 223, 
224, 230, 231, 235, 236, 238, 
246, 247, 249 

Longstreet, general 71, 80, 82, 87, 
88, 238 


Marea Britanie 14, 20, 45, 72, 108, 

109, 139, 151, 172-185, 198, 
„209, 229, 230, 236, 238, 249 

Maryland 15, 16, 18, 39, 62, 68,71, 
72, 76, 127, 128, 133, 150, 
' 162, 182, 191, 238 

McClellan, general 27, 63, 64, 65, 
66, 68-73, 123, 194, 196, 238, 
245 

Meade, general 80, 82, 84, 187, 238 

Memminger, Christopher 102, 104, 
105, 119, 238 

Mississippi 2, 8, 14, 16, 35-39, 56, 
60, 66, 73, 74, 76, 84-88, 91, 
93, 119, 238 

Missouri 12, 16, 18, 37, 39, 73,74, 
129, 133, 150, 153, 162, 189, 
228, 238 


240 


New Orleans 13, 38, 39, 59, 66, 74, 
106, 180, 238 


Palmerston, Lord 157, 173, 174, 
175, 177, 179-185, 229, 238 

Partidul Democrat 7, 8, 194, 211, 
238 l 

Partidul Republican 7, 137, 209, 
211, 238 

Petersburg 67, 68, 186, 189, 191, 
192, 197, 199, 213, 238 

Potomac 20, 62, 63, 65, 69, 72, 76, 
77, 80, 123, 146, 187, 190, 238 


reconstrucția 166, 200-203, 238, 
248 

recrutarea 28, 29, 47, 61, 167, 168 

republicanii radicali 135, 151, 153, 
238 l 

Richmond 10, 18, 20, 24, 35, 36, 39, 
60, 62, 64-66, 68-71, 77, 80, 88, 
91, 98, 99, 106, 108, 114, 117, 
118, 186, 187, 190-192, 199, 
218, 235, 238 


sclavia 3-8, 10, 19, 21, 100, 111, 
151-159, 166, 167, 174, 203, 
206, 207, 210, 212, 219, 238 

Seward, William 6, 126, 133, 156, 
175, 178, 180 

Shenandoah Valley 18, 61, 62, 65, 
66, 111, 187, 190, 192, 195, 
200, 213, 238 

Sheridan, general 192, 195, 199, 

„213, 238 

Sherman, general 41, 75, 85, 111, 
128, 165, 166, 168, 186, 187, 
190, 192-194, 196, 197, 199, 
200, 213, 224, 225, 227, 238 


Shiloh, bătălia de la 31, 59, 74-76, 
188, 238 

Stanton, Edwin 64, 66, 133, 138, 156, 
161, 162, 229, 238 


Tennessee 2, 10, 36, 37, 39, 73-76, 
79, 85-88, 112, 157, 188, 193, 
195-198, 201, 225, 228, 239, 
245, 248 

Thomas, general 61, 73, 79, 84, 87, 
196-198, 227, 228, 235, 236, 239 


Virginia de Nord 18, 32, 35, 59, 67 
Virginia de Vest 17, 63, 67, 112, 239 


Washington 11, 15, 18, 23, 36,39, 
50, 60-62, 64, 66, 67, 70-72, 80, 
84, 90, 150, 172, 181, 190, 204, 
207, 208, 239 

Welles, Gideon 238 


Editorii colecţiei: Keith Randell şi Robert Pearce 


Seria Acces la istorie este cea mai populară şi mai utilă serie de 
cărți de istorie atât pentru studenţi şi elevi, cât şi pentru cititorul 
obişnuit. 


Cele mai recente ediţii oferă: 
introduceri suceinte, accesibile şi actualizate în diverse 
perioade ale istoriei statelor europene şi ale istoriei lumii 
cele mai recente interpretări istorice ale unor teme și 
probleme controversate 
îndrumări pentru studiu care conţin exerciții şi sfaturi despre 
modul în care elevii şi studenţii trebuie să răspundă la 
anumite tipuri de întrebări 
noi structuri de tipul „obiective de atins”, probleme-cheie şi 
date importante. 


RĂZBOIUL CIVIL AMERICAN, 1861-1865 


Lucrarea de față, beneficiind de recente descoperiri ale cercetării 
istorice, prezintă unul dintre cele mai importante evenimente din 
istoria Americii. Autorul, considerând sclavia elementul central al 
disputei dintre Nord şi Sud la jumătatea secolului al XIX-lea, 
analizează în detaliu natura războiului şi reacțiile internaţionale. 
Ni se înfăţişează, de asemenea, rolul jucat de principalele figuri 
istorice, precum preşedintele A. Lincoln, generalii Grant şi Lee. 
Capitolul final este dedicat sfârşitului războiului şi analizei 
efectelor acestuia. Cartea beneficiază de un important aport 
documentar incluzând materiale propagandistice, fragmente din 
jurnale şi corespondenţă. 

